F 


BELORVO^ANI 

előadások 

TARTOTTA 

Dr.  Báró  KORÁNYI  SÁNDOR 

EGY.  NY.  R.  'TANAR 


ELSŐ  ÉVFOLYAn 

II.  SOROZAT 


MRGYflRT  fl 
MflGYRP\NRK 


BUDAPEST,  1911 
SINGER  ÉS  WOLFNER  KIADÁSA 

HUNdARtA  BUDAPEST. 


I. 

A vese  vizsgálata. 


Tisztelt  hallgatóim! 

A vesebetegségek  tanának  néhány  fontosabb  fejezetéhez 
óhajtok  legközelebbi  előadásaimban  hozzászólni.  Ezek  tár- 
gyainak megválasztásánál  ugyanazok  a szempontok  fognak 
vezetni,  amelyeket  múlt  félévi  szerdai  előadásaimban  követtem. 
Tekintsék  fejtegetéseimet  casuistikus  előadásaimnak  és  talán 
belorvostani  tankönyveiknek  is  kiegészitéseként. 

A vesebetegségek  physikai  diagnostikájának  néhány 
pontján  kezdem.  A vese  fekvése  a physikai  diagnostika  mód- 
szereinek alkalmazását  nagy  mértékben  megnehezíti.  Felső 
pólusa  a XI.  hátcsigolya  tövise  közepének  vagy  alsó  szélének 
magasságáig  nyúlik  fel,  alsó  pólusa  pedig  a II.  ágyékcsigolya 
tövisének  alsó  széléig  ér  le.  Helyzetében  azonban  bizonyos 
változékonyság  észlelhető  ép  testalkatú  embereknél  is,  amely- 
nél fogva  a vese  mintegy  fél  csigolya  magasságával  feljebb 
vagy  lejebb  is  található.  A jobb  vese  rendesen  mélyebben 
áll  a balnál  és  a nők  veséi  általában  mélyebben  állanak, 
mint  férfiak  veséi.  A normálisnak  tekinthető  helyzet  legalsó 
határát  az  u.  n.  subcostalis  sík  szabja  meg,  amely  a két  bordaiv 
legmélyebb  pontjait  érintve,  a test  hossztengelyét  merőlegesen 
metszi.  A bal  vese  ezt  a síkot  alig  éri  el,  a jobb  pedig  éppen 
csak  alsó  pólusával  nyúlik  alája.  A mellső  hasfalon  keresztül 
tapintva  át  a hasüreg  tartalmát,  a legtávolabbi  határt,  amelyig 
tapintó  kezünk  felfelé  hatolhat,  a subcostalis  sík  szabja  meg. 
Viszonyából  a vesékhez  folyik,  hogy  ezeket  mellűiről  nem 
érhetjük  el  mindaddig,  mig  vagy  megnagyobbodásuk,  vagy 
mélyebbre  szállásuk  folytán  a hasba  a rendesnél  mélyebbre 
nem  nyúlnak  le. 

Hátulról  az  ép  vesét  a tapintás  segítségével  szintén  nem 
vizsgálhatjuk.  Annak  felső  részét  a XI.  és  a XII.  borda  fedi. 
Alsó  részének  tapintását  pedig  a vaskos  sacrospinalis  és  a 
quadratus  lumborum  akadályozzák  meg,  amelyeknek  külső 
szélén  a vese  alig  terjed  túl  két  ujjnyival. 

Bár  ezen  körülmények  folytán  az  ép  vesét  nem  tapint- 
hatjuk, a tapintás  a vesevizsgálatnak  mégis  legfontosabb  phy- 
sikai  vizsgáló  módszere.  Jelentőségét  nagyrészt  éppen  annak 
a körülménynek  köszöni,  hogy  mihelyt  positiv  eredményre 
vezet,  biztossá  válik  az,  hogy  a vese  a rendesnél  mélyebben 
nyúlik  le  és  naggyá  teszi  jelentőségét  az  is,  hogy  a vesének 
aránylag  nagyon  kis  megnagyobbodása  vagy  mélyebbre  szál- 
lása elegendő  ahhoz,  hogy  tapintó  kezünk  annak  alsó 
pólusát  elérje. 

A vese  tapintása  iránt  az  érdeklődés  különösen  akkor 
ébredt  fel,  amikor  a vesesebészet  nagy  diadalai  a vesebeteg- 
ségek terén  közös  működésre  hívták  fel  a belorvosokat  és  a 
sebészeket.  Ezek  a diadalok  hangosan  követelték  a korai 
diagnosisokat  és  korai  diagnosisok  felállításának  gyakran  az 
a legfontosabb  föltétele,  hogy  a vese  kis  nagyság-,  alak-  és 
helyzetváltozásait  felismerhessük.  Erre  csak  nagy  gyakorlat 
tesz  képessé.  Eredményét  bizonyos  szabályok  szemelott  tartása 
lényegesen  befolyásolja.  Ezeknek  a szabályoknak  megismer- 
tetése különösen  Guyon,  Glénard  és  Israel  érdeme. 

Mi  betegeinket  rendesen  hanyattfekvésben  vizsgáljuk. 
A hasizmok  ellazitása  szempontjából  fontosabbnak  tartjuk  a 
teljesen  horizontális  fekvést,  vagy  a medence  mérsékelt  fel- 
polcolását,  valamint  a kíméletes  eljárást  tapintás  közben, 
mint  annak  a sokak  által  hangoztatott  szabálynak  követését, 
hogy  a beteg  tapintás  közben  lábait  felhúzza.  Ahogy  azt  már 
Rayer  ajánlotta,  a vizsgálandó  vese  oldalára  állva,  egyik 
kezünket  az  ágyéktáj  alá  helyezzük,  másik  kezünket  a bordaiv 
alatt  a parasternalis  és  a medioclavicularis  vonalak  által 
határolt  téren  pedig  úgy  tesszük  a hasra,  hogy  ujjaink  a beteg 
feje  felé  irányulva,  a test  hossztengelyével  párhuzamosak 
legyenek.  Azután  a beteg  felszólításunkra  mélyen  lélegzik. 
Glénard  eljárását  követve,  a kilélegzés  időszakában  tapintó 
kezünk  a has  ellazulását  enyhe  nyomással  követi.  Amikor 
azután  a legközelebbi  belélegzés  a hasat  előre  domborítja, 
a nyomás  megfelelő  óvatos  fokozásával  megakadályozzuk. 

hogy  a has  ezen  alakváltozása  folytán  kezűnk  már  elfoglalt 
helyzetéből  kimozdittassék.  Az  erre  szükséges  nyomásból  a 
belégzés  végén  nem  engedve,  a legközelebbi  kilégzéssel  együtt 
járó  ellazulás  kezünket  közelebb  juttatja  a vese  felé.  Ahhoz, 
hogy  az  újonnan  elfoglalt  helyzetében  megmaradjon,  a most 
következő  belégzés  alatt  a nyomásnak  további  mérsékelt 
fokozására  van  szükség  és  ezt  az  eljárást  folytatva,  minden 
belélegzés  alatt  valamivel  fokozva  a nyomást,  minden  kilég- 
zést felhasználva  arra,  hogy  az  előbbi  nyomásfokozás  kezün- 
ket mélyebbre  juttassa,  fokról  fokra  közeledünk  a bátulsó 
hasfalhoz,  mig  végre  annak  resistentiáját  homályosan  érezzük. 
Ekkor  következik  a vese  tulaj donképeni  felkeresése.  Mozgó 
testeket  könnyebben  tapintunk,  mint  nyugvókat  és  azért 
fontos,  hogy  a vesét  tapintás  közben  mozgásra  birjuk.  Erre 
három  lehetőség  kínálkozik,  amelyeket  egymással  kombinálva 
is  kihasználhatunk.  Ezek  egyikére  különösen  Israel  hivta  fel 
a figyelmet.  Ez  a vese  lélegzési  mozgása.  A vesék  recessusainak 
boltozatát  a diaphragma  alkotja,  még  pedig  bal  oldalt 
nagyobb  terjedelemben,  mint  jobb  oldalt.  A diaphragma 
lélegzési  mozgása  ennek  folytán  bal  oldalt  erősebb,  jobb 
oldalt  kevésbé  erős,  de  mindkét  oldalt  jól  megállapítható 
mozgásba  hozza  a vesét  is.  Ez  a mozgás  kevésbé  nagy 
terjedelmű,  mint  a májé,  vagy  a lépé,  de  fennáll  mindaddig, 
mig  a vese  ki  nem  mozdul  helyéből  annyira,  hogy  érint- 
kezése a diaphragmával  megszűnjék,  vagy  összenövések  által 
mozdulatlan  környezetével  össze  nem  kapaszkodik.  Az  első 
esetben  a lecsúszott  vesét  rendesen  képesek  vagyunk  re- 
ponálni  és  ha  annak  visszahelyezése  sikerül,  akkor  az  előbb 
mozdulatlan  test  tapintásakor  felismerhetjük,  hogy  az  a belég- 
zéssel  összefüggésben  mozogni  kezd. 

A vesetapintást  elősegítő  másik  mozgást  Guyon  hallotté- 
ment  ré/iaZ-ja  segítségével  magunk  idézzük  elő.  A beteg 
ágyéktáját  támasztó  kezünk  ujjaival  felhatolunk  a XII.  borda 
és  a gerincoszlop  által  alkotott  u.  n.  costovertebralis  szögig. 
Az  ezt  a pontot  érintő  ujjaink  nyomása  a vesét  emeltyű 
módjára  mozgatja,  mialatt  annak  alsó  pólusa  a hasfalhoz 
közeledik.  Ha  ez  a belélegzés  időszakában  történik,  amikor 
a vese  mélyebbre  száll,  akkor  a vese  esetleg  tapinthatóvá 
válik  olyankor  is,  ha  azt  sem  a belégzés  más  időszakában 
alkalmazott  ballottáláskor,  sem  pedig  a belélegzés  tetőfokán 

ballottálás  nélkül  nem  érjük  el.  A vese  mozgás  közben  vége- 
zett tapintásának  harmadik  módja  a G/énard-féle,  amelyet 
azonban  csak  a vesének  rendellenesen  nagy  mértékben  fenn- 
álló mozgékonysága  és  mélyre  szállása  esetében  és  csak 
sovány  embereknél  alkalmazhatunk.  Egyik  kezünkkel,  még 
pedig  a jobb  vese  tapintásakor  a ballal  és  viszont,  körül- 
fogjuk a beteg  ágyéktáját  úgy,  hogy  kezünk  hüvelykujja 
mell  felé  tekintsen.  Másik  kezünk  ujjait  a tapintó  kéz  hüvelyk- 
ujjától a beteg  középvonala  felé  helyezzük  a hasra.  A beteg 
féloldalát  Így  egészen  körülfogjuk  és  igyekszünk  a vesét 
ujjaink  közé  keríteni  és  lefelé  huzni.  Ha  ez  sikerült,  a leg- 
közelebbi kilégzés  időszakában,  amikor  az  fölfelé  igyekszik, 
ujjaink  közt  áteresztjük.  Mozgása  közben  nagysága,  alakja  és 
felületének  minősége  felől  sokszor  igen  jól  tájékozódhatunk. 

Ép  vese,  normális  helyén,  ezen  methodusok  egyikének 
segítségével  sem  tapintható.  E tétel  helyességén  mit  sem 
változtat  az,  hogy  a jobb,  vagy  akár  mind  a két  veséjének 
alsó  pólusát  is,  legalább  a belélegzés  időszakában,  igen  sok 
olyan  embernek,  különösen  pedig  igen  sok  olyan  nőnek 
kitapinthatjuk,  aki  teljesen  egészségesnek  érzi  magát.  Kis  ana- 
tómiai rendellenességek  fennállhatnak  anélkül,  hogy  az  ember- 
nek kárára  volnának,  ami  azonban  nem  ok  arra,  hogy  ezeket 
a rendellenességeket  ne  tekintsük  ilyeneknek.  Mihelyt  a vese 
tapintható,  normális  viszonya  a subcostalis  síkhoz  megszűnt 
és  ez  elég  ok  arra,  hogy  tapinthatóságából  a szigorúan  vett 
physiologikus  helyzetéből  történt  eltávolodására  vonjunk 
következtetést. 

Ha  a vese  tapintható,  az  vagy  nagyobb,  vagy  mélyebben 
áll  a rendesnél.  De  honnét  tudhatjuk,  hogy  az  a valami, 
amit  tapintunk,  csakugyan  vese  ? Addig,  mig  a vesét  beteg- 
sége nagy  mértékben  nem  deformálja,  azt  felismerhetővé 
teheti  alakja,  valamint  az  a nagyon  ritka  eset,  ha  hilusának 
helyén  az  artéria  renalis  pulsusát  tapintjuk.  De  az  alakra  túl- 
ságosan nagy  súlyt  ne  helyezzenek.  Jelentőségét  nemcsak 
az  a lehetőség  csorbítja,  hogy  beteg  vese  elvesztheti  jellemző 
alakját,  de  csorbítja  az  is,  hogy  ezt  az  alakot  más  daganatok 
utánozhatják.  Ezért  az  alaknál  fontosabb  a tapintott  test 
viszonyának  vizsgálata  a szomszédos  szervekhez.  E tekintet- 
ben különösen  fontos,  mert  könnyen  vizsgálható  ismertető 
jelek  a következők : 1.  A vese,  amint  azt  már  említettük, 

érintkezik,  vagy  ha  lecsúszott,  repositió  utján  ismét  érint- 
kezésbe hozható  a diaphragmával.  Ha  ez  az  érintkezés  meg- 
van, ha  a diaphragma  lélegzési  mozgásait  más  valami  nem 
zavarja  és  végül,  hanem  nőtt  össze  a beteg  vese  környezetének 
valamely  mozdulatlan  szervével,  akkor  a vese  belégzéskor 
lefelé,  kilégzéskor  pedig  fölfelé  mozog.  2.  A vese,  hacsak  el 
nem  hagyta  fészkét,  fölterjed  a costovertebralis  szögletig. 
Ennélfogva  a costovertebralis  szögletben  alkalmazott  nyomás 
által  felemelhető.  A vesetájon  tapintható  olyan  test,  amely 
c szögletből  ballottálható,  csak  a vese  lehet,  eltekintve  attól  az 
alig  előforduló  lehetőségtől,  hogy  valami  más  daganat  a vesét 
helyéből  teljesen  kiszorítja.  De  ha  a tapintható  daganat  a costo- 
vertebralis szögletből  nem  ballottálható,  akkor  óvakodjanak 
attól  a következtetéstől,  hogy  az  a daganat  nem  a veséből  indul 
ki.  A megnagyobbodott  vese  súlyánál  fogva  gyakran  mélyebbre 
száll,  de  mélyebbre  szállhat  az  megnagyobbodás  nélkül  is  ptosis 
következtében.  Igaz,  hogy  ilyenkor  sokszor  sikerül  még  a 
reponálás  és  akkor  a jellemző  ballottálást  is  megkapjuk,  de 
az  nem  sikerül  mindig  és  ha  nem  sikerül,  akkor  legyenek 
következtetéseikben  óvatosak.  3.  A vese  a hátsó  hasfalon 
fekszik.  Azt  hátulról  a quadratus  lumborum,  a sacrospinalis, 
és  ezek  külső  szélétől  kifelé  kis  darabon,  vesedaganat  ese- 
tében azonban  természetesen  megfelelő  mértékben  nagyobb 
darabon,  a transversus  abdominis  fedi.  Vesedaganatnak  bi- 
manualis  tapintásakor  világosan  megvan  az  az  érzésünk,  hogy 
a tapintott  test  közvetlenül  a hátsó  hasfalon,  a mellsőtől  pedig 
kisebb-nagyobb  távolságban  fekszik.  Ezen  érzésünk  ellen- 
őrzésére szolgálhat  a kopogtatás.  Ha  a tapintott  test  számba- 
jövő  területen  halad  túl  a sacrospinalisnak  és  a quadratus 
lumborumnak  külső  szélén,  és  ha  az  a test  közvetlenül  a hátsó 
hasfalon  fekszik,  mint  ahogy  azon  fekszik,  ha  azt  vesének 
kell  tartanunk,  a transversus  abdominisnak  hátsó  részén  a 
megfelelő  helyen  a normális  dobos  kopogtatási  hang  helyett 
tompa  kopogtatási  hangot  kapunk. 

Mindezek  a jelek  cserben  hagyhatnak  azonban,  ha  a 
tapintott  test  igen  nagy.  Ilyenkor  vesedaganat  eljuthat  a 
mellső  hasfalig,  bár  az  rendesen  ebben  az  esetben  sem  fek- 
szik oly  közvetlenül  neki  a bordaivnek,  mint  pl.  a lépnek 
vagy  a májnak  daganata.  Másrészt  a májnak,  a lépnek,  sőt  az 
ovariumoknak  daganatai  is  elterjedhetnek  a lumbalis  tájra. 


10 


reáfeküdhetnek  a hátulsó  hasfalra  és  ezek  azok  az  esetek, 
amelyekben  a daganat  viszonya  a vastagbélhez  esetleg  döntő 
fontosságúvá  válhatik. 

Ez  a viszony  régebben  a diagnostikában  nagyobb  sze- 
repet játszott  mint  ma.  Mióta  a vese  tapintását  nagyobb 
figyelemre  méltatjuk,  a gyakorlat  tapintó  képességünket 
tökéletesebbé  tette  és  segítségével  ma  biztos  diagnosisokat 
merünk  felállítani  olyan  esetekben  is,  amelyekben  azelőtt 
kétségeink  maradtak.  Hogy  egyes  esetekben  látszólag  milyen 
kevéssé  jelentékeny  részletek  igazítanak  útba,  annak  egyik 
példáját  nem  régen  látták  maguk  előtt.  Fiatal  nőbeteget  ész- 
leltünk végig  együtt,  akinek  hasában  baloldalt  kis  ökölnyi, 
vese  alakú  daganatot  tapintottunk.  A daganat  nemcsak  vese 
alakú  volt,  de  a vesedaganatoknak  helyén  is  feküdt.  Rajta 
feküdt  a hátsó  hasfalon  és  bár  nem  egészen  a costoverte- 
bralis  szögletből,  de  ahhoz  nagyon  közelről  volt  ballottáló 
mozgásba  hozható.  Igaz,  hogy  a lélegzés  mozgásait  nem 
követte,  igaz,  hogy  passiv  mozgathatósága  is  csekélyebb  volt, 
mint  ahogy  azt  rendesen  tapasztaljuk  a vese  daganatainál, 
de  ez  még  összeférhetett  a vesedaganat  diagnosisával,  annál 
inkább,  mert  a beteg  lázai  nyilvánvalóvá  tették,  hogy  esetünk- 
ben gyuladás,  valószinüleg  genyedéssel  járó  gyuladás  esete 
forog  fenn.  Pyuriája  betegünknek  nem  volt  és  azért  arra 
kellett  gondolnunk,  hogy  talán  elzárt  pyonephrosisa  van, 
amelyet  környezetével  gyuladásos  összenövések  hoztak  szo- 
ros összeköttetésbe.  De  figyelmesen  vizsgálva  tovább  bete- 
günket, feltűnő  leletre  bukkantunk,  amely  nézetünket  csak- 
hamar megváltoztatta.  A daganat  mellső  felületén  ceruza- 
vastagságu,  feszes  nyaláb  vonult  át.  Iránya  felülről  lefelé, 
kicsit  belülről  kifelé  tartott.  Ez  a nyaláb  megfeszült  inéhoz 
hasonló  érzést  keltette  a tapintó  ujjban.  Felszólitottuk  bete- 
günket arra,  hogy  hajlitsa  be  erővel  bal  combját,  miközben 
térdére  tett  bal  kezünkkel  mozgását  akadályoztuk.  Ezalatt 
jobb  kezünkkel  tovább  tapintva,  meggyőződtünk  róla,  hogy 
a daganat  fölött  végigfutó  nyaláb  erősebben  megfeszül. 
A nyaláb  helyzetéből  és  e kísérlet  eredményéből  azt  követ- 
keztettük, hogy  az  nem  lehet  egyéb  a psoas  minor  izmánál, 
amiből  tovább  folyt,  hogy  a daganat  a fascia  lumbodorsalis 
mély  lemeze  mögött  és  nem  az  előtt  fekszik,  mint  ahogy 
feküdnék,  ha  az  a veséé  volna.  Hogy  okoskodásunk  helyes- 

ségéről  még  jobban  megbizonyosodjunk,  a beteg  bal  uréterét 
megkathetereztettük.  E vizsgálat  eredménye  az  volt,  hogy  a 
bal  vese  ép  vizeletet  produkál,  hogy  tehát  elzárt  pyonephro- 
sisról  szó  sem  lehet.  Azután  Illyés  eljárását  követve,  az  ureter- 
katheterhe  fémdrótot  vezettünk  be  és  annak  árnyékát  vizsgálva, 
a Röntgenképen  megállapítottuk  azt,  hogy  az  ureterkatheter 
nem  vezet  a tapintható  daganatba  (1.  1.  ábra).  Mindezek  után 
diagnosisunk  úgy  szólt,  hogy  betegünknek  bal  psoas  minora 
mögött  gyuladásos,  genyedésbe  átment  vesealaku  daganata 
van,  amely  felől,  minden  olyan  körülmény  hiányában,  amely 
a tályog  eredetét  felderíthette  volna,  fennálló  mérsékelt  eosi- 
nophilia  alapján,  azt  a lehetőséget  nyilvánítottuk,  hogy  az 
talán  echinococcus  elgenyedéséből  származhatnék.  Azok,  akik 
önök  közül  Dollinger  tanártársam  előadásait  látogatják,  tudják, 
hogy  a műtét  anatómiai  diagnosisunkat  minden  pontjában  meg- 
erősítette és  hogy  a sebész  a műtét  után  sem  juthatott  az 
eset  földerítésében  tovább,  mint  mi.  Megállapíthatta,  hogy  a 
daganat  a psoas  minor  mögött  fekvő  tályognak  felel  meg, 
de  a tályog  okát,  kiindulását  megtalálni  nem  lehetett. 

Mióta  a vese  vizsgálatára  methodikánk  mai  sokoldalú- 
ságát megszerezte,  a hasi  daganatok  viszonyának  jelentősége 
a vastagbélhez  kisebb,  mint  volt  annak  előtte.  De  a gyakorló 
orvos  nem  rendelkezik  a klinika  gazdag  felszerelésével  és 
az  ő szempontjából  a viszony  tanulmányozása  értékéből  mit 
sem  veszített. 

A colon  és  a vese  egymáshoz!  viszonyával  igen  behatóan 
foglalkozott  töhhek  között  Helm.  Vizsgálatainak  értelmében 
a colon  jobboldali  flexurája  a jobb  vese  alsó  pólusát  éppen 
csak  érinti,  ritkábban  azonban  mellűiről  kis  darabon  fedheti. 
A bal  vese  és  a colon  közti  viszony  sokkal  kevésbé  állandó. 
Ez  többnyire  a bal  vese  mellső  felületének  felső  darabján  vonul 
keresztül  és  azután  a vese  külső  szélén  túl  lefelé  kanyarodik, 
de  azért  elég  gyakran  előfordul  az  is,  hogy  a bal  vesének  alsó 
felével,  sőt  esetleg  annak  csak  alsó  pólusával  érintkezik. 
Ritkábban  találkozott  Helm  más  lefutással:  érintkezéssel  a 
colon  és  a vese  felső,  vagy  mindkét  pólusa  közt,  sőt  minden 
érintkezés  hiányával  is.  A physiologikus  viszonyok  válto- 
zékonyságából folyik,  hogy  azok  vesedaganatok  eseteiben 
sem  lehetnek  egészen  állandóak.  A klinikai  vizsgálat  metho- 
dikája  a hasi  daganatok  és  a colon  egymáshoz  viszonyított 

fekvésének  meghatározása  egyszerű.  A vastagbelet  a végbél 
felől  levegővel  felfújjuk,  amikor  annak  körvonalai  láthatókká, 
lefutása  kikopogtathatóvá  válnak,  vagy,  ha  kerülni  akarjuk 
azokat  a helyzetváltozásokat,  amelyeket  a bél  felfuvása, 
aránylag  nagy  nyomás  alatti  kitágitása  von  maga  után,  a 
betegnek  bismutpépet*)  adunk  és  abban  az  időben,  amikor 
az  a vastagbélbe  jut,  ennek  lefutása  felől  a Röntgen-képen 
tájékozódunk. 

A vastagbél  felfuvásával  vesedaganatok  eseteiben  külö- 
nösen Simon  és  Spencer  Wells  végeztek  alapvető  klinikai 
vizsgálatokat.  Ha  a vesedaganat  nem  nagyon  nagy,  akkor 
Simon  szerint  a colon  annak  mellső  felületén  fut  keresztül. 
Spencer  Wells  is  azt  bitté,  hogy  ez  csakugyan  állandóan  igy 
van,  de  Israel,  Braun  és  mások  tapasztalatai  arra  tanítottak, 
hogy  e tétel  lényeges  kiegészítésre  szorul.  A vesedaganatokon 
a colon  máskép  fekhetik,  aszerint,  amint  a daganat  a vese 
más  más  részeiből  indul  ki.  Ha  pl.  a jobb  vese  felső  része 
nagyobbodik  meg,  akkor  a colon  annak  alsó  pólusával  nor- 
mális viszonyában  marad.  Az  a vese  alsó  pólusát  érinti  és 
attól  mediális  irányban  fut  tovább.  Ha  ellenben  a daganat 
a vese  alsó  részéből  fejlődik,  akkor  ugyanez  az  eset  állhat 
fenn  akkor,  ha  a colon  az  azelőtt  még  ép  vese  alsó  pólusát 
csak  éppen  érintette.  De  ha  a colon  a vese  alsó  részét  mellűi- 
ről fedte,  akkor  megeshetik,  hogy  a daganat  azt  fölfelé  és 
kifelé  tolja  maga  előtt.  A bal  vese  daganatainál  részint  a 
daganat  kiindulása,  részint  pedig  a colonnak  a betegség  előtti 
fekvése  szerint  ez  a daganat  előtt,  attól  lefelé  vagy  felfelé, 
befelé  vagy  kifelé  dislocálva  fekhetik.  Legfontosabbak  e 
tapasztalatok  az  ovarium  cysta  és  a hydronephrosis  meg- 
különböztetése szempontjából,  amennyiben  az  utóbbinak 
felületén  a colon  átfutni  nem  szokott.  Ha  nem  tévesztik  szem 
elől  a colon  és  a vesedaganatok  közti  viszonyban  mutatkozó 
változékonyságot,  akkor  ennek  a megkülönböztető  jelnek  sok- 
szor elég  nagy  hasznát  fogják  tapasztalni. 

A vese  vizsgálatának  physikai  módszerei  közül  eddig 
jóformán  csak  a tapintás  jöhetett  számba.  Atyámnak  1908-ban 
azonban  sikerült  bebizonyítani  azt,  hogy  a vese  kopogtatás 
utján  is  kifogástalanul  vizsgálható.  A vizsgálathoz  gyakorlat, 


) Lásd  ezen  előadások  I.  sorozatának  139.  lapját. 

ehhez  pedig  türelem  és  idő  kell.  Uj  kopoglatási  methodusok 
ez  okból  hódítanak  nehezen,  de  azok  után  a tapasztalatok 
után,  amelyeket  klinikánkon  szereztünk,  kétségtelen,  hogy 
el  fog  érkezni  az  az  idő,  amikor  a vese  kopogtatását  mások 
is  oly  eredménnyel  fogják  alkalmazni,  mint  amilyennel  alkal- 
mazzuk mi. 

A vese  kikopogtatásával  sokan  foglalkoztak.  Eredményei- 
vel többé-kevésbé  meg  voltak  elégedve : Rollett,  Gerhardt, 
Guítmann,  Roberts,  Ebstein,  Le  Dentu,  Riess,  Baduel  és  mások, 
de  az  általános  vélemény  e vizsgálati  eljárás  felől:  Skoda, 
Stiller,  Landau,  Strümpell,  Tuffier,  Rosenstein,  Litten,  Lenbe 
és  velük  a legtöbb  klinikus  Ítélete  után  indulva,  a vese  ki- 
kopogtatását sikertelen  eljárásnak  minősítette.  Ezen  felfogás 
mellett  döntött  látszólag  az  anatómiai  viszonyok  tekintetbe- 
vétele is. 

A vesék  a gerincoszlop  két  oldalán  a subperitoneális 
zsírszövet  localis  felhalmozódásaként  tekintendő  zsirtömegbe 
ágyazva,  vastag  izomréteg  mögött  feküsznek.  Addig,  mig  nor- 
mális helyükön  vannak,  a vesék  nagyon  benső  érintkezésben 
állanak  a léppel  meg  a májjal.  Ezt  az  érintkezést  jól  tüntetik 
fel  Cunningham  sagittalis  metszetei.  Ezeken  láthatják,  hogyan 
borul  reá  a máj  a jobb  vesére  (2.  és  3.  ábra),  és  hogyan  kell 
összefolynia  a bal  vese  tompulatának  a lép  hátsó  és  felső 
részének  megfelelő  tompulatával  (4.  és  5.  ábra).  Pirogoffnak  a 
XII.  hát-  (6.  ábra)  és  az  I.  ágyékcsigolya  (7.  ábra)  magasságá- 
ban készült  horizontális  metszetein  pedig  jól  láthatják,  hogy 
a vesék  kikopogtatását  oldalfelé  mi  módon  hiúsítja  meg 
azoknak  érintkezése  kifelé  ugyanezen  szervekkel.  Atyám 
közelebbi  vizsgálat  tárgyává  téve  a lép  és  a máj  tompulatá- 
nak viselkedését  térdkönyök  helyzetben,  abban,  amelyben 
a vesét  Rollett  és  Riess  is  kopogtatták,  arra  az  eredményre 
jutott,  hogy  ezek  a tompulatok  ebben  a helyzetben  bár 
többnyire  nem  azonnal,  de  pár  perc  alatt  meglepő  fokban 
távolodnak  a gerincoszloptól.  Vannak  esetek,  amelyekben  a 
térdelő  és  könyöklő  ember  májtompulata  hátul  teljesen  el- 
tűnik és  csak  a hátulsó  hónaljvonalban  kezdődik.  Ugyanezt 
tapasztaljuk  a léptompulat  dislocatióját  illetőleg  is.  Ilyenkor 
azon  a téren,  amelyről  a máj-,  illetőleg  a léptompulat  eltűnt* 
a tüdő  léghangjával  a hát  alsó  részén  kezdődő  és  az  ágyék- 
táj felé  vonuló  dobos  hangterület  válik  közvetlenül  határossá. 

Ha  megnézik  a 6.  ábrát,  akkor  megtalálják  ennek  magyará- 
zatát. A májnak  ventrális  irányban  bekövetkezett  kimozdu- 
lásával a colon  ascendens,  a lépével  pedig  a colon  descendens 
jut  a hátsó  hasfal  közvetlen  közelébe.  Az  ennek  megfelelő 
dobos  hangterület  kiterjedését  vizsgálva  a gerincoszlop  felé, 
kitűnik,  hogy  az  a gerincoszlop  két  oldalára  kiterjedő  tom- 
pulattal  határos,  amely  tompulat  elfoglalja  a XII.  hát-,  az  I., 
a II.  és  a III.  ágyékcsigolyát  és  ezek  két  oldalán  nagyjában 
ellipszis  alakú  térre  terjed  ki,  amelynek  a középvonaltól 
legtávolabb  — 8 — 10  cm-nyire  — eső  laterális  része  körülbelül 
az  I.  ágyékcsigolya  magasságába  esik  és  amely  többnyire 
nem  egészen  symmetrikus,  amennyiben  jobboldalt  valamivel 
mélyebben  kezdődik  és  mélyebbre  nyúlik  le,  mint  baloldalt. 

Ezt  a kopogtatás!  képet  nagyon  megzavarhatja  a sacro- 
spirálisoknak  megfeszülése.  Ezek  ellazitása  céljából  atyám 
úgy  jár  el,  hogy  a beteg  hasa  alá  hengeralaku  szecskapárnát 
helyez,  és  a beteget  felszólítja,  hogy  arra  törzse  egész  súlyával 
nehezedjék  reá  (8.  ábra).  Vannak  emberek,  akik  igy  is  nehezen 
és  csak  többszöri  próbálgatás  után  képesek  törzsizmaik  el- 
lazitására.  Ha  ebből  egyszer-máskor  származik  is  nehézség,még- 
sem  ez  a körülmény  képezi  a vesekopogtatás  legkomolyabb 
nehézségét.  Az  a vizsgálóban  rejlik,  akinek  e módszert  sok- 
szoros próbálgatás  árán  kell  elsajátítania.  Hogy  azonban  a 
feladatnak  megoldhatónak  kell  lennie,  arról  fogalmat  nyújt 
a bemutatott  horizontáhs  metszetek  megtekintése.  Ha  meg- 
nézik, aránylag  mekkora  légtelen  réteg  a vese,  milyen  felü- 
letes annak  a fekvése  és  ezeket  a körülményeket  össze- 
hasonlítják azokkal,  amelyek  közt  a mellkason  kopogtatunk 
ki  tompulatokat,  be  kell  látniok,  hogy  a vese  kikopogtatására 
irányuló  törekvésnek  sikerhez  kell  vezetnie,  mihelyt  a lépnek, 
illetőleg  a májnak  dislocatiója  térdkönyök-helyzetben  léggel 
telt  beleket  hoz  a vesék  szomszédságába.  A kopogtatás 
módját  önmaguknak  kell  próbálgatniok.  Annak  leírása  lehe- 
tetlen. A kopogtatás  eredménye  sok  körülménytől  függ.  Függ 
a kopogtatott  ujjal  kifejtett  nyomástól,  függ  a kopogtató  ujj 
ütközésének  eleven  erejétől  és  irányától,  függ  attól  is,  hogy 
az  milyen  sokáig  és  milyen  nyomással  marad  a kopogtatott 
ujjal  érintkezésben,  egyszóval  azoktól  a körülményektől, 
amelyektől  függ  annak  a hangnak  minősége  is,  amelyet 
a zongoraművész  csal  ki  hangszeréből  annak  a nehezen 

definiálható  valaminek  változtatásával,  amit  német  nyelven 
«Anschlag»-nak  neveznek  és  aminek  megjelölésére  megfelelő 
magyar  szót  nem  ismerek. 

Ha  eltaláltuk  a viszonyoknak  megfelelő  módját  a kopog- 
tatásnak, akkor  a vese  kikopogtatása  többé  nem  nehéz  fel- 
adat. Atyám  hulla  veséjét  kopogtatva,  hosszú  tűket  szúrt  be 
merőlegesen  a tompulat  határának  mentén.  Orvosegyesüle- 
tünkben bemutatta  a boncolás  eredményét:  a tűk  meglepő 
pontossággal  mentek  át  a vesék  határain,  ügy  atyám,  mint 
utána  mi  klinikánkon  sokszor  meggyőződtünk  a methodus  ered- 
ményének megbizhatósága  felől.  Ennek  legfőbb  bizonyítékai, 
hogy  vándorvese  esetében  a megfelelő  oldalon  vesetompulat 
nincs,  hogy  nephrektomia  után  az  azelőtt  talált  vesetompulat 
eltűnik,  és,  amint  azt  a Budapesten  lefolyt  nemzetközi  orvosi 
congressuson  elmondottam,  hogy  a vese  tompulata  a léleg- 
zési mozgásokat  követi.  Ennek  vizsgálata  céljából  a beteg  mély 
légvétele  közben  a vesetompulat  alsó  és  felső  határát  kopog- 
tatjuk. Ha  jól  kopogtatunk,  meggyőződhetünk,  hogy  a vese- 
tompulat felső  határának  kopogtatás!  hangja  mély  belélegzés- 
kor élessé  válik,  a vesetompulat  alsó  határa  alatt  kopogtatva 
pedig  meggyőződünk,  hogy  az  ott  kapható  dobos  hang  tom- 
pává válik,  ha  a beteg  mélyen  lélegzik  be.  Különösen  az 
utóbbi  leletet  hangsúlyoztam  mint  félre  nem  magyarázható 
bizonyítékát  annak,  hogy  a kikopogtatott  tompulat  nem  lehet 
a törzs  izomzatának  tompulata,  hanem  oly  szervé,  amelynek 
lélegzési  mozgásai  vannak,  ez  a szerv  pedig  nem  lehet  más, 
mint  a vese.  A tompulat  lélegzési  mozgásainak  vizsgálata 
két  szempontból  fontos : minden  esetben  vizsgálandó  az  azért, 
mert  a vizsgálat  eredménye  nyugtathat  meg  csak  afelől, 
hogy  igazán  jól  kopogtatunk.  Az  az  orvos,  aki  a vesetompulat 
belélegzés!  mozgásait  nem  tudja  megállapítani,  még  nincs  bir- 
tokában a vesekopogtatás  kifogástalan  methodikájának  és 
ha  azt  rendesen  ugyan  meg  tudja  állapítani,  de  az  adott 
esetben  nem,  akkor  módosítania  kell  kopogtatásán,  vagy 
a beteg  törzsizmainak  továbbmenő  ellazitásáról  kell  gon- 
doskodni mindaddig,  mig  a kívánt  eredményhez  el  nem  jut. 
Enélkül  a kopogtatás  eredményét  csak  kétkedve  merném 
elfogadni. 

A tompulat  lélegzési  változásainak  vizsgálata  még  egy 
érdekes,  néha  fontos  eredményre  vezethet.  Vannak  esetek 

amelyekben  az  egyik  vese  tompulata  normális  módon  mozog, 
mig  a másik  mozdulatlan  marad.  Ezzel  a lelettel  többször 
találkoztam.  így  találkoztam  vele  egyszer  vándorvese  föl- 
varrása után  és  találkoztam  vele  többször  olyan  esetekben, 
amikor  a beteg  vesét  kóros  összenövések  rögzitették. 

A vesekopogtatásnak  igy  kidolgozott  methodikája  dia- 
gnostikánk  számára  nem  kis  nyereséget  jelent.  Segítségével 
a vese  összenövésén  kivül  fölismerhetünk  olyan  meg- 
nagyobbodásokat, amelyek  esetleg  a tapintás  segítségével 
nem  ismerhetők  fel,  de  tovább  menve,  segítségével  felismer- 
hetjük azt  is,  vájjon  a vese  felterjed-e  mint  rendesen  a costo- 
vertebralis  szögletbe,  vagy  nem.  Ennek  akkor  van  fontossága, 
ha  olyan  daganattal  van  dolgunk,  amely  ugyan  vesedaganat- 
nak látszik,  de  a costovertebralis  szögletből  nem  ballottál- 
ható  át.  Ilyenkor  a daganatot  veséből  kiindulónak  csak  akkor 
fogjuk  joggal  tarthatni,  ha  a kopogtatás  is  arra  az  ered- 
ményre vezet,  hogy  a vese  a costovertebralis  szögletből  ki- 
mozdult. 

Láthatják  az  elmondottakból,  hogy  a vese  physikai 
vizsgálata  nem  oly  eredménytelen,  mint  amilyennek  tarthat- 
nák legtöbb  tankönyvünk  átolvasása  után.  Eredményes  voltá- 
hoz nagyban  hozzájárul  a Röntgen-technika  fejlődése  is.  Nem 
nagyon  sokat  érő  lelete  a vesetáj  photographálásának,  ha, 
amint  az  néha  megtörténik,  a vese  körvonalának  alsó  részét 
a Röntgenképen  fölismerhetjük.  Összehasonlithatatlanul  fon- 
tosabb a vesekövek  photographálása,  amely  csak  kivételesen 
hagy  cserben,  valamint  az  ureterkatheterbe  helyezett  fém- 
drót lephotographálása  Illyés  szerint,  amely  megmutatja,  hogy 
az  ureter  valamely  tapintható  daganatba  vezet-e,  vagy  nem. 
E módszer  alkalmazásának  egy  példájáról  az  imént  szóltunk. 

De  bármily  nagy  is  e vizsgáló  eljárások  fontossága, 
eredményeik  mit  sem  változtatnak  azon,  hogy  miután  a vese- 
betegségeknek legnagyobb  része  csak  aránylag  lényegtelenül 
befolyásolja  a vese  alakját,  nagyságát  és  helyzetét,  fölismerésü- 
ket nem  alapithatjuk  a vese  physikai  vizsgálatára,  hanem 
ahhoz  csak  a vizeletnek  és  a szervezetnek  átvizsgálása  után 
jutunk  el. 

Physiologusaink  és  pathologusaink  óriási  munkát  for- 
ditottak  a vese  működésének  észlelésére.  E munka  ered- 
ményeként a tények  hosszú  sorát  ismerjük,  de  mindeddig 

hiányzik  közöttük  az  az  összekötő  kapocs,  amely  a tényeket 
a vizelet  elválasztás  theoriájának  biztos  alapjává  egyesíthetné. 
Nem  ismerve  a módot,  hogyan  dolgozik  a vese,  csak  tudatlan- 
ságunkat leplező  szónak  tekinthetjük,  ha  azt  mondjuk,  hogy 
a vesének  «electiv»  képessége  van,  amelynél  fogva  az  min- 
dent átereszt  magán,  ami  minőségénél,  vagy  concentrátiójánál 
fogva  megmásítja  a vérplasma  összetételét  és  mindent  vissza- 
tart, ami  annak  normális  összetételéhez  hozzá  tartozik.  Ha 
azonban  nem  is  tudjuk  megmagyarázni  a vesében  folyó 
electiv  tevékenység  módját,  a tény  maga  áll  és  éppen  úgy  áll 
az  is,  hogy  vesebetegségek  a veseműködésnek  alászállásán 
kívül  az  electiv  működésnek  feltűnő  zavarait  is  maguk 
után  vonhatják. 

A legfeltűnőbb  zavart  a vese  electiv  működésében  a 
XVIIl.  század  végén  Cotugno  fedezte  fel.  0 azt  találta,  hogy 
bizonyos  betegségek  eseteiben  a vizelet  melegben  megalvadó 
anyagot  tartalmaz  és  hogy  ez  az  anyag  ép  emberek  vizele- 
tében nem  foglaltatik  benne.  Ezzel  ismeretessé  lett  az  albu- 
minuria  ténye.  Jelentőségét  azonban  csak  Brigiit  domborí- 
totta ki,  amikor  az  ő róla  elnevezett  betegség  tünetei  közt 
az  albuminuriának,  a hydropsnak  és  a vese  kórbonctani 
elváltozásának  összetartozását  mutatta  ki.  Mesteri,  örökbecsű 
műveinek  megjelenése  óta  az  orvosok  megszokták,  hogy  az 
albuminuriát  vesebetegség  biztos  tüneteként  tekintsék.  Az 
albuminuria  és  a vese  kóros  állapota  közti  összefüggés  azon- 
ban bővebb  tapasztalatok  után  sokkal  bonyolultabbnak  bizo- 
nyult, mint  ahogy  azt  azelőtt  hitték.  így  Leube  egészséges 
katonák  5°/o-ánál  talált  kisfoku  albuminuriát.  Mikor  azután 
vizeletüket  megerőltető  gyakorlat  után  ismét  megvizsgálta, 
az  albuminuriás  katonák  száma  elérte  a 16®/o-ot.  Ezekből 
a tapasztalatokból  látszólag  jogossá  vált  annak  a következ- 
tetésnek levonása,  hogy  az  albuminuria  nem  jelenti  mindig 
vesebetegségnek  fönnállását  és  hogy  az  ép  embereknél  is 
előfordulhat,  különösen  megerőltető  testi  munka,  vagy  amint 
később  kiderült,  hideg  fürdő,  néha  bőséges  étkezés,  bizonyos 
ételek  élvezete  vagy  kedélyizgalmak  után  is.  Ezeket  a tapasz- 
talatokat Noorden  kiegészítette  annak  kimutatásával,  hogy 
a megerőltetés  és  a hideg  befolyása  különösen  akkor  okoz- 
nak albuminuriát,  ha  e behatások  függőleges  testtartásban 
érik  a vizsgált  egyént. 

Dr.  báró  Korányi  Sándor  : Belorvosiam  előadások.  II. 

Annak  megállapítása  után,  hogy  az  említett  körülmények 
között  látszólag  teljesen  egészséges  emberek  vizeletében  is 
megjelenhetik  mulólag  fehérje,  megingott  az  a felfogás,  amely 
az  albuminuriában  vesebetegség  biztos  tünetét  látta  és  az 
ilyen  tünetként  tekintendő  albuminuriával  szembeállították 
az  u.  n.  physiologikus  albuminuriát.  Meglehetősen  meddőnek 
látszik  a vitatkozás  afölött,  hogy  van-e  jogunk  physiologikus 
albuminuriáról  beszélni  vagy  nincs. 

Ha  szavainknak  betüszerinti  értelméhez  szigorúan 
ragaszkodunk,  akkor  azt  kell  mondanunk  Posner  vizsgá- 
latai alapján,  hogy  physiologikus  albuminuria  csakugyan 
van  és  hogy  az  valószínűleg  minden  embernél  fennáll. 
Ha  ugyanis  nagyobb  mennyiségű  vizeletet  concentrálunk, 
akkor  abban  a fehérjereactiók  positiv  eredményre  vezet- 
nek. Ez  a positiv  reactio  valószínűleg  mucinnak  és  nucleo- 
albuminnak  tulajdonítandó,  de  nem  annak,  hogy  a vér 
fehérjéje  lépi  át  a vese  elválasztó  felületének  határát.  Már 
ebből  az  okból  sem  azonosíthatjuk  Posner  leletét  azzal, 
amit  az  orvos  albuminuriának  tekint,  de  nem  azonosíthatjuk 
azzal  azért  sem,  mert  albuminuriáról  a gyakorlatban  csak 
akkor  szólhatunk,  ha  a rendes  klinikai  fehérjereactiók  alkal- 
mazása vezet  positiv  eredményhez.  Ha  pedig  ezektől  a 
reactióktól  várjuk  annak  az  eldöntését,  hogy  van-e  physio- 
logikus albuminuria  vagy  pedig  nincsen,  akkor  azt  kell  mon- 
danunk, hogy  bár  egészséges  embernél  a vizelet  fehérje- 
mentesnek mutatkozik,  bizonyos  ritka  esetekben  és  bizonyos 
körülmények  közt  albuminuria  észlelhető  olyan  embereknél 
is,  akiknek  veséit  praktikus  szempontból  épeknek  kell  tekin- 
tenünk. Ez  azonban  éppen  olyan  kevéssé  igazolja  a náluk 
észlelhető  albuminuria  «physiologikusnak»  nevezését,  mint 
ahogy  nem  szólhatunk  physiologikus  tachykardiáról  vagy 
dyspnoeról  akkor,  ha  ezek  mérsékelt  mozgás  után  olyan 
embernél  mutatkoznak,  akinek  szivében  physikai  diagno- 
stikánk  módszereivel  semmiféle  kóros  állapotot  kimutatni 
nem  tudunk.  Ha  bármely  szerv  működésében  rendellenes- 
ségeket tapasztalunk  olyan  körülmények  közt,  amelyek  közt 
ezek  az  átlagos  ép  embernél  nem  észlelhetők,  abból,  hogy 
e rendellenességek  látszólag  nem  függenek  össze  az  illető  szer- 
vek kimutatható  betegségével,  mégsem  vagyunk  arra  fel- 
jogosítva, hogy  ezeket  «physiologikusaknak>  mondjuk.  Jelen- 

létük  egymagában  bizonyltja,  hogy  az  illető  szerv  munka- 
képessége,  annak  alkalmazkodási  képessége  feladataihoz,  a 
physiologikus  állapottól  eltér.  Ez  okból  a physiologikus 
albuminuria  nevet  legjobb  volna  terminológiánkból  kiküszö- 
bölni, ami  azonban  mitsem  változtat  azon,  hogy  az  említett 
albuminuriák  létezése  kötelességünkké  teszi,  hogy  albuminu- 
riából  magából,  különösen,  ha  az  kis  fokú,  vagy  mulékony, 
diagnostikai  következtetéseket  ne  vonjunk  le. 

Noorden  azon  tapasztalata,  amelynél  fogva  a nagy  meg- 
erőltetést vagy  lehűtést  követő  albuminuria  kifejlődését  elő- 
segíti a test  függőleges  helyzete,  ezen  albuminuriákat  bizo- 
nyos fokig  kapcsolatba  hozza  azokkal,  amelyeket  Dukes  és 
Moxon  látszólag  épveséjü  gyermekeknél  észleltek  és  amelye- 
ket Pavy  azért,  mert  rendszerint  a délelőtti  órákban  mutat- 
koznak, ci/c/i/cus  albuminuriáknak  nevezeti  el.  A fehérjekiválasz- 
tás időszakosságának  okát  ezen  esetekben  Stirling  fedezte 
fel.  Azt  találta  ugyanis,  hogy  ezt  az  albuminuriát  a horizon- 
tális fekvésből  való  fölkelés  indítja  meg  és  hogy  az  fenjárás 
közben  a nap  folyamán  előbb-utóbb  meg  szokott  szűnni  és  min- 
dig megszüntethető  az  illetők  lefektetése  által.  Miután  ez  az  albu- 
minuria a függőleges  testtartással,  vagy  exaktabban  fejezve  ki, 
a fekvő  helyzetből  való  fölkeléssel  áll  összefüggésben  és  meg- 
jelenését nem  napszakok  határozzák  meg,  megjelölésére  cél- 
szerűbb az  «orthostatikus»  (Teissier)  vagy  «orthotikus»  (Heub- 
ner)  jelző,  mint  Pavg  eredeti  elnevezése. 

Az  orthotikus  albuminuria  a gyakori  dolgok  közé  tar- 
tozik. Martius  304  gyönge  alkatú,  részben  beteg  gyermeket 
vizsgálva,  86-nál  találta  azt  meg.  Ez  a szám  egymaga  eléggé 
bizonyltja,  milyen  súlyos  tévedésbe  eshetik  az  az  orvos,  aki 
albuminuriából,  különösen  a gyermekkorban,  beható  vizsgálat 
nélkül  állítaná  fel  komolyabb  prognosisu  vesebetegségnek 
diagnosisát.  Hogy  az  egyszerű  orthotikus  albuminuriának  nem 
felel  meg  a vesének  valamely  szöveti  elváltozása,  azt  Heubner 
olyan  praeparatumokon  bizonyította  be,  amelyek  ép  voltáról 
rajta  kívül  számos  szakember  győződött  meg.  Az  orthotikus 
albuminuria  felől  a legfontosabb  vizsgálatokat  Erlanger  és 
Hooker  végezték.  Közleményükre,  amely  1904-ben  egy  ame- 
rikai folyóiratban  (Johns  Hopkins  Hospital  Reports)  jelent 
meg,  Heubner  hívta  fel  nyomatékkai  a figyelmet.  Erlanger  és 
Hooker  vízszintes  tengely  körül  forgatható  alapra  fektették 

betegüket  és  azt  találták,  hogy  az  albuminuria  akkor  jelenik 
meg,  mikor  a test  hossztengelye  a vízszintessel  40°-ot  képez. 
Megjelenésének  föltétele  azonban  az,  hogy  a fej  legyen  felül  és 
a testnek  alsó  része  alul.  Ha  ugyanis  a beteget  úgy  forgatták, 
hogy  a fej  került  mélyebbre,  a lábak  pedig  magasabbra, 
akkor  albuminuriát  nem  észleltek.  E kísérlet  eredménye  arra 
utalt,  hogy  a test  folyadékainak  eloszlásában  létrejövő  vál- 
tozás a döntő  az  orthotikus  albuminuria  megjelenésére  nézve 
és  hogy  ez  csakugyan  igy  van,  azt  Erlanger  és  Hooker  a 
következő  módon  bizonyították  be.  Betegük  testének  alsó 
részét  a CnVe-féle  pneumatikus  nadrágba  zárták  be.  Ez  a 
nadrág  kettős  gummilemezből  készül  és  a csípő  körül  pon- 
tosan nekisimul  a testnek.  A két  gummilemez  közé  levegő 
szivattyúzható,  amelynek  nyomása  az  alsó  végtagok  vérét  a 
test  felső  részei  felé  tereli. 

Ha  az  orthotikus  albuminuriás  beteget  ilyen  nadrágba 
bujtatták  és  abban  50  mmnyi  nyomást  hoztak  létre,  felálláskor 
az  albuminuria  elmaradt.  E kísérletek,  amelyek  eredményeit 
Erlanger  és  Hooker  más  igen  változatos  kísérletekkel  erősí- 
tették meg,  azt  bizonyítják,  hogy  az  orthotikus  albuminuria 
létrehozásában  a testben  a folyadéknak,  főleg  a vérnek  olyan 
eloszlása  szerepel,  amelynél  fogva  azt  súlya  a törzs  felől  az 
alsó  végtagok  felé  dislokálja.  Ennek  tisztázása  után  még  csak 
az  várna  eldöntésre,  vájjon  orthotikus  albuminuriában  szen- 
vedőknél a vér  eloszlásának  megváltozása  fölkeléskor  na- 
gyobb-e,  mint  ép  embereknél  vagy  veséjük  érzékenyebb-e 
a véreloszlásnak  normális  változása  iránt.  Erre  a kérdésre 
megadják  a választ  olyan  vizsgálatok,  amelyeket  részben  még 
Erlanger  és  Hooker  előtt  mások,  különösen  Edéi,  Martius, 
Loeb  stb.  vittek  keresztül. 

Ezek  a figyelmet  a keringés  bizonyos  rendellenességeire 
terelik.  Kitűnt  ugyanis,  hogy  az  orthotikus  albuminuriával 
együtt  szokott  járni  fölkeléskor  a pulsus  szaporodása  és  a 
pulsusnyomás  csökkenése,  ami  arra  mutat,  hogy  a betegek 
keringése  hiányosan  alkalmazkodik  a felállással  járó  válto- 
zásokhoz. Hogy  a keringésnek  ezen  jelekből  felismerhető  meg- 
változása fölkeléskor  a vese  keringésének  lassudását  vonja 
maga  után,  azt  Krehl  klinikáján  Loeb  mutatta  ki. 

Loeb  a mi  klinikánkon  megállapított  azon  tényből 
indult  ki,  hogy  a vérkeringés  sebességének  módosulásakor 

állandó  összetételű  táplálkozás  mellett  megváltozik  a vizelet- 
ben oldott  konyhasónak  viszonya  a chlormentes  molekulák- 
hoz, illetőleg  az  elektrolytoké  a nem  elektrolytokéhoz.  A vál- 
tozás oly  értelemben  történik,  hogy  a keringés  gyorsulása 
a vizeletben  oldott  molekulák  között  a chloridoknak  és  álta- 
lában az  elektrolytoknak  relatív  megszaporodásával,  lassu- 
dása  ellenben  ezek  relatív  megkevesbedésével  jár.  Loeb  a mi 
eljárásunk  szerint  meghatározva  a vizelet  fagypontját  és 
vezetőképességét,  a két  érték  hányadosának  viselkedéséből 
arra  az  eredményre  jutott,  hogy  orthostatikus  albuminuriá- 
ban  szenvedőknél  felkeléskor  a vizelet  vezetőképessége  annak 
fagypontjához  képest  csökken,  hogy  tehát  a vizelet  össze- 
tétele úgy  változik,  mint  az  a keringés  lassudásakor  szokott 
változni,  mig  orthostatikus  albuminuriában  nem  szenvedők- 
nél ez  a változás  nem  észlelhető. 

Ha  azonban  valaki  ezekből  a tényekből  azt  vonná  le 
hogy  az  orthotikus  albuminuria  tisztán  a vese  vérkeringé- 
sének lassúbbá  válásából  és  a vasomotorok  hiányos  műkö- 
désével összefüggő  módosult  eloszlásából  származnék  a 
vérnek,  az  tévedne. 

A vérkeringés  meglassudására  utaló  módosulása  a vizelet 
összetételének  ugyanis  nemcsak  orthotikus  albuminuriában 
szenvedőknél  észlelhető,  hanem  észlelhető  a szivgyöngeség 
mindenféle  alakjánál  orthotikus  albuminuria  nélkül  is.  Más- 
részt ismeretes  dolog,  hogy  a vese  vérpangása  szívbetegségek 
folytán  szintén  okoz  albuminuriát  a vese  szöveti  épsége 
mellett,  albuminuriát,  amely  intensitásának  ingadozásával  a 
keringés  állapotának  változásait  hiven  követi.  De  ez  az 
albuminuria  csak  a keringésnek  nagyfokú  hanyatlásakor 
mutatkozik,  sokkal  nagyobb  fokú  hanyatlásakor,  mint  amilyet 
a közönséges  orthotikus  albuminuriánál  felvehetünk.  Ez  a 
körülmény  is  arra  kényszerit,  hogy  az  utóbbinak  magyará- 
zatára a szívműködésnek  labilitásán  és  a vasomotorok- 
nak  elégtelen  reguláié  működésén  túl  más  okokat  is  keres- 
sünk. 

< Hogy  a vese  betegsége  orthotikus  albuminuria  kifejlő- 
dését előmozdíthatja,  annak  egyszerű  bizonyítékai  azok  az 
esetek,  amelyekben  nephritises  albuminuria  a nephritis  gyó- 
gyulása közben  orthotikus  albuminuriává  válik.  De  hogy  az 
utóbbi  lényegileg  távol  áll  a közönséges  nephritises  albumi- 

nuriától,  az  a vesebetegség  minden  tünetének  hiányán  és  a 
Heubner  emlitett  eseténél  talált  normális  szöveti  képen  kivül 
kitűnik  abból  is,  hogy  az  orthotikus  albuminuria  chemiailag 
is  különbözik  a nephritisestől. 

Noorden  ugyanis  azt  találta  és  tapasztalatát  mások  is 
megerősitették,  hogy  az  orthotikus  albuminuriás  beteg  vize- 
letében ecetsavra  hidegen  kicsapódó  test  foglaltatik.  Ez  a 
test  a nephrilises  vizeletben  is  előfordul  ugyan,  de  teljesen 
háttérbe  szorul  a serumalbumin  és  a serumglobulin  mögött, 
mig  orthotikus  albuminuriánál  a fehérje  javarészét  képezi. 
E leletnek  alapján  Noorden  arra  a gondolatra  jutott,  hogy 
az  orthotikus  albuminuriában  szenvedő  beteg  vérének  fehér- 
jéje különbözik  az  egészséges  emberétől  és  hogy  annak  ki- 
válása talán  éhből  volna  magyarázható.  Természetes,  hogy 
az  orthotikus  alhuminuria  «dyskrasiás»  magyarázata  egy- 
magában nem  fejthetné  meg  összefüggését  a testtartással 
és  a kimutatott  keringési  zavarokkal,  de  hogy  emellett 
ennek  is  lehetne  valami  szerepe,  az  legalább  is  nem  zár- 
ható ki. 

Az  albuminuria  egész  tanát  nagy  nehézségekkel  állítja 
szembe  az  a körülmény,  hogy  nem  tudjuk,  min  múlik  az 
ép  vese  által  elválasztott  vizelet  fehérjementessége.  Voltak, 
akik  ezt  a feltűnő  jelenséget  mechanikus  magyarázatra  tar- 
tották alkalmasnak.  Azt  hitték,  hogy  a vese  elválasztó  felüle- 
tét olyan  szűrő  réteggel  hasonlíthatják  össze,  amelynek  kis 
hézagain  nem  fér  át  a nagy  fehérjemolekula.  E szerint  a 
felfogás  szerint  az  albuminuria  a szűrő  elromlásának  követ- 
kezménye gyanánt  tűnhetnék  fel.  De  ilyen  durva  magyarázat 
távolról  sem  egyeztethető  ki  a tényekkel.  Az  a hézag,  amel}’^en 
a nagy  fehérjemolekula  átfér,  átbocsátaná  a sokkal  kisebb 
cukormolekulát  is  a vér  plasmájából  a vizeletbe,  már  pedig 
albuminuriával  glycosuria  együtt  nem  jár.  Másrészt  a teljesen 
ép  vese  is  kiválasztja  a nagy  fehérjemolekulát,  ha  az  che- 
miai  sajátságainál  fogva,  vagy  talán  nagy  concentratiójánál 
fogva,  nem  tartozik  a vérplasma  rendes  összetételéhez.  Ha 
pl.  állatok  vénáiba  idegen  fehérje  oldatát  fecskendezzük! 
akkor  az  megjelenik  a vizeletben.  Ugyanezt  észlelhetjük 
néha,  ha  ép  veséjü  ember  nagyon  sok  nyers  tojást  eszik. 
Átereszti  az  ép  vese  a caseint  is  és  ahogy  azt  a haemoglo- 
binuriás  paroxysmus  bizonyitja,  átereszti  az  ép  vese  a beteg 

saját  haemoglobinját  is,  ha  az  elhagyva  a vörös  vérsejteket, 
a vérplasmáha  jut  hele.  Az  ép  vizelet  fehérjementességét 
tehát  ismét  csak  azzal  a közelehhi  felvilágosítást  nem  nyújtó 
kifejezéssel  hozhatjuk  összeköttetésbe,  amely  az  ép  vese  hám- 
sejtjeinek <electiv>  képességet  tulajdonit. 

Ezek  a tapasztalatok  világosan  szólnak  amellett  a lehe- 
tőség mellett,  hogy  az  albuminuria  oka  a vérplasma  fehérjé- 
jének megváltozása  is  lehetne. 

így  kell  felfognunk  a Bence- Jones-íé\e  test  megjelenését 
a vizeletben.  Amint  tudják,  ez  a test  az  50 — 60®-ra  fölmele- 
gitett  vizeletből  kicsapódik,  de  újra  föloldódik,  ha  a vizeletei 
felforraljuk.  A fehérjét  kicsapó  reagensek  általában  a Bence- 
Jones-féle  testet  is  kicsapják,  de  az  a fehérjétől  különbözik 
abban,  hogy  e csapadékok  a vizelet  felforralásakor  csakúgy 
feloldódnak,  mint  az  50—60°  közt  mutatkozó  csapadék.  Ezen 
tulajdonságánál  fogva Kühne  a Bence- Jones-íé\e  testet  albumosé- 
nak  tartotta,  de  Magnus-Lévy  bebizonyította,  hogy  az  chemiai 
alkatánál  fogva  sokkal  közelebb  áll  a serumalbuminhoz  és 
a tojásfehérjéhez,  mint  az  albumosékhoz.  Kiválásának  oka 
nem  a vese  megbetegedése,  hanem  a vérnek  elárasztása  ezzel 
a pathologikus  fehérjenemü  testtel,  amire  a csontvelő  meg- 
betegedéseikor, annak  daganatai  vagy  lymphoid  hyperplasiája 
folytán,  kerül  a sor. 

A felhozottakból  láthatják,  hogy  fehérjenemü  testeket 
az  ép  vese  is  kiválaszthat,  mihelyt  azok  nem  tartoznak  a 
szervezet  normális  összetételéhez.  Megjelenésük  a vizeletben 
egyenesen  a vese  normális  electiv  működésének  eredménye, 
mig  az  albuminuriának  közönséges  alakjait,  amelyeknél  a 
vér  normális  fehérjéje  a vese  betegsége  következtében  jut  a 
vizeletbe,  ezen  electiv  működés  megzavarására  kell  vissza- 
vezetnünk. Az  elmondottak  értelmében  számolnunk  kell 
tehát  azzal,  hogy  vannak  albuminuriák,  amelyek  nem  jelen- 
tenek a szó  gyakorlati,  vagy  kórbonctani  értelmében  vett 
vesebetegséget.  Ezek:  a szívbajosok  pangásos  albuminuriája, 
a hibásan  u.  n.  physiologikus  albuminuria,  az  orthotikus 
albuminuria,  a Bence- Jones- féle  test  megjelenése  a vizeletben 
és  nagyon  valószínű,  hogy  ezekhez  sorolandó  még  a terhes 
nőknek  nem-nephritises  albuminuriája  is. 

Ezekkel  az  albuminuriákkal  szemben  állanak  az  olya- 
nok, amelyeknek  nyilvánvaló  oka  a vese  megbetegedése. 

A két  eset  abban  is  különbözik  ugyan  egymástól,  hogy  az 
elsőbe  tartozó  albuminuriáknál  (a  pangásos  albuminuria 
kivételével)  az  ecetsavra  hidegben  megalvadó  test  áll  elő- 
térben, mig  a vesebetegségek  albuminuriájánál  a vizeletben 
a vérplasma  normális  fehérjéi  válnak  ki,  de  a chemiai 
különbségnél  gyakorlati  szempontból  fontosabb  különbséget 
dérit  fel  a vizelet  üledékének  mikroskopiai  vizsgálata. 

Tudják,  hogy  a beteg  vese  albuminuriáját  a vizeletben 
hengerek  kiürülése  kiséri.  E hengerek  keletkezésének  mód- 
ját még  homály  fedi.  Közülük  a hyalin  cylinderek  nagyon 
alapos  centrifugálás  után  nagyon  kis  számban  ép  vizeletben 
is  megtalálhatók  mint  a vesehám  physiologikus  kopásának 
jelei.  Ha  azonban  számuk  akkora,  hogy  könnyen  fel- 
találhatókká válnak,  ez  a kopás  kóros  fokozódása  mellett 
szól  és  ha  köztük  szemcsés  cylinderek,  többé-kevésbé 
egészükben  felismerhető  vesehámsejtek  is  vannak  a vize- 
letben, akkor  biztosak  lehetnek  afelől,  hogy  az  ezek  kiürü- 
lését kisérő  albuminuria  a vese  betegségével  áll  össze- 
függésben. 

Ahhoz  a törekvésemhez  hiven,  hogy  ezen  előadásom 
kiegészítésül  szolgáljon  ahhoz,  amit  a vesebetegségek  diagno- 
stikájáról  tankönyveikben  olvashatnak,  fejtegetésemben  a 
súlyt  nem  a gyakori,  nem  a közönséges  és  ennélfogva  a 
legfontosabb  albuminuriára  helyeztem,  amely  a mindennap 
előforduló  betegségeket  kiséri,  hanem  az  albuminuria  azon 
alakjaira,  amelyeket  a gyakorló  orvos,  napi  teendői  nagy 
tömegének  súlya  alatt,  éppen  ritkább  voltuknál  fogva  esetleg 
figyelmen  kívül  hagyhatna  és  ha  ezt  tenné,  akkor  nem 
egyszer  tévedésbe  eshetnék. 


II. 

A beteg  vese  működése. 


I 


s. 


Tisztelt  hallgatóim  I 

A kétoldali  diíFus  vesebetegségek  diagnosisa  szempont- 
jából a gyakorló  orvos  többnyire  beérheti  azzal,  ha  a beteg 
vizeletének  fehérjetartalmát,  mennyiségét  és  üledékének 
mikroskopiai  képét  kiséri  figyelemmel  és  ezeken  kivül  külö- 
nös gondot  fordit  betege  észlelésére  azon  jelenségek  szem- 
pontjából, amelyek  veseinsufficientia  következményei.  Az  az 
orvos  azonban,  aki  a vesebetegségek  terén  együtt  akar  mű- 
ködni a sebésszel,  valamint  az,  aki  meg  is  akarja  érteni, 
hogy  mi  folyik  a vesebeteg  szervezetében  és  az,  aki  ennek 
a megértésnek  alapján  vesebetegét  rationális  therapiában 
kívánja  részesíteni,  mint  ahogy  ezt  megtenni  kötelessége, 
ma  már  nem  elégedhetik  meg  a diagnostikai  compendiumok 
vizsgálati  methodikájával  és  kénytelen  mélyebbre  behatolni  a 
kóros  vese  functiójának  tanulmányozásába.  Az  a fáradtság, 
amit  e tárgyra  fordit,  nemcsak  tudományos  érdeklődésének 
kielégítésével  jutalmazza  őt  meg,  de  megjutalmazza  azzal  is, 
hogy  kezében  a vesebajosok  sorsa  megjavul,  élete  meg- 
hosszabbodik. E gyakorlati  consequentiákat  még  nem  aknázza 
ki  teljes  mértékben  betegei  javára  az  orvosi  kar.  Egy  okkal 
több  ez  arra,  hogy  velük  behatóan  foglalkozzunk. 

Régen  ismeretes,  mindennapi  tapasztalás,  hogy  a vizelet 
mennyisége  a szervezet  vizegyensulyának  szükségleteihez 
alkalmazkodik.  Az,  aki  bőségesen  iszik  sok,  az,  aki  szomjazik 
kevés  vizeletet  ürít.  A vizelet  mennyisége  kisebbé  válik,  ha 
a szervezet  bővebb  párolgás,  izzadás  vagy  hasmenés  utján 
több  vizet  vészit.  Éppen  oly  régen  ismeretes,  hogy  a vizelet 
fajsulya  kisebbé  válik,  ha  mennyisége  szaporodik  és  nagyobbá 
lesz,  ha  a vizelet  kevesbedik.  Kis  mennyiségű  vizelet  nagyobb 

concentratióját  rendesen  már  sötétebb,  bőven  ürített  vizelet 
kisebb  concentratióját  ellenben  világosabb  színe  is  elárulja. 
Az,  hogy  a vizelet  mennyiségével  concentratiója  változik, 
nagyon  fontos  a szervezet  állandó  összetétele  szempontjából. 
Hiszen  a kiürítendő  oldott  anyagok  mennyiségét  a bevitt  és  az 
anyagcserében  keletkező  oldott  anyagoké  szabja  meg  és  az 
a szervezet  rendelkezésére  álló  viz  mennyiségétől  teljesen 
független.  A szervezet  normális  víztartalma  és  emellett  annak 
nedveiben  az  oldott  anyagok  normális  concentratiója  tehát 
csak  úgy  tartható  fenn,  ha  a szükség  szerint  akár  sok  oldott 
anyag  kevés  vízben,  akár  pedig  kevés  oldott  anyag  sok  víz- 
ben válhatik  ki  a vesén  keresztül.  Más  szóval  a szervezet 
állandó  összetételének  egyik  fontos  föltétele,  hogy  a vese  a 
vizel  és  az  abban  oldott  anyagokat  egymástól  tág  határok  közt 
független  mennyiségekben  legyen  képes  kiüríteni. 

Ezen  régen  ismert  tények  consequentiáinak  végiggon- 
dolása lehetetlenség  volt  mindaddig,  mig  a physiologiában 
oldatok  concentratióját  azok  fajsulya  alapján  mérték.  Régen 
ismeretes,  hogy  concentratiókülönbségek  erőforrások.  Ezt  leg- 
egyszerűbben úgy  demonstrálhatjuk,  ha  különböző  concen- 
tratióju  oldatokat  az  oldószer  számára  átjárható,  de  az  oldott 
anyag  számára  átj árhatatlan,  u.  n.  semipermeahilis  hártyával 
választunk  el  egymástól.  Ilyenkor  azt  látjuk,  hogy  az  oldó 
anyag  a kisebb  concentratio  oldala  felől  a nagyobbé  felé 
áramlik  mindaddig,  mig  a hártya  két  oldalán  a concentra- 
tiók  egyenlőkké  nem  válnak.  Az  is  régen  ismeretes,  hogy 
különböző  anyagok  oldataival  végezve  a kísérletet,  a folya- 
dék áramlása  nem  akkor  szűnik  meg,  amikor  a semiper- 
meabilis  hártya  két  oldalán  az  oldatok  térfogategységében 
az  oldott  anyagok  egyenlő  súly  szerinti  mennyisége  foglal- 
tatik, hanem  akkor,  amikor  abban  az  oldott  molekulák  száma 
válik  egyenlővé,  vagyis  mikor  a hártya  két  oldalán  levő 
oldatok  «aeqiiimolecularisak».  Tehát  az  osmosis  szempontjából 
nem  a súly  szerinti,  hanem  a molekuláris  concentratio  a 
döntő  és  hogy  ez  a döntő  physiologiai  hatások  szempontjából 
is,  azt  De  Vries  a növényi,  Donders,  Hamburger  és  mások 
pedig  az  állati  sejtekre  néze  is  bebizonyították.  Ezt  tudva, 
oldatok  concentratiójának  mérésére  physiologiai  folyamatok 
tanulmányozásánál  olyan  módszerekre  kell  áttérnünk,  amelyek 
a concentratiót  mint  molekuláris  concentratiót  mérik,  amelyek 

alkalmazásakor  tehát  az  oldott  an)^ag  mennyiségét  nem  suly- 
egységekben,  hanem  a molekulák  számában  fejezzük  ki. 

A physika  több  ilyen  módszert  bocsát  rendelkezésünkre, 
közülük  azonban  a physiologiai  és  a klinikai  kutatás  terén 
legalkalmasabbnak  a fagyáspontsülyedés  mérése,  a kryoskopia 
bizonyult.  Nem  szükséges,  hogy  elméleti  alapjaival  ez  alka- 
lommal bővebben  foglalkozzam.  A módszer  azon  a tényen 
alapszik,  hogy  concentráltabb  oldatot  mélyebben  kell  lehűteni 
az  oldószer  fagyáspontja  alá,  mint  higabbat  ahhoz,  hogy  a 
jég  kiválása  meginduljon,  hogy  továbbá  az  oldószer  és  az 
oldat  fagyáspontja  közti  különbség  hig  oldatoknál,  amilye- 
nek a physiologiai  folyamatoknál  szereplők,  az  oldat  con- 
centratiójával  arányos  és  végre,  hogy  különböző  anyagok 
oldatának  fagyáspontja  akkor  ugyanaz,  ha  molekuláris  con- 
centratiójuk  egyenlő. 

A kryoskopiát  alkalmazva  a vizelet  vizsgálatára,  min- 
denek előtt  azt  találtuk,  hogy  az  ép  vese  vizeletének  mole- 
kuláris concentratiója  rendkivül  változó.  Bőséges  ivás  után  meg- 
történik, hogy  a vizelet  fagyáspontja  alig  0'l°-kal  áll  0®  alatt, 
mig  szomjazó  állat  vizeletének  fagyáspontja  lesülyedhet 
3’5®-ig  is.  Miután  a fagyáspontsülyedés  a molekuláris  con- 
centratio  mértéke,  ezek  a számok  azt  mutatják,  hogy  a vize- 
let térfogategységében  oldott  molekulák  számának  minimuma 
és  maximuma  olyan  arányban  állhatnak  egymással,  mint  1 áll 
a 35-tel.  E számok  teljes  jelentőségét  a következő  megfon- 
tolás után  fogják  megérteni.  A vérplasma  molekuláris  con- 
centratiója nagyon  állandó.  Annak  fagyáspontja  igen  szűk 
határok  közt  ingadozik  0*56'’  körül.  A vérplasma  ezen 
állandó  fagyáspontsülyedésével  összehasonlítva  a vizelet  vál- 
tozó fagyáspontsülyedését,  Dreser  a vese  működését  uj,  éppen 
a vesepathologiának  szempontjából  nagyon  termékennyé  vált 
oldalról  világította  meg. 

Az  oldatok  molekuláris  concentratiójával  arányos  azok 
osmosisnyomása,  vagyis  az  az  erő,  amely  semipermeabilis 
hártyán  át  az  oldószert,  a minket  érdeklő  esetekben  a vizet, 
az  oldat  felé  hajtaná.  Ezen  erő  felől  fogalmaink  azóta  tisz- 
tázódtak, amióta  van  t’Hoff  az  osmosisnyomás  és  a gáznyo- 
más között  fennálló  analógiákat  kifejtette.  Képzeljék  el,  hogy 
egy  minden  oldalról  zárt  edény  valamely  gázt  tartalmazna. 
Annak  molekulái  az  edény  falára  nyomást  gyakorolnak. 

amely  nyomás,  egyébként  azonos  viszonyok  közt,  a mole- 
kuláknak számával  arányos.  Ha  az  edénybe  nagyon  sok  gázt 
szivattyúznánk  bele,  az  a nyomás  igen  nagyra  nőhetne,  de 
kifelé  mégsem  nyilvánulna  mindaddig,  amig  az  edény  fala 
azt  elbírná.  Ha  zárt  edény  helyett  a gázt  olyan  edényben 
gyüjtenénk  össze,  amelynek  egyik  falát  légzáróan  mozgó 
dugattyú  képezné,  akkor  a gáz  szaporításával  növekvő  nyo- 
más látható  eredményhez  vezetne : a dugattyú  helyzetéből 
úgy  mozdulna  ki,  hogy  a gázt  tartalmazó  edény  térfogata 
megnőne.  Ha  a dugattyú  mozgását  sulyokkal!  megterhelése 
által  megakadályoznánk,  akkor  megkapnánk  a növekvő 
nyomás  mértékét. 

Az  oldott  molekulákra  nézve  az  oldószer  térfogata 
ugyanaz,  mint  a gázokra  nézve  az  azokat  tartalmazó  edényé. 
Az  oldott  molekulák  nyomása,  az  osmosisnyomás,  csak 
akkor  vezethet  látható  eredményhez,  ha  kísérleti  berendezé- 
sünkben gondoskodás  történik  arról,  hogy  az  oldószer  tér- 
fogata változhassék  anélkül,  hogy  az  oldott  molekulákból 
valami  elvesszen,  mint  ahogy  a gázkisérletben  a térfogatvál- 
tozás lehetőségéről  gondoskodik  az  edény  falán  alkalmazott 
mozgékony  dugattyú  és  ahogy  a bezárt  gáz  elillanását  aka- 
dályozza e dugattyú  légzáró  mozgása.  A kísérlet  ezen  fel- 
tételeinek eleget  tesz  a semipermeabilis  hártya,  amelyen  át 
az  oldószer  szabad  áramlása  lehetségessé  teszi  az  oldat  tér- 
fogatváltozásait, mig  annak  átjárhatatlansága  az  oldott  mole- 
kulák számára  ezeknek  megkevesbedését  a vizsgált  oldat 
oldalán  megelőzi.  Pfeffer  ilyen  kísérleti  berendezés  segítsé- 
gével megmérte  az  osmosisnyomást  és  számadatait  véve 
alapul,  kiszámíthatjuk,  hogy  1®  fagyáspontsülyedésü  vizes 
oldat  osmosisnyomása  37®-ra  átszámítva  1375  atmosphaera 
nyomásával  egyenlő.  A vérplasma  osmosisnyomása  ennél- 
fogva a test  hőmérséke  mellett  7 7 atmosphaera,  mig  a vize- 
leté 137  és  47  3 atmosphaera  között  változik. 

Bármennyire  keveset  tudunk  afelől,  hogyan  készít  a 
vese  vérplasmáhól  vizeletet,  ezek  a számadatok  világosan  ' 
megmutatják,  hogy  akkor,  amikor  a vese  a rajta  átszürődő 
folyadék  osmosisnyoraását  ilyen  nagy  mértékben  megvál- 
toztatja, az  munkát  végez.  Mikor  a vizelet  osmosisnyomása 
nagyobb  a vesénél,  akkor  az  oldott  molekulák  által  betöltött 
teret  kisebbítve,  munkája  a sűrítő  légszivattyúéhoz  hasonlít- 

ható.  Ha  ellenben  a vizelet  osmosisnyomása  kisebbé  válik 
a vérénél,  az  oldott  molekuláknak  nagyobb  térfogatra  való 
elosztása  közben  a vese  munkája  a ritkító  légszivattyúéhoz 
hasonló. 

Természetes,  hogy  a vese  ezenkívül  nagyon  sok  más 
munkát  is  végez  a vizelet  elválasztásakor,  de  közülük  egyik 
sem  mérhető  oly  könnyen,  mint  az  osmosismunka  és  éppen 
azért  vált  annak  vizsgálata  annyira  termékennyé. 

Ahhoz,  hogy  a vese  az  azon  keresztül  jutó  folyadék 
osmosisnyomását  több  athmosphaera  nyomásával  fokozza, 
vagy  kisebbítse,  jelentékeny  erő  kell.  Annak,  hogy  a vesén 
keresztül  annyi  viz  ürüljön  ki,  amennyit  a szervezet  viz- 
egyensulya  megkíván  és  ettől  függetlenül  annyi  oldott  mole- 
kula, amennyit  az  anyagcsere  éppen  szolgáltat,  föltétele, 
hogy  ez  az  erő  jelentékeny  legyen,  mert  csak  ebben  az 
esetben  állhat  fenn  a kiürített  víznek  és  a kiürített  oldott 
molekuláknak  mennyisége  közt  a függetlenség. 

Amikor  vizsgálatainkat  vesebajosok  vizeletére  is  kiter- 
jesztettük, csakhamar  kitűnt,  hogy  a beteg  vese  éppen  úgy 
vészit  abból  az  erejéből,  amely  a vér  és  a vizelet  molekuláris 
concentratiója  közti  különbségben  jut  mérhető  kifejezéshez, 
mint  ahogy  vészit  erejéből  a megbetegedett  izom.  A vese  ezen 
gyöngülésének  következményeképpen  a vizelet  fagyáspontja 
közeledik  a véréhez.  De  maga  az,  ha  a vizelet  fagyáspontja 
kevéssé  tér  el  a vérétől,  még  nem  bizonyltja  azt,  hogy  a vese 
beteg.  Ép  ember  vizeletének  molekuláris  concentratiója  ugyan 
rendesen  jóval  nagyobb,  mint  a véré,  de  ahhoz,  hogy  ez  a 
viszony  a két  folyadék  között  megváltozzék,  csak  az  kell, 
hogy  az  egészséges  ember  valamivel  több  vizet  igyék.  Ilyen- 
kor csakhamar  elérhető  az,  hogy  ép  ember  vizelete  felhígul- 
jon akár  a vér  molekuláris  concentratióján  túl  is.  Ennélfogva 
a gyöngült  vese  vizeletének  a vérétől  nem  nagyon  különböző 
fagyáspontja  egymagában  nem  jellemző.  Jellemzőnek  csak 
azt  tarthatjuk,  hogy  a beteg  vese  által  elválasztott  vizelet 
molekuláris  concentratiója  közel  esik  a véréhez  olyan  körül- 
mények közt  is,  amelyek  közt  egészséges  ember  vizeletéé 
attól  nagyobb  mértékben  különbözik.  Tanitványaimnak,  Róth~ 
Schulznak  és  Kövesinek  nagy  érdeme,  hogy  ennek  a tételnek 
helyességét  nagy  anyag  átvizsgálása  alapján  bizonyították  be 
és  az  ő vizsgálataik  óta  általánosan  elismert  törvényeként  a 

kóros  veseműködésnek  mondhatjuk  ki  azt,  hogy  a beteg  vese 
vizeletének  molekuláris  concentratiója,  bajának  súlyossága  szerint 
kisebb  vagy  nagyobb  mértékben,  elveszti  változékonyságát.  Ennek 
az  állapotnak  jelzésére,  miután  a vese  osmosismunkát  szolgál- 
tató erejének  csökkenésével  függ  össze,  a hgposthenuria  szót 
ajánlottam,  amelyet  a tudományos  irodalom  elfogadott. 

A hyposthenuria  nagyon  fontos  jelenség.  Ha  a vizelet 
concentrati ójának  változékonysága  csökken,  ez  azt  jelenti, 
hogy  a vesén  át  kiürülő  oldott  és  vizmolekuláknak  mennyi- 
sége közt  a physiologikus  függetlenség  megszűnik.  Ennek 
súlyos  consequentiáit  könnyen  átláthatják.  Tegyük  fel,  hogy 
a vesebajos  beteg  annyit  ivott,  hogy  a szervezetébe  jutó  viz 
az  abban  foglalt  vizeletalkatrészekkel  nagyon  hig  oldatot 
képez.  Ekkor  a szervezet  összetételének  állandósága  csak 
úgy  maradhat  fenn,  ha  az  a kevés  vizeletalkatrész  sok  vizzel 
hig  vizelet  alakjában  választatik  ki.  Ha  azonban  a beteg 
hyposthenuriája  folytán  nem  képes  olyan  hig  vizelet  ki- 
ürítésére, amilyen  az  adott  viszonyoknak  megfelelne,  akkor 
természetes,  hogy  a kiürülő  viz  mennyiségét  nem  a szervezet 
szükséglete,  de  a rendelkezésre  álló  oldott  vizeletalkatrészek 
mennyisége  szabja  meg.  A beteg  vese  ezeket  annyi  vízben, 
annyira  hig  vizeletben  üriti  ki,  amennyi  higitó  erejétől  ki- 
telik. Az  a vízmennyiség,  amely  ezen  fölül  marad,  a szerve- 
zetben reked  meg. 

Viszont  ha  a hyposthenuriás  beteg  anyagcseréje  nagyon 
sok  oldott  vizeletalkatrészt  produkál,  akkor  ezeknek  teljes 
kiürítése  csak  úgy  lehetséges,  ha  a szervezet  annyi  viz  fölött 
is  rendelkezik,  amennyi  az  oldott  alkatrészek  adott  mennyi- 
sége mellett  akkora  concentratióju  vizeletet  szolgáltat,  amek- 
kora nem  múlja  felül  a vese  megmaradt  concentráló  erejét. 
Ha  a rendelkezésre  álló  viz  erre  nem  elegendő,  az  oldott 
vizeletalkatrészeknek  e hiánnyal  arányos  része  nem  ürülhet 
ki  a vesén  keresztül. 

A hyposthenuria  tehát  a szervezet  állandó  összetételét, 
nedveik  molekuláris  concentratiójának  és  mennyiségének 
állandóságát  veszélyezteti. 

A molekuláris  concentratio  vizsgálata  azonban  a vese 
működéséről  csak  összeségében  nyújt  képet.  A vesebajosok- 
nál végbemenő  folyamatok  helyes  megítélése  ennél  sokkal 
többet  követel.  Követeli,  hogy  a kóros  vese  működését  chemiai 

módszerekkel  is  vizsgáljuk.  Miután  a kryoskopia  segitségével 
felismertük  azt,  hogy  a kóros  veseműködés  jellemző  tulaj- 
donsága a vizelet  concentratiójának  állandóvá  válása,  meg 
volt  jelölve  az  az  irány,  amelyben  chemiai  vizsgálatok  foly- 
tatása eredményt  Ígért.  Az  eredmény  nem  maradt  el.  Saját 
vizsgálatainkon  kivül  különösen  Albarranéi  hozták  azt  tisz- 
tába. Fehérjét  bőven  tartalmazó  táplálék  elfogyasztása  után 
az  ép  vizelet  hugyanyag-concentratiója  gyorsan  megnő. 
Ugyanez  áll  a sókra  és  más  anyagokra  nézve  is.  Ha  ezen 
különböző  anyagok  kiválasztási  görbéjét  vesebajosoknál  vizs- 
gáljuk, az  eredmény  lényegesen  különbözik  az  ép  veséjü 
embernél  nyerhetőtől.  Ha  a vese  ép,  akkor  a kiválasztás 
görbéje  gyorsan,  meredek  emelkedéssel  és  sülyedéssel  követi 
az  anyagcsere  menetét.  Szemben  ezzel  a beteg  vese  kiválasz- 
tási görbéi  keveset  és  lassan  változnak  és  a súlyosan  beteg 
vese  vizeletének  nemcsak  molekuláris  concentraciója  válik 
állandóvá,  de  állandóvá  válik  hiigyanyag-,  konyhasó-,  phosphat- 
tartalma,  egyszóval  egész  chemiai  összetétele.  Nem  szorul  bő 
magyarázatra,  hogy  akkor,  amikor  a táplálkozás  változatos- 
sága folytán  az  anyagcsere  folytonos  nagy  ingadozásokon 
megy  keresztül,  mi  a jelentősége  a vizelet  állandóvá  váló 
összetételének.  Ilyen  vizelet  elválasztás  nem  ellensúlyozhatja 
az  anyagcsere  változásait,  és  ha  az  egészséges  embernél  az 
anyagcsere  menete  szerint  változó  vizeletelválasztás  ered- 
ménye a szervezet  állandó  összetétele,  természetes,  hogy  a 
vesebajosnál  a vizelet  állandóságának  eredménye  csak  az  lehet, 
hogy  a szervezet  összetétele  válik  tág  határok  között  vál- 
tozékonnyá. 

A vesebajosnak  vizelet  elválasztása  azonban  nemcsak 
annyiban  különbözik  az  egészséges  emberétől,  amennyiben 
azt  eddig  vázoltuk.  A betegség  csökkenti  a vese  elválasztó 
felületét.  Az  sok  esetben  akadályává  válik  a vese  keringésének  is. 
Mind  a két  változásnak  egyformán  az  az  eredménye,  hogy 
a veseváladéknak  az  idő  egységére  eső  mennyisége  kevesbe- 
dik.  A kóros  vese  működésének  egyik  további  sajátsága, 
hogy  elválasztó  működésének  megindítására  a rendesnél 
erősebb  ingerre  van  szüksége.  Ez  az  inger  a kiválasztandó 
anyagok  mennyisége,  concentratiója.  A működési  zavar  ezen 
neme  egyike  lehet  az  először  megjelenőknek  és  ilyenkor 
fennállását  a vizeletnek  különben  normális  kiválasztó  func- 

tióra  mutató  sajátságai  mellett  a vér  nagyobb  hugyanyag- 
tartalma  vagy  sóoldat-tartalma  (hydraemiája)  bizonyítja.  A 
vese  különböző  megbetegedései  különböző  módon  befolyásol- 
ják a vizelet  egyes  alkatrészeinek  kiürülését.  A legtöbb  vese- 
betegség alászállitja  a 24  óra  alatt  kiüríthető  oldott  mole- 
kulák számát,  amely  szám  mértékét  megkapjuk,  ha  a mole- 
kuláris concentratiót  mérő  fagyáspontsülyedést  megsokszoroz- 
zuk a vizelet  térfogatával.  Ez  az  u.  n.  molekuláris  oliguria  uj 
tényezőt  hoz  bele  a kóros  vizelet  elválasztásának  menetébe. 
Ha  az  kifejlődött,  akkor  a kiürülő  oldott  molekulák  számát 
nem  az  anyagcsere  menete,  nem  is  csak  az  egyúttal  több- 
nyire fennálló  hyposthenuriánál  fogva  szintén  jelentőssé  vált 
mennyisége  a rendelkezésre  álló  víznek,  hanem  ezen  felül 
a vesének  oldott  molekulák  számára  megmaradt  permeabi- 
litása  is  korlátozza.  Ilyenkor  attól  függ  a dolog,  melyik 
tényező  az  uralkodó,  melyiket  tette  azzá  a pathologikus  folya- 
mat minősége  és  helye.  Ha  pl.  a molekuláris  oliguria  áll  elő- 
térbe, akkor  ez  szabja  meg,  hány  oldott  molekulát  űrit  ki 
a beteg  vizeletében  24  óra  alatt  és  az  egyúttal  fennálló  hypo- 
sthenuria  következtében  azt  is,  hogy  az  oldott  molekulák 
adott  száma  mennyi  vízben  fog  kiürülni. 

De  a vese  permeabihtásának  alászállása  nem  következik 
be  egyenletesen  a vizelet  különböző  alkatrészeire  nézve. 
Eddig  két  typusát  ismerjük  biztosan  a permeabilitás  meg- 
zavarásának. Az  egyik  typust  a hugyanyag,,  a másikat  pedig 
a konyhasó  csökkent  kiválasztásának  előtérbe  jutása  jel- 
lemzi. Ha  pl.  a hugyanyag  iránti  permeabilitás  zavara  a 
túlnyomó,  akkor  a kóros  vizelet  chemiai  összetételének  csök- 
kent változékonyságából  folyik,  hogy  a kiürülő  hugyanyag 
mennyisége  fogja  többé-kevésbé  megszabni  a vizeletelválasz- 
tás  egész  menetét.  Bizonyos  fokig  ettől  fog  függeni  a mole- 
kuláris diuresis  megmaradt  felső  határán  belül  azon  konyhasó, 
valamint  a többi  vizeletalkatrész  mennyiségének  maximuma 
és  minimuma  is,  amelyet  a vese  még  kiüríthet  és  az  összes 
kiürített  oldott  molekuláknak  a hugyanyag  kiürülése  által 
befolyásolt  számával  a hyposthenuria,  a már  kifejtettek 
szerint,  kapcsolatba  hozza  a kiüríthető  viz  mennyiségét  is. 

így  a beteg  vese  vizeletének  minden  tulajdonsága  szem- 
pontjából annak  legsúlyosabban  megzavart  működése  válik 
döntővé.  Mindezek  a kóros  összefüggések  azt  eredményezik. 

hogy  a beteg  vese  vizeletének  alkatában  törvényszerűségek 
mutatkoznánk,  melyek  az  ép  vese  vizeletének  alkatában  nincse- 
nek meg.  E törvényszerűségek  folytán  a beteg  vese  többé 
nem  engedelmeskedik  az  anyagcserének,  amelyhez  való  igen 
finom  alkalmazkodása  az  ép  vesének  éppen  azért  lehetséges, 
mert  az  ép  vizelet  összetétele  fölött  semmiféle  felismerhető 
törvényszerűség  nem  uralkodik. 

A kóros  vizeletelválasztás  jellemző  vonásait  diífus  két- 
oldali vesehetegségek  észlelése  alapján  sikerűit  tisztába  hozni. 
De  ezen  vesehetegségek  beteggé  teszik  az  egész  szervezetet 
és  Így  nem  tudtuk  volna  tanulmányozásuk  alapján  teljes 
biztossággal  megmondani  azt,  hogy  a kóros  jelenségek  hosszú 
sorának  létrehozásában  csakis  a beteg  vese  módosult  mű- 
ködése szerepel-e,  vagy  azokra  extrarenalis  tényezőknek  is 
van-e  befolyásuk.  Ennélfogva  tanulmányainkat  kiterjesztet- 
tük féloldali  vesebetegségekre,  amelyeknél  az  ép  vese  mű- 
ködése megakadályozta  azt,  hogy  a vesebaj  az  egész  szerve- 
zet összetételét  befolyásolja  és  amelyeknél  a beteg  és  az  ép 
vesének  egyidejűleg  elválasztott  vizeletét  vizsgálhattuk  akkor, 
amikor  vizeletüket  egy  és  ugyanazon  vérből  készítették. 

Miután  néhány  vesefistulás  heteg  két  veséjének  külön 
felfogható  vizelete  nagyjában  meggyőzött  róla,  hogy  a diífus 
kétoldali  vesebajoknál  tapasztalt  tények,  a féloldaliaknál  is 
constatálhatók,  Róth-Schulz  kezdeményezésére  Berlinben 
Casper  és  Richter  ureterkatheterismus  utján  vizsgálva  betege- 
ket, e benyomásom  helyességét  kétségtelenül  hebizonyitották. 
Eszleleteik  lényeges  kibővítését  jelentette  Kövesi  és  Illyés 
vizsgálataiban  annak  megállapítása,  hogy  akkor,  ha  a két 
vese  vizeletének  elkülönített  felfogásának  megkezdése  után 
a vizsgált  beteget  bőven  itatjuk,  az  egymásután  felfogott 
vizeletporciók  összehasonlításából  kitűnik,  hogy  a vizhevitel 
előtt  a beteg  vese  vizeletének  molekuláris  concentratiója 
kisebb,  mint  az  épé,  ivás  után  ellenben  a viszony  megváltozik, 
amennyiben  a kóros  vese  vizeletének  concentratiója  kevésbé 
csökken,  mint  az  épé.  Más  szóval  kitűnt,  hogy  a beteg  vese 
vizeletének  molekuláris  concentratiója  féloldali  vesebetegség- 
nél is  csakúgy  szükebb  határok  közt  mozog  a physiologikus- 
nál,  mint  kétoldali  vesebetegségeknél. 

Albarran,  Kövesi  és  Illyés  vizsgálatait  chemiai  vizsgálatok- 
kal egészítette  ki.  Az  itt  bemutatott  ábrákon  (9.,  10.  és  11.  ábra) 

láthatják  néhány  kísérletének  eredményeit.  Láthatják,  hogy  ivás 
és  táplálkozás  mily  nagy  mértékben  befolyásolják  az  ép  vese 
vizeletének  mennyiségét  és  összetételét,  és  mily  keveset  vál- 
toztatnak a betegén. 

Az  ép  vese  a működésre  képes  parenchymának  nagy 
fölöslegével  rendelkezik.  Állatoknak  nemcsak  egyik  veséjét 
lehet  kiirtani,  hanem  még  a másiknak  nagy  részét  is  ki 
lehet  metszeni,  anélkül,  hogy  a vese  elégtelen  működésének 
jelei  mutatkoznának.  Hogy  ez  az  embernél  is  igy  van,  azt 
tudjuk  a vesesebészek  tapasztalataiból  azon  esetekben,  mikor 
egyik  vesét  kiirtották  olyan  betegeknél,  akiknek  másik  veséje 
sem  volt  egészen  ép,  anélkül,  hogy  a műtét  végzetessé  vált 
volna. 

Ebből  érthető,  hogy  a vesebajoknak  aránylag  igen  ter- 
jedelmeseknek kell  lenniök  ahhoz,  hogy  a kóros  vizelet- 
képzés consequentiái  a szervezetre  nézve  bekövetkezzenek. 
Féloldali  vesebajnál  a beteg  vese  kevés  és  kevésbé  változé- 
kony vizeletet  űrit,  anélkül,  hogy  a szervezet  összetételének 
szabályozása  megzavartatnék,  miután  a másik  vese  fölös 
munkaképességével  vicariál  a betegért.  Ha  a kórbonctani  el- 
változás nem  úgy  oszlik  meg,  hogy  az  egyik  vesét  tönkre- 
teszi és  a másikat  megkíméli,  hanem  mind  a két  vesére  ki- 
terjed, a kettőben  együtt  még  mindig  maradhat  annyi  ép 
rész,  hogy  vicariálása  a szervezetet  a hibás  működés  követ- 
kezményeitől megóvja.  Ilyenkor  a veseheteg ség  csakúgy  localis 
jelentőségű  marad,  mint  ahogy  localis  bajnak  tekintjük  a szív- 
nek  valamely  szájadékhibáját  a teljes  compensatio  időszakában. 
A vesebetegségek  therapiájának  megbeszélésekor  fogják  látni, 
milyen  gyakorlati  fontossága  van  annak,  ha  a vesebetegségek 
stádiumának  és  súlyosságának  megítélésekor  hasonló  gon- 
dolatokból indulunk  ki,  mint  amilyenek  cselekvésünket  a 
szívbajosok  therapiájában  vezetik. 

Addig,  amig  a vesék  ép  részei  elvégzik  a kóros  részek 
dolgát  is,  a beteg  nem  forog  életveszélyben.  Az  életveszélyt 
bizonyos  ideig  elodázhatja  más  szervek  vicariáló  működése 
akkor  is,  ha  a vesebaj  annyira  terjedelmes  és  súlyos,  hogy  az 
épen  maradt  veserészek  erőtartalékuk  teljes  igénybevételével 
sem  képesek  a hiány  pótlására.  Ilyenkor  segítségükre  jönnek 
bizonyos  változások  a keringés  szerveinek  működésében.  Segít- 
ségükre jön  vizeletalkatrészeknek  kiürülése  hányadékban, 

székletéiben,  verejtékben.  Mire  azonban  ezek  a szervek  többé- 
kevésbé  hasznos  működésüket  megkezdik,  a vesebaj  már  az 
egész  szervezet  betegségévé  vált,  csakúgy,  mint  a szívbaj  a 
decompensáltság  stádiumában,  hiszen  éppen  a szervezet  meg- 
változott chemiai  összetétele  az  az  inger,  amely  a nyálkahár- 
tyáknak és  a bőrnek  vicariáló  működését  kiváltja.  Azon  követ- 
kezmények összesége,  amelyek  a vese  elégtelen  működéséből,  a 
veseinsuffientiából  erednek,  rendkívül  változatosak  és,  ha  azok 
leküzdése  nem  sikerül,  előbb-utóbb  végzetesekké  válnak.  Közü- 
lök a legfontosabbak  a vesebajos  vizkór  és  az  uraemia. 

Láttuk,  hogy  a beteg  vese  vizeletelválasztásának  módját 
a vese  állapota  és  nem  az  anyagcsere  szabja  meg.  Kövessük 
mindenekelőtt  azokat  a folyamatokat,  amelyek  akkor  indul- 
nak meg,  ha  a szervezetbe  több  só,  még  pedig  leggyakrab- 
ban több  konyhasó  kerül  bele,  mint  amennyi  belőle  kikerülni 
tud.  Sók  behatása  ellen  a sejtek  igen  tökéletesen  védik 
bennéküket.  A sejtnek  megvan  a maga  normális  sótartalma, 
amely  bizonyos  körülmények  közt  változhatik.  Így  Limbeck 
és  Köppe  vizsgálatai  óta  tudjuk,  hogy  pl.  a vörös  vérsejtek  só- 
tartalma megnő,  ha  azok  szénsavban  dúsabb  plasmában 
úsznak  és  csökken,  ha  a vérplasma  szénsavtartalma  keves- 
bedik.  De  attól,  hogy  a vérplasmának  milyen  a sótar- 
talma, a vörös  vérsejteké  független.  Hamburger  nagyon  sok- 
oldalú vizsgálatai  azt  is  megmutatták,  hogy  ez  nemcsak  a 
vörös  vérsejtekre  nézve  áll,  hanem  áll  mindenféle  sejtre  nézve. 

Ha  tehát  a vesebajos  szervezetében  a só  megszaporodik, 
az  a szervezet  nedveiben  marad  és  nem  hatol  be  a sejtekbe. 
De  ha  a sejteket  áztató  folyadék  concentratiója  megnő,  akkor 
a köztük  fennálló  osmosisnyomás-egyensulynak  vége  van. 
Ezen  egyensúlyzavar  physikai  következménye  folyadék- 
áram, amely  a sejtekből  az  azokat  környező  folyadék  felé 
irányul,  mihelyt  a nyomáskülönbség  kiegyenlítésének  másik 
módja:  az  oldott  molekulák  behatolása  a sejtekbe  lehetetlen. 
A sejtek  bizonyos  féleségeinek  vízvesztesége  a subjectiv  érzés- 
ben mint  szomjúság  nyilvánul  meg  és  igy  a sőretentio  a 
szomjúság  fokozásához  vezet.  Ennek  hatása  alatt  a beteg  iszik, 
iszik  annyit,  hogy  nedveinek  sóconcentratiója  a sóretentio 
ellenére  is  normális  maradjon. 

Hogy  ez  csakugyan  igy  van,  azt  Viola,  Bickel  és  Frankéi, 
Schönborn  és  mások  leleteiből  következtethetjük,  amelyekből 

kitűnik,  hogy  a vesebetegnek  nedvei  egy  tekintetben  marad- 
nak normálisak  és  ez  az  elektrolytconcentratio,  a sóconcen- 
tratio.  Miután  ez  a legnagyobb  fokú  sóretentio  esetében  is 
Így  van,  belőle  az  következik,  hogy  a szomjúság  reguláié 
hatása  alatt  a sóretentióval  arányos  vizretentio  jár  együtt. 

Mihelyt  a viz  fölszaporodása  a szervezetben  arányossá 
vált  a sók  fölszaporodásával,  a nedvek  és  a sejtek  közti 
osmosisnyomásegyensúly  normálissá  válik,  a szomjúság 
megszűnik.  így  tehát  a sóretentio  uj  vizegyensulyboz  vezet 
a szervezetben.  Ahhoz  azonban,  hogy  az  létrejöjjön,  nem  elég 
a fokozott  szomjúság,  nem  elég  az  annak  megfelelő  mérték- 
ben fokozott  vizbevitel,  hanem  ahhoz  az  is  kell,  hogy  a meg- 
ivott víz  a szervezetben  benne  is  maradjon.  A vese  rendes 
körülmények  közt  ennek  ellene  szegülne  és  bizonyos  esetek- 
ben ellene  szegül  a beteg  vese  is,  ha  vizelválasztó  működése 
nem  szenvedett  lényegesen.  így  van  ez  pl.  a zsugorodó  vesé- 
nek aránylag  kevéssé  előrehaladott  stádiumában,  amikor  a 
bő  vizivás  csakugyan  polyuriához  is  vezet.  Ha  azonban  a 
vizkiválasztás  akár  a viz  iránti  permeabilitas  csökkenésénél 
akár  pedig  a molekuláris  oliguriával  egyidejűleg  fennálló 
hyposthenuriánál  fogva  szenvedett,  a polyuria  elmarad  és  az 
elektrolytok  felszaporodását  követő  bőséges  ivás  az  említett 
vizretentio  forrásává  válik. 

Hová  lesz  a szervezetben  az  igy  felszaporodó  folyadék  ? 
Egy  része  kétségtelenül  a vérpályán  belül  maradna,  a vér- 
plasmát  fölhigitja,  hydraemiássá  teszi.  Más  részét  a szövetek 
fogadják  magukba  és  ennek  a résznek  ingadozásait  sokszor 
csak  a beteg  testsúlyának  több  kilogrammig  menő  ingado- 
zásai árulják  el.  Ha  azonban  a folyadékretentio  bizonyos 
fokon  túl  szaporodik,  elönti  a szövetek  közötti  hézagokat  és 
a lappangó  vizkórból,  Widal  praeoedemájából,  a szó  klinikai 
értelmének  megfelelő  vizkór  fejlődik  ki. 

Az  a határ,  amelyig  a szervezet  folyadéktartalma  fel- 
szaporodhatik  a vizkór  szemmel  látható  tüneteinek  előidé- 
zése nélkül,  esetről  esetre  változik  és  a vesebetegségnek 
minőségétől  függ.  Itt  ismereteinknek  egyik  hézagával  kerü- 
lünk szembe,  amelynek  kitöltésére  hiányzik  még  az  anyag. 
Bencének  és  Sarvonatnak  intézetemben  végzett  kísérletei 
megmutatták,  hogy  a veseinsufficientiának  addig  ismeretlen 
következményeként,  beálltakor  a szövetekből  nedváram  indul 

ki,  amely  egyrészt  a vér  fölhigulásához,  hydraemiához,  más- 
részt pedig  a kötőszöveti  hézagok  elárasztásához  vezet.  Ez 
a nedváram  akkor  is  beállhat,  ha  folyadékretentio  nincs  és 
vizkórt  okozhat  a szervezet  folyadéktartalmának  gyarapodása 
nélkül  is.  Ez  a nedváram  sok  fehérjét  visz  ki  magával  a 
szövetekből,  és  ebből  úgy  látszik,  amint  azt  annakidején  ki- 
fejtettem, és  amely  nézetemet  azóta  Romberg  is  magáévá 
tette,  hogy  ez  a nedváram  a szöveteknek  beolvadásával  áll 
kapcsolatban,  Megindulása  talán  Starling  és  Kast  által  föl- 
fedezett azon  ténnyel  is  összefügg,  hogy  vesebajosok  nedvei 
lymphagog  anyagokat  tartalmaz. 

Bence  és  Sarvonat  észleletei  azt  mutatják,  hogy  a vese- 
insufficientia  ismeretlen  okból  megváltoztatja  a folyadék  el- 
oszlását a vér,  a kötőszöveti  hézagok  és  a szövetek  között. 
Attól,  hogy  a folyadékeloszlást  szabályozó  eme  tényező 
milyen  intensitásban  működik  közre,  kell  függnie  annak, 
vájjon  egyáltalában  kell-e  folyadékretentio  az  adott  esetben 
a vizkór  előidézéséhez,  vagy  nem.  Ha  ez  a tényező  nem, 
vagy  kevéssé  szerepel,  akkor  a hydrops  föltétele  a jelenté- 
keny retentio  ; ha  ellenben  ez  a tényező  nagy  mértékben 
közreműködik  a kórkép  kialakulásánál,  a retentio,  ha  jelen 
van,  a vizkórt  csak  fokozza,  de  annak  nem  föltétlenül  szük- 
séges oka. 

A vesebetegségek  egyik  kategóriájában  a kórkép  leg- 
feltűnőbb vonásai  a sóretentióval  és  a folyadékeloszlás  módo- 
sulásával függenek  össze.  A vesebajok  másik  kategorájában  az 
anyagcsere  nitrogént  tartalmazó  termékeinek  feltorlódása  áll 
előtérben.  Ezek  közül  az  anyagok  közül  mennyiségénél  fogva 
a hugyanyag  ^zerepe  kisérhető  leginkább  figyelemmel.  A 
hugyanyag,  eltérőleg  a sóktól,  akadály  nélkül  járja  át  a sejtek 
bennékét.  E sajátságából  következik,  hogy  felszaporodása 
egyenletesen  történik  sejteken  belül  és  azokon  kivül,  hogy  az 
tehát  az  osmosisos  egyensúlyt  a sejtek  és  környezetük  közt 
nem  zavarja  meg.  Ennélfogva  a hugyanyag  felszaporodása 
nem  von  el  vizet  a sejtekből  úgy,  mint  a sóké,  szomjúságot, 
fokozott  vizbevitelt  tehát  nem  okoz.  Ezekből  érthető,  hogy 
a hugyanyag  retentiója,  a franciáknak  u.  n.  azotaemiája,  nem 
jár  vizretentióval.  De  éppen  ezen  oknál  fogva  jár  az  a 
nedvek  physikai  alkatának  lényeges  megváltozásával.  Amikor 
sók  tartatnak  vissza,  visszatartatik  viz  is  és  azért  a nedvek 

molekuláris  concentratiója  normális  marad.  Az  azotaemiánál 
ellenkezőleg  az  oldott  anyagok  rétén tiójával  nem  jár  pár- 
huzamosan vizretentio,  és  igy  a nedvek  molekuláris  con- 
centratiója megnő.  A veseinsufficientiának  csakugyan  nagyon 
érzékeny  jelét  állapíthattam  meg  a vér  fagyáspontsülyedésé- 
nek  056 — 0 58°-on  túli  fokozódásában. 

Nem  ismerjük  az  uraemia  okát.  Biztosan  tudjuk,  hogy 
az  nem  egyszerűen  physikai,  hogy  az  nem  függ  össze  egy- 
szerűen a vér  molekuláris  concentratiójának  fokozódásával. 
Biztosan  tudjuk  azt  is,  hogy  az  nem  sóretentio  következ- 
ménye és  nagyon  valószínű,  hogy  okát  a fehérjeanyagcsere 
valamelyik  normális,  vagy  talán  éppen  a vesebetegségeknél 
előforduló  kóros  termékében  kell  keresnünk.  Ez  magyarázza 
meg  azt,  hogy  rendesen  akkor  fejlődik  ki,  amikor  a vér 
fagyáspontsülyedésének  fokozódása  is  elárulja  a fehérje- 
termékek felszaporodását  a vérben.  Bár  keveset  tudunk  az 
uraemia  keletkezése  felől,  az  a kevés  értékesíthetőségénél 
fogva  nagyon  fontos  a vesebajosok  therapiájában. 

A vesebetegségeknek  nagyon  gyakran  észlelhető  tünete 
a vérnyomásnak  emelkedése.  Amilyen  gyakran  találkozunk 
ezzel  a jelenséggel,  éppen  olyan  kevéssé  tisztázott  annak 
viszonya  a vese  állapotához.  Kétségtelen,  hogy  a veseinsuf- 
ficientiának tüneteit  jóformán  állandóan  kiséri  a vérnyomás- 
nak emelkedése.  Erről  meggyőződhetünk  acut  nephritisek 
észlelése  közben,  amikor  sokszor  igen  szabályos  párhuzamos- 
ságot állapíthatunk  meg  a vérnyomás  és  a veseinsufficientia 
fokának  ingadozásai  közt.  De  éppen  olyan  kétségtelen,  hogy 
a vérnyomás  emelkedése  idült,  lappangó  kezdetű  és  lefolyású 
vesebajoknak  sokszor  igen  korai  kísérője,  a betegségnek 
olyan  időszakában,  amikor  a vesebaj  fennállása  ugyan  a 
vizelet  vizsgálata  alapján  kimutatható,  veseinsufficientiának 
azonban  semmiféle  tünete  nincs  és  egyesegyedül  a keringés 
módosulásai  mutatnak  arra,  hogy  a vese  localis  megbetegedése 
mellett  az  egész  szervezetre  kiterjedő  elváltozások  kifejlődé- 
sére került  a sor.  Ezekben  az  esetekben  alig  gondolhatunk 
másra,  mint  arra,  hogy  a keringés  elváltozásai  nem  a vese- 
baj közvetlen  következményei,  hanem  ezzel  együtt  közös 
oknak  párhuzamosan  kifejlődő  folyományai. 

A vesebajos  vérnyomásemelkedés  kérdésében  végzett 
vizsgálatok  megítélése  szempontjából  fontos  eredményekre 

jutottunk  a legutóbbi  időben  klinikánkon.  A vérnyomás 
mérésére  alkalmazott  methodusok  két  egymástól  lényegesen 
különböző  elven  alapulnak.  Ezen  elvek  egyike  a Gartner-íé\e 
tonometer  alkalmazásakor  érvényesül.  Miután  kis  gunimi- 
gyürüt  huzva  az  ujjra,  azt  vértelenitettük,  a gummigyürü 
mögé  föltesszük  Gartner  felfújható  gyűrűjét  és  azt  nagy 
nyomással  felfújjuk.  Azután  a kis  gummigyürü  eltávolitása 
után  a Gártner-féle  gyűrű  nyomását  addig  csökkentjük,  amig 
a halvány  ujj  kipirulása  nem  jelzi  a keringés  helyreállását. 
Ezzel  a methodussal  tehát  azt  a nyomást  mérjük,  amely 
elegendő  az  artériás  keringés  megakasztására.  Bár  a mód- 
szer nem  kifogástalan,  alapelve  kétségtelenül  jó.  Az,  amit 
mér,  a vérre  ható  vis  a tergo  nagysága. 

A másik  elven  alapszanak  Riva-Rocci  és  Recklinghausen 
eszközei,  valamint  ezeknek  nagyszámú  modificatiói.  A fel- 
karra alkalmazott  felfújható  gyűrűben  akkora  nyomást  léte- 
sítünk, amelynél  a gyűrűtől  a peripheria  felé  eső  irányban 
a pulsus  megszűnik.  Ezen  eszközök  alapelvét  Basch  formu- 
lázta.  Szerinte  az  artéria  összenyomatásának  pillanatát  a 
pulsus  megszűnéséből  ismerhetjük  fel  és  igy  az  a nyomás, 
amely  elegendő  a pulsus  megszüntetésére,  annak  a nyomás- 
nak mértéke,  amely  a vér  felől  az  artéria  falára  hatva, 
annak  lumenét  nyitva  tartja.  Könnyen  beláthatják,  hogy  Basch 
ezen  okoskodása  nagyon  nagy  jelentőségű  hibában  szenved 
és  hogy  ez  a hiba  mindazon  módszereknek  hibája,  amelyek 
a Riva-Rocci-íéle,  eszköz  alapgondolatából  indulnak  ki.  Ha 
valamely  artériát  nyomással  teljesen  elzárunk,  akkor  a le- 
szorított hely  alatt  a pulsus  természetesen  kimarad.  Ez  igaz, 
de  igaz  az  is,  hogy  ennek  a tételnek  egyszerű  megfordítása, 
amilyen  megfordítása  a tételnek  Basch  elve,  meg  nem  enged- 
hető. Semmi  sem  bizonyltja  ugyanis  azt,  hogy  az  a legkisebb 
nyomás,  amely  elegendő  a pulsus  eltüntetésére,  egyúttal  arra 
is  elegendő,  hogy  az  összenyomott  artéria  lumenét  teljesen 
elzárja,  sőt  kétségtelen  bizonyítékaival  rendelkezünk  annak, 
hogy  a pulsatio  hamarabb  szünhetik  meg,  mint  a keringés. 
Tudjuk,  hogy  a kis  erekben  a vér  áramlása  folytonos.  A 
pulsus  hullámát  tehát  az  érrendszer  akadálya  előbb  szünteti 
meg,  mint  a vérnyomást.  Ezt  tudva,  nagyon  könnyen  el- 
képzelhető, hogy  az  artéria  összenyomása  által  okozott  hely- 
beli szűkület  még  az  artéria  teljes  elzárása  előtt  akkora 

akadállyá  válik,  amely  elég  a pulsus  hullámának  feltartóz- 
tatására, de  nem  elég  a vérnyomás  megsemmisítésére.  Ha 
pedig  ez  igaz  volna,  akkor  Riva-Rocci  és  Recklinghausen 
eszközeivel  nem  mérnénk  az  artéria  lumenét  nyitvatartó 
vérnyomást,  hanem  azt  az  akadályt,  amely  a pulsus  hullámá- 
nak feltartóztatására  elegendő. 

A kérdés  eldöntése  egyszerű,  fienczur  doktor  úr  Reckling- 
hausen manchettájával  elnyomta  a pulsus  radiálist.  Az  ehhez 
szükséges  nyomása  megszokott  nomenlcatura  szerint  a systolés, 
vagy  maximális  vérnyomás  mértéke  volna.  Ha  ez  a nomen- 
clatura  az  igazságnak  felelne  meg,  a manchetta  alatt  a keringés- 
nek meg  kellett  volna  állania.  Hogy  ez  csakugyan  megtörtént-e, 
vagy  nem,  azt  Benczúr  a következő  módon  vizsgálta.  A pulsatio 
megszűnése  után  a kéz  egyik  ujj  ára  Gartner  eszközét  alkal- 
mazta. Ha  azon  ujj  artériájában  a keringés  csakugyan  fenn- 
akadt volna,  akkor  Gartner  felfújható  gyűrűjében  elenyésző 
kis  nyomás  elég  lett  volna  ahhoz,  hogy  az  előbb  vértelenitett 
ujjba  a vérnek  bejutását  megakadályozza.  Ennek  azonban  az 
ellenkezője  történt.  Kitűnt,  hogy  a brachialis-pulsus  elnyomása 
után  még  a vérnyomás  jelentékeny  része  megmarad  és  ahhoz, 
hogy  ezt  a nyomást  Riva-Rocci  manchettájával  megszüntessük, 
az  u.  n.  maximális  nyomásnál  sokkalta  nagyobbra  van  rende- 
sen szükség. 

Nagyon  messze  vezetne  tárgyunktól,  ha  ezen  érdekes 
vizsgálatok  jelentőségének  fejtegetését  tovább  folytatnám. 
Csak  végeredményüket  foglalva  össze,  azt  jelenthetem  ki, 
hogy  Gartner  módszere  a keringésnek  az  ujj  artériájában 
működő  hajtó  erejét  méri,  a Riva-Rocci-Recklinghausen-féle 
eszköz  ellenben  a pulsus  hullámának  feltartóztatására  szük- 
séges akadálynak  relatív  mértéke  és  igy  mértéke  az  érfalat 
hullámalaku  mozgásba  hozó  folyamat  eleven  erejének.  Ez  a 
folyamat  pedig  nem  egyéb,  mint  a systolés  vérmennyiségnek 
az  aortába  jutása. 

Ami  ezen  vizsgálatok  eredményeiből  a mostani  alkalom- 
mal érdekel,  az  a következőkben  foglalható  össze.  1.  Ép 
ember  u.  n.  maximális  vérnyomása  körülbelül  90  — 120,  leg- 
följebb 140  mm  közt  ingadozik.  Vagyis  a széles  Reckling- 
hausen-féle  manchetta  ekkora  nyomással  tartóztatja  fel  a 
pulsus  hullámmozgását  előrehaladásában.  Vesebajosoknál 
az  erre  szükséges  nyomás  200  mm-en  is  jóval  fölül  emel- 

kedhetik.  Ennélfogva  náluk  a bal  kamra  által  kidobott  vér- 
mennyiség eleven  ereje  a rendesnél  nagyobb.  2.  Ahhoz,  hogy 
Benczúr  módszerének  ellenőrzése  mellett  a keringés  teljes 
fennakadását  érjük  el,  a manchettában  a pulsus  megszűnése 
után  sokkal  jobban  kell  fokozni  a nyomást,  mint  ép  ember- 
nél. Tehát  a vesebajosok  vérnyomása  erősebben  emelkedik, 
mint  ahogy  az  systoléjuk  erősbödésének  megfelelne. 

A vérnyomást  a szívműködésen  kivül  az  erek  tónusa 
szabályozza.  A Benczúr  által  felfedezett  tény  tehát  annak 
bizonyítéka,  hogy  vesebajosoknál  az  erek  tónusa  fokozott. 
Ezt  már  régen  sejtettük,  de  közvetlen  és  mérhető  ered- 
ményeken alapuló  érvet  e sejtelmünk  helyessége  mellett 
Benczúr  szolgáltatott  először. 

Hogyan  váltja  ki  a veseinsufficientia  az  erek  fokozott 
tónusát,  az  egyelőre  legalább  nem  tekinthető  teljesen  tisztá- 
zottnak. 

Schurés  Wiesel  azt  találták,  hogy  vesebajosok  vérseruma 
rendellenesen  sok  adrenalint  tartalmaz.  Eszleleteiket  intéze- 
temben Goldzieher  és  Molnár  teljes  mértékben  megerősítették 
és  Így  valószínűvé  vált,  hogy  a vesebajosok  értonusának 
fokozása  a mellékvese  fokozott  működésének  eredménye. 

E tonusfokozódás  a szív  elé  a rendesnél  nagyobb  aka- 
dályt gördít.  Miután  a szívizom  működését  feladatához  alkal- 
mazza, érthetővé  válik  az,  hogy  soká  tartó  vesebetegségekhez 
a balkamra  hypertrophiája  csatlakozik.  Ennek  a hypertrophiá- 
nak  jelentősége  a betegség  lefolyásában  igen  nagy.  A klinikai 
tapasztalat  bizonyítja,  hogy  akkor,  ha  a vesebetegség  hosszas 
fennállta  után  a hypertrophiás  balkamrának  működési  képes- 
sége alább  száll,  a szívinsufficientia  kórképe  mellett  a vese- 
insufficientiáé  is  kifejlődik.  Ezzel  kitűnik  az,  hogy  a bal  kamra 
hypertrophiájának  a vesebaj  compensálásában  fontos  szerep 
jut,  amint  ezt  az  utóbbi  években  különösen  Bier,  Kövesi  és 
Róth-Schulz  és  Krehl  iskolája  igyekeztek  kísérleti  és  klini- 
kai észleletek  alapján  bizonyítani. 

Említettük,  hogy  vannak  vesebajok,  amelyek  látszólag 
a fokozott  értonussal  egyidejűleg  fejlődve,  azt  a benyomást 
keltik,  mintha  az  értonus  fokozódásnak  nem  okai,  hanem 
azokkal  coordinált  jelenségek  volnának.  Ezekről  az  esetek- 
ről a vesebajok  pathogenesisének  kérdéseivel  kapcsolatban 
fogunk  foglalkozni. 


III. 

A diffus  haematogen  vesebajoknak 
osztályozása. 


Tisztelt  hallgatóim! 

Betegségek  osztályozásánál  háromféle  elvet  követhetünk. 
Osztályozhatjuk  a betegségeket  azok  külső  megjelenési  módja, 
azok  kórbonctani  alapja,  vagy  pedig  azok  okai  szerint.  Ezen 
osztályozási  elvek  közül  a legfelületesebb  eredményekhez  két- 
ségtelenül az  elsőnek  követése  vezet  és  éppen  olyan  kétség- 
telen, hogy  az  aetiologiai  alapon  keresztül  vitt  rendszerbe- 
foglalás volna  tudományos  szempontból  az  egyedüli  helyes. 
Eltekintve  azonban  attól,  hogy  sok  betegség  aetiologiája  isme- 
retlen és  Így  az  aetiologiai  rendszer  következetes  keresztül- 
vitele egyelőre  lehetetlenség,  mi  orvosok  elsősorban  a gyakor- 
lat emberei  vagyunk  és  gyakorlati  szempontból  addig,  mig 
az  aetiologiai  therapia  kifejlődése  a belorvostan  mai  tartal- 
mát át  nem  alakítja,  a betegségek  kórbonctani  osztályozása 
válik  be  legjobban  a belorvostannak  legtöbb  fejezetében. 

A vesepathologia  fejlődésnek  indulásakor  is  a kórbonc- 
tani gondolat  volt  a föltétlenül  uralkodó.  Természetes  tehát, 
hogy  a vesebajok  osztályozását  is  ennek  alapjára  igyekeztek 
fektetni.  Tudják,  hogy  ez  a kísérlet  csak  nagyon  kevéssé  sike- 
rült, és  hogy  sikertelenségének  következtében  nem  maradt 
más  hátra,  mint  a diffus  vesebetegségeknek  klinikai  alapon 
keresztülvitt  osztályozása.  Miután  ez  az  osztályozás  vezetett 
a leginkább  megállapodottaknak  tartható  eredményekhez,  ezt 
a szóban  forgó  betegségek  kórbonctani  alapjának  megbeszé- 
lése előtt  fogom  kifejteni,  és  azután  fogom  csak  megkísérteni 
azt,  hogy  a jól  definiált  klinikai  egységeknek  megfelelő 
bonctani  képeket  ezekkel  összefüggésbe  hozzam. 

A vesebetegségek  klinikai  osztályozásához  az  elemeket, 
a betegség  tartama,  a vizeletvizsgálat  eredményei,  a vese- 
insufficientia  következmén3'ei  és  esetleg  más  szerveknek 
olyan  megbetegedései  szolgáltatják,  amelyeket  a vesebeteg- 
séggel közös  ok  okozatainak  kell  tartanunk. 

Vannak  vesebetegségek,  amelyek  acut  módon  kezdőd- 
nek, sokszor  mint  más  fertőző  betegségeknek  folyományai, 
máskor  ilyen  kimutatható  ok  nélkül.  A vizeletben  az  eset 
súlyossága  szerint  változó  mennyiségű,  néha  igen  sok,  akár 
l®/o,  vagy  még  több  fehérjét  találunk.  Az  albuminurián  kivül 
jellemző  ezen  esetekre  nézve  a vizelet  üledéke,  amelyben 
sok  cylindert,  még  pedig  nagyrészt  szemcsés,  vesehámsejtek- 
ből álló,  esetleg  vérsejtekkel  borított  cylindereket  találunk. 
A vizelet  több-kevesebb  vörös  vérsejtet,  fehérvérsejtet,  köz- 
tük polymorph  magvu  fehérvérsejtet,  és  vesehámsejteket 
tartalmaz.  Lehet,  hogy  a vese  betegsége  annak  kiválasztó 
functióit  észrevehetőleg  nem  zavarja,  de  lehet,  hogy  a functio- 
zavar  jeleiként  a vizelet  mennyiségének  csökkenésével,  hypo- 
sthenuriával,  esetleg  anuriával  jár  együtt.  Ha  a vese  kiválasztó 
működése  zavart  és  az  anyagcsere  követelményeinek  nem 
felel  meg,  a vérnyomás  megnő,  vizkór  és  uraemia  csatlakoz- 
hatnak a kórképhez. 

A megbetegedés  acut  kezdete  folytán  a haematogen  vese- 
betegség ezen  alakját  acut  nephritisnek  nevezzük.  Vége  lehet 
halálos,  lehet  gyógyulás,  többnyire  két  hónapon  belül,  vagy 
az  esetek  egy  részében  idült  nephritis. 

A haematogen  vesebajok  második  csoportját  idült  lefo- 
lyás jellemzi.  Már  a betegség  kezdete  is  lehet  idült,  lappangó, 
máskor,  amint  láttuk,  az  észrevétlenül  az  acut  nephritis 
képéből  fejlődik  ki.  A chronikus  alaknak  két  fő  typusát 
különböztethetjük  meg:  a chronikus  Brightkórt  és  az  idült 
vesezsugorodást,  amelyeket  egymással  mindenféle  fokozatos 
átmenet  köthet  össze. 

A chronikus  Brightkórnál  a megbetegedés  rendesen  inten- 
siv.  Ennek  folytán  az  albuminuria  jelentékeny,  a vizeletben 
az  alakelemek  számosak,  abban  vér  nem  mindig,  de  időnkint 
többnyire,  különböző  mennyiségben  foglaltatik.  A betegség 
nagyobb  intensitása  következtében  a veseinsufficientia  tünetei 
alig  hiányzanak.  Ezek  vizkórnak  és  uraemiának  alakjában 
mutatkozhatnak.  A vérnyomás  rendesen  nagy  és  ennek  meg- 

felelőleg  a bal  kamra  kisebb-nagyobb  fokú  hypertrophiája 
kimutatható.  Sokkal  gyakrabban  találkozunk  a chronikus 
Brightkórban  szenvedő  betegek  szemfenekén  elváltozások- 
kal, mint  acut  nephritisnél.  A retinitis  albuminurica  kifejlődé- 
séhez aránylag  hosszú  idő  kell,  éppen  úgy,  mint  a bal  kamra 
hypertrophiájának  kifejlődéséhez.  Ez  magyarázza  meg  a 
különbséget  gyakoriságukban  az  acut  és  az  idült  vesebeteg- 
ségeknél. 

A chronikus  Brightkór  lefolyása  ingadozó,  bár  több- 
nyire progressiv,  hónapokra,  évekre  terjedő.  Ha  a betegség 
sokat  vészit  intensitásából,  a vizelet  mennyisége  szaporodik, 
sőt  polyuriássá  válik,  az  albuminuria  csökken,  a vizelet  alak- 
elemei megkevesbednek  és  a cylinderek  közt  a hyalinok 
válnak  uralkodókká,  a veseinsufficientia  tünetei  enyhülnek, 
elmúlnak  és  a beteg  élete  egyelőre  megmenekül.  Tartamának 
meghosszabbodásával  idő  jut  a szívhypertrophia  jelentéke- 
nyebb kifejlődésére  és  a beteg  szabadabbá  váló  élete  ezt  a folya- 
matot előmozdítja.  A chronikus  Brightkór  képéből  igy  lassan- 
ként kifejlődik  másodlagosan  a chronikus  vesezsugorodás  képe. 

Ez  azonban  az  esetek  nagy  többségében  önállóan  fej- 
lődik ki.  A vese  betegsége  kevéssé  intensiv  és  éppen  ezért 
hosszú  tartamú.  Felismerésére  eleinte  sokszor  a véletlen, 
máskor  a betegnek  olyan  panasza  vezet,  amely  a szív  vala- 
mely működési  zavarára,  arteriosclerosisra  utal.  Lehet,  hogy 
a szemész  vizsgálata  vezet  nyomra:  a beteg  látási  zavarok- 
ról panaszkodik,  amelyek  okaként  retinitis  albuminurica  derül 
ki.  Ritkább,  hogy  már  uraemiásoknak  tartható  idegrendszeri 
vagy  emésztési  zavarok  indítják  csak  az  orvost  a vizelet  meg- 
vizsgálására. 

Ez  a betegség  kis  intensitásának  megfelelő  változásokat 
mutat : kis,  sokszor  eleinte  nem  is  állandó  albuminuria, 
kevés  alakelem,  vagy  alakelemeknek  időnkint  teljes  hiánya 
is,  polyuria.  A vesebaj  consequentiái  közül  a szervezetben 
vérnyomásemelkedést  és  jelentékeny  bal  kamrahypertrophiát 
találunk. 

A vesebajok  röviden  vázolt  három  alakjának  mindegyiké- 
ben két  fokot,  vagy  progressiv  megbetegedésnél  két  stádiumot 
különböztetünk  meg : a compensáltság  és  a decompensáltság 
stádiumát.  A kettő  közti  megkülönböztetés  alapja  a vese- 
insufficientia jeleinek  hiánya  vagy  kimutathatósága.  Ehhez 

Dr.  báró  Korányi  Sándor  : Belorvostani  előadások.  II.  4 

csak  a vesezsugorodásnál  csatlakozik  a compensatio  zavar- 
nak egy  másik  alakja.  A vesezsugorodásnak  előtérben  álló 
compensáló  folyamatát  a szívműködésnek  fokozódása  tartja 
fenn  és  igy  a vesezsugorodás  decompensálódása  két  irányban 
történhetik,  amennyiben  a betegség  utolsó  stádiumának 
jellemző  vonásai  közt  vagy  a szívinsufficientia,*)  vagy  a vese- 
insufficientia  vonásai  uralkodhatnak. 

Akkor,  amikor  a haematogen  diífus  vesebajokat  nephritis 
névvel  jelöltük,  klinikai  osztályozásunkkal  már  a kórbonctan- 
nak  sok  eldöntetlen  vita  szinhelyét  képező  területére  léptünk 
át.  Még  közelebb  jutottunk  hozzá,  amikor  a diífus  haematogen 
vesebetegségek  harmadik  alakjánál  megtartottuk  a szokásos 
«vesezsugorodás»  nevet.  Bár  a vesebetegségek  kórbonctana 
nagyon  távol  áll  attól,  hogy  tartalma  a klinikai  észleletekkel 
rendszeres  összefüggésbe  volna  hozható,  diagnostikánk  még 
sem  állhat  meg  tisztán  klinikai  alapon.  A diffus  nephritisek 
klinikai  képét  többé-kevésbé  utánozhatják  más  diffus  vese- 
bajok és  ezek  megkülönböztetése  a gyakorlatban  sem  vihető 
keresztül  anélkül,  hogy  igénybe  ne  vegyük  kórbonctani 
tudásunkat. 

A vesebajok  kórbonctani  megjelenési  módja  igen  válto- 
zatos. Amennyiben  azok  a diffus  haematogen  vesebajok  közé 
tartoznak,  köztük  előfordulnak  alakok,  amelyek  pathogenesis 
és  prognosis  tekintetében  önálló  jelentőségre  kell  hogy  igényt 
tartsanak.  Klinikai  képük  kisebb-nagyobb  különbségektől  elte- 
kintve a vázolt  három  alak  valamelyikének  megfelelő  lehet 
és  az  orvosnak  mégis  feladata,  hog}^  ezeket  diagnosisaiban 
lehetőleg  élesen  megkülönböztesse.  Ez  a megkülönböztetés 
csak  úgy  lehetséges,  ha  klinikai  szempontból  a sokszor 
jelentékteleneknek  látszó  különbségeket  kórbonctani  vonat- 
kozásaikban tudjuk  méltatni  és  azért  szükséges,  hogy  miután 
a haematogen  diffus  vesebetegségek  három  fő  klinikai  typusát 
vázoltuk,  áttérjünk  a kórbonctani  fejtegetések  terére  és  azután 
annyira,  amennyire  az  egyáltalában  lehetséges,  kifejtsük,  hogy 
az  orvos  milyen  irányban  és  mily  értelemben  hozhatja  klini- 
kai észleleteit  kórbonctani  elvekkel  kapcsolatba 

Ne  várják  tőlem  azt,  hogy  a diffus  haematogen  vesebajok 
kórbonctanának  történeti  fejtegetésébe  bocsátkozzam  bele. 


')  L.  ezen  előadások  I.  sorozatát,  51.  1. 

Az  ezzel  járó  fáradtság,  a reá  fordított  idő,  csakugyan  nem 
áll  arányban  a belőle  meríthető  haszonnal.  A kórbonctannak 
és  a belorvostan  leghivatottabb  szakembereinek  alkotása 
sem  lehetett  maradandó  becsű  abban  az  időben,  amikor  ehhez 
hiányzottak  az  előfeltételek  és  az  ezek  hijján  felállított,  a 
tapasztalat  próbáját  ki  nem  állott  tanok  felsorolásának  a 
vándorlását  egyik  tankönyvből  a másikba,  sem  a tudomány- 
nak, sem  a gyakorlatnak  érdeke  nem  követeli  és  az  még 
kevésbé  tartozik  bele  előadások  keretébe. 

A beteg  vesék  osztályozásának  egyik  alapját  azok  mak- 
roskopos  képe  szolgáltathatja.  Abban  a chaosban,  amelyben 
a kórbonctan  legelőkelőbb  képviselői  eltévedtek,  legbiztosab- 
ban tájékozódhatunk,  ha  Bright  törekvését  követve,  a nagy 
tömegből  először  néhány  jól  megkülönböztethető  bonctani 
kórképet  kiválasztunk  és  ez  által  kevesbítjük  a vesebajok 
azon  alakjainak  számát,  amelyek  közt  az  eligazodás  nehéz. 

Egyike  ezen  jól  elkülöníthető  alakoknak  a vérpangásos 
vese.  Oka  többnyire  a szív  hanyatló  munkaképessége,  rit- 
kábban a vesevénák  kiürülésének  localis  akadálya. 

A pangásos  vese  nagy,  kemény,  felülete  sima,  kékes  vörös 
vénacsillagokkal  tarkázott,  tokja  könnyen  levonható.  Színét 
vénáinak  túltelődése  kékes-vörös  vérrel  és  parenchymájának 
kisebb-nagyobb  mértékben  bekövetkező  zsíros  degeneratióval 
kapcsolatos  elsárgulása  befolyásolják.  Nagyobb  keménységé- 
nek oka  részben  vénáinak  túltelődése,  részben  a vénafalak- 
nak, a hajszálereknek  és  a közti  kötőszövetnek  sclerosisa. 

A diffus  vesebetegségeknek  másik  fontos  önálló  és  jól 
megkülönböztethető  alakja  az  amyloid  elfajulásos  vese.  Az 
amyloid  elfajulás  kisebb  fokai  makroskopos  vizsgálat  segít- 
ségével nem  ismerhetők  fel.  Súlyosabb  amyloid  elfajulás  álla- 
potában .levő  vese  a rendesnél  nagyobb,  felülete  sima,  hacsak 
hosszas  fennállása  után  az  elfajuláshoz  helyenként  a specifi- 
kus vese  elemeknek  elpusztulása  és  a kötőszövetnek  bur- 
jánzása után  zsugorodáshoz  vezető  folyamatok  nem  társulnak. 
A vese  felülete  sápadt,  helyenként  vénacsillagokkal  tarkázott. 
Az  elszélesedett  kéreg  halvány  szürke,  igen  sápadt  anaemiás 
és  zsírosán  degenerált  sárgás  foltokkal.  A velőállomány 
többnyire  vörös.  A glomerulusok  harmatcseppekhez  hasonló 
pettyek  alakjában  láthatók,  ügy  ezek,  mint  az  amyloid  elfa- 
julás állapotában  levő  erek  által  képezett  csikók  amyloid 

reactiót  mutatnak:  azokat  Liigol-oldat  mahagóni  vörösre 
színezi,  amely  szin  szennyes  zöldes-kékessé  válik,  ha  a készít- 
ményt azután  hig  kénsavval  öntjük  le.  Az  amyloid  elfajulás 
általános  amyloidosissal  együtt  fejlődhetik  ki,  vagy  a vesére 
magára  is  szoritkozhatik. 

A diffus  vesebetegségeknek  harmadik  jól  jellemezhető 
külön  féleségeképen  az  arteriosclerosisos  vesét  kell  tekintetbe 
vennünk.  A vese  arteriosclerosisa  rendesen  általános  arterio- 
sclerosis  keretében  fejlődik  ki.  Az  érfalaknak,  különösen  pedig 
az  intimának  megvastagodása  az  erek  lumenét  szűkíti.  Ennek 
következtében  a vese  megfelelő  részének  vérreli  ellátása 
elégtelenné  válik.  Az  ischaemiás  veserészek  atrophisálnak,  a 
glomerulusok  tönkremennek  és  elpusztulásuk  maga  után 
vonja  a hűgycsatornácskák  sorvadását.  Ezek  helyenkint  a vese 
felületén  előredomborodó  cystákká  tágulnak  ki.  A parenchyma 
megkevesbedése  közben  a különben  változatlan  kötőszövet 
túlnyomóvá  válik.  Az  elpusztult  glomerulusokban  sokszor 
mész  rakódik  le.  Az  elváltozások  többé-kevésbé  egyenletesen, 
vagy  gócokban  terjedhetnek  el  a vesében.  Az  első  esetben 
a vese  kisebbedik,  még  pedig  különösen  annak  kéregállo- 
mánya sorvad,  felülete  durván  szemcsézetté  válik.  Ha  ellen- 
ben az  arteriosclerosis  egyenetlenül  terjed  el  a vese  ereiben, 
akkor  a sorvadás  is  foltokban  következik  be.  A vese  felülete 
egyenetlenné  válik,  rajta  szabálytalan  alakú,  sokszor  jelenté- 
keny kiterjedésű,  sötétebb  szineződésü  bemélyedések  láthatók, 
amelyekben  a sorvadt  vagy  elmeszesedett  glomerulusok  finom 
szemcsék  alakjában  tűnnek  fel. 

Az  albuminuriával,  a vizelet  elválasztásának  zavaraival 
és  a veseinsufíicientia  tüneteivel  járó  megbetegedések  sorá- 
ból kizárva  a pangásos,  az  amyloid  és  az  arteriosclerosisos 
vesét,  igen  tarka  csoport  marad  vissza,  amelyet  a «nephritis» 
elnevezéssel  szoktunk  jelölni.  Ez  az  elnevezés  magában  fog- 
lalja annak  elismerését,  hogy  az  idetartozó  vesebajok  gyula- 
dásos  természetűek,  úgy,  ahogy  azt  már  1827-ben  Bright 
kifejezte.  Azóta  a gyuladás  tana  sokféle  átalakuláson  ment 
keresztül  és  vele  sokszorosan  átalakult  felfogásunk  a nephri- 
tisek  természete  felől  is,  anélkül,  hogy  máig  is  megállapo- 
dáshoz jutottak  volna  a kórbonctan  szakemberei  abban  a 
kérdésben,  mi  az,  amit  a vesebetegségek  körében  joggal 
tarthatunk  gyuladásnak  és  mi  az,  ami  a gyuladás  fogalmának 

körén  kívül  esik.  A jelenleg  uralkodó  bizonytalanság  oka  a 
gyuladás  fogalmának  bizonytalanságában  rejlik  és  mindaddig, 
mig  ennek  függő  kérdéseit  nem  tisztázzák  a pathologusok, 
a klinikus  nem  érezheti  magát  feljogosítottnak  arra,  hogy 
állást  foglaljon. 

Nagyon  megszívlelendő  volna  Müller  Fr.-nek  az  a tanácsa, 
hogy  az  uralkodó  fogalomzavarral  szemben  leghelyesebb- 
nek látszanék  a nephritis  szó  teljes  elejtése  és  a nephrosis 
szóval  való  helyettesítése,  amellyel  semmiféle  pathogenesises 
hypothesissel  nem  kötnénk  össze  diagnosisainkat.  Bármeny- 
nyire kívánatos  volna  is  ez,  a gyakorlatban  annyira  meg- 
honosodott kifejezésnek  kiküszöbölése,  mint  amilyen  a 
«nephritis»,  alig  vihető  keresztül.  Megelégedhetnénk  már 
azzal  is,  ha  annyit  el  tudnánk  érni,  hogy  a nephritis-félesé- 
gek  megnevezéséből  eltűnjék  a «parenchymatosa>  és  az 
«interstitialis»  kifejezés. 

Bármennyire  törekszem  is  kerülni  olyan  történeti  fej- 
tegetéseket, amelyek  emlegetésével  csak  bebizonyosodott 
tévedéseket  tartunk  fenn  tovább  az  emlékezetben,  szükségét 
érzem  annak,  hogy  e kifejezések  eredetére  reámutassak 
hogy  annál  világosabban  lássuk,  mennyire  kívánatos  azoknak 
eliminálása. 

A nephritist  parenchymatosus  gyuladásnak  először  Vir- 
chow  deklarálta.  Szerinte  a nephritis  a vese  hámsejtjeiben 
végbemenő  folyamat,  amely  azoknak  megduzzadása,  szétesése, 
esetleg  zsíros  elfajulása  utján  atrophiájukhoz  vezet.  Virchow- 
nak  tanítványa,  Beer  mutatott  reá  először,  hogy  a nephritis 
parenchymás  elváltozásait  az  interstitialis  szövet  elváltozásai 
is  kisérik.  Mikor  azután  Cohnheim  a gyuladásos  folyamat 
jellemző  tüneménye  gyanánt  a fehér  vérsejtek  kivándor- 
lását állította  előtérbe,  és  mikor  sikerült  ennek  jeleit  a 
nephritises  vese  interstitialis  szövetében  is  kimutatni,  a nephri- 
tises  folyamat  főszékhelyét  az  interstitialis  szövetben  keresték- 
Ezt  a nephritis  chronicára  nézve  leghatározottabban  Traiibe 
jelentette  ki.  Rosenstein  és  Leyden  végre  kimondották,  hogy 
a nephritis  sem  nem  kizárólagosan  interstitialis,  sem  nem 
kizárólagosan  parenchymatosus  megbetegedés  és  uralkodóvá 
Weigert  nézete  vált.  Szerinte  a nephritist  okozó  ártalom  meg- 
támadja a parenchymát  és  első  eredménye  a parenchyma 
degeneratiója.  A parenchymán  kívül  azonban  az  az  intersti- 

tialis  szövetre  is  hat  és  abban  most  már  nemcsak  degene- 
ratiót,  hanem  reactiv  folyamatokat  is  vált  ki,  amelyek  részben 
kétségtelenül  gyuladásos  természetűek.  Köztük  jelentőségtel- 
jesek az  egyensúly  megzavarásának  következményei  a paren- 
chymás  és  az  interstitialis  szövet  vitalitása  közt.  A paren- 
chyma  elpusztulása  folytán  az  egyensúly  az  interstitialis 
szövet  javára  tolódik  el  és  az  túlburjánzik,  majd  később, 
mint  a túlburjánzó  kötőszövet  általában,  zsugorodik. 

Klinikai  jeleink  az  interstitialis  szövetben  végbemenő 
folyamat  megítélésére  nincsenek  és  ha  kétségtelen  is,  hogy 
vannak  kórokozók,  amelyek  túlnyomóan  a perenchymára 
hatnak,  és  vannak  olyanok,  amelyek  nagyfokú  interstitialis 
elváltozásokat  hoznak  létre,  miután  hosszas  vitatkozás  után 
kiderült,  hogy  minden  nephritis  vegyes,  miután  másrészt  kli- 
nikai jelekalapján  egyelőre  csak  a parenchyma  módosult  műkö- 
dését vagyunk  képesek  konstatálni,  a « nephritis  parenchyma- 
tosa»  és  a «nephritis  interstitialis*  elnevezések  mint  diagno- 
sisok  elvesztik  jogosultságukat. 

Sokkal  fontosabb  volna,  ha  ehelyett  a vesebajt  a szen- 
vedő elválasztó  szervek  szerint  volnánk  képesek  localisálni. 
A vese  működő  egységei  a glomerulusok  és  a velük  össze- 
függő hugycsatornácskák.  A klinikai,  a kórbonctani  tapasz- 
talat és  állatkísérlet  egyaránt  megmutatták,  hogy  vannak 
aetiologiai  faktorok,  amelj^ek  a glomerulusokra  és  vannak 
olyanok,  amelyek  a hugycsatornácskákra  hatnak  kizárólag, 
vagy  túlnyomóan.  A physiologia  azonban  mindez  ideig  eldön- 
letlenül  hagyta  azt  a kérdést,  hogy  a veseműködés  melyik 
része  a glomerulusoknak  és  melyik  másik  része  a hugycsa- 
tornácskáknak  feladata  és  igy  érthető,  hogy  klinikai  észlele- 
teinkből sem  vonhatunk  következtetést  a fennálló  functiozavar 
székhelyére  ebben  az  irányban. 

Néhány  év  óta  Romberg  iskolája  arra  törekszik,  hogy  a 
vese  működésében  külön  válassza  a vascularis  és  az  epithe- 
lialis  elemeket  egymástól.  A folyamatban  levő  munka  ered- 
ményesnek Ígérkezik  ugyan,  de  az  eddigi  csalódások  meg- 
tanitottak  a skepsisre  azon  törekvésekkel  szemben,  amelyek 
célja  a beteg  vesén  belül  finomabb  lokális  diagnosisoknak 
felállítása  az  élőben  és  igy  sok  fáradtság  után,  az  igazi  haladás 
tudatának  kielégítő  érzése  nélkül,  bele  kell  nyugodnunk 
egyelőre  abba,  hogy  beérjük  néhány  typikusabb  kórbonctani 

kép  megkülönböztetésével  és  azzal  a törekvéssel,  hogy  kli- 
nikai észleleteinket  annyira,  amennyire  az  lehetséges,  ezek- 
kel igyekezzünk  kapcsolatba  hozni,  mindig  szem  előtt  tartva 
azt,  hogy  éppen  a legrohamosabban  fejlődő,  legsúlyosabb 
kórképek  járhatnak  igen  kevés,  néha  alig  fölismerhető  kór- 
bonctani elváltozásokkal  és  hogy,  ezen  eseteken  kivül  is,  a 
látható  elváltozások  és  a functiozavarok  közt  vajmi  ingadozó 
az  összefüggés. 

A nephritises  vese  makroskopos  sajátságai  közül  a leg- 
szembeöltőbbek  annak  nagysága,  színe,  felületének  egyen- 
letes vagy  eg5'enetlen  volta. 

A beteg  vese  nagysága  sok  tényezőtől  függ.  Azt  növeli 
a gyuladásos  vese  átivódása  nyirokkal,  exsudatummal,  túl- 
telődése  vérrel  és  az  interstitialis  szövet  szaporodása,  ellen- 
ben kisebbíti  az  anaemia,  a párén chy ma  elpusztulása  és  a 
kötőszövet  zsugorodása. 

A vese  szine  vértartalmától,  esetleg  vérének  lassult 
keringésével  összefüggő  vénás  színeződésétől,  a parenchyma 
zsíros  degeneratiójával  járó  sárga,  és  atrophiájával  járó  barna 
színárnyalatok  keveredési  módjától  függ.  Capilláris  vérzések 
a vesében  sötét,  sokszor  kékes-vörös  foltokat  okoznak. 

Az  ép  vese  felülete  sima.  Sima  lehet  a betegé  is,  de 
kötőszövetzsugorodás  a vese  felületét  egyenetlenné  is  teheti. 
A zsugorodás  eloszlási  módjától  függ,  hogy  az  egyenetlensé- 
gek milyen  alakot  öltenek. 

Célszerű,  ha  a vese  makroskopos  képének  osztályozá- 
sakor e kevés  jel  tekintetbe  vételére  szorítkozunk. 

Az  acut  nephritises  vese  nagy,  felülete  sima,  színét 
eleinte  az  uralkodó  hyperaemia  és  az  esetleges  vérzések  foltjai 
szabják  meg.  Később  előtérbe  kerülhet  a zsíros  degeneratio 
sárga  szine.  Vannak  acut  nephritisek,  amelyeknél  vérzések 
hiányzanak.  Ilyenkor  a vese  serofibrinosus  beivódása  folytán 
annak  szine  világosabbá  válik  és  felületén  sötétebb  csikókat 
csak  a tágult  vénák  képeznek. 

A chronicus  nephritis  a vese  megnagyobbodásával,  vagy 
annak  zsugorodásával  jár  együtt.  Ha  a megnagyobbodott 
chronicus  nephritises  vesében  nagyon  kiterjedt  zsíros  elfaju- 
lásra kerül  a sor,  akkor  a vese  szürkés-sárgává,  szalonna 
színűvé  válik  és  azt  az  amyloid  vesétől  sokszor  csak  a jod- 
reactió  segítségével  különböztethetjük  meg. 

Ha  a vese  hyperaemiája  a túlnyomó  és  a zsíros  degeneratio 
inkább  háttérbe  szorul,  akkor  a nagy  vörös  vese  képe  fejlődik 
ki.  A nagy  fehér  és  nagy  vörös  vese  képe  foltonként  kevesed- 
hetik.  így  keletkezik  a nagy  tarka  vesének  egyik  félesége. 
Annak  másik  féleségét  vérzéseknek  fellépése  okozhatja. 

A nephritis  chronica  másik  formája  a vese  megkiseb- 
bedésével  jár.  Ennek  oka  a parenchyma  elpusztulása  és  a 
kötőszövet  zsugorodása  lehet.  A zsugorodás  elsődleges  módon 
fejlődhetik  ki.  Jellemző  tulajdonsága,  hogy  sohasem  teljesen 
terjed  el  egyenletesen  a vesében.  Az  elsődlegesen  zsugorodó 
vese  kicsiny.  Tokja  felületéhez  nőtt.  Felülete  barna-vörös 
vagy  sárgás-szürkébe  hajló,  finoman,  vagy  durvábban  szem- 
csés, róla  sokszor  retentiós  cysták  emelkednek  ki.  A kéreg 
elvékonyodolt,  benne  kötőszöveti  nyalábok  ép  veseszövettel 
váltakoznak. 

Zsugorodásos  folyamatok  a megnagyobbodással  járó 
idült  nephritisnél  sem  hiányzanak,  ha  kifejlődésüket  a beteg 
megéri.  Az  ilyen  nephritisben  szenvedők  közül  a nagy  fehér 
vésés  betegeket  túlélik  azok,  akiknek  enyhébb  megbetegedés- 
nek megfelelő  nagy  vörös  veséjük  van.  Ezért  a másod- 
lagos zsugorodás  nagyobb  fokai,  amelyek  a nagy  vesét 
végre  kis  vesévé  redukálhatják,  rendesen  a nagy  vörös  vesé- 
nél fejlődnek  ki.  Kifejlődésükkel  a foltos  vesének,  az  előbb 
említett  foltos  veséken  kívül,  egy  újabb  alakja  jön  létre- 

Tovább  menő  részletekbe  az  anatómusokat  követni  nem 
tudjuk.  Sokszor  meg  fognak  róla  győződni,  hogy  néha  idáig 
sem  követjük  őket  kielégítő  biztossággal.  Kórbonctani  dia- 
gnosisokra  törekedve,  a következő  dolgok  azok,  amikből 
kiindulhatunk. 

A vizelet  mennyiségéből,  fehérjetartalmából,  cylinderei- 
nek  és  vesehámsejtjeinek  számából  és  a hyposthenuria  foká- 
ból tájékozódhatunk  a betegség  intensitása  és  terjedelme  felől. 
A vizeletben  esetleg  feltalálható  vörös  vérsejtek  számából 
következtetéseket  vonhatunk  arra,  milyen  mértékben  vár- 
hatók vérzéses  foltok  a vesében.  A zsíros  degeneratio  jelei 
zsírosán  elfajult  vesehámsejtek,  amelyek  vagy  szabadon, 
vagy  hengerekhez  tapadva  láthatók  az  üledékben.  Ezeknek 
a jeleknek  az  alapján  a vese  makroskopikus  képére  vonat- 
kozólag többnyire  nagyjában  megbízható  következtetéseket 
vonhatunk  le.  Az  interstitialis  szövet  zsugorodásának  klinikai 

jele  nincsen,  de  tudva  azt,  hogy  ez  a zsugorodás  minden 
régi  nephritisnél  bekövetkezik,  fennállását  a nephritis  régi- 
sége alapján  nyugodtan  vehetjük  fel.  A régi  nephritis  másik 
kisérője  a bal  szívkamra  hypertrophiája.  Miután  ez  a zsugo- 
rodással párhuzamosan  fejlődik,  ennek  fennállásából  is  követ- 
keztethetünk zsugorodásra,  bár  ma  már  senki  sem  gondol  arra, 
hogy  maga  a zsugorodás  volna  a halkamra  hypertrophiájá- 
nak  oka. 

A nephritises  vese  bonctani  képét  annak  nagyságválto- 
zásai, a vértartalommal,  a zsiros  elfajulással  és  a vérzésekkel 
járó  színváltozásai  szerint  osztályoztuk.  Bár  ezt  az  osztályo- 
zást meglehetősen  felületesnek  kell  tartanunk,  nagy  előnye 
az  a körülmény,  hogy  a vérzéseknél^  és  a zsiros  elfajulásnak 
jeleit  megtaláljuk  az  élőben  is,  hogy  továbbá  a betegség  tar- 
tamából következtetést  vonhatunk  a kötőszöveti  zsugorodás 
hiányára  vagy  fennállására,  valamint  az  előzményekből  arra 
is  következtethetünk  az  utóbbi  esetben,  hogy  a vesezsugo- 
rodás lassan,  elsődleges  módon  fejlődött-e  ki,  eredetileg 
veseinsufficientia  nélkül,  vagy  a rendesen  veseinsufficientiá- 
val  járó  nagy  vese,  még  pedig  többnyire  a nagy  vörös  vese, 
vezette-e  be  annak  kifejlődését.  így  a kórbonctani  kép  és  a 
klinikai  kép  vonásai  nagyjában  közösekké  válnak  és  ez  az 
összetalálkozás  a diffus  vesebetegségek  diagnosisában,  ha  nem 
is  jelenti  a célnak  elérését,  de  jelenti  e felé  az  első  lépésnek 
megtételét. 

Ezt  a lépést  azzal  tesszük  meg,  ha  az  előadásom  elején 
vázolt  klinikai  kórképeket  kiegészítjük  a vizelet  vértartal- 
mának és  üledékében  a sejtek  zsiros  elfajulásának  ellen- 
őrzésével, és  ha  diíferentialis  diagnosisunk  kiterjed  az  amyloid, 
az  arteriosclerosisos  és  a pangásos  vese  kizárására. 

A nephritis  klinikai  fogalmához  tartozó  megbetegedések 
anatómiai  felosztása  az  eddig  említett  szempontokon  kívül 
még  más  alapon  is  képzelhető.  Vannak  nephritisek,  amelyek- 
nél a kóros  elváltozás  a vese  egészére  meglehetősen  egyen- 
letesen terjed  el.  Ezek  érdemlik  meg  igazán  a diffus  vese- 
betegségek nevét.  Vannak  továbbá  ezeken  kívül  olyanok, 
amelyeknél  a kóros  elváltozás  gócokban  fejlődik  ki,  a gócok 
közt  ép  veseszövetet  hagyva  vissza.  E kétféle  nephritis 
pathogenesise  különböző.  A szó  igazi  értelmében  vett  diffus 
nephritisek  okai  a vérben  oldott  mérgek,  amelyek  éppen 

oldott  állapotuknál  fogva  az  egész  vesében  egyenletesen  osz- 
lanak el  és  hatásukban  localisatio  szempontjából  csak  annyi- 
ban különböznek,  hogy  chemiai  tulajdonságaik  szerint  a vese 
specifikus  elemei  közül  vagy  a glomerulusokra,  vagy  pedig  a 
hugycsatornácskákra  hatnak  túlnyomóan.  A gócos  nephriti- 
seket  ezekkel  ellentétben  corpuscularis  elemek,  bakterium- 
emboliák,  vagy  a vese  utján  kiváló  baktériumok  okozzák. 
Ezeknél  a reactiv  folyamat  localisatióját  a véletlen  szabja 
meg  és  ennélfogva  veseelemeknek  megbetegedése  nem  a 
functionális  hasonlóság,  hanem  a helyi  szomszédság  szerint 
oszlik  el. 

A vesebetegségeknek  ezen  alapon  való  biztos  klinikai 
megkülönböztetése  ugyan  lehetetlen,  de  vannak  esetek, 
amelyekben  a betegség  gócos  elterjedését  sejthetjük.  Ezek 
közé  tartoznak  olyan  nephritisek,  amelyeknél  a vesebaj  a vize- 
letnek nagy  fehérje-  nagy  alakelem-  és  kisebb-nagyobb  vértar- 
talma mellett  az  üledékben  található  polymorph  magvu  fehér 
vérsejteknek  aránylag  nagy  számánál  fogva  súlyosnak  látszik 
ugyan,  de  ezzel  nem  áll  összhangzásban  a vizelet  nagy  mennyi- 
sége, a kiválasztás  zavarainak  és  a veseinsufficientia  tüneteinek 
hiánya.  Ebből  a látszólagos  ellentmondásból  a vizelet  kóros 
tulajdonságainak  foka  és  a betegségnek  hiányzó  általános 
következményei  közt  joggal  következtethetünk  arra,  hogy  a 
beteg  vese  sok  jó  vicariáló  működést  kifejtő  részt  tartalmaz, 
ami  súlyos  megbetegedése  folytán  alig  képzelhető  máskép, 
mintha  a beteg  veserészek  közt  aránylag  sok  ép  veserész 
marad,  ahogy  az  a gócos  nephritiseknél  szokott  történni. 

A chronikus  gócos  nephritiseknek  egy  másik  alakjával 
a vesesebészet  ismertetett  meg.  Bőséges  féloldali  vesevérzé- 
sek, néha  elég  intensiv  vesefájdalmak  különböző  diagnosisok 
alapján,  az  esetek  többségében  vesekő  diagnosis  folytán,  műtéti 
beavatkozásra  vezettek  és  a műtét  után  kő  helyett  gócos 
nephritiseket  találtak.  Mióta  a vesekő  biztos  diagnosisához 
hozzátartozik  a kő  árnyéka  a Röntgenképen,  inkább  sejt- 
hetjük ilyen  nephritis  fennállását,  mint  azelőtt,  bár  az  idült 
gócos  nephritis  biztos  diagnosisa  ma  is  lehetetlen. 

Az  esetek  egy  részében  tisztában  lehetünk  azzal,  hogy 
gócos,  vagy  diffus  nephritis  van-e  jelen,  ha  ismerjük  a meg- 
betegedés okát.  Bizonyos  aetiologiai  factorok  ugyanis  ren- 
desen gócos,  mások  rendesen  diffus  nephritiseket  okoznak. 

De  az  aetiologiai  diagnosisnak  jóval  nagyobb  a fontossága 
annál,  minthogy  egyszerűen  anatómiai  diagnosisaink  töké- 
letesebbé válásához  járul  hozzá.  Az  aetiologiai  diagnosis 
néha  pontosabb  prognosis  felállitását  is  lehetővé  teszi,  sőt 
egyes  esetekben  a therapia  megválasztásakor  is  irányadóvá 
válik. 

A diftus  nephritisek  okai  közt  a szervezetbe  kivülről 
bejutó,  chemiailag  jól  definiált,  a szervezetben  magában  kép- 
ződő és  mikroorganismusok  által  kiválasztott  mérgek  szere- 
pelnek, amelyek  a mikroorganismusokból  a vérbe  jutva, 
egyenletesen  hatnak  a vesére,  vagy  a vesében  megakadt 
mikroorganismusokból  kerülve  ki,  kóros  befolyásukat  hely- 
belileg  fejtik  ki. 

A kivülről  bejutó,  chemiailag  jól  definiált  mérgek  ren- 
desen nem  okoznak  igazi  nephritist.  Azok  útközben  a vesén 
keresztül  degeneratiót,  necrosist  hoznak  létre  ama  hámsej- 
tekben, amelyek  azokat  kiválasztják,  valamint  azokban, 
amelyek  velük  kiürülésük  közben  érintkezésbe  jutnak. 
Gyuladás  az  általuk  megindított  folyamatok  sorában  csak 
utólag,  mint  reactiv  gyuladás  szerepel.  Ezt  tudva,  nem  vétünk 
a gyakorlati  szükséglet  által  parancsolt  osztályozás  alapelvei 
ellen,  ha  ezeket  a vesebetegségeket  a többiekkel  együtt  tár- 
gyaljuk, amely  utóbbiakban  a gyuladásnak  jelentősége  nagyobb 
és  talán  más  is. 

A mérgezésből  eredő  vesebetegségek  közül  a legfonto- 
sabbak azok,  amelyeket  sublimat,  más  fémsók,  phosphor,  savak 
közül  különösen  kénsav,  salétromsav,  carbolsav,  salicylsav, 
továbbá  cantharidin  és  balzsamos  anyagok  okoznak.  Ezek 
diagnosisához  az  anamnesisnek  ismerete  szolgáltatja  az  ala- 
pot. Az  autointoxicatiós  nephritisek  sorában  a hosszantartó, 
súlyos  diabetesnek  és  a köszvénynek  kapcsán  kifejlődő 
nephritisek  emlitendők.  Azok,  akik  az  arteriosclerosist 
toxikus  betegségnek  tartják,  bizonyos  jogosultsággal  ideszámít- 
hatják azt  a nephritises  vesezsugorodást  is,amely  a vese  arterio- 
sclerosisos  elváltozásához  olyan  gyakran  csatlakozik.  Vájjon 
szólhatunk-e  helyesen  autointoxicatióról  olyan  mérgezé- 
seknek esetében,  amelyek  forrása  a béltartalom,  az  leg- 
alább is  kétséges.  Valószínű,  hogy  a bélből  a szervezetbe 
jutó  mérgek  készítői  mikroorganismusok  és  valószínű,  hogy 
ezek  a végső  okai  amaz  albuminuriáknak  is,  amelyek  néha 

obstipatióval  állanak  kapcsolatban.  Autointoxicatiós  vese- 
betegségeknek kell  tartanunk  azonban  azokat,  amelyek  a 
belső  secretiós  szervek  rendellenes  működéséből  származnak. 
Ezen  szervek  közül  valószínűleg  a mellékvesének  van  a leg- 
nagyobb jelentősége,  ámbár  ezen  jelentőség  tisztázásától  még 
távol  vagyunk.  Neusser  néhány  esete  alapján  arra  a gondo- 
latra jutott,  hogy  a mellékvese  fokozott  működése  a zsugo- 
rodó vese  kórképét  hozhatná  létre,  albuminuriát,  nagy  vér- 
nyomást, bal  kamra  hypertrophiát,  talán  «retinitis  albuminu- 
ricát»  okozva.  Másrészt  kísérleti  vizsgálatokból  kitűnt,  hogy 
a mellékvese  hormonja  hydropsot  is  okozhat,  valamint,  hogy 
annak  különösen  nagy  az  affinitása  a vese  ereihez  (Löwi  O.) 
és  hogy  a vesébe  fecskendezett  mellékvese  kivonat  abban  inter- 
stitialis  folyamatot  indíthat  meg  (Schlayer).  Ezek  után  kétségte- 
lenül elképzelhető,  hogy  a mellékvese  és  általában  a chromaffin 
rendszer  fokozott  működése  idült  «nephrosist»  hozhat  létre. 
Vájjon  azonban  ez  a lehetőség  csakugyan  szerepel-e  mint  az 
idült  vesezsugorodás  oka,  ahogy  azt  Wienl  hajlandó  elfo- 
gadni, az  még  bizonyításra  vár. 

A homályos  eredetű  «nephritisek»  csoportjába  tartozik 
a (cnephritis  gravidarum».  Általánosságban  azt  hiszik,  hogy 
okát  a fötusból  az  anyai  organismusba  jutó  mérgekben  kell 
keresni.  Ezt  a felfogást  támogatják  azok  a tapasztalatok, 
amelyek  szerint  a súlyos  esetek  is  gyorsan  gyógyulnak  a 
terhesség  befejezése  után.  Ha  azonban  tekintetbe  vesszük, 
mennyire  csekélyek  a terhes  nők  «nephritiseinél»  a vese 
szöveti  elváltozásai,  amelyek  tiszta  esetekben  alig  állanak 
másból,  mint  a kéreg  csatornácskáinak  mérsékelt  kitágulá- 
sából, ezek  hámjának  jelentéktelen  degeneratiós  elváltozásai- 
ból és  a glomerulus  hám  elzsirosodásából,  akkor  lehetetlen 
nem  gondolni  arra,  hogy  a terhességi  albuminuria  toxikus 
és  mechanikus  befolyásoknak  közös  eredménye  lehetne  és  igy 
bizonyos  fokig  rokonságban  állhatna  az  orthotikus  albuminu- 
riával.  Amellett  fel  volna  hozható,  hogy  mind  a kettőnél  meg- 
van a szívműködés  labilitása  és  mind  a kettőnél  megvan  a 
folyadékeloszlás  szabályosságának  hiányossága  a test  alsó  és 
felső  fele  közt,  a terhes  nőnél  annyira,  hogy  oedemáknak  és 
vénatágulatnak  kifejlődésére  kerülhet  a sor.  A kettő  közti 
különbség  részben  fokozati  különbség  lehetne,  amely  a kerin- 
gési zavarok  súlyosabb  voltán  kívül  a terhes  nőnél  abban 

is  lelhetné  magyarázatát,  hogy  ennél  a zavar  állandó  mecha- 
nikai okkal  függvén  össze,  folytonos,  mig  az  orthotikus 
albuminuriánál  ez  naponta  csak  órákig  tart.  Mechanikus 
viszonyokkal  való,  esetlegesen  csak  közvetett  összefüggés 
mellett  szól  talán  az  is,  hogy  a terhességi  albiiminuria  a 
primiparáknak  betegsége. 

A mikroorganismusok  által  okozott  nephritiseknek  száma 
légió.  Alig  van  fertőző  betegség,  amely  egyszer-máskor  ne 
okozhatna  nephritist  és  valószínű,  hogy  a «meghüléses» 
nephritis  sem  egyéb  olyan  infectiós  nephritisnél,  amelynek 
kifejlődésében  a meghűlésnek  hasonló  a szerepe,  mint  pl.  a 
pneumoniáéban. 

Az  infectiós  nephritisek  közül  legbehatóbban  ismerjük 
azt,  amely  scarlatinához  szokott  csatlakozni.  A scarlatinás 
nephritisnek  két  egymástól  lényegesen  különböző  alakja 
van.  A scarlatinás  nephritisnek  közönségesebb  alakja  a 
glomerulonephrilis,  amelynek  feltűnő  tulajdonsága  késői  meg- 
jelenése a reconvalescentia  alatt,  többnyire  a második  hét- 
ben, másik  formája  pedig,  amelynek  ismeretét  különösen 
Councilmannak  és  Reichelnak  köszönjük,  a gócos  nephritis, 
amely  korán,  többnyire  septikus  esetekben  észlelhető  és 
amely  ugyan  igen  súlyos,  sőt  halálos  lefolyású  is  lehet,  de 
sokszor  éppen  a vesebetegség  súlyossága  mellett  is  általános 
tüneteinek  enyheségével  tűnik  ki.  Nagyon  gyakori  oka  a 
nephritisnek  a közönséges  angina.  Ha  anginás  betegeiknek 
vizeletét  rendszeresen  fogják  vizsgálni,  meg  fognak  győződni 
róla,  hogy  azok  igen  nagy  részénél  van  albuminuria,  cylind- 
ruria  és  kisebb-nagyobb  fokú  baematuria  is,  amelyek  vizelet- 
vizsgálat nélkül  kikerülik  a figyelmet,  mert  általános  tüne- 
teket nem  okoznak  és  gyorsan  visszafejlődnek.  Másrészt  a 
legtöbb  homályos  eredetű  acut  nephritisnél  azt  fogják  találni, 
ha  alkalmuk  lesz  betegeiket  bajuk  korai  időszakában  vizs- 
gálni, hogy  manduláiknak  csekély  és  éppen  azért  a figyel- 
met gyakran  kikerülő  megbetegedése  van  jelen,  amelynek 
következtében  nyaki  nyirokmirigyeik  is  duzzadtak.  Löhlein 
boncolataiból  azt  a következtetést  vonja  le,  hogy  ez  a neph- 
ritisek legnagyobb  részénél  igy  van. 

Mint  a nephritisnek  biztosan  kimutatott  okai  ezeken 
kivül  a diphtheria,  a pneumonia,  a typhus,  különböző  strepto- 
coccus-betegségek,  a cholera  és  néha  a malaria  említendők. 

Nagyon  gyakori  a gócos,  haemorrhagikus  nephritis  septi- 
kus  megbetegedéseknek,  különösen  endocarditis  ulcerosának 
következtében.  Okát  LenAar/2  sokszor  a streptococcus  viridans- 
ban  találta  meg.  Löhlein  az  idetartozó  esetek  boncolásakor 
többnyire  «nagy  tarka  vesével»  találkozott.  Ezen  nephritisek 
gócos  elterjedésének  megfelelőleg  lefolyásuknak  első  idő- 
szakában a glomerulusok  többnyire  épek  szoktak  maradni. 

A nephritis  okai  közt  a tuberculosist  is  szokás  emliteni. 
Kétségtelen,  hogy  sok  idevágó  esetben  nem  nephritisről, 
hanem  amyloid  degeneratióról,  más  esetekben  pedig  a tuber- 
culosis  bacillusa  mellett  szereplő,  vegyes  fertőzést  okozó 
mikroorganismusok  hatásáról  van  szó,  hár  több  jól  észlelt 
eset  szól  amellett,  hogy  a tuberculosis  maga  is  okozhat 
glomerulonephritist  és  vesezsugorodást. 

Nem  tisztázott  a syphilises  nephritis  kérdése  sem. 
Syphilis  korai  időszakában  észlelhető  nephritiseknél  arra  is 
kell  gondolnunk,  hogy  a syphilis  torokbeli  localisatiói  elő- 
mozditják  más,  nephritist  okozó  mikroorganismusoknak  beju- 
tását a szervezetbe.  Azonban,  hogy  igazán  syphilises  nephri- 
tisek is  vannak,  azt  olyan  esetek  bizonyítják,  amelyekben  a 
kéneső  és  jodkali  a nephritist  meggyógyítják.  Kétségtelenül 
syphilises  nephritis  esetét  ismertette  klinikánkról  Kövest 

Láthatják  az  elmondottakból,  hogy  ismerve  a nephritises 
megbetegedés  okát,  egyszer  máskor  ebből  az  okból  olyan 
következtetésekhez  is  el  fognak  juthatni,  amelyek  alapján 
kiegészíthetik,  biztosabbá  tehetik  a baj  klinikai  tüneteinek 
alapján  kifejtett  anatómiai  diagnosisaikat.  Hogy  ez  nem  tör- 
ténhetik nagyobb  mértékben,  annak  oka  az,  hogy  a vese- 
bajok okai  egymástól  hatásuk  eredménye  szempontjából  több- 
nyire csak  annyiban  különböznek,  hogy  vagy  gócos,  vagy 
diffus  elváltozásokat  okoznak,  hogy  vagy  a vese  érrendsze- 
rére, glomerulusaira,  vagy  a hugycsatornácskákra  hatnak 
electiv  módon.  A hatás  helye  az,  ami  tehát  a kórokkal 
változik.  Az  ezen  hatás  alapján  kifejlődő  functiozavar,  vala- 
mint az  ennek  alapján  kifejlődő  kórbonctani  folyamat  nem- 
csak, sokszor  nem  is  annyira  ettől  a körülménytől,  mint 
inkább  a hatásnak  intensitásától  és  annak  tartalmától  függ. 
Aránylag  könnyű  vesebajok  teljesen  gyógyulhatnak,  ha  okuk 
megszűnik.  A gyógyulás  lehetősége  nemcsak  a betegség 
súlyosságától,  de  egyéb  körülményektől  is  függ.  Glomerulo- 

nephritisek  aránylag  kevésbé  hajlamosak  a gyógyulásra,  mint 
tubularisak.  Gócos  nephritisek,  ha  magukban  a gócokban  a 
vese  specifikus  elemei  el  is  pusztulnak,  a szó  praktikus 
értelmében  gyógyulással  végződhetnek,  mert  az  elpusztult 
veserészek  működését  átveszik  az  épen  maradtak.  De  az 
ok  megszűnése  még  mindig  nem  jelenti  a gyógyulás  bizto- 
sított voltát.  Acut  gloraerulonephritiseknek  sok  éve  bekövet- 
kezett látszólagos  gyógyulása  után  lassanként  kifejlődhetik 
a vesezsugorodás  képe.  Hogyan  terjed  ki  a határolt  ideig 
működő  kórok  befolyása  az  évek  hosszú  sorára,  azt  meg- 
mondani nem  tudjuk,  a tényt  magát  azonban  kétségtelenül 
bizonyítják  a mindennap  újra  és  újra  ismétlődő  tapasztalatok, 

A kórok  hatásának  intensitása  lehet  nagyon  kicsiny,  de 
annak  utóhatása  lehet  nagyon  hosszú  időre  terjedő,  vagy 
maga  a kórok  ismételten,  esetleg  tartósan  hathat.  Ilyenkor 
észrevétlenül  kezdődhetik  a vesebaj.  Hosszas  lefolyása  időt 
enged  mindama  folyamatok  kifejlődéséhez,  amelyek  vég- 
eredménye az  u.  n.  elsődleges  vesezsugorodás  az  ezt  kisérő 
szív-  és  érelváltozásokkal. 

A kórok  hatása  lehet  intensiv,  de  rövid  ideig  tartó  és 
utóhatás  nélküli.  Akkor  következménye  a gyógyulással  vég- 
ződő nephritis  acuta.  Máskor  a hatás  tartós,  ismétlődő,  vagy 
utóhatással  megtoldott.  Eredménye  az  acut  vagy  subacut,  ha 
még  kevésbé  intensiv,  akkor  esetleg  idült  módon  is  kezdődő 
Brightkór,  az  ezt  jellemző  nagy  vesének  különböző  alakjaival. 
Ha  a betegség  súlyos,  akkor  a halál  elejét  veszi  további  fejle- 
ményeknek. Ha  kevésbé  súlyos  és  eltart  egy  esztendeig,  eset- 
leg tovább  is,  akkor  a nagy  vesén  megjelennek  a zsugorodás 
jelei,  a szív  mindinkább  hypertrophiássá  válik,  mint  amely 
elváltozások  nephritisnél  nem  maradnak  ki,  ha  kifejlődésük- 
nek kedvez  a betegség  tartama.  Az  csak  ritkán  terjed  egy 
vagy  két  esztendőn  túl,  ha  a kórok  intensiv  módon  hat 
tovább.  Azoknál  a betegeknél,  akik  ezt  a terminust  túlélik, 
a kórok  lassanként  kialszik.  Ezzel  javul  a vese  functiója, 
javul  a beteg  általános  állapota,  de  a zsugorodáshoz  vezető 
folyamatok  tovább  szövődnek,  a szívhypertrophia  tovább 
fejlődik,  és  a szorosan  véve  u.  n.  Brightkór  képét  a vese- 
zsugorodásé váltja  fel.  Annyira  szembeötlő  ez  az  átalakulás, 
hogy  régebben  a zsugorodásos  folyamatnak  jótékony,  bár 
múló  befolyást  tulajdonítottak  a kórlefolyásban.  Ez  a felfogás 

merő  látszaton  alapult.  A vesezsugorodás  progressiv  betegség, 
amelynek  compensált  időszakát  a szervezet  hosszú  időn  át 
viseli  el  súlyosabb  működési  zavarok  nélkül.  A vesezsugoro- 
dás minden  idült  nephritis  szükségszerű  következménye,  de 
annak  első  időszakát  is  súlyossá,  életveszélyessé  teszik  a 
Brightkór  parenchymás  folyamatai.  Viszonylagos  benignitása 
csak  akkor  válhatik  uralkodóvá  a betegség  lefolyásában,  ha 
a parenchyma  többé-kevésbé  kiheveri  súlyos  állapotát.  Ez  az, 
ami  azt  a látszatot  kelti,  mintha  a zsugorodás  maga  volna  a 
javulás  előidézője  akkor,  mikor  annak  enyhe  tünetei  kisebb- 
nagyobb  mértékben  háttérbe  szorítják  a Brightkórnak  súlyos 
jelenségeit. 

A vesebajok  pathologiájának  mai  előadásomban  nyúj- 
tott vázlatát  a gyakorlat  szempontjainak  szemelőtt  tartásával 
igyekeztem  megrajzolni.  Ez  a vázlat,  ha  emlékezetükbe  véső- 
dik, jó  szolgálatokat  fog  tenni  Önöknek,  mikor  diffus  vese- 
bajok diagnosisának  felállításával  fognak  foglalkozni. 

E feladatuk  megfejtésekor  nagyjában  a következő  séma 
szerint  fognak  eljárni.  Az  Önökhöz  forduló  betegek  mindegyi- 
kének vizeletét  meg  fogják  vizsgálni,  keresve,  tartalmaz-e  az 
fehérjét  vagy  nem.  Ezt  különös  gonddal  és  következetesség- 
gel fogják  megtenni  olyan  betegek  vizeletével,  akik  a nephritis 
aetiologiájában  szereplő  betegségekben  szenvednek  és  akik- 
nél olyan  tüneteket  észlelnek,  amelyek  már  egymagukban  is 
a vesebetegség  gyanúját  keltik.  Ilyenek  feltűnő  sápadt  arc- 
szin,  nehéz  légzési  rohamok,  nagyobb,  különösen  éjjel  nagyobb, 
vagy  a rendesnél  kisebb  vizeletmennyiség,  főfájások,  nagy  vér- 
nyomás, bal  szívhypertrophia,  szédülés,  apoplexiás  rohamok, 
korai  arteriosclerosis,  idült  emésztési  zavarok,  hogy  retinitis 
albuminuricáról,  oedemákról  és  uraemiáról  ne  is  szóljunk. 

Ha  betegüknek  albuminuriája  van,  természetesen  annak 
megállapítása  lesz  első  feladatuk,  nem  tartalmaz-e  a vizelet 
genyet  vagy  vért,  és  ha  igen,  hogy  ezek  a veséből,  vagy  a 
vizeletkiürités  útjaiból  származnak-e.  Ha  ezen  kérdések  meg- 
oldása után  arra  a meggyőződésre  jutnak,  hogy  az  albuminuria 
renalis  eredetű,  akkor,  ha  annak  mennyisége  kicsiny,  nem 
állandó,  a vizsgált  egyénen  semmi  más  kóros  tünetet  nem 
találnak,  a vizeletben  legföljebb  elvétve  akadnak  hyalin 
cylinderekre  és  a kiürített  albumén  java  részében  megalvad, 
ha  hozzá  hidegen  ecetsavat  adnak,  nagy  óvatosan  joguk  van  * 

arra  gondolni,  hog}-^  a vizsgált  egyénnek  u.  n.  physiologikus 
albuminuriája  van.  Ha  gyermekeket  vizsgálva  találnak  akár 
nagyobb  fokú  albuminuriát  is,  akkor  a vizeletnek  különben 
a most  leírthoz  hasonló  alkata  mellett  vizsgálni  fogják  azt, 
vájjon  lefekvéskor  az  albuminuria  eltünik-e  és  kiváltó  oka 
csakugyan  a felkelés-e.  Ha  igen,  akkor  orthotikus  albuminu- 
riával  állanak  szemben. 

Olyan  albuminuriás  betegeket  vizsgálva,  akik  nem  tar- 
toznak a most  említett  esetek  kategóriájába,  először  azt  fog- 
ják eldönteni,  pangásos,  amyloid,  vagy  arteriosclerosis  vesé- 
ről lehet-e  szó.  Ha  ezeket  kizárták,  akkor  következik  a 
további  kérdések  megfejtéseként  annak  taglalása,  hogy  a 
nephritisnek,  — mert  hiszen  ezek  kizárása  után  csak  a 
nephritisek  csoportjával  kell  foglalkozniok  — milyen  klini- 
kai alakját  látják  maguk  előtt  és  végül,  ha  lehet,  meg  fogják 
próbálni  annak  levezetését,  hogy  az  adott  esetben  folyamat- 
ban levő  nephritis  milyen  anatómiai  képnek  felel  meg  és 
aetiologiai  szempontból  hogyan  Ítélhető  meg. 

Mindezek  mellett  a legnagyobb  gonddal  fogják  vizsgálni 
betegüket  abból  a szempontból,  vannak-e  nála  veseinsufficien- 
tia  jelei,  vagy  nincsenek.  Ha  veseinsufficientia  van,  de  a 
beteg  állapota  nem  reménytelen,  akkor  a vesebajok  therapiá- 
jának  mai  állása  mellett  kötelességük  betegük  állapotának 
vizsgálatát  tovább  folytatni.  Meg  kell  állapitaniok,  hogy  a 
veseinsufficientiának  milyen  formájával  és  a vese  működési 
zavarának  milyen  fokával  van  dolguk.  Ha  ezt  tudják,  csak 
akkor  fogják  betegüket  az  észszerű  diaetetika  jótéteményeiben 
részesíthetni. 


Dr.  báró  Korányi  Sándor:  Belorvostani  előadások.  II. 

IV. 


A diffus  vesebajoknak  gyakorlati  meg- 
Ítélését  szemléltető  példák. 


Tisztelt  hallgatóim ! 

A vesebetegségek  pathologiájáról  szóló  előadásaimban 
arra  igyekeztem,  hogy  bővebb  alapra,  a megértés  biztos  alap- 
jára fektessem  az  Önök  diagnostikai  tudását  és  tevékeny- 
ségét a betegek  észlelése  és  kezelése  terén.  Klinikánkon 
sok  alkalmuk  nyilik  annak  látására,  hogy  kifejtett  ismere- 
teinket mi  módon  értékesitjük  betegeink  érdekében  és  tapasz- 
talataink gyarapitására.  Mai  előadásomban  három  beteget 
mutatok  be  Önöknek,  akiknek  állapotát  megbeszélve,  mu- 
strálni fogom  gondolatmenetünket,  amely  e téren  vezetni 
szokott,  A betegeket  ismerik  a kórtermekből.  Nem  is  ritka 
eseteket  mutatok  be  ma  Önöknek,  hanem  olyanokat,  amilye- 
nekkel nagyon  sokszor  fognak  találkozni.  És  éppen  ezen 
okokból,  eltérőleg  attól,  amire  casuistikus  előadásaimban 
törekszem,  nem  az  egyes  eset  minél  behatóbb  individuális 
méltatása  fogja  ma  feladatomat  képezni,  hanem  általános 
témák  illustrálása  az  egyes  esettel.  Ezért  a kórtörténetekkel 
és  a betegvizsgálattal  röviden  végzek. 

Első  betegünk  50  éves  nő.  Másfél  év  előtt  torka  fájt, 
pár  napon  át  lázas  volt.  Már  akkor  észrevette,  hogy  kevés, 
véres  szinü  vizeletet  ürített.  Három-négy  hét  múlva  arca 
és  lábai  megdagadtak  és  daganatuk  két  héten  keresztül 
állott  fenn.  Ekkor  a vizelet  megszaporodása  közben  eltűnt. 
Azóta  sohasem  érezte  magát  egészen  egészségesnek.  Gyönge, 
időnkint  nehéz  a lélegzete  és  sokszor  köhög,  sápadt.  Nyugodt 
fekvő  helyzetében  is  kissé  dyspnoes.  Dyspnoeját  azonban  a 
legkisebb  mozgás  is  fokozza  és  mihelyt  lélegzete  mélyebb, 
azonnal  feltűnik,  hogy  a bal  mellkasfél  lélegzési  mozgásai  a 
jobb  mellkasfél  mozgásai  mögött  visszamaradnak.  Közelebb- 
ről vizsgálva  a mellkas  alakját,  azt  látjuk,  hogy  a bal  mell- 

kasfél  a jobbhoz  viszonyítva  kissé  tágult.  A szívcsúcslökés  a 
medioclavicularis  vonalon  jóval  belül  tapintható,  A szívtompu- 
latot  kikopogtatva  jobb  felé,  annak  jobb  határát  a szívcsúcs- 
lökés helyétől  a rendesnél  távolabb  találjuk.  A szív  haránt- 
átmérője tehát  megnövekedett.  A szívlüktetés  nagy  terjedelme 
ugyanezt  bizonyítja,  A szívtompulat  bal  határa  nem  kopog- 
tatható ki.  Az  a bal  mellkasfél  alsó  részét  elfoglaló  tompulat- 
tal  folyik  össze,  amely  lefelé  belenyulik  a Traube-féle  térbe, 
amelynek  felső  határa  ülő  helyzetben  a szegycsont  melletti 
vonalban  a VI.  bordát  metszi,  azután  a bal  mellkasfelet  meg- 
kerülve, a gerincoszlop  mellett  a Vili.  bordáig  emelkedik. 
E tompulat  felső  határa  a beteg  testtartásával  nagyon  fel- 
tűnően változtatja  helyét.  Alakjából,  leterjedéséből  a Traube- 
féle  térbe,  mozgékonyságából  már  levonták  azt  a következtetést, 
hogy  a tompulat  oka  folyadék.  Fölötte  a légzés  gyöngült. 
A két  tüdőnek  egyéb  részei  fölött  érdes  sejtes  belégzést,  hall- 
ható kilégzést,  elszórtan  szörcsölő  zörejeket,  tehát  catarrhus 
bronchialisra  valló  tüneteket  találunk. 

A szív  vizsgálata  egyrészt  azt  mutatja,  hogy  azt  a bal 
mellkasfélben  tartalmazott  folyadék  kissé  jobbra  tolta  ki» 
másrészt  azt,  hogy  az  vízszintes  átmérőjében  megnagyob- 
bodott. Bár  a szívcsúcs  rendes  helyétől  jobbra  tapintható, 
és  tapintása  nem  igen  mutatja  a hypertrophiás  bal  kamra 
csúcsverésének  jellemző  vonásait,  a balkamrát  mégis  mér- 
sékelten hypertrophiásnak  tartom.  Erre  feljogosít  az,  hogy 
a szegycsonthoz  közel  a bordák  közei  nagyon  szükekké 
válnak,  úgy  hogy  az  idetolt  szívcsúcs  lökésének  tulajdon- 
ságai kevésbé  jól  tapinthatók.  Másrészt  a beteg  jobb  kam- 
rája bár  mérsékelten,  de  tágult.  Ennélfogva  a szív  hossz- 
tengelye  körül  úgy  változtatja  meg  helyzetét,  hogy  a johb 
kamra  a rendesnél  nagyobb  területen  fekszik  neki  a mell- 
kas falának  és  a bal  kamrát  hátra  szorítja,  a rendesnél  mellől- 
ről  nagyobb  területen  takarja.  Bár  a szívcsúcslökésen  a bal- 
kamra hypertrophiájának  tünetei  hiányzanak,  ezek  a körül- 
mények ezt  a hiányt  jelentőségétől  megfosztják.  Másrészt  a 
Riva-Rocci-Recklinghaiisen- féle  eszköz  azt  mutatja,  hogy  a 
« maximális  vérnyomás*  a rendesnél  nagyobb  és  150  mm 
kénesőoszlop  magasságának  felel  meg.  A szívnek  fokozott 
működésére  valló  emez  adat  mellett  egy  másodikhoz  jutunk, 
ha  az  aorta  szájadéba  fölött  hallgatódzunk : az  aorta  második 

hangja  a rendesnél  erősebb.  A szívcsúcs  fölött  a tompa 
systolés  hang  után  gyönge  fúvó  systolés  zörejt  hallunk.  Meg- 
ítélésénél óvatosságra  int  a beteg  sápadtsága.  Ha  a carotis 
fölött  hallgatódzunk,  csakugyan  az  találjuk,  hogy  a stethoskop 
nagyon  gyöngéd  elhelyezése  által  létrehozott  kis  összenyoma- 
tása  a carotisnak  már  elég  ahhoz,  hogy  systolés  érzörej  kelet- 
kezzék. Tehát  betegünk  vérében  a rendesnél  sokkal  könnyeb- 
ben keletkezik  zörej,  másszóval  abban  örvények  a rendesnél 
kisebb  okból  is  származhatnak.  Ez  akkor  szokott  történni, 
ha  a véráram  sebessége  nagyobb,  vagy  a vér  viscositása  csök- 
kent. A vörös  vérsejtek  megkevesbedését  kisérő  ez  a meg- 
változása a vérnek  az  u,  n.  anaemiás  zörejek  rendes  oka.  A 
vér  ilyen  állapota  mellett  nyugodtan  tarthatjuk  a szívcsúcs 
gyönge  systolés  zörejét  anaemiásnak.  Ezt  annál  nyugodtab- 
ban  tehetjük,  mert  az  aorta  második  hangja  erős,  ez  pedig 
úgy  az  aortaszájadék  szűkületénél,  mint  bicuspidalis  insuffi- 
cientiánál,  inkább  gyöngülni  szokott.  A vérnek  az  anaemiás 
zörejek  keletkezésének  kedvező  állapotát  az  aorta  második 
hangjának  erősbödésével  együtt  annyira  fontosnak  tartjuk, 
hogy  a bicuspidalis  insufíicientia  diagnosisának  felállítására 
még  az  sem  bírhat  reá,  hogy  betegünk  szíve  jobb  felé  is 
tágult  és  pulmonalisának  második  hangja  is  erősbödött. 

A bal  szív  hypertrophia  oka  lehetne  az  arteriosclerosis. 
Betegünknek  csakugyan  van  arteriosclerosisa.  Radiálisainak 
falai  úgy  tapinthatók,  mint  vékony  kaucsukcső  falai.  Az  ép 
radiálisnak  falát  nem,  csak  pulsusának  lökését  tapintjuk. 
Esetünkben  az  érfal  tapinthatósága,  több  látható  és  tapint- 
ható artéria  kanyargós  lefutásával,  tehát  meghosszabbodásával 
együtt,  bizonyítja,  hogy  csakugyan  arteriosclerosissal  állunk 
szemben. 

De  az  arteriosclerosis  nem  jár  okvetlenül  bal  szívhyper- 
trophiával  és  betegünknél  ennek  okát  csakugyan  másban  is 
kereshetjük.  Vizeletének  vizsgálata  azt  mutatja,  hogy  neki 
albuminuriája  van.  Vizeletének  fehérje  tartalma  eléri  a 2®/o-ot 
Ez  a jelentékeny  albuminuria  nem  lehet  egyszerűen  vese- 
arteriosclerosis  következménye.  Ehhez  betegünk  talán  nem  is 
eléggé  öreg.  Szívtágulata  ugyan  van,  de  nagyobb  pangása 
nincs  és  igy  pangásos  albuminuriáról  sem  lehet  szó,  annál 
kevésbé,  mert  betegünk  napi  vizeletmennyisége  nagy.  Az 
1,5  és  2 liter  közt  ingadozik.  Hogy  esetünkben  a vese  elvá- 

lasztó  hámsejtjei  csakugyan  súlyosan  betegek,  azt  a vizelet- 
ben kiürülő  számos,  többnyire  szemcsés  cylinder,  vesehám- 
sejt és  vörös  vérsejt  is  mutatja.  A kiürülő  vesebámsejtek  nagy 
fokú  zsíros  degeneratiójából  következik,  hogy  ilyen  degene- 
ratio  elég  kiterjedten  van  a vesében  is.  Még  rá  fogunk  térni 
az  amyloid  degeneratiós  vese  vizeletére  és  akkor  látni  fogják, 
hogy  a mi  betegünk  vizelete  ettől  különbözik.  Másrészt  ő 
nem  szenvedett  azon  betegségek  egyikében  sem,  amelyek  az 
amyloid  degeneratio  előzményei  szoktak  lenni  és  más  szer- 
veiben: lépében,  májában,  beleiben,  olyan  elváltozásnak  jelei 
nincsenek,  amelyek  sok  szervben  localisált  amyloid  degene- 
ratiónál  hiányzani  nem  szoktak.  Legföljebb  diífus  nephritis- 
hez  csatlakozott  localis  veseamyloidosis  foroghatna  fenn, 
ami  gyakran  fordul  elő,  de  invivo  nem  diagnostisálható. 
Ellenben  az  említett  betegségek  kizárása  után  biztosan  mond- 
hatjuk, hogy  betegünk  nephritisben  szenved.  Ez  a nephritis, 
acut  módon  fejlődött,  mint  olyan  sokszor,  lázas  angina  után. 
Másfél  év  óta  nem  gyógyult,  tehát  chronicus  nephritissé  vált. 
Abból,  hogy  betegünk  állapota  másfél  év  lefolyása  után  sem 
éppen  nagyon  súlyos,  a betegnek  vízkórja,  uraemiája  nincs, 
valószínű,  hogy  veséinek  elváltozása  túlnyomóan  a nagy 
vörös  vesének  felel  meg,  amely  azonban  tiszta  képében 
aligha  áll  fenn.  Az  üledékben  elég  nagy  fokú  zsíros  degene- 
ratiónak  és  vérzésnek  jelei  mutatkoznak.  Ezeken  felől  a 
betegség  kezdete  óta  E/2  év  telt  el  és  igy  biztosra  vehetjük, 
hogy  a másodlagos  zsugorodás  kezdeti  stádiumán  betegünk 
veséje  túl  jutott.  Tehát  kisebbedő  félben  levő,  a zsugorodás- 
nak, a zsíros  elfajulásnak  és  a nem  nagyon  intensiv,  való- 
színűleg glomerularis  vérzésnek  megfelelő  foltokkal  tarkázott 
vesét  sejthetünk  betegünknél  elég  nagy  biztossággal,  amihez 
hozzá  kell  tennünk,  hogy  nem  lehetetlen,  hogy  a nephritis 
chronica  elváltozásain  kívül  a vese  localis  amyloidosisban  is 
szenved. 

A másodlagos  zsugorodás  megindulására  a betegség 
tartamából  vonhatjuk  le  következtetésünket  és  ezzel  összevág 
a bal  kamra  fokozott  működése  is.  A kérdés  csupán  az,  hogy 
betegünk  minden  baját  vesebetegsége  okozza-e,  vagy  egy- 
idejűleg ő több  betegségben  is  szenved. 

Pulmonalisának  második  hangja  ékelt,  szíve  jobb  fele 
megnagyobbodott.  Traube  óta  a vese  chronikus  gyuladásának 

kisérőjeként  a bal  kamra  hypertrophiáját  ismerjük.  Krehl, 
Hasenfeld,  Hirsch  és  Rosenberg  azonban  bebizonyították,  hogy 
vesebajnál  a jobb  szív  hypertrophia  kisebb-nagyobb  foka 
kisérni  szokta  a balét.  Passler  beható  vizsgálatai  megmutatták, 
hogy  ez  akkor  következik  be,  ha  a bal  kamra  hypertrophia 
kíséretében  szívgyöngeség  tünetei  is  észlelhetők.  Tudjuk,  hogy 
a bal  kamra  izomgyöngesége  csakugyan  túlterheli  a jobb 
kamrát  és  igy  a dolgok  ilyetén  összefüggése  könnyen  felfogható. 

Betegünknél  azonban  más  olyan  elváltozás  is  van, 
amely  a szív  szempontjából  fontos.  Ott  van  arteriosclero- 
sisa,  amelynek  kifejlődését  a nephritis  kétségtelenül  nagy 
mértékben  előmozdította  és  ott  van  bal  oldali  pleura  beteg- 
sége, amely  legalább  bizonyos  fokig  a jobb  szív  fokozott 
meglerheltetését  is  maga  után  vonta.  De  van-e  összefüggés 
e pleura  betegség  és  a fennálló  nephritis  közt  ? Kétségtelenül 
van.  Nephritises  betegek  pleurarését  folyadék  kétféle  okból 
szokta  gyakran  elönteni.  Ezek  egyike  a vizkórra  való  hajlam, 
amely  hydrothoraxhoz  vezet,  másika  pedig  a chronicus  neph- 
ritises beteg  nagy  hajlamossága  savós  üregeinek  gyuladásaira. 
Abból,  hogy  betegünk  pleurájában  folyadékot  csak  a bal  oldalon 
találunk,  hogy  többi  savós  ürege  is  szabad,  localis  okra,  tehát 
pleuritisre  kell  következtetnünk,  amelyre  a hajlamot  éppen 
úgy  a nephritis  készíthette  elő,  mint  ahogy  ennek  kell  tulaj- 
donítanunk betegünknek  vesebaja  óta  fennálló  hajlamát  bron- 
chialis  catarrhusokra  is.  De  pleuritisében  van  valami  feltűnő. 
Valószínű,  hogy  az  nem  friss,  és  a tompulat  a beteg  helyzet- 
változásaikor mégis  nagyon  feltűnően  változik.  Tehát  a folya- 
dék hig,  mozgásait  összenövések  nem  korlátozzák.  Ezekkel 
a viszonyokkal  gyakran  találkozunk  hydrothoraxnál,  de  talál- 
kozunk nephritises  pleuritisnél  is,  ahol  a gyuladásos  folyamat 
székhelye  mint  vonzó  központ  hat  a nephritises  vizkór  locali- 
zálódására  is.  Ennélfogva  a gyuladásos  exsudatumot  trans- 
sudatum  higitja  fel  és  bár  a folyadék  meggyülését  gyuladás 
indította  meg,  annak  minősége  a transsudatum  és  az  exsuda- 
tum  közti  átmenetnek,  sokszor  pedig  a tiszta  transsudatum- 
nak  felel  meg. 

Próbapunctió  utján  nyert  folyadékot  vizsgálva,  meg- 
határoztuk annak  fénytörés  mutatóját,  miután  ez  a legegy- 
szerűbb, a leggyorsabban  célhoz  vezető  módszer  annak  meg- 
állapítására, hogy  mekkora  a folyadék  fehérjetartalma,  ille- 

tőleg,  hogy  ez  a fehérjetartalom  milyen  természetű  folyadékfel- 
gyülemlésnek felel  meg.Gyuladásos  mellhártyaexsudatum  törés 
mutatója  Engel  szerint  1,3422 — 1,3480,  pangásos  transsudatumé 
1,3372  - 1,3428,  hydraemiás  transsudatumé  1,3362 — 1,3401  szo- 
kott lenni,  betegünké  pedig  1,3379  volt.  Ennélfogva  az  a 
transsudatiim  fehérjetartalmának  felel  meg.  Azon  körülmé- 
nyekből pedig,  amelyekből  azt  következtettük,  hogy  bete- 
günknek nem  egyszerű  hydrothoraxa,  hanem  pleuritise  van, 
illetőleg  volt,  az  folyik,  hogy  nála  a pleuritisnek  exsudatiós 
folyamata  a nephritises  transsudálásnak  irányát  is  megszabta. 

Ez  betegünk  állapotának  megítélése  szempontjából  fon- 
tos. H}^dropsai  régebben  voltak,  most  azonban  nincsenek  és 
Így  a pleurabeli  folyadék  az  egyedüli,  amelyet  mégis  gyula- 
dás  által  irányított  hydropsos  folyadékmeggyülemlésnek  kell 
tartanunk.  Uraemiás  jelenségek  hiányzanak.  Dyspnoeja  az 
egyedüli  olyan  tünet,  amely  az  uraemia  szempontjából  szóba 
jöhetne.  De  ezt  a beteg  szívének  dilatatiójából  fölismerhető 
gyengesége  és  pleurabetegsége  jobban  megfejtik  minden 
másnál,  különösen  miután  a dyspnoe  munkadyspnoe  meg- 
jelenési módját  mutatja. 

Ezzel  befejeztük  esetünk  analysisét.  Látják,  hogy  az  kielé- 
gítő eredményre  vezet.  Az  összes,  igen  sokoldalú  elváltozá- 
sokat vissza  tudtuk  vezetni  egy  okra,  a vese  megbetegedésére, 
amely  lázas  anginából  indult  ki.  A szívnek,  az  ereknek,  a 
pleurának  anatómiai  állapotán  kívül  elég  jól  ebgazodhatunk 
a vesebaj  anatómiai  diagnosisának  terén  is  és  nem  lépvén 
túl  azokat  a részleteket,  amelyekig  megbízható  Ítéletünk 
haladni  tud,  nyugodtan  állíthatom  anatómiai  diagnosisomat 
önök  elé  mint  olyat,  amelyet  a kórboncolás  alig  cáfolhatna 
meg. 

Ami  betegünk  általános  állapotát,  prognosisát  illeti,  az 
kétségtelenül  súlyos.  Jelenleg  nagyobbfoku  veseinsufficientiája 
nincs,  de  anamnesiséből  tudjuk,  hogy  több  Ízben  volt  oede- 
mája.  Veseinsufficientiás  állapotai  ugyan  mindannyiszor  meg- 
javultak, de  szervezetét  egészében  maradandóan  megviselték. 
Erre  mutat  a beteg  anaemiája,  rossz  tápláltsága,  gyöngesége. 
Betegségének  már  eddig  is  hosszú  tartamából  tudjuk,  hogy 
az  meggyógyulni  nem  és  hogy  az  ennélfogva  progrediálni  fog. 
Progressiójának  ellensúlyozása  szíve  fokozódó  hypertrophiá- 
jának  volna  feladata.  Szerencsétlenségére  azonban  szívizma 

nem  ép.  Ezt  mutatja  szívének  máris  kimutatható  dilatatiója 
és  ezt  mutatja  az  is,  hogy  jobb  szív  hyperthrophiája  is  van, 
amelyet  folyadék  meggyülemlése  a bal  pleurában  alig  ma- 
gyaráz meg  és  amely  ennélfogva  valószinüleg  úgy  értelme- 
zendő, hogy  a bal  kamra  elégtelen  működésének  követ- 
kezménye. Szívizmának  betegsége  felől  pontosabb  fel- 
világosítást a kórképből  ugyan  nem  szerezhetünk  magunk- 
nak, de  lehet,  hogy  abban  szerepe  van  az  arteriosclerosisnak 
és  kétségtelenül  szerepe  van  a vesebetegségnek.  Azokat  a 
nephritiseket,  amelyek  a parenchyma  súlyosabb  degeneratió- 
jával  járnak,  amelyek  tehát  a szorosan  vett  Brightkór  körébe 
tartoznak,  sokszor  kisérik  változások  a szívizom  functionalis 
és  anatómiai  állapotában.  E változások  klinikai  jele  az  ezen 
vesebajosoknál  gyakran  észlelhető  szívdilatatio  és  a tapasz- 
talat mutatja,  hogy  a dilatatióra  hajlamossá  vált  szív  nagyon 
nehezen  szedi  össze  magát  újra  és  kevéssé  képes  a compen- 
sáló  hypertrophia  kifejlesztésére.  Azért  aggodalommal  kell 
tekintenünk  betegünk  jövőjét  is.  Vesebajának  előrelátható 
progressiójával  bal  kamrájának  hypertrophiája  alig  fog  lépést 
tarthatni  és  ezzel  ama  compensáló  folyamatok  közül,  amelyek 
leginkább  nyújthatnák  meg  az  ő életképességének  tartamát, 
a legfontosabbik  vált  nála  megbízhatatlanná.  Láthatják  ebből, 
hogy  esetünkben  milyen  feladat  vár  reánk.  Betegünk  szíve 
szorul  mindenekelőtt  kezelésre.  Hogy  ezenkívül  mit  tehetünk 
veseinsufficientiájának  leküzdésére,  azt  a legközelebbi  alka- 
lommal fogom  fejtegetni,  mikor  a vesebajok  therapiáját  fogom 
összefüggő  módon  tárgyalni. 

A vesebajok  klinikájának  más  fontos  kérdéseit  kell 
megbeszélnünk  második  esetünk  kapcsán.  Belőle  azt  is  meg- 
láthatják, milyen  nehézzé  teheti  a tájékozódást  a nephritis 
megítélésében  az,  ha  az  anamnesist  csak  hiányosan  ismerjük. 
56  éves  nőbetegünk  csak  oly  sápadt,  általános  állapota 
csak  oly  leromlott,  mint  az  elsőé.  Hat  terhességen  esett 
keresztül.  Közülük  négy  rendes  időben  végződött,  gyermekei 
azonban  csecsemő  korukban  haltak  meg.  Két  utolsó  terhes- 
ségét körülbelül  a harmadik  hóban  bekövetkezett  abortus 
szakította  meg.  Közülük  az  utolsó  14  év  előtt  folyt  le.  Állí- 
tólag ezután  pár  hóval  már  beteg  volt  és  azóta  egészsége 
soha  sem  állott  teljesen  helyre.  Kezdetben  szédült,  gyengé- 
nek, súlyosan  betegnek  érezte  magát.  Lábai  megdagadtak  és 

megdagadtak  kulcscsonttájai  is.  E daganatok  leírása  homá- 
lyos, de  alig  tévedünk,  ha  a mindkét  combjára,  mindkét 
alsó  lábszárára  kiterjedt  daganatot  vízkórnak  tartjuk.  Fenn- 
állása alatt  jobb  alszára  kifekélyesedett.  E fekéllyel  a daga- 
nat régen  bekövetkezett  elmúlta  után  még  8 éven  át  bajló- 
dott. Nyoma  a jobb  alszár  mellső  és  oldalsó  felületén  kékesen 
elszinesedett,  alapjával  össze  nem  nőtt  heg.  Rajta  fölismer- 
hetjük, hogy  ulcus  cruris  gyógyulása  után  maradt  vissza. 
Még  e fekély  begyógyulása  előtt  kezdett  amúgy  is  gyönge, 
egészsége  hanyatlani.  Panaszai:  szédülés,  gyakori  főfájás, 
hányás,  nehéz  légzés,  gyakori  köhögés,  látásának  romlása, 
lábainak  gyakori  megdagadása,  amely  tünetek  nála  csak  ágy- 
ban fekvésre  szoktak  ideiglenesen  enyhülni. 

Jelenleg  bal  szív  hypertrophiája,  óriási  mértékben  foko- 
zott vérnyomása  van : «maximális  vérnyomása))  200  mm. 
Alszárai  oedemásak.  A szemfenék  vizsgálata  retinitis  albu- 
minuricának  vezet  nyomára.  Vizeletének  napi  mennyisége 
eleinte  600  mm  volt.  Abban  0,75‘*/oo  fehérjét,  üledékében 
látóterenként  1-2  szemcsés  cylindert  találtunk  Az  vért 
nem  tartalmazott. 

A kórkép,  úgy,  ahogy  ma  áll  előttünk,  világos.  Nagy 
vérnyomása,  bal  szívének  hypertrophiája,  kis  albuminuriája, 
vizeletében  az  alakelemek  kis  száma,  vesezsugorodás  jelei. 
Vére  hydraemiás,  amint  azt  savójának  refraktometeres  vizs- 
gálatából tudjuk.  Ennek  fénytörésmutatója  csak  1,3452,  mig 
egészséges  ember  vérsavójáé  legalább  1,3480.  Hydraemiája 
maga  is  bizonyítja,  hogy  vesebaja  az  egész  szervezetre  vissza- 
hat, hogy  tehát  az  a compensatio  állapotából  a decompen- 
satióéba  ment  át,  de  ebben  az  esetben  ennek  megállapítására 
nem  szükséges  a .vérvizsgálat.  A fennálló  veseinsufficientia 
tüneteiként  ott  vannak  az  alsó  végtagok  oedemái,  a főfájások, 
a szédülés,  a hányás,  mindmegannyi  tünetei  az  idült  uraemiá- 
nak,  és  ott  van  a retinitis  albuminurica  is. 

A vizkór  eloszlása,  a máj  tapintható  megnagyobbodása, 
a szívtompulatnak  terjedelmes  volta  egyaránt  mutatják,  hogy 
ennek  a veseinsufficientiának  társa  szívinsufficientia  is  és 
Így  aligha  tévedünk,  ha  a beteg  dyspnoeját  szívének  álla- 
potával hozzuk  kapcsolatba.  Hogy  a fennálló  tünetek  okát 
olyan  veseinsufficientiában  kell  keresnünk,  amelyet  a com- 
pensáló  szívműködés  romlása  hoz  felszínre,  vagy  legalább 

lényegesen  fokoz,  annak  bizonyítéka,  hogy  digitális  a beteg 
vizeletének  mennyiségét  megkétszerezte  és  hogy  azzal  össze- 
függésben egész  állapotának  bizonyos  fokú  javulását  ész- 
lelhettük. 

Elsődleges-e  ez  a vesezsugorodás  vagy  nem?  Ezt  a 
kérdést  a betegnek  még  oly  beható  vizsgálata  sem  döntheti 
el  a mai  állapot  alapján,  de  nagy  valószínűséggel  eldönti  az 
anamnesis.  14  éve  betegünknek  oedemái  voltak.  Ezen  oede- 
mák  idejében  súlyos  betegnek  érezte  magát  és  bár  azóta 
nem  mondhatta  magát  sohasem  egészen  egészségesnek,  el- 
tekintve ulcus  crurisától,  az  utolsó  néhány  évhez  hasonlítva 
állapota  tűrhető  volt.  Ez  a súlyos  kezdet,  ez  az  évekre  ter- 
jedő javulás  a Brightkórból  fejlődött  másodlagos  zsugorodás 
képe.  E homályos  előzményekkel  kezdődött,  ma  igen  közön- 
séges tüneteket  mutató  folyamat  anamnesisében  még  van 
valami,  ami  megérdemli,  hogy  vele  foglalkozzunk.  Betegsége 
abortus  után  fejlődött.  Négy  rendes  terhessége  után  két 
abortusa  volt.  Ez  az,  aminek  esetleges  összefüggését  mai 
állapotával  érdemes  szóvá  tenni. 

Terhesség  alatt  és  terhesség  után  mutatkozó  vesebaj- 
tünetek  nagyon  fontos  gyakorlati  kérdések  elé  állítanak  és  * 
valahányszor  a vesebaj  tünetei  terhességgel  kapcsolatban 
mutatkoznak,  jogosa  gondolat,  hogy  az  összetalálkozás  nem- 
csak a véletlennek  tulajdonítandó.  Terhesség  és  vesebaj  közt 
a kapcsolat  többféle  lehet.  A terhességnek  igen  jellemző 
bonyodalmaként  az  u.  n.  terhességi  vese  fejlődhetik  ki,  más- 
részt nagyon  sokszor  látjuk  azt,  hogy  a terhesség  tőle  függet- 
lenül fennálló  vesebetegség  lefolyásában  súlyos,  nem  egyszer 
végzetes  fordulatot  okoz.  De  nemcsak  a terhesség  befolyá- 
solja a vese  betegségét,  de  az  is  befolyásolja  a terhesség 
lefolyását.  Azért  a vesebetegség  és  a terhesség  összetalálko- 
zása bő  alkalmat  nyújt  a bel-  és  a nőorvosnak  az  együtt- 
működésre. 

Emlékezetükben  van  talán  a vesebajos  terhes  nők  ama 
sorozata,  amely  alkalmat  nyújtott  Tauffer  tanártársamnak  és 
nekem  arra,  hogy  ezen  együttműködés  módját  a tanterem- 
ben Önök  előtt  együttesen  demonstráljuk.  A most  bemutatott 
eset  sok  tekintetben  kiegészíti  azt,  amit  akkor  kifejtettünk. 

Betegünk  első  vizkórja  sok  év  előtt  abortus  után  fejlő- 
dött ki.  Az  első  kérdés,  amely  ezen  összetalálkozás  folytán 

felmerül,  az,  vájjon  szabad-e  esetünkben  terhességi  vesebajra 
gondolni.  A terhességi  vesebajt  hibás  nonienclatura  nevezi 
terhességi  nephritisnek.  Ha  van  egyáltalában  diífus  vesebaj, 
amelyről  tudjuk,  hogy  az  nem  igazi  vesegyuladás,  akkor  a 
terhességi  vesebaj  ilyen.  Már  említettem,  hogy  legsúlyosabb 
eseteiben  is  alig  található  más  a vese  átvizsgálásakor,  -mint 
kisfoku  hámdegeneratio.  Nem  tudjuk,  hogy  ezt  mi  okozza, 
nem  ismerjük  a vele  kapcsolatos  kórkép  keletkezésének 
mechanismusát,  de  jól  ismerjük  különösen  Leyden  idevágó 
közleményei  óta  annak  klinikai  vonásait. 

Albuminuria  terhes  nőknél  gyakori  dolog.  Vájjon  azon- 
ban a terhes  nők  egyszerű  albuminuriája  tekinthető-e  már 
a terhességi  vesebaj  enyhébb  alakjának,  vagy  ettől  termé- 
szeténél fogva  is  különbözik,  azt  nem  tudjuk.  A terhesnők 
vesebaja  rendszerint  az  első  terhesség  betegsége  és  az  a 
későbbi  terhességek  alatt  csak  ritkán  recidivál.  Hogy  az 
igazán  idetartozó  esetekben  a vesebaj  későbbi  terhességek 
alatt  mutatkozzék  először,  az  talán  nem  is  fordul  elő.  Már 
ez  is  elég  annak  bizonyítására,  hogy  a mi  esetünk,  amelyben 
a vesebaj  tünetei  a 6.  terhesség  folytán  mutatkoztak  először, 
nem  felel  meg  a terhességi  vesebajnak.  Másrészt  a terhességi 
vesebaj  a terhesség  késői  hónapjaiban  szokott  kifejlődni. 
Egy  okkal  több  arra,  hogy  a harmadik  hóban  megszakadó 
terhességhez  fűződő  vesebajt  ne  tartsuk  tiszta  terhességi 
betegségnek.  Végül  fontos  körülmény,  hogy  a terhességi 
vesebaj  a terhesség  végével  gyógyul.  Ha  a gyógyulás  a ter- 
hesség befejeződése  után  elmarad,  akkor  nagyon  valószínű 
hogy  nem  egyszerű  terhességi  vesebajjal  állunk  szemben, 
hanem  közönséges  nephritissel,  amely  talán  régibb  a terhes- 
ségnél, csak  nem  tudtunk  fennállása  felől,  vagy  pedig  a ter- 
hesség alatt  fejlődött  ki,  mert  hiszen  a terhesség  nem  aka- 
dályozhatja meg  azt,  hogy  valaki  közönséges  nephritisben 
betegedjék  meg,  mint  ahogy  megbetegszik  akárki  más. 
Betegünk  baja  tehát  nem  terhességi  vesebaj  következménye. 
Ebből  azonban  nem  következik,  hogy  terhességei  és  mostani 
vesebaja  közt  az  időbeli  összetalálkozáson  kívül  egyéb  össze- 
függés nincs. 

Terhesség  vesebajos  nőnél  igen  nagy  veszélyekkel  jár. 
Talán  a kórházi  statisztika  sötétített  képet  nyújt  az  igazi 
életről,  de  ha  ez  lehetséges  is,  mégis  megdöbbentő  Hofmeier 

számadatainak  eredménye,  amely  szerint  a teherbe  esett 
vesebajos  nőknek  egyharmada  hal  bele  a terhességnek  és 
a vesebajnak  közös  következményeibe.  Nem  kevésbé  nagy 
jelentőségű  az  anya  nephritise  a magzatra  nézve,  Fehling 
óta  ismeretes,  hogy  a vesebajos  anya  magzatját  sok  veszély 
fenyegeti.  Azt  gyakran  mérgezik  meg  a vesebaj  folytán  fel- 
halmozódó toxikus  anyagok,  máskor  annak  életét  a placen- 
tának  megbetegedése,  vagy  a szülőtevékenységnek  időelőtti 
megindulása  veszélyezteti.  Az  abortusnak  vesebaj  csakugyan 
elég  gyakori  oka  és  ha  négy  rendes  időben  bekövetkezett 
szülés  után  az  ötödik  és  hatodik  abortussal  végződik  és 
ezen  abortust  veseinsufficientia  tünetei  követik,  akkor  vilá- 
gosan látjuk  magunk  előtt  a történteket. 

Azt  kell  hinnünk,  hogy  betegünk  vesebaja  nagyon  régi. 
Ez  volt  valószínűleg  a két  abortus  oka  és  az  utolsó  terhesség 
nemcsak  a magzatra  nézve  folyt  le  végzetesen,  hanem  ked- 
vezőtlen befolyása  a beteg  vesére  a vcseinsuffitientia  jeleit 
is  felszínre  hozta.  Enélkül  talán  a vese  betegsége  megszakit- 
tatlanul  megmaradt  volna  lappangó  állapotában  az  utolsó 
évekig  és  lehet,  hogy  abban  volna  még  ma  is.  De  nemcsak 
a múltba  tekinthetünk  bele,  hanem  beletekinthetünk  betegünk 
jövőjébe  is.  Rossz  általános  állapotán  kívül  albuminuriás 
retinitise  alapján  előreláthatjuk,  hogy  élete  rövidre  van 
szabva.  Az  albuminuriás  retinitis  ugyan  javulásra  képes,  ha 
a beteg  vese  javul,  de  progressiv  vesebetegségnél  halad  a 
maga  utján  előre  és  a tapasztalat  mutatja,  hogy  megjelenését 
csak  a betegeknek  aránylag  kis  része  éli  túl  egy  esztendővel. 
Esetünk  a terhesség  prophylaxisának  bekövetkezésekor  pedig 
megszakításának  jelentőségét  demonstrálja,  ezek  elmulasztá- 
sának súlyos  következményeit  állítva  szemeink  elé. 

Harmadik  betegünk  44  éves  nő.  Két  és  fél  éve  tartja 
magát  betegnek.  Gyengül,  főfájásban,  nehéz  légzésben, 
időnkint,  ha  fenn  jár,  esteli  oedemákban  szenved.  Azt 
mondja,  másfél  év  előtt  hasa  is  megdagadt.  Talán  ascitese 
volt.  Nemrégen  romlik  látása,  főfájásaival  egyidejűleg  időn- 
kint hány.  Arca,  nyálkahártyái  nem  oly  halványak,  mint 
előbbi  két  betegünknél.  Baja  általában  kevésbé  viselte  meg 
szervezetét,  mint  ahogy  azt  az  idült  Brightkór  megviselni 
szokta,  mire  a veseinsufficientia  tünetei  nyilvánvalókká  vál- 
nak. Az  ő vesebaja  csakugyan  különbözik  az  előbbiektől. 

Bár  oedemái  vannak,  vizeletének  napi  mennyisége  1*8  és  2*5 
liter  közt  változik.  Annak  fehérjetartalma  ugyan  nagy,  6— 8°/o,„ 
de  benne  kevés  az  alakelem.  Különösen  kevés  a szemcsés 
cylinder  és  abban  vörös  vérsejtek  nincsenek.  Feltűnő,  hogy 
nagy  fehérjetartalma  mellett  fajsulya  időnként  1005-re  száll 
alá.  A maximális  vérnyomás  195  mm  és  nagyságának  meg : 
felel  a balkamra  jelentékeny  hypertrophiája.  Az  elsődleges 
vesezsugorodás  decompensálódásának  jellemző  képét  látjuk 
magunk  előtt,  amelynek  egyedüli  kissé  szokatlan  vonása  a 
nagy  albuminuria. 

Nagy  albuminuria  kevés  alakelemmel  a vese  amyloid 
elfajulásakor  is  észlelhető.  Amyloid  elfajulás  diagnosisához 
azonban  nem  elég  a vizelet  vizsgálata,  vagy  az  legföljebb 
ennek  kizárására  lehet  elég.  Ha  sok  a vizeletben  az  alak- 
elem, különösen,  ha  abban  vér  van,  tiszta  amyloid  veséről 
szó  sem  lehet.  Akkor  vagy  nincs  amyloid  elfajulás,  vagy  az 
nephritissel  együtt  van  jelen.  Ugyanez  következik  a vese- 
in sufficientia  súlyos  tüneteiből  is.  Ezek  jelenlétében  tehát  a 
tiszta  amyloidvese  kizárható,  de  hiányukban  nem  diagnosti- 
sálható  csak  akkor,  ha  az  amyloidelfajulás  okai  fenforognak: 
súlyos,  hosszú  lefolyású  syphilis,  gen}^edés,  tuberculosis  vagy 
malaria  és  ha  a májnak,  a lépnek  megnagyobbodása  és 
makacs  hasmenések  más  szervekben  fennálló  amyloid  elfaju- 
lásra is  utalnak.  Esetünkben  nemcsak  e jelek  hiánya  és  a 
veseinsufficientia  világos  tünetei  szólnak  amyloid  ellen,  de 
azt  egyenesen  kizárja  a balszívkamra  nagy  hypertrophiája, 
amely  a vese  amyloid  elfajulásánál  nem  fordul  elő. 

Betegünk  esteli  alszároedemái  emlékezetünkbe  idézik  a 
nephritis  legtöbb  alakjánál  észlelhető  orthotikus  jelenségeket. 
Ezek  közé  tartoznak  az  oedemák  fokozódásai  fenj  árás  köz- 
ben, nemcsak  a bokák  körül,  mint  ahogy  azt  szívbajosoknál 
látjuk,  hanem  sokszor  az  arcon  és  más  helyeken  is,  amelye- 
ken az  oedema  orthotikus  megjelenését  nem  hozhatjuk  egy- 
szerű összefüggésbe  a fenjáráskor  fokozódó  és  a lefekvés- 
kor enyhülő  szívinsufficientiával.  Hasonló  összefüggésben 
állhat  egyszer-máskor  a fekvéssel  és  a fenjárással  a vesebajos 
főfájás  is,  de  legfeltűnőbb  és  nem  egészen  ritka  orthotikus 
jelenség  az  albuminuria  fokozódása  és  a vizelet  megkeves- 
bedése  a fenjárással  kapcsolatban.  Nephritisek  gyógyulása 
közben  előfordul,  hogy  az  albuminuria  tisztán  orthotikussá 

válik  és  még  gyakrabban  fordul  elő,  hogy  a nephritises 
oliguria  orthotikus,  sőt,  hogy  ez  egészen  orthotikus  anuriáig 
fokozódik.  Láttuk,  hogy  a tiszta  orthotikus  albuminuriának  mi- 
lyen fontos  tényezői  a fekvő  helyzetből  való  fölkeléskor  változó 
keringési  viszonyok.  Valószinü,  hogy  a nephritises  tünetek 
orthotikus  fokozódása  is  ezekkel  függ  össze.  Ebből  érthető, 
hogy  velők  az  acut  nephritisnek  gyógyuláshoz  vezető  stádiumán 
kivül  többnyire  olyan  nephritiseknél  találkozunk,  amelyek- 
ben a szívhypertrophia  a legfontosabb  compensáló  elem, 
még  pedig  abban  a stádiumban,  mikor  ennek  megbizható- 
sága,  tökéletessége  a hozzájáruló  szívgyöngeség  következtében 
szenved.  Ilyenkor  a fenjárás  nemcsak  az  alsó  végtagoknak 
olyan  oedemáját  vonhatja  maga  után,  mint  amilyeneket  a 
közönséges  szívinsufficientiánál  észlelünk,  hanem  maga  után 
vonhatja  a veseinsufficientiának  azon  tüneteit  is,  amelyek 
kifejlődését  ideig-óráig  éppen  a szívnek  fokozott  működése 
késlelteti. 

Ez  a késleltetés  néha  nagyon  hosszú  időre  terjedhet  ki. 
Ez  alatt  a vese  betegsége  nagyon  kiterjedtté,  nagyon  előhala- 
dottá  válhatik  és  ha  ez  igy  van,  akkor  az  idült  uraemiának 
többé-kevésbé  nyilvánvaló,  ingadozó  tünetei  közben  sokszor 
hirtelen  tör  elő  a nagy  uraemiának  kórképe.  Ez  történt  bete- 
günknél is.  Itt  tartózkodása  alatt  ezelőtt  egy  héttel  eszmélete 
elhomályosodott  és  csakhamar  egészen  elveszett.  Izomzatá- 
ban  görcsök  mutatkoztak,  amelyek  az  epilepsia  clonusos 
görcseit  hiven  utánozták.  Azok  a test  bal  felének  izomzatá- 
ban  sokkal  erősebbek  voltak,  mint  jobb  oldalt.  Bár  ez  a 
roham  bőséges  diuresis  idejében  következett  be,  uraemiás 
természete  felől  kétségben  nem  igen  lehettünk.  A beteg 
epilepsiában  sohasem  szenvedett.  Másrészt  bő  vizelete  egye- 
bet, mint  bőséges  vizkiüritést  nem  igen  jelentett.  Nagy 
albumintartalma  dacára,  annak  fajsulya  csak  1005  volt, 
benne  tehát  csak  igen  kevés  specifikus  vizeletalkatrész  fog- 
laltatott. 

Figyelemmel  kisértük  betegünk  fehérjeanyagcseréjét  is 
és  az  a vizeletnek  nagy  mennyisége  mellett  olyannak  bizo- 
nyult, hogy  nagyon  szegény  fehérjetáplálékból  betegünk 
naponta  3 — 4 gr.  nitrogént  tartott  vissza.  Ez  a nagy  nitrogen- 
retentio  annál  inkább  járt  az  uraemia  veszélyével,  mert 
betegünknek  vizretentiója  alig  volt  és  igy  a fehérjeanyag- 

csere  feltorlódott  bomlási  termékei  aránylag  kis  vizmennyi- 
ségben,  tehát  nagy  concentratióban  árasztották  el  a beteg 
szervezetét.  Bőséges  érvágás  után  az  uraemiás  roham  csak- 
hamar megszűnt  és  ha  ezt  az  eredményt  acut  nephritis  ese- 
tében sikerült  volna  elérnünk,  bizhatnánk  betegünk  jövőjé- 
hen.  De  ő idült  nephritisben  szenved.  Tüneteinek  lassú  fo- 
kozódása, a betegség  régi  fennállására  utaló  nagy  szívhyper- 
trophiája,  amellett  szólnak,  hogy  elsődleges  vesezsugorodás- 
nak hosszú  lappangási  időszakát  követő  utolsó  stádiumát 
szemléljük.  Ennek  nem  nagyon  távoli  végét  jelzi  a lefolyt 
súlyos  uraemia.  Ez  arra  mutat,  hogy  veséje  nagyrészt  el- 
pusztult. Mikor  szívének  munkáját  az  érvágás  megkönnyi- 
tette,  akkor  ez  még  összeszedhette  magát  annyira,  hogy  a 
közvetlen  életveszély  elhárult.  De  a nagyrészéhen  tönkrement 
vese  pusztulása  feltartóztathatatlanul  fog  tovább  haladni  és 
el  fogja  érni  azt  a fokot,  amikor  az  amúgy  is  gyöngülő  szív 
képtelenné  fog  válni  a veseműködés  ama  részének  javitá- 
sára,  amelyet  még  javíthatna  és  akkor  a therapia  ered- 
ményre már  nem  vezethet. 

Bemutatott  három  betegünk  a vesebajok  klinikájának 
sok  kérdésével  hozott  össze.  Ezek  közt  ma  elhallgatom  a 
therapiával  összefüggőket.  Ezeket  következő  előadásomban 
fogom  megbeszélés  tárgyává  tenni. 


A nephritisnek  prophylaxisa  és 
therapiája. 


Tisztelt  hallgatóim! 

A diffus  haematogen  vesebetegségek  egy  része,  az,  amely 
mint  nephritis  acuta  folyik  le,  sokszor  meggyógyul.  Az  ezen  cso- 
portba tartozó  esetek  lefolyás  közben  azonban  a vesebajnak 
számos  olyan  következménye  lehet,  amely  a betegnek  életét 
veszélyezteti  és  a nephritis  acuta  halálos  eseteinek  legnagyobb 
része  nem  magának  a vese  állapotának,  hanem  a vesebaj 
következményeinek  esik  áldozatul.  A nephritis  acutát  magát 
éppen  olyan  kevéssé  tudjuk  gyógyítani,  mint  az  idült  neph- 
ritist,  de  annak  a szervezetre  ható  általános  következményeit 
sokszor  tudjuk  megelőzni  vagy  legalább  enyhíteni  és  ha 
azok  kifejlődtek,  tudjuk  bizonyos  fokig  gyógyítani  is.  Igaz, 
hogy  therapiánk  ezen  eredményei  az  életveszélyt  többnyire 
csak  ideiglenesen  hárítják  el,  vagy  annak  bekövetkezését 
csak  késleltetik,  de  ez  az  ideiglenes  eredmény  időnyereséget 
jelent  és  az  időnyereség  gyógyulási  hajlamot  mutató  beteg- 
ségben szenvedő  ember  életét  megmentheti. 

Az  idült  vesebajok  nem  gyógyulnak  meg,  de  lefolyásuk 
hosszú,  évekre,  sőt  nem  egyszer  évtizedekre  terjedő  lehet. 
Tartamát  sokszor  megrövidítheti  a beteg  célszerűtlen  élet- 
módja, vagy  megrövidíthetik  a bajnak  acutabb  rosszabbodásai 
és  complicatiói.  Az  az  orvos,  aki  ezekkel  a körülményekkel 
szemben  eredményesen  védi,  vagy  ha  azok  bekövetkeztek, 
rajtuk  keresztülsegiti  betegét,  őt  évekkel  ajándékozhatja  meg. 

- A vesebajok  therapiájának  terén  az  orvosra  a feladatok- 
nak hosszú  sora  vár,  amelyeknek  megoldásához  a vezető 
fonalat  a vesebajok  pathologiájának  ismerete  adja  kezünkbe. 
De  bármennyire  kielégítő  is  sokszor  az  az  eredmény,  amelyet 
a folyamatban  levő  vesebajjal  szemben  elérhetünk,  lefolyá- 
sának módja  és  tartama  sokféle  olyan  tényezőtől  függ, 

amelyre  befolyásunk  nincsen  és  ezek  közt  magának  a beteg- 
ség természetének  van  döntő  jelentősége.  Annál  fontosabb, 
hogy  ott,  ahol  az  egyáltalában  lehetséges,  minden  tőlünk 
telhetőt  elkövessünk  a vesebaj  kifejlődésének  megelőzésére. 

A mérgezésekből  eredő  vesebetegségek  prophylaxisa  egy- 
szerűen a mérgezés  prophylaxisából,  ha  pedig  az  bekövetke- 
zett, akkor  a felszivódásnak  megakadályozásából,  a gyomor- 
nak és  a bélnek  alapos  kiürítéséből,  kimosásából  áll.  A mérge- 
zések prophylaxisának  és  therapiájának  tárgyalása  azonban 
mostani  célunktól  nagyon  messzire  vezetne  el.  Közülük  a 
cantharidinen,  a balzsamos  gyógyszereken,  különösen  pedig 
a santalolajon  és  a terpentinen  kívül  csak  azokat  emlí- 
tem fel,  amelyeket  a vesebajok  aetiologiájában  is  szereplő 
betegségek  gyógyításánál  szoktunk  használni.  Ezek  a kén- 
eső, a salicylsav,  a carbolsav  és  az  anginák  ellen  régeb- 
ben sokszor  használt  chlorsavas  kálium.  Ezt  az  utóbbit 
hagyjuk  ki  egészen  használt  gyógyszereink  sorából.  Hogy  a 
chlorsavas  kálium  anginát  meggyógyított  volna,  azt  senki 
sem  látta  és  kevesen  hiszik,  ellenben  biztos,  hogy  a chlor- 
savas kálium  veszedelmes  méreg,  amelyet  a gyermek  torok- 
öblités  közben  lenyelhet  és  amely,  ha  felszívódik,  ismert 
méreghatásain  kívül  nephritist  okozhat.  A carbolsavat  belső- 
leg alig  alkalmazzuk  és  igy  csak  a salicylsavval  és  a kén- 
esővel kell  behatóbban  foglalkoznunk.  Ezt  azon  betegségek 
megbeszélésével  kapcsolatban  tehetjük,  amelyeket  velük  gyó- 
gyítunk és  amelyek  gyógyításának  egyúttal  a nephritis 
prophylaxisában  is  szerepe  van. 

A syphilis  korai  időszakában  albuminuriával  aránylag 
elég  gyakran,  kifejezett  nephritissel  ellenben  ritkán  találko- 
zunk. Mondottam,  hogy  sokan  látják  ma  is  nyílt  kérdésnek^ 
van-e  igazán  syphilises  nephritis,  vagy  nincs.  Saját,  hár  kevés 
esetre  terjedő  tapasztalatom  alapján  azok  közé  tartozom, 
akik  az  acut  és  méginkább  a subacut  nephritisek  aetiologiájá- 
ban szerepet  tulajdonítanak  a syphilisnek.  Biztos,  hogy  a 
hosszantartó  syphilis  a vese  amyloid  elfajulásához  vezethet, 
ellenben  kétséges,  hogy  van-e  idült  syphilises  nephritis  és 
hogy  a syphilis  elsődleges  vesezsugorodásnak  oka  lehet-e 
vagy  sem. 

A syphilis  legfontosabb  gyógyszere,  a kéneső,  veseméreg. 
De  soha  sem  láttam  a syphilis  specifikus  kezelése  közben 

súlyos  kéneső  nephritisnek  (helyesebben  mondva  vesedege- 
neratiónak)  kifejlődését.  Ehhez  a rendesen  alkalmazottaknál 
sokkalta  nagyobb  dosisra  van  szükség. 

A syphilis  intenzív  kezelése  alatt  azonban  előfordul, 
hogy  a beteg  albuminuriát  kap,  hogy  vizeletében  hyalin 
hengerek,  esetleg  néhány  szemcsés  henger  is  található,  sőt 
előfordul  az  is,  hogy  abban  vörös  vérsejteket  találunk.  Ezen 
igazi  nephritisre  valló  tüneteket  látva,  kérdésessé  válhatik, 
hogy  okukat  a syphilisben,  vagy  a kénesőben  kell-e  keresni. 
Ha  a tünetek  enyhék,  maradandó  kárt  nem  okoznak  és  nem 
jogosítanak  fel  arra,  hogy  miattuk  a beteget  a kéneső  keze- 
lés jótéteményétől  megfosszuk.  Ha  az  enyhe  veseizgalom 
tüneteit  ellenben  már  a kenőkura  előtt  megállapítottuk,  ez 
egy  okkal  több  arra,  hogy  — természetesen  kellő  ellenőr- 
zés mellett  — a syphilis  gyógyításának  megkezdését  ne 
halasszuk. 

Súlyosabb  nephritis  a kénesőkura  következménye  nem 
lehet.  Ha  vele  syphilises  embernél  találkozunk,  akkor  nehe- 
zen megfejthető  dilemma  előtt  állunk.  Először  talán  a jóddal 
teszünk  kísérletet.  Ez  azonban  többnyire  cserben  hagy  akkor 
is,  ha  syphilises  nephritis  ellen  alkalmazzuk.  Eredménytelen- 
ségét látva,  óvatos  próbát  fogunk  tenni  a kénesőkezeléssel. 
Ha  ez  nem  javít  hamarosan  a nephritisen,  de  még  inkább, 
ha  alkalmazása  a tüneteknek  bármily  kis  fokú  súlyosbodá- 
sával jár,  akkor  hamarosan  le  kell  vonnunk  próbánk  siker- 
telenségéből a consequentiát.  Remélhető,  hogy  Ehrlich  sokat 
Ígérő  törekvése  a syphilis  arsentherapiájának  kifejlesztésére 
a jövőben  megment  attól,  hogy  a syphilises  vesebeteget  csak 
kénesővel,  kétélű  gyógyszerrel,  gyógyíthassuk. 

Sokkal  fontosabb  a syphilisnek  helyes  kezelése  az 
amyloidvese  prophylaxisában.  Fontossága  abból  ered,  hogy 
az  amyloidvese  legfontosabb  okai  közt  éppen  a syphilis 
szerepel. 

Azok  közé  az  infectiós  betegségek  közé,  amelyek  neph- 
ritist  okozhatnak,  tartozik  a polyarthritis  rheumatica  is.  Gyógy- 
szere a salicylsavas  nátrium,  amely  maga  is  veseméreg. 
Albuminuriát  okoz,  alakelem  azonban  rendesen  kevés  van 
a hatása  idejében  elválasztott  vizeletben  és  ha  van,  akkor 
az  hyalin  cylinder  és  vesehámsejt  szokott  lenni.  A poly- 
arthritises  nephritis  prophylaxisa  természetesen  a polyarthritis 

helyes  gyógyítása  és  az,  hogy  a salicylsav  veseizgalmat  okoz, 
nem  tarthat  vissza  alkalmazásától  mindaddig,  mig  a nephritis 
nem  fejlődött  ki.  Ha  a salicylsavas  nátront  a gyakorlatban 
nem  alkalmaznák  olyan  kis  dosisban,  nem  félnének  annyira 
múló  és  éppen  azért  jogosan  számba  alig  jövő  kellemetlen 
mellékhatásaitól,  akkor  a polyarthritis  sok  esetben  folynék 
le  rövidebb  idő  alatt,  mint  ahogy  a túlságosan  óvatos  therapia 
folytán  sokszor  lefolyik  és  talán  egyik-másik  nephritis  eset- 
nek kifejlődése  is  elmaradna.  Ha  azonban  a nephritis  már 
kifejlődött,  akkor  a helyzet  megváltozik.  A nephritist  a 
salicyl  éppen  olyan  kevéssé  gyógyítja,  mint  az  endocarditist. 
Ezt  tudva,  ellene  nem  alkalmazhatunk  olyan  gyógyszert, 
amely  a vesét  egyenesen  izgatja  és  azért  ilyenkor  magának 
a polyarthritisnek  a kezelésében  is  be  kell  érnünk  azzal 
hogy  a salicylt  kevésbé  hatásos,  de  a vesét  nem  izgató  gyógy- 
szerekkel hel}’ettesitsük. 

A nephritis  azon  okai  közé,  amelyeknek  specifikus 
therapiájuk  van,  sorolhatjuk  a diphtheriát.  Serumtherapiája 
azonban  annak  vesebeli  complicatiójára  nem  hat  és  igy 
ennek  prophylaxisa  szempontjából  legföljebb  annyiban  jelent 
haladást,  amennyiben  az  a diphtheriának  prophylaxisában 
is  szerepel. 

Tudjuk,  hogy  a nephritisek  leggyakoribb  okai  közé 
tartozik  az  angina  és  ez  nemcsak  azért  fontos,  mert  súlyos 
acut  nephritist  okozhat,  vagy  gyakran  recidiválva,  sok  enyhe 
nephritissel  idült  nephritis  számára  készíti  elő  a talajt,  hanem 
azért  is,  mert  nagyon  sok  idült  nephritis  lefolyásában  az 
exacerbatiók  anginákkal  függnek  össze.  Az  anginák  egy 
részének  kifejlődését  megakaszthatjuk  chininnel.  Erre  elő- 
ször Frankéi  B.,  később  tőle  függetlenül  pedig  Jordán  jött 
reá,  A megbetegedésnek  lehetőleg  első  12  óráján  belül  a beteg- 
nek egy  gramm  chinint  adunk.  Ha  a chinin  adása  eredménnyel 
jár,  akkor  a hőmérsék  csakhamar  leesik  rendkívül  bő  izzadás 
kíséretében.  Sokszor  győződtem  meg  ennek  a therapiának 
kitűnő  eredményei  felől,  de  ez  sokszor  cserben  is  hagy  és 
mindig  hatástalan,  ha  a betegség  tovább  tart  24  óránál.  A 
chinintherapia  helyes  alkalmazása  bizonyára  hasznos  az  angi- 
nás  nephritisek  szempontjából  is. 

Anginára  való  hajlam  esetében  a recidivák  megelőzé- 
sére nagyon  megbízható  eljárást  ajánlott  atyám.  Ez  egysze- 

rüen  salicylsavnak  IVo'OS  alkoholos  oldatával  készült  száj- 
víz alkalmazásából  áll.  Több  esetben  láttam  ennek  hasznát. 
Többek  közt  évek  óta  észlelek  egy  fiatal  embert,  akinek 
gyermekkorában  évente  2—3  tonsillitise  és  mindannyiszor 
acut  nephritise  volt.  Tanácsomra  salicyles  szájvízzel  desin- 
ficiálta  száját,  nagy  következetességgel,  éveken  keresztül,  na- 
ponta kétszer.  Mióta  ezt  tette,  tonsillitise  egyszer  sem  ismét- 
lődött és  vizelete  állandóan  fehérjementes  maradt. 

A tonsillitisnek  és  közvetve  a nephritisnek  therapiájá- 
ban  azonban  a legfontosabb  a tonsillák  gyógyítása,  esetleg  azok 
kiirtása. 

A nephritis  prophylaxisa  érdekében  más  acut  fertőző- 
betegség  esetében  nem  sokat  tehetünk.  Ezeknek  kezelésében 
elég  nagy  szerepet  juttatunk  a hydrotherapia  különböző 
eljárásainak.  Közülök  azok  kerülendők,  amelyek  alacsony 
hőmérsékü  vízzel  történnek,  mihelyt  a nephritis  legenyhébb 
tünetei  mutatkoznak.  Tudjuk,  hogy  ezeket  a hideg  kedvezőt- 
lenül befolyásolja. 

Az  infectiós  betegséghez  a nephritis  részint  a vérben 
oldott  mérgeknek  a vesére  gyakorolt,  részint  pedig  a vesé- 
ben megakadt  vagy  azon  áthatoló  mikroorganismusoknak 
közvetlen  környezetébe  jutó  mérgeinek  hatása  következté- 
ben társul.  Kétféle  eljárás  látszik  észszerűnek  e veszély 
elhárítására.  Ezek  egyike  a vizfölvétel  és  a vizkiadás  foko- 
zása. Ez  által  a mérgek  hígítására  törekszünk.  Nehéz  volna 
ezen  eljárás  eredményeit  exakt  módon  bebizonyítani.  De  a 
bőséges  vizivás  lázas  fertőzőbetegségeknél  más  okokból  is 
hasznos  és  ezeknek  eleget  téve,  talán  a vesebaj  veszélye 
ellen  is  helyesen  cselekszünk.  A lázas  beteg  vizet,  illetőleg 
hig  konyhasóoldatot  halmoz  fel  szervezetében.  Erre  különö- 
sen Leyden  hívta  fel  a figyelmet.  A viz  visszatartására  való 
törekvés  annyi  energiával  történik,  hogy  akkor,  ha  kevés 
víz  áll  rendelkezésre,  a vizkiválasztás  apad  és  a vizelet 
concentratiója  megnő.  Nagyobb  szükségletét  a beteg  szomjú- 
ság alakjában  érzi,  de  különösen  ha  eszmélete  nem  teljesen 
tiszta,  azt  nagyon  sokszor  nem  elégíti  ki  teljesen.  Ha  con- 
centrált  folyadék  járja  át  a vesét,  valószínű,  hogy  az  abban 
foglalt  mérgek  is  erősebben  hatnak.  Ez  is  egyike  azoknak 
az  okoknak,  amelyeknél  fogva  a lázas  beteg  vízfogyasztását 
figyelemmel  kell  kisérni.  Ellenőrzése  legbiztosabban  vizele- 

tének  megfigyelése  alapján  történhetik.  Arra  kell  töreked- 
nünk, hogy  a lázas  beteg  vizelete  visszanyerje  normális 
kinézését.  Ha  sötét  szine  eltűnt,  téglavörös  üledéke  oldó- 
dott, nyugodtak  lehetünk  afelől,  hogy  eleget  iszik.  Ha 
csalódnánk  is  abban,  hogy  ekkora  vizfölvétel  a vesebaj 
veszélyét  csökkenti,  belőle  a betegnek  okvetlenül  baszna 
van.  Ha  egyéb  nem,  nyelvének,  szájának  kiszáradását,  meg- 
repedezését,  az  ezzel  összefüggő  kellemetlenségeket  és  comp- 
licatiókat  hárítjuk  el  tőle. 

A vesében  megakadó,  vagy  hámján  keresztülhaladó 
mikroorganismusoknak  ártalmatlanná  tevése  volna  másik 
célunk  a vesebajok  prophylaxisának  szempontjából.  Kétsé- 
ges, vájjon  meg  tudjuk-e  azt,  ha  csak  egyes  esetekben  is,  való- 
sítani, vagy  nem.  Maláriánál,  amelynek  a nephritis  ritka 
complicatiója,  ezt  megteszi  a chinin.  Typhusnál  biztos,  hogy 
a bakteriuriának  leküzdésére  hatalmas  gyógyszer  az  urotropin. 
Azt  azonban,  hogy  ez  a typhusbacillust  hol  öli  meg,  nem 
tudjuk  — valószínű,  hogy  csak  a már  kiürített  vizeletben. 
Ha  pedig  ez  csakugyan  igy  van,  akkor  természetes,  hogy  a 
typhus-nephritis  kifejlődését  megakadályozni  nem  fogja. 
Mégis  szívesen  alkalmazzuk  az  urotropint  typhusnál,  külö- 
nösen akkor,  ha  nem  bízunk  a beteg  környezetének  gondos- 
ságában. Ha  ezt  tesszük,  nem  annyira  az  amúgy  sem  gyakori 
és  rendesen  gyógyuló  nephritisre  gondolunk,  de  célunk  a 
bakteriuria  elleni  küzdelem,  amely,  ha  sikeres,  a typhus- 
fertőzés  veszélyét  csökkenti. 

Az  urotropinról  annyit  legalább  tudunk,  hogy  a typhus- 
bacillust valahol  útközben  a vese  és  a vizelet  kiürítése  közt 
megöli. 

Hogy  az  egyáltalában  bat-e  a scarlatina  ismeretlen  mikro- 
organismusára,  azt  nem  tudjuk.  Vannak  azonban  tapasztalatok, 
amelyek  alapján  azt  lehetne  gondolni,  hogy  urotropint  adva 
scarlatinás  betegeknek,  náluk  a nephritis  ritkábbá  válik.  Nem 
bizhatunk  túlságosan  ilyen  statistikákban.  Tudják,  hogy  a 
scerlatina  epidémia  jellemétől  függ,  hogy  az  esetek  mekkora 
százalékában  jár  nephritissel.  Ennek  gyakorisága  oly  változó, 
hogy  olyan  adatokat,  amelyekből  a nephritis  gyakorisága 
alapján  akarunk  tájékozódni  prophylaxisának  eredménye 
felől,  csak  nagyon  nagy  óvatossággal  értékesíthetünk.  Az 
urotropin  azonban  nem  árt  és  igy,  ha  hasznáról  nem  is 

lehetünk  teljesen  meggyőződve,  annak  rendelése  ellen  kifogá- 
sunk nem  lehet. 

Ezzel  körülbelül  mindazt  elmondottam,  ami  a nephritis 
prophylaxisánál  számba  jöhet.  Eredményeit  nem  mondhatjuk 
ugyan  fényeseknek,  de  ha  csak  egyszer-máskor  is  elérjük  azt, 
hogy  valakit  a nephritistől  megóvtunk,  aki  nélkülünk  azt  meg- 
kapta volna,  nagy  jót  teszünk  vele,  talán  életét  mentjük  meg. 

Ha  a nephritis  kifejlődött,  akkor  annak  therapiája  nagyon 
sok  fontos  feladat  elé  állítja  az  orvost,  amely  feladatok  helyes 
megfejtése  a betegség  lefolyására  sokszor  nagy,  nem  egyszer 
döntő  hatással  van. 

Ezen  mit  sem  változtat  az  a tagadhatatlan  tény,  hogy 
talán  a syphilises  nephritistől  eltekintve,  magát  a vesebeli 
folyamatot  meggyógyítani  nem  tudjuk.  De  hiszen  meggyó- 
gyit^i  nem  tudjuk  a szív  billentyühibáit  és  a szív  izom- 
betegségeit sem  és  mégis  igazat  kell  hogy  adjanak  nekem, 
ha  azt  állítom,  hogy  a szívbajok  a belorvosi  therapiának 
igen  hálás  tárgyai  és  ilyen  hálás  tárgyaivá  kell,  hogy  legyenek 
a vesebajok  is,  mihelyt  a gyakorló  orvosok  éppen  olyan 
tisztában  lesznek  azzal,  mi  az  elérhető  és  mi  az  elérhetetlen 
vesebetegek  kezelésében,  mint  amennyire  tisztában  vannak 
ezekkel  a szívbajok  therapiájában.  Ma  már  nagyjában  birto- 
kunkban vannak  azok  az  ismeretek,  amelyek  alapján  a vese- 
betegségek therapiájára  az  eddiginél  eredményekben  dusabb 
jövő  vár. 

A nephritis  acuta  többnyire  gyógyul,  ha  közvetlen  követ- 
kezményeit a beteg  átéli.  A módokra,  amelyek  segítségével 
ebben  betegünket  támogathatjuk,  visszatérünk.  A nephritis 
chronica  nem  gyógyul.  Progressiója  sok  tekintetben  ismeretlen 
tényezőktől  függ  ugyan,  de  vele  szemben  nem  állunk  egészen 
tehetetlenül.  Sok  idült  nephritis  lefolyása  lökésenként  gyorsul. 
E lökéseket  nem  egyszer  fölismerhető  események  adják  meg. 
Köztük  kétségtelenül  legfontosabbak  a tonsillitisek,  amelyek- 
nek prophylaxisával  és  gyors  therapiájával  az  idült  nephritis 
rosszabbodását  megelőzhetjük.  De  a tonsillitisekével  hasonló 
befolyásuk  van  más  hevenyés  fertőző  betegségeknek  és  bár- 
hogyan is  magyarázzuk  a meghűlésnek  hatásmódját,  a meg- 
hűlésnek is. 

A lökésenként  rosszabbodó  idült  nephritiseken  kivül  van- 
nak olyanok,  amelyeknek  progressiója  meglehetősen  egyen- 

letes,  lassú  és  külső  befolyásoktól,  complicáló  betegségektől 
látszólag  független.  Ezek  egy  részénél  azt  a benyomást  nyer- 
jük, mintha  az  egyszer  megindított  kórfolyamat  az  azt  meg- 
indító ok  megszűnése  után  is  tovább  haladna,  és  progressió- 
jának  föltételeit  önmagából  merítené.  Ilyen  esetekben  a pro- 
gressió  feltartóztatására  alig  tehetünk  valamit.  Másképpen  áll 
a dolog  azoknál  az  idült  nephritiseknél,  amelyek  folyton  ható 
ártalom  következményei.  Nyílt  kérdés,  vájjon  vannak-e  igazán 
alkoholos  nephritisek,  vagy  nincsenek.  Annyi  azonban  bizo- 
nyos, hogy  alkoholisták  aránylag  gyakran  szenvednek  idült 
nephritisben.  Akár  az  alkohol  a közvetlen  oka  ezen  nephri- 
tiseknek,  akár  pedig  valami  más,  aminek  hatását  azonban  az 
alkohol  egy  vagy  más  módon  elősegíti,  teljesen  logikusan 
járunk  el,  ha  az  alkohol  bővebb  élvezését  nephritises 
betegeknek  megtiltjuk. 

Idült  ólommérgezés  szintén  szerepel  az  idült  nephritis 
aetiologiájában.  Az  ólomnephritis  progressiója  ellen  bizo- 
nyára helyesen  cselekszünk,  ha  az  ólom  ártalmától  bete- 
günket megóvjuk. 

A köszvényes  nephritis  progressiójának  késleltetése  a 
köszvény  megfelelő  gyógyításából  áll. 

Bár  exakt  bizonyítékaink  nincsenek,  mégis  azt  kell 
hinnünk  más  analógiákra  támaszkodva,  hogy  a vesének  túl- 
terhelése parenchymájának  pusztulását  siettetheti.  Ezért  nem 
látszik  lehetetlennek,  hogy  az  idült  vesebajok  lefolyását  a 
vesét  kímélő  eljárásokkal  is  lassúbbá  tehetjük. 

A vesebajosok  ritkán  érik  meg  azt  az  időt,  amikorra 
veséjük  annyira  tönkremegy,  hogy  annak  megmaradt  működő 
parenchymája  föltétlenül  elégtelenné  válik  az  életképesség  fen- 
tartására.  A vesebajosoknak  e szempontból  időelőtti  halálát 
részint  a veseinsufíicientia  következményei,  részint  pedig  a 
compensáló  szervek  működésének  hanyatlása  okozza.  Vala- 
mint a szívbajosok  kezelésében  az  a legfőbb  feladatunk, 
hogy  betegeink  életét  lehetőleg  fentartsuk  a szívnek  absolut 
működésképtelenségéig,  ugyanezzel  a feladattal  állunk  szem- 
ben akkor  is,  amikor  vesebajos  bízza  reánk  sorsának  vezetését. 

A szívbajok  analógiájából  kiindulva,  a vesebajok  lefolyá- 
sában is  külön  választjuk  az  elégséges  veseműködésnek  stádiu- 
mát a veseinsufficientiáétól  és  e kettéválasztásnak  a lehető 
legnagyobb  gyakorlati  jelentősége  van. 

Acut  nephritisben  szenvedő  beteget  mindenesetre  agy- 
ban tartunk.  Ha  nála  veseinsufficientiára  valló  tüneteket  nem 
találunk,  akkor  gyógyításra  alig  szorul.  Hetenkint  2—3  lan- 
gyos fürdőt  rendelhetünk  neki,  esetleg  időnként  izzasztbat- 
juk,  bogy  bőrének  működését  fokozzuk,  azonban  ezeket  az 
eljárásokat  is  inkább  csak  a megszokás  tartja  fenn  a gyakor- 
latban, mint  a meggyőződés  hasznosságuk  felől.  Azoknak 
a gyógyszereknek  hosszú  sora,  amelyeket  a nephritises 
albuminuria  ellen  ajánlottak,  egymásután  mentek  nem  ok 
nélkül  feledésbe  és  nyugodt  lelkiismerettel  kisérhetjük  figye- 
lemmel acut  vesebajos  betegünket  anélkül,  hogy  neki  gyógy- 
szert rendelnénk,  mindaddig,  mig  veseinsufficientiája  nin- 
csen. Az,  amire  gondot  kell  fordítanunk,  a beteg  diaetája* 
Célszerű,  ha  bőségesen  adunk  neki  folyadékot,  különben 
pedig  sóban  és  fehérjében  nem  túlságosan  gazdag  táplálék- 
kal tartjuk.  Az  elrendelendő  diaetát  közelebbről  az  idült 
vesebajosok  táplálásának  megbeszélésekor  fogjuk  szemügyre 
venni  és  azt  amit  ott  fogunk  elmondani,  teljes  mértékben 
alkalmazhatjuk  az  acut  nephritises  betegekre  is,  talán  azzal 
a kivétellel,  hogy  a túlnyomóan  tejből  álló  diaetának  az 
acut  nephritisnél  nagyobb  a jogosultsága,  mint  a nepbritis- 
nek  bármely  más  alakjánál. 

Ha  fontos  az  elégséges  és  az  elégtelen  veseműködés 
időszakának  megkülönböztetése  acut  nephritisnél,  százszorta 
fontosabb  az  az  idültnél.  Fontosabb  azért,  mert  az  elégséges 
veseműködés  időszaka  az  idült  nephritisnél  hosszabb,  sok- 
szor évtizedekre  terjedő  és  ha  ezen  időszak  alatt  betegeiket 
olyan  eljárások  követésére  fogják  kényszeríteni,  amelyeknek 
jogosultsága  csak  a veseinsufficientia  beköszöntésével  kezdő- 
dik, ahogy  az  sajnos  a gyakorlatban  elég  sokszor  megtör- 
ténik, akkor  nekik  ártani  fognak. 

Igaz,  hogy  az  orvosnak  mindenekelőtt  az  áll  szeme  előtt, 
hogy  idült  bajban  szenvedő  betegének  sorsát  vezetve,  annak 
lehető  legenyhébb,  lehető  leghosszabb  időre  kinyúló,  lehető 
legkevesebb  szenvedéssel  járó  lefolyását  biztosítsa.  De  nem 
lehet  igazán  jó  orvos,  aki  feladatát  csak  a pathologusnak 
szemével  nézi.  Az  élet  értékét  annak  tartalma  adja  meg,  ez 
pedig  az  ember  cselekvési  képességének  és  e képessége  kihasz- 
nálásának mértékétől  függ.  Az  orvosnak  tanácsával  közre 
kell  működnie  abban,  hogy  ez  a kihasználás  az  adott  viszo- 

nyokhoz  mérten,  azon  a határon  belül,  amelyen  innen  a 
beteget  veszély  nem  fenyegeti,  optimális  legyen.  Nehéz  volna 
megmondani,  melyik  orvos  követ  el  nagyobb  hibát,  az-e,  aki 
betegét  nem  tartja  vissza  elég  energiával  e határ  túllépésétől, 
vagy  az,  aki  őt  túlzott  aggodalmak  közt  tartja,  túlzott  vagy 
céltalan  tilalmakkal  fosztja  meg  élete  élvezetének,  tevékeny- 
sége gyümölcseinek  egy  részétől  és  tanácsaival  ő reá  és 
családjára  akkora  anyagi  és  erkölcsi  áldozatokat  ró,  amelyek 
nagysága  nem  áll  arányban  az  általuk  elérhető  eredménnyel. 

Az  orvosnak  azon  emberi  vonatkozások  összeségét  látnia 
és  mérlegelnie  kell,  amelyekbe  rendelkezéseivel  beleavat- 
kozik. Ezek  világos  látásában  rejlik  a házi  orvosnak,  a csa- 
lád benső  barátjának  nagy  előnye  a rendelő  orvos,  a consi- 
liarius  felett  még  akkor  is,  ha  ez,  aki  betegének  egyéni  viszo- 
nyait nem  ismerve,  azokkal  nem  számolhat,  szigorúan  ahhoz 
tartja  is  magát  rendeléseiben,  ami  okvetlenül  szükséges  és 
igazán  hasznos. 

Ha  idült  vesebajban  szenvedő  emberrel  van  dolgunk, 
mindaddig,  amig  baja  túl  nem  haladt  a teljes  compensatio 
időszakán,  az  igazán  szükséges  és  hasznos  rendelkezések 
száma  nagyon  kicsiny. 

Az  ilyen  beteg  éljen  minden  tekintetben  mértékletesen. 
Kerülje  mindazt,  ami  veséjére  fölösleges  munkát  ró.  A vese- 
kimélés  elvének  megvalósítására  törekedve,  óvakodjanak 
attól,  hogy  vezetőjük  valamelyik  hiányos  alapra  fektetett, 
vagy  régen  megcáfolt  hypothesis  legyen.  Ne  felejtsék  el,  hogy 
betegeiket  albuminuriájuktól  megszabadítani  nem  áll  mód- 
jukban és  hogy  mindaz,  amit  ezen  elérhetetlen  cél  felé  töre- 
kedve, elrendelnek,  hiábavaló  és  éppen  azért  káros.  Vigasz- 
talhatja önöket  e lemondásukért  az  a tudat,  hogy  az  albu- 
minuria  a vesebajnak  alárendelt  jelentőségű  tünete,  és  hogy 
tévedtek  azok  a régi  klinikusok,  akik  az  albuminuriát  a 
hydraemia  okának  hitték,  és  a vesebaj  súlyos  következmé- 
nyeinek legfőbb  okát  a hydraemiában  keresték.  Az  albumi- 
nuria  által  okozott  fehérje  veszteséget  pótolhatnák  néhány 
korty  tejjel,  de  ha  ez  a pótlás  meg  is  történnék,  ereáuiénye 
akkor  sem  volna  nagy.  Az  még  a hydraemián  sem  változ- 
tatna lényegesen,  mert  a hydraemia  oka  a vizretentio  és  nem 
az  albuminuria,  és  az  már  a veseinsufficientia  tünete.  Barát- 
kozzanak meg  azzal  a gondolattal,  hogy  vesebajos  betegük 

albuminuriája  a therapia  szempontjából  semmivel  sem  fon- 
tosabb, mint  szívbajos  betegük  szívzöreje  és  barátkoztassák 
meg  ezzel  betegüket  és  annak  környezetét  is.  A vesebajosok 
egyik  fölösleges  gyötrelme  a rövid  időközökben  kapott  Írásbeli 
jelentés  elolvasása  vizeletük  vizsgálatának  eredménye  felől. 
A vizelet  fehérjetartalmának  minden  ingadozása  jogosulatlan 
reménynek,  csalódásnak,  aggodalomnak  forrásává  válik. 
Ellenőrzése  az  orvos  feladata,  de  csakis  az  övé. 

A vese  kímélésére  törekedve,  szabályozzák  betegeik 
diaetáját.  Korlátozzák  bizonyos  mértékben  azon  tápszerek 
mennyiségét,  amelyek  anyagcseretermékeit  a vese  üríti  ki  és 
igyekezzenek  arra,  hogy  a vizelet  concentratiója  inkább 
kisebb  legyen  a rendesnél,  mint  nagyobb.  Az  első  célt  külö- 
nösen úgy  érhetik  el,  ha  gondoskodnak  arról,  hogy  betegeik 
táplálékában  a fehérje  ne  legyen  túlságos  sok  és  annak 
caloriaszükségletét  annál  nagyobb  részében  fedezzék  a zsírok 
és  a szénhydratok.  De  teljesen  elhibázott  dolog  volna,  ha  a 
vese  elégséges  működésének  időszakában  quantitativ  módon 
szabályoznák  betegeik  táplálkozását.  Az  ily  módon  szabályo- 
zott táplálkozás  nagy  teher,  amelyet  ok  nélkül  róni  reá  bete- 
gükre hiba  volna.  Az  elégséges  veseműködés  időszakában 
érjék  be  néhány  általános  utasítással.  Nagy  sótartalmánál 
fogva  a beteg  kevés  levest  egyék.  Húst  adjanak  neki  ebédre 
és  könnyebb  esetben  vacsorára  is,  de  lehetőleg  csak  egyfélét. 
Törüljék  ki  emlékezetükből  azt  a szabályt,  hogy  vesebajos 
csak  fehér  húst  ehetik.  Ennek  a szabálynak  eredete  régen 
megdőlt  hypothesis  volt,  amely  az  uraemia  okát  extraktiv 
anyagokban  kereste.  Ezt  a hypothesist  megtoldotta  az  a 
semmiféle  tény  által  nem  bizonyított  föltevés,  hogy  a vesét 
kímélhetjük,  ha  a tápláléknak  extraktiv  anyagtartalmát  a 
megszokott  mennyiség  alá  szorítjuk  és  megtoldotta  az  a súlyos 
tévedés,  hogy  a fekete  húsban  számba  vehető  mértékben  több 
az  extraktiv  anyag,  mint  a fehérben.  A megdőlt  hypothesis- 
ből  és  az  említett  tévedésből  levont  következtetésnek  teljes 
alaptalansága  bebizonyosodott  és  ez  mégsem  volt  elég  ahhoz, 
hogy  a vesebajosok  nagy  része  hozzájusson  a változatos  össze- 
tételű táplálkozás  egyik  legfontosabb  föltételéhez : a húsfélék 
közti  szabad  választáshoz  ! A fekete  hús  tilalmán  kívül  felejt- 
sék el  a tojásnak  még  a gyakorlatban  itt-ott  előforduló  meg- 
tiltását is,  amelynek  forrása  az  a hit  volt,  hogy  a vesebajos- 

nak  egyik  nagy  baja  az  albuminuria  és  az,  hogy  sok  nyers 
tojás  élvezete  albuminuriát  okozhat.  Annyi  tojást  senki  sem 
eszik  jó  szántából,  amennyi  albuminuriát  okozhatna,  ez  alól 
talán  csak  exsudativ  diathesisben  szenvedő  gyermekek  tojás- 
fehérje-idiosynkrasiája  tesz  kivételt.  De  felejtsék  el  mindenek 
fölött  azt,  hogy  idült  vesebajban  szenvedő  betegeket  olyan 
sokáig  és  olyan  sokat  gyötörték  az  orvosok  tejdiaetával.  A 
tejdiaetának  megvan  a jogosultsága  az  acut  nephritis  azon 
eseteiben,  amelyeknek  előreláthatólag  határolt  ideig  tartó 
lefolyása  alatt  nem  fontos,  ha  a beteg  elégtelenül  táplálkozik, 
és  amelyeknél  azért  nem  törekszünk  arra,  hogy  a betegnek 
szükségletét  a tejjel  egészen  kielégítsük,  de  semmiféle  jogo- 
sultsága nincsen  idült  nephritisek  eseteiben  az  elégséges 
veseműködés  időszakában.  Ebben  az  időszakban  retentióra 
nem  kerül  a sor  és  a vese  fölösleges  megterhelésének  elke- 
rülésén kivül  legfőbb  célunk  a betegek  testi  erejének,  jó 
tápláltságának  fentartása.  Lássuk,  mennyire  felel  meg  a cél- 
nak az  absolut  tejdiaeta. 

70  kgr.  súlyú  felnőtt  embernek  caloria-szükséglete 
2100 — 2400  caloria  naponként,  ha  nyugodalmasan  él  szobába 
zárva.  Az  egyensúlyban  élő,  szabadban  járó-kelő,  talán  mér- 
sékelten dolgozó  idült  vesebajosé  ennél  nagyobb.  De  vegyük 
azt,  hogy  2400  caloriával  naponta  csakugyan  beérné.  Egy 
liter  jó  tej  caloriatartalma  600  calorián  felül  van,  talán  670 
caloria.  2400  caloria  fedezésére  tehát  3’5  liternél  több  tejre 
volna  szükség.  Ezzel  nemcsak  jóval  több  vizet  juttatunk 
a szervezetbe  a szükségesnél,  de  jóval  több  fehérjét  is.  Ha 
a tej  csak  3,2“/o  fehérjét  tartalmazna,  negyedfél  liternél  töb- 
bet adva,  akkor  is  112  g-nál  több  fehérjét  fogyasztana  a 
beteg  naponta.  Mikor  arra  törekszünk,  hogy  aránylag  kevés 
fehérjével  tápláljuk  vesebajos  betegünket,  ez  mindenesetre 
nagyon  sok.  Vannak  azonban  a szervezetnek  olyan  szükség- 
letei, amelyeket  a tej  viszont  nagyon  kevéssé  elégit  ki.  Ezek 
közé  tartozik  a vas. 

Itt-ott  még  találkozunk  olyan  idült  vesebajosokkal,  aki- 
ket a compensatio  stádiumában  többé-kevésbé  absolut  tej- 
diaetára  szorítottak.  Testsúlyuk  növekedése,  kerek  arcuk  és 
bőséges  vizeletüknek  csekélyebb  fehérje-concentratiója  azt 
az  illusiót  keltheti,  hogy  ez  a diaeta  javukra  vált.  De  ezt  az 
illusiót  meghazudtolja  sápadtságuk,  gyöngeségük  és  gyakran 

ismétlődő  főfájásuk.  Közelebbről  vizsgálva  őket,  meggyőző- 
dünk, hogy  súlygyarapodásuk  nagyrészt  vizretentio  követ- 
kezménye, amely  csakhamar  leolvad,  ha  vegyes  diaetára 
térnek  át.  Sápadtságuk,  főfájásaik  könnyen  kimutatható 
hydraemiájukkal  és  talán  táplálékuk  kis  vastartalmával  függ 
össze  és  albuminuriájuk  is  csak  látszólag  csökkent  vizeletük 
felhígulása  következtében. 

Idült  vesebetegeiknek  vegyes  diaeta  keretén  belül  egé- 
szen célszerűen  adhatnak  tejet,  de  annak  mennyisége  ne 
igen  haladja  túl  naponta  az  egy  litert  és  ezt  se  érje  el,  ha 
a betegek  a versióval  isszák,  ha  az  étvágyukat  rontja,  vagy 
ha  az  puffadást  okoz  és  székelésük  rendjét  megzavarja.  Ne 
fosszák  meg  betegeiket  ok  nélkül  azoktól  az  élvezeti  szerek- 
től, amelyek  az  étkezést  kellemessé  teszik.  Semmiviel  sem 
lehetne  megokolni  azt,  miért  tiltják  meg  orvosok  oly  sokszor 
vesebetegeiknek  a kávénak  és  a teának  mérsékelt  élvezetét, 
sőt  annak  ártalmasságáról  sem  vagyok  meggyőződve,  ha  a 
beteg  naponta  1—2  pohárka  bort  megiszik.  Ellenben  minden- 
esetre jó,  ha  figyelmeztetik  őt  olyan  fűszerek  ártalmasságára, 
amilyenek  a paprika  és  a bors. 

Ne  adjanak  idült  vesebajos  betegeiknek  a compensatio 
időszakában  orvosságot,  csak  ha  azt  tüneti  indicatiók  köve- 
telik. Ettől  legföljebb  csak  akkor  térjenek  el,  ha  erre  bete- 
geiknek, vagy  környezetüknek  kis  intelligentiája,  vagy  bete- 
geik könnyelműsége  kényszeríti  Önöket,  amelynek  folytán 
kívánatos,  hogy  legalább  a naponta  néhányszor  bevett  orvos- 
ság mindannyiszor  eszükbe  juttassa,  hogy  nem  teljesen  egész- 
séges emberek. 

Fontos  kérdés,  hogy  részesitsék-e  betegeiket  fürdő  — és 
klimatikus  kezelésben.  Hetenként  két-három  meleg  fürdő  csak 
jót  tehet,  ha  egyéb  által  nem,  legalább  a bőr  ápolása  által. 
De  meleg  fürdőket  használó  emberek  érzékenyebbekké  vál- 
nak a levegő  hőmérsékének  ingadozásai  iránt  és  bár  más 
vesebajos  is  jól  teszi,  ha  pamutból  készült  alsó  ruhában  jár, 
ez  különösen  fontossá  válik  akkor,  amikor  meleg  fürdőket 
használ.  A meleg  fürdők  kijáró  betegeknél  csak  a melegebb 
évszakokban  alkalmazhatók.  Ha  fürdetjük  az  egyensúly  stá- 
diumában vesebetegeinket,  fürdessük  őket  közönséges  vizben. 
Sem  sós,  sem  szénsavas,  sem  egyéb  gyógyszeres  fürdőknek 
semmiféle  értelmük  és  olyan  eredményük  nincs,  amit  közön- 

séges  fürdőkkel  el  ne  érhetnénk.  Azt,  hogy  hideg  fürdő  vese- 
bajosoknak árt,  említettük. 

Idült  vesebajosoknak  aránylag  gyakran  rendelnek  ivó 
kúrákat.  Az  egyensúly  állapotában  egyszerű  savanyu  vagy 
égvényes  vizek  ártalmatlanok,  a vizelet  mérsékelt  hígítása  és 
a vizelet  savanyúságának  csökkentése  folytán  talán  bizonyos 
fokig  hasznosak  is  lehetnek,  arra  azonban,  hogy  vesebajos 
beteget  ivókúrára  valamelyik  gyógyhelyre  küldjünk,  éppen 
olyan  kevéssé  van  ok,  mint  hogy  ezt  fürdőkúra  céljából 
tegyük. 

A nagy  költséggel  járó  klimatikus  kezelés  sem  tartozik 
az  idült  vesebajok  therapiájának  okvetlenül  szükséges  esz- 
közeihez. Nagy  hőmérsékingadozások  és  a levegő  nedvessége 
azok  a tulajdonságok,  amelyek  a vesebajosra  nézve  ártalmas 
klímát  jellemzik.  Ahol  ezek  az  ártalmak  nem  szerepelnek, 
a vesebajos  nyugodtan  töltheti  napjait.  De  ezek  nálunk  télen 
megvannak  és  azért  fontos,  hogy  az  idült  vesebajos  beteg  a 
tél  legrosszabb  hónapjait,  ha  lehet,  ne  itthon  töltse.  Néhány 
betegem  megjárta  Egyptomnak  vesebajosoknak  melegen 
ajánlott  szanatóriumait.  Sorsuk  azonban  nem  győzött  meg 
arról,  hogy  ezt  nagyobb  haszonnal  tették,  mint  azok,  akik 
Európa  melegebb  helyein  töltötték  a telet. 

Nagyon  nehéz  helyzetbe  kerül  az  orvos  akkor,  ha  albu- 
minuriás  betege  azzal  a kérdéssel  fordul  hozzá,  megházasod- 
hatik-e,  vagy  nem.  Minden  albuminuriás  ember  gyanús  nephri- 
tisre  és  azért  nagyon  óvatosak  legyenek  annak  kijelentésekor, 
hogy  a constatált  albuminuria  «physiologikus».  Ehhez  nem  csak 
az  kell,  hogy  a beteg  minden  tekintetben  egészségesnek  érezze 
magát,  hogy  — szívhypertrophiáról  nem  is  szólva  — aortájá- 
nak második  hangja  ne  legyen  ékelt,  vérnyomása  ne  legyen 
fokozott,  hanem  az  is  kell,  hogy  ismételt  vizsgálatokból  győ- 
ződjenek meg  arról,  hogy  az  Önökhöz  fordulónak  vizelete 
legföljebb  elvétve  tartalmaz  alakelemeket  és  ezek  közül  is 
csak  hyalin  cylindereket.  Ha  tapasztalataik  az  eset  felől  ezen 
követelményeknek  nem  felelnek  meg  szigorúan,  akkor  a 
nephritises  betegek  családi  életére  vonatkozó  szabályok  sze- 
rint kell  eljárniok.  E szabályok  egészen  mások  aszerint,  amint 
férfiről,  vagy  nőről  van  szó.  Az  olyan  idült  vesebetegségben 
szenvedő  férfi,  akinél  veseinsufficientia  tünetei  egyáltalában 
nincsenek,  az  átlagosnál  előreláthatólag  lényegesen  rövidebb 

élettartamú  ember^  Ezt  vesebajosnál  éppen  olyan  kevéssé 
fogják  a házasság  absolut  akadályának  tekinthetni,  mint  más 
betegeknél,  és  az  érdekeltek  elhatározásában  jelentősége  van 
annak  is,  hogy  a házas  élet  magában  véve,  vesebajos  férfi 
betegségét  nem  súlyosbítja.  Egészen  más  a helyzet,  ha  vese- 
bajos nő  kiván  házasságra  lépni.  Említettük  azt  a nagyon 
káros  befolyást,  amellyel  a terhesség  az  anya  nephritisére 
és  a magzat  életképességére  van.  Nephritis  a terhesség  pro- 
phylaxisát  követeli  és  ebből  önkényt  folyik  az  a tanács,  ame- 
lyet házasságra  gondoló  idült  nephritises  nőbetegüknek  adni 
fognak,  valamint  az  is,  amelyet  akkor  kell  adniok,  ha  a 
nephritis  házas  életet  élő  nőnél  kezdődik. 

Elég  sokszor  fordul  azonban  elő  az  is,  hogy  tanácsukat 
a beteg  csak  akkor  kéri,  ha  már  terhes  és  ilyenkor  a terhesség 
megszakításának  kérdése  fölött  lesznek  kénytelenek  dönteni. 
Ha  a terhesség  előtt  albuminuria  nem  volt,  az  csak  a ter- 
hesség második  felében  mutatkozott  és  ha  a beteg  először 
terhes,  akkor  a terhes  nők  vesebajára  gondolhatnak.  Ez  a 
vesebaj  a terhességgel  előreláthatólag  megszűnik  és  azért 
annak  megszakítását  csak  akkor  teheti  jogosulttá,  ha  az  anya 
állapota  nagyon  súlyos,  életét  eklampsia,  vagy  látását  retinitis 
albuminurica  veszélyezteti.  Ha  ellenben  igazi  nephritist  kell 
fölvenni,  a helyzet  egészen  más.  A nephritises  anya  állapotát 
a terhesség  akkor  is  rontja,  az  annak  életét  nagyon  valószí- 
nűleg akkor  is  megrövidíti,  ha  alatta  nem  is  fejlődnek  ki 
nagyon  súlyos  complicatiók  és  ha  azt  az  anya  át  is  éli.  Más- 
részt arra  sem  nagy  a kilátás,  hogy  a terhesség  physiologikus 
végét  elérje  és  élő  gyermek  születéséhez  vezessen.  Hofmeier 
45  esetben  17  abortusról  és  13  koraszülésről  számol  be  és 
Schaula  klinikáján  az  eklampsia  nélküli  esetekben  is  34°/o 
volt  a nephritises  anyák  gyermekeinek  mortalitása. 

Ezek  közt  a körülmények  közt  mindenesetre  az  anya 
érdeke  áll  előtérben  akkor,  ha  a terhesség  megszakításának 
kérdésében  kell  döntenünk,  mindaddig,  mig  az  anya  állapota 
még  biztathat  azzal  a reménységgel,  hogy  a terhesség  meg- 
szakítása reá  nézve  haszonnal  jár.  Az  föltétlenül  megszakí- 
tandó akkor,  ha  acut  uraemia  jelei  mutatkoznak,  vagy  ha 
retinitis  albuminurica  fejlődik  ki.  Régebben  meglevő  retinitis 
albuminurica  ellenben  kevésbé  jön  tekintetbe,  egyrészt  azért, 
mert  ez  kevés  reményt  nyújt  a javulásra,  másrészt  azért,  mert 


100 


a prognosist  annyira  rontja,  hogy  régi  fennállása  mellett  az 
anya  szempontjából  jelentékeny  eredmény  a terhesség  félbe- 
szakítása által  sem  igen  érhető  el. 

Ha  közvetlen  életveszély  nem  követeli  sürgősen  a ter- 
hesség megszakítását,  akkor  a követendő  eljárás  a betegség 
természetén  kivül  attól  függ,  hogy  a beteg  terhességének  minő 
időszakában  folyamodik  hozzánk  segítségért.  Közvetlen  élet- 
veszély nélkül  is  a beavatkozás  a helyes  eljárás,  tekintet  nélkül 
a terhesség  tartamára,  ha  addig  egyensúlyban  maradt  idült 
nephritis  acut  romlása  következik  be,  amely  romlás  éppen 
acut  voltánál  fogva  a javulás  lehetőségével  kecsegtet.  Ha 
rosszabbodás  egyelőre  nincs,  vagy  lassan  fejlődik,  akkor  a 
beavatkozás  mellett  vagyunk  hajlandók  dönteni  a terhesség 
első  időszakában,  amikor  a terhesség  befolyásától  még  nagy 
kárt  várhatunk,  annak  eredménye  a gyermek  szempontjából 
amúgy  is  nagyon  kétes  és  a művi  abortus  előidézése  előre- 
láthatólag az  anyára  nézve  súlyosabb  következményekkel 
járni  nem  fog.  Ha  ellenben  a placentaris  időszak  már  bekö- 
vetkezett, akkor  a helyzet  megváltozik.  A beavatkozás  növekvő 
jelentősége  ilyenkor  minden  sémás  szabály  követését  lehetet- 
lenné teszi.  A terhesség  kiviselésének  veszélyeivel  szembe 
kell  állítanunk  megszakításának  veszélyeit  és  minél  közelebb 
jutunk  a magzat  életképességének  idejéhez,  annál  inkább 
kefl  a conservativ  álláspont  érvényesítése  felé  törekednünk. 
Nehéz  és  felelősségteljes  az  az  elhatározás,  amelyhez  ilyenkor 
szülész-kartársunkkal  egyetértve  eljutnunk  kell  és  ha  a 
terhesség  megtartása  mellett  döntünk,  akkor  a beteg  lehetőleg 
sanatoriumban  vagy  kórházban  helyezendő  el,  ahol  nemcsak 
a veseinsufficientia  therapiájának  minden  eszköze  rendel- 
kezésünkre áll,  de  módunkban  van  szándékunk  megváltoz- 
tatásával a terhesség  azonnali  befejezése,  mihelyt  azt  a vál- 
tozott viszonyok^fenyegetőre  fordulása  megkívánja. 

Idült  vesebajos  betegeiknek  élete  nemcsak  veséjük  álla- 
potától függ,  hanem  vérkeringési  rendszerük  épségétől  is. 

Ismerik  a vesebajok  corapensálásában  a bal  kamra  foko- 
zott működésének  jelentőségét.  Azt  is  tudják,  hogy  a bal 
kamra  vesebajos  hypertrophiájához  csak  úgy  csatlakozhatik 
a szívizomnak  megbetegedése,  kimerülése,  mint  ahogy  az 
billentyübajokat  kisérő  hypertrophiákhoz  csatlakozik.  Azért 
az  idült  vesebajban  szenvedő  ember  életének  vezetésekor 

nemcsak  vesebajára  kell  tekintettel  lennünk,  hanem  ezen 
kivül  tekintettel  kell  lennünk  arra  is,  hogy  vesebaja  az  ő 
szívét  sok  tekintetben  hasonló  helyzetbe  hozza,  mint  vala- 
mely billentyű  hibája.  A vesebaj  teljes  compensatiójának  idő- 
szakában tehát  figyelembe  veendő  az  eddig  elmondottakon 
kivül  mindaz,  amit  compensált  szívbajosoknál  veszünk 
figyelembe.*) 

Feladatunkat  nehézzé  teszi  a vesebaj  és  a szív  közötti 
viszonyon  kivül  a vesebaj  viszonya  az  erekhez  és  annak 
jelentősége  az  arteriosclerosis  kifejlődésében.  Tudják,  hogy 
a vesére  károsan  ható  anyagok  egy  része  károsan  hat  az 
erekre  is.  Másrészt  lehet,  hogy  a beteg  vese  hiányos  műkö- 
dése minden  egyébnél  korábban  nyilvánul  meg  abban,  hogy 
a visszatartott  vizeletanyagok  előmozdítják  az  arteriosclerosis 
kifejlődését.  Kísérleti  tapasztalatokból  tudjuk,  hogy  a mellék- 
vese fokozott  működése  szintén  beteggé  teheti  az  artériák 
falát.  Ha  az  adrenalin  által  okozott  kísérleti  «arterionekrosis» 
nem  is  azonos  az  arteriosclerosissal,  a kettő  közt  fennálló 
különbségek  mérlegelésekor  nem  szabad  elfelejtenünk,  hogy 
az  arterionekrosist  úgy  idézzük  elő  rövid  idő  alatt,  hogy 
többször  egymásután  hirtelen  óriási  adrenalinmennyiségeket 
juttatunk  a keringésbe,  mig  az  arteriosclerosis  kevéssé  intensiv, 
de  hosszú  időre,  évekre  kiterjedő  hatás  eredménye.  Tudva 
azt,  hogy  az  idült  vesebajok  sokszor  járnak  kimutatható 
adrenalinaemiával,  ezek  a kísérleti  tapasztalatok  egyenesen 
reávezetnek  arra  a gondolatra,  hogy  a vesebajokat  kisérő 
adrenalinaemia  összefüggésben  állhat  a velük  kifejlődő 
arteriosclerosis  keletkezésével.  De  ezzel  összefüggésben  állhat 
maga  a vesebajos  vérnyomásemelkedés  is.  Akármelyiké  is 
legyen  a döntő  ezen  tényezők  közül,  a tapasztalat  mutatja, 
hogy  az  arteriosclerosis  a nephritisnek  nemcsak  gyakori 
kísérője,  de  sokszor  nagyjelentőségű  szövődménye  is. 

Localisálódása  folytán  a coronariákban  angina  pectorist 
okozhat.  Ha  a szív  finomabb  ereire  terjed  ki,  hirtelen  szív- 
gyöngeséggel  járó  rohamokon  kivül  a szívizomnak  előre- 
haladó insufficientiájához  vezethet.  A hasi  érrendszer  arte- 
riosclerosisa  az  amúgy  is  nagy  vérnyomást  tovább  fokozza 
és  a vesearteriáké  a nephritis  és  az  arteriosclerosisos  vese 


*)  L.  I.  sorozat  V.  előadás. 

combinatióját  hozza  létre.  Tudják,  hogy  a nephritis  hajla- 
mossá tesz  apoplexiákra.  Ez  a hajlam  annál  erősebben 
fokozódik,  minél  nagyobhfoku  a nephritishez  társuló  arte- 
riosclerosis.  Sensorium-zavarok,  psychosisok,  amelyek  az 
idült  nephritisnek  annyira  súlyos  és  rossz  prognosisu  követ- 
kezményei, sokszor  nem  is  annyira  az  uraemia  következmé- 
nyei, mint  az  agyi  arteriosclerosis  folyományai.  A Cheyne- 
Stokes-féle  légzéssel  is  többnAÚre  akkor  találkozunk  nephri- 
tisnél,  ha  azt  nagyobhfoku  arteriosclerosis  kiséri. 

Az  elmondottakból  láthatják,  mennyire  fontos  volna,  ha 
módunkban  állana  nephritises  betegeinknek  arteriosclerosisos 
hajlama  ellen  tenni  valamit.  Sajnos,  az  arteriosclerosis  pro- 
phylaxisáról  nem  sokat  mondhatunk.  Vájjon  okozhat-e  arte- 
riosclerosist,  vagy  legalább  előmozdithatja-e  annak  kifejlő- 
dését a dohányzás,  olyan  kérdés,  amelyet  eldöntöttnek  nem 
tekinthetünk  ugyan,  de  ennek  lehetősége  is  elegendő  arra, 
hogy  a vesebajosok  szivére  is  ártalmasán  ható  dohányzást 
eltiltsuk.  A vesebajosoknak  nagy  vérnyomása  nemcsak  szi- 
vüket, de  ereiket  is  terheli.  Mind  a kettőnek  szempontjából 
helyesen  cselekszünk  tehát,  ha  a vesebajos  vérnyomásának 
csökkentésére  törekszünk.  Ezt  részben  gyógyszerekkel,  nitri- 
tekkel,  coífeinnal,  theobromin-készitményekkel,  részben  pedig 
diaetás  rendszabályokkal  és,  bár  csak  ideiglenes,  de  annál 
nagyobb  hatással,  érvágás  utján  érhetjük  el.  Ezek  a mód- 
szerek azonosak  a veseinsufficientia  prophylaxisának  és 
therapiájának  egyes  módszereivel  és  azért  velük  külön  a 
mai  alkalommal  nem  foglalkozunk. 


VI. 

A veseinsufficientiának  prophylaxisa  és 

therapiája. 


í 


Tisztelt  hallgatóim! 

A vese  kielégítő  működésének  időszakában  feladatunk 
inkább  csak  veszedelmeknek  megelőzéséből,  mint  activ 
therapia  kifejtéséből  áll.  Mihelyt  azonban  a vese  betegsége 
annyira  előrehaladott,  hogy  a szervezetben  általános  hatásokhoz 
vezet,  akkor  ideje,  hogy  az  activ  therapia  terére  lépjünk.  Ezen 
általános  hatások  egyik  részének  pathogenesise  kétséges. 
Hiszen  tulajdonképpen  már  az  általános  hatások  közé  kellene 
sorolnunk  a vérnyomás  emelkedését  és  consequentiáit.  De 
ezek  compensáló  jelentőségüknél  fogva  therapiát  nem  igé- 
nyelhetnek mindaddig,  mig  a maguk  részéről  nem  vezetnek 
a vesebaj  súlyos  complicatiójaként  megjelenő  szívinsufficien- 
tiához.  A vesebaj  távoli  következményei  az  arteriosclerosis, 
a retinitis  albuminurica  és  a savós  hártyáknak  gyuladásos 
megbetegedésre  való  hajlama  is,  de  nem  tudva  ezek  közvet- 
len okát,  velük  szemben  tehetetlenek  vagyunk.  Sokkal  többet 
tehetünk  a vesebajok  consequentiáinak  két  legfontosabb 
csoportja:  a folyadékeloszlásnak  és  egyensúlynak  zavarából 
eredő  vizkór  és  a chemiai  méreghatásból  eredő  uraemia 
ellen.  Ezeket  a vese  elégtelen  kiválasztó  működésével  köz- 
vetlen kapcsolatba  hozta  a pathologiai  kutatás  és  ezen  a 
réven  megmutatta  azt  az  utat,  amelyen  haladva,  a therapia 
célt  érhet.  Ezt  különösen  a vizkór  pathologiájáról  és  thera- 
piájáról  állíthatjuk  megnyugvással,  mig  az  uraemia  lényegébe 
betekintésünk  sokkal  kevésbé  haladt  mélyre.  Ismerik  az 
uraemia  klinikai  képét.  Tudják,  hogy  az  mennyire  változa- 
tos. Az  egyik  esetben  heteken  át  ingadozó  intensitásu  par- 
aesthesiák,  viszketés,  főfájás,  kábultság,  a másikban  emésztési 

zavarok,  étvágytalanság,  hányás,  hasmenés  szolgáltatják  azt 
a képet,  amelyet  az  orvos  idült  uraemiának  nevez.  Mennyire 
különböznek  ettől  a képtől  az  n.  n.  uraemiás  dyspnoe,  a 
Cheyne-Stokes-fé\e  légzés,  az  epilepsiás  görcsöket  többé- 
kevésbé  hiven,  sokszor  teljesen  utánzó  eklampsia,  az  uraemiás 
vakság,  süketség  vagy  a néha  minden  motorikus  tünet  nél- 
kül kifejlődő,  többnyire  rövidesen  halálos  uraemiás  coma, 
amellyel  minden  idült  vesebaj  végső  stádiumában  találkoz- 
hatunk és  amely  a vizelet  kiürülésének  mechanikai  akadálya 
által  okozott  anuria  folytán  esetleg  mint  a veseinsufficientia 
egyetlen  látható  következménye  szokott  kifejlődni.  A tünetek 
tarkaságát  látva,  meginog  hitünk  egységes  eredetében.  Az 
uraemiás  dyspnoe  csakugyan  a legtöbb  esetben  a szív  gyön- 
geségével  áll  kapcsolatban,  az  uraemiás  főfájás  sokszor  a 
nagyon  nagyra  emelkedő  vérnyomás  következményének,  a 
Cheyne-Sfokes-féle  légzés  pedig  az  arteriosclerosisénak  lát- 
szik. Olyan  góctüneteket  látva,  amilyenek  az  uraemiás  vak- 
ság, a süketség,  vagy  a Jackson-féle  epilepsia  typusát  követő 
convulsiók,  alig  gondolhatunk  tisztán  chemiai  méreghatá- 
sokra és  ismét  eszünkbe  jut  Traube  theoriája,  amely  az  agy 
localis  oedeniájában  kereste  e tünetek  magyarázatát.  Ha 
azonban  nem  is  tekinthetjük  az  uraemia  minden  alakját 
egyforma  eredetűnek,  egy  és  ugyanazon  méreg  következmé- 
nyének, mindegyikük  keletkezésében  közös  tényezőnek  lát- 
szik a retentio,  amelynek  forrása  a vese  képtelensége  az 
anyagcsere  összes  termékeinek  kiküszöbölésére  a szervezet- 
ből. A vizkór  okai  közül  a legfontosabbat  ugyancsak  a 
retentióban  ismertük  fel  és  mióta  tudjuk,  hogy  a visszatar- 
tott anyagok  egy  része  vizkórt  okoz,  másik  része  pedig  nem 
és  tudjuk  azt,  hogy  az  uraemia  különböző  alakjai  legalább 
nag}^  részükben  ezen  másik  rész  feltorlódásával  állanak 
összefüggésben,  azóta  a vizkór  és  az  uraemia  megelőzése  és 
gyógyítása  a vese  elégtelen  működésével  számoló  therapiában 
jutott  biztos  alaphoz. 

Bőven  foglalkoztunk  a beteg  vese  működési  módjának 
ismertetésével.  Tudják,  hogy  annak  egyik  jellemző  vonása  a 
vese  permeabilitásának  csökkenése,  a baj  minősége  szerint 
túlnyomóan  a vizeletnek  majd  egyik,  majd  pedig  másik 
alkatrészével  szemben.  A másik  rendellenesség,  amelyet  a 
beteg  vese  működésében  fölismertünk,  abból  áll,  hogy  a 

vizelet  összetétele  a vesebaj  súlyosságával  arányos  mérték- 
ben vészit  változékonyságából  és  a kiürített  alkatrészek 
mennyiségei  egymással  kóros  összefüggésbe  kerülnek.  Minél 
szorosabb  határok  közé  szorítja  a vese  functio-zavara  a 
vizelet  alkatrészeinek  concentratiójában  és  egymáshoz!  vi- 
szonyában észlelhető  változékonyságot,  annál  függetlenebbé 
válik  a vizelet  összetétele  az  anyagcsere  menetétől.  Miután 
pedig  az  anyagcsere  nagy  ingadozások  közben  folyik  le  és 
annak  menete  nagyrészt  a táplálék  változó  összetételétől 
függ,  a veseműködés  és  az  anyagcsere  közötti  normális  har- 
móniának megzavarása  könnyen  vonhatja  maga  után  mint 
következményt  a szervezet  összetételének  megváltozását. 

Addig,  amig  a vese  működése  nem  szállott  alá  nagyon 
mélyen,  ez  a következmény  elkerülhető.  Hiszen  létrejötte 
nemcsak  a vesén,  hanem  ezenkívül  az  anyagcserén  is  múlik 
és  mikor  a vizelet  alkalmazkodása  az  anyagcseréhez  szen- 
ved tökéletességéből,  a szervezet  szabályos  összetétele  még 
megmenthető,  ha  az  anyagcsere  alkalmazkodik  a vizelethez. 

Claude  Bemard  mesterileg  vázolta  a magasabb  rendű 
állatok  azon  képességének  physiologiai  jelentőségét,  amely 
(cmilieu  intérieur»-jük  állandó  physikai  és  chemiai  össze- 
tételének megőrzésében  nyilvánul  meg.  Eltérőleg  az  alacsony 
rendű  szervezetektől,  amelyek  védtelenül  állanak  a külvilág- 
nak, a «milieu  extérieur»-nek  változásaival  szemben,  náluk 
bonyolult  berendezéseknek  bámulatosan  pontos  együttműkö- 
dése ahhoz  az  eredményhez  vezet,  hogy  belső  szerveiknek 
érzékeny,  könnyen  szenvedő  sejtjei  állandó  hőmérsékü, 
állandó  osmosis-nyomásu,  viscositásu  és  állandó  chemiai 
összetételű  folyadékban  úsznak.  Ezek  a berendezések  a 
szervezetnek  hőkiadását  annak  hőproductiójához  alkalmaz- 
zák. A sejtek  táplálkozására  és  az  azok  működésének  fen- 
tartására  szükséges  anyagokat  abban  a mértékben  szállítják 
hozzájuk,  amilyen  mértékben  azok  felhasználtatnak  és  anyag- 
cseréjüknek fölösleges,  kóros  termékeit,  képződésükkel  lépést 
tartva,  takarítják  el  környezetükből  és  magából  a szervezetből. 

Azok  a szervek,  amelyek  e bonyolódott  feladatot  meg- 
fejtik, automatikus  módon  működnek,  működésükben  azon- 
ban támogathatja  e szerveket  az  ösztön  és  az  intelligentia. 

A hőregulatio  feladatát  megkönnyithetjük  ruházatunk 
alkalmazásával  a külső  hőmérsékhez,  a chemiai  regulatióét 

pedig  megkönnyíti  az  éhség,  a szomjúság,  a táplálék  chemiai 
összetételét  ellenőrző  Ízlés  és  a jóllakottság  érzésének  össze- 
függése a szervezetnek  fennálló  vagy  kielégített  szükség- 
leteivel. 

Ezek  a szükségletek  módosulnak,  ha  a reguláid  szer- 
vek működése  változik.  Ha  ez  a változás  a chemiai  reguláié 
szervek  legfontosabbikának,  a vesének  működését  éri,  akkor 
az  ösztönszerü  regulálás  eszközei  közül  az  étvágy  és  a szom- 
júság változásai  lépnek  előtérbe.  Az  ösztönszerü  regulálás 
azonban  nem  képes  az  automatikusnak  igazi  helyettesítésére 
és  eredményeinek  tökéletlensége  folytán  a kóros  veseműkö- 
dés a (cmilieu  intérieur»  betegségét  hozza  létre. 

Ennek  a betegségnek  két  alakjáról  mondhatjuk  el, 
hogy  azokat  ismerjük.  Ha  a fehérjeanyagcsere  intensitása 
fölülmúlja  a hugyanyag  kiválasztásának  lehető  maximumát, 
az  azotaemia  fejlődik  ki,  amelynek  gyakori  kísérője  az  uraemia. 
Ellene  a szervezet  ösztönszerü  védekezése  abból  áll,  hogy 
az  azotaemia  bizonyos  fokán  túl  a beteg  elveszti  étvágyát  és 
különösen  a fehérjenemü  táplálékokkal  szemben  tanúsít 
undort.  Ez  bizonyos  fokig  korlátozza  a szervezetnek  további 
elárasztását  hugyanyaggal.  A veseinsufficientiának  másik 
ismert  alakja  a konyhasóretentio.  Ellene  a szervezet  nem 
«sóundorral»,  hanem  ehelyett  fokozott  szomjúsággal  véde- 
kezik, amelynek  folytán  a feltorlódó  só  oldására  a rendesnél 
több  víz  jut  a szervezetbe  és  reked  meg  abban,  összetételé- 
nek egyik  tulajdonságát,  sóconcentrati ójának  állandóságát, 
megmentve  a többinek  rovására. 

Ezt  az  eredményeiben  nagyon  tökéletlen  ösztönszerü 
szabályozását  a szervezet  összetételében  előírásaival  lénye- 
gesen tökéletesítheti  az  orvos. 

Miután  a veseinsufficientia  lényegét  és  eredményeit 
ismeri,  e feladat  előföltételei  fölött  rendelkezik.  Megoldásá- 
hoz csak  az  kell,  hogy  ismerje  betege  veséjének  megmaradt 
munkaképességét  és  tudva,  hogy  az  naponta  mennyi  víznek, 
mennyi  hugyanyagnak  és  mennyi  konyhasónak  kiválasztá- 
sára képes,  táplálékának  viz,  fehérje  és  konyhasótartalmát 
ehhez  alkalmazza.  Kívánatos  volna,  ha  a vizelet  és  a táplá- 
lék összetételének  ezen  három  elemén  túl  menve,  az  anyag- 
cserét még  teljesebb  harmóniába  hoznánk  a vizelet  kiválasz- 
tásával. Ez  azonban  feladatunkat  még  bonyolódottabbá  tenné 

és  ezáltal  szándékunk  gyakorlati  megvalósításának  lehetősé- 
gét veszélyeztetné.  Ettől  egyelőre  annál  inkább  eltekinthetünk, 
mert  a többi  anyag  retentiójának  jelentőségét  a veseinsuf- 
ficientia  tüneteinek  pathogenesisében  nem  ismerjük  és  mig 
ismereteinknek  e hézagát  a pathologiai  kutatás  ki  nem  tölti, 
addig  könnyen  visszakerülhetne  a vesebajok  diaetetikája 
abba  a hibába,  amelytől  alig  kezd  megszabadulni  és  amely 
a táplálék  megszabásánál  hibás  hypothesisekből  levezetett 
elvek  követéséből  állott. 

Az  anyagcsere  alkalmazásának  szükségét  a beteg  vese 
működéséhez,  mint  a vesebajosok  diaetetikájának  célját 
1896-ban  hangoztattam  először.  Elérésére  azóta  nagy  buzga- 
lommal folyt  a munka  és  azt,  hogy  ma  feladatainkat  nagy- 
részt tisztázottaknak  tekinthetjük,  legnagyobbrészt  Róth- 
Schulznak  és  Kövesinek  köszönjük.  A vesebajok  diaetetiká- 
jának gyakorlati  problémáival  legtöbb  eredménnyel  Berlinben 
Straiiss,  Párisban  Achard,  Widal  és  tanítványaik  foglalkoztak. 

Az  uj  álláspont  egyik  fontos  vívmánya,  hogy  idült 
vesebajban  szenvedő  betegeink  táplálkozásának  szabályo- 
zásából kiküszöböltük  a fölösleges  szigorúságot,  a fölösleges 
egyhangúságot  és  ennek  eredménye  bővebb  és  élvezetesebb 
táplálkozásuk  és  jobb  erőbeli  állapotuk. 

Fogalmaink  tisztázódásának  másik  fontos  vívmánya 
annak  fölismerése,  hogy  veseinsufficientiás  betegeinket  sémák 
szerint  táplálni  nem  lehet,  hanem,  hogy  táplálékuk  szabá- 
lyozásakor csak  úgy  kötelességünk  a szigorú  individualisá- 
lás,  mint  ahogy  ez  kötelességünk  a diabeteses  beteg  diaetá- 
jának  előírásakor. 

Ez  az  individualisálás  a következő  vizsgálatok  megtéte- 
lét teszi  feladatunkká. 

1.  Meghatározzuk,  szenved-e  betegünk  vizretentióban, 
vagy  nem.  Ha  látható  oedemája  van,  akkor  minden  további 
vizsgálat  fölösleges.  Ha  ellenben  látható  oedemája  nincsen, 
akkor  eleget  teszünk  gyakorlati  feladatunknak,  ha  a beteg 
testsúlyát  megmérve,  neki  egy  napon  át  bővebben  adunk 
vizet  és  24  óra  múlva  súlyát  ismét  megmérjük.  Ha  súlya 
számbaj övő  növekedést  mutat,  akkor  biztos,  hogy  a megitatott 
vízmennyiség  veséinek  vizelválasztó  képességét  fölülmúlja  és 
biztos,  hogy  a vizsgálat  napján  kiürített  vizeletmennyiség  veséi 
vizelválasztó  képességének  maximumát  jelzi. 

2.  Vizsgáljuk,  hogy  betegünknek  van-e  sóretentiója, 
vagy  nincs.  Ha  látható  óedemája  van,  akkor  biztos,  hogy 
sóretentiója  is  van.  Ha  vérének  egy  cseppjét  beforrasztott 
hajszálcsőben  állani  hagyva,  az  abból  kivált  serumot  Abbé 
refraktometerével  megvizsgáljuk  és  azt  találjuk,  hogy  annak 
fénytörésmutatója  1,3480-nál  kisebb,  biztos,  hogy  betegünk 
hydraemiás  és  valószínű,  hogy  sóretentiója  van.  Biztosan 
eldönthetjük  azt,  vájjon  van-e  betegnek  hajlama  sóretentióra, 
a következő  módon.  Betegünknek  megszokott  táplálékához 
5—10  g.  konyhasót  adunk  és  vizivását  nem  korlátozzuk.  Ha  a 
kísérleti  nap  24  órája  alatt  számbaj ö vő  súlynövekedés  konstatál- 
ható, akkor  sóretentio  következett  be  és  a vizsgálat  napjának 
vizelete  azt  a maximális  sómennyiséget  tartalmazza,  amennyit 
a beteg  veséi  még  kiüríteni  képesek. 

3.  A nitrogenretentio  vizsgálata  fölösleges,  ha  betegünk 
uraemiás.  Akkor  biztos,  hogy  nitrogenretentióban  szenved.  Ha 
uraemiás  tünetek  hiányzanak,akkor  a nitrogenretentiónak  vizs- 
gálatát megkönnyíti  az,  hogy  nem  jár  együtt  vizretentióval.  Ha 
tehát  Widal  követelése  szerint  járva  el,  a vérsavó  hugy- 
anyagtartalmát  meghatározzuk  és  azt  17oo-i^él  nagyobbnak 
találjuk,  akkor  tudjuk,  hogy  a betegnek  azotaemiája  van 
és  24  órai  vizeletének  nitrogentartalma  a kiválasztható 
maximumnak  felel  meg.  Ugyanezt  megtudhatjuk,  úgy  is,  ha  a 
beteg  vérének  fagyáspontját  meghatározzuk,  miután  azt  rajta 
átáramoltatott  oxygen  segítségével  szénsavától  megszabadí- 
tottuk. Ha  annak  fagyáspont  sülyedése  0,56 — 0,58®-nál  nagyobb, 
akkor  betegünk  azotaemiás  és  nitrogenkiüritése  maximális 

Ezek  a vizsgálatok  jóval  egyszerűbbek  részletes  anyag- 
cserevizsgálatoknál, amelyek  ugyan  talán  exaktabb  betekin- 
tést engednek  a veseműködés  zavarába,  de  a gyakorlatban 
sokszor  nehezen  valósíthatók  meg.  Abban  az  egyszerűségre 
kell  törekednünk  és  azért  fontos,  hogy  olyan  esetekben, 
amelyekben  a veseinsufficientia  jól  fölismerhető,  minden 
további  vizsgálatot  fölöslegessé  tesz  a vizelet  vizsgálata.  Vese- 
insufficientiánál  a vese  megmaradt  munkaképességének  maxi- 
malis kihasználásával  dolgozik  és  igy  ismerve  a vizelet 
mennyiségét,  annak  só-  és  nitrogentartalmát,  azt  is  tudjuk, 
hogy  ezen  anyagok  kiüríthető  maximuma  mekkora. 

Ezt  tudva,  a diaeta  összeállításához  foghatunk.  Annak 
megengedhető  só-  és  nitrogentartalmát  megszabják  a fejtege- 

tett  előkészítő  vizsgálatok,  de  nem  szabják  meg  a vizét,  mert 
a víz  nemcsak  a vese  utján  ürül  ki,  hanem  kiürül  a bőr  és 
a tüdő  utján  is.  De  ha  betegünket  megóvjuk  a sóretentiótól, 
akkor  a viz  élvezetében  többnyire  nem  kell  őt  korlátoznunk. 
A vizegyensúly  szabályozásában  akkor,  ha  sóretentio  nincs, 
de  sokszor  még  sóretentio  esetében  is,  többször  hibázik  az 
orvos,  mint  a beteg,  aki  szomjúságának  többnyire  megbíz- 
ható mértéke  szerint  iszik,  ha  ebben  őt  nem  zavarják.  A 
hiba  rendesen  úgy  történik,  hogy  a betegnek  túlságosan  sok 
tejet  adnak,  bízva  a tejdiaeta  hasznában  vesebajoknál,  vagy 
még  a tejen  kívül  is  vizet  rendelnek,  arra  a teljesen  haszon- 
talan, és  a beteg  vese  határolt  vizkiválasztó  képességénél 
fogva  elérhetetlen  célra  törekedve,  hogy  a sok  viz  a beteg 
vesét  «átmossa».  Az  ezen  hibák  folytán  felhalmozódó  viz 
nemcsak  azért  ártalmas,  mert  oedemákat  okozhat,  vagy  meg- 
levőket fokoz,  hanem  ártalmas  azért  is,  mert,  ahogy  azt 
különösen  Noorden  hangoztatta,  a vizretentio  rosszul  hat  a 
beteg  szivére,  arra  a szervére,  amelynek  épsége  felett  őrködni 
egyike  a legfontosabb  feladatainknak. 

Bár  a szomjúság  érzése  rendesen  jól  szabályozza  a 
vizegyensúlyt  akkor,  ha  sóretentio  nincs,  bizonyos  ellenőrzés 
mégis  hasznos.  Ennek  egyszerű  eszköze  a mérleg.  Ha  a beteg 
kelleténél  többet  iszik,  akkor  ezt  megmutatja  súlyának 
növekedése. 

Ne  küzdjünk  túlságos  energiával  a vizretentio  ellen,  ha 
a sóretentio  megelőzésére  képesek  nem  vagyunk.  Akkor  a 
vizretentio  bizonyos  fokig  szabályozó  tényezőnek  tekintendő, 
amennyiben  akkor,  ha  a szervezetben  foglalt  sómennyiség 
növekszik,  megőrzi  annak  normális  sóconcentratióját.  Nagy- 
jában azt  mondhatjuk,  hogy  a sóretentióval  párhuzamos  viz- 
retentio nem  túlságos  akkor,  ha  egy  gramm  só  visszatartása 
nem  jár  150 — 200  grammnál  nagyobb  súlygyarapodással. 

Ha  tekintetbe  veszik  azt,  hogy  minden  beteg  vese  ki- 
választó képessége  más,  beláthatják,  milyen  kevéssé  felelhet 
meg  a vesebajosoknak  a sémás  tejdiaeta,  amelynek  össze- 
tétele mindig  ugyanaz.  Ha  vele  kielégítjük  a szervezet  caloria- 
szükségletét,  azt  elárasztjuk  vízzel  és  fehérjével.  Ha  pedig 
mennyiségét  redukáljuk,  akkor  a beteget  kiéheztetjük. 

A tejdiaeta  ezen  kritikáját  sok  orvos  igazságtalannak 
fogja  tartani  és  véleményében  őt  gyakorlati  tapasztalatai 

látszólag  megerősilik.  Ha  ma  is  aközt  kellene  választanunk, 
hogy  betegünket  vagy  tejjel  tápláljuk,  vagy  konyhasó-  és 
nitrogentartalmának  szempontjából  nem  ellenőrzött  diaetá- 
val,  magam  is  a tejdiaeta  mellett  maradnék.  Jó  hatásának 
okát  azonban  ma  ismerjük.  Az  egyesegyedül  azon  alapszik, 
hogy  vele  sokkal  kevesebb  só  jut  bele  a szervezetbe,  mint 
bármely  más  diaetával,  amelyet  nem  a sótartalom  szem  előtt 
tartásával  állítottunk  össze. 

A tej  literenként  1,6— 1,7  g konyhasót  tartalmaz.  Ha 
vesebajosok  tejdiaetájuk  alatt  a tejben  levőn  kivül  még  sót 
fogyasztanak,  akkor,  ahogy  azt  Widal  és  Javai  kimutatták, 
a tejdiaeta  jó  hatása  azonnal  megszűnik.  Egy  vizkóros  bete- 
gük naponta  3Va  liter  tejet  fogyasztva,  9 nap  alatt  5,7  kgrot 
vesztett  testsúlyából.  Amint  azonban  a tej  sóján  kivül  még 
10  g sót  adtak  neki  naponta,  testsúlya  8 nap  alatt  2,1  kgrmal 
fokozódott. 

Tudva,  hogy  a tej  összetételének  melyik  tulajdonsága 
a hasznos,  most  már  azt  sótartalmánál  fogva  sem  tarthatjuk 
a lehető  legjobbnak.  Hiszen  3,5  1.  tej  majdnem  6 g konyha- 
sót tartalmaz  és  ez  nem  egy  betegnek  sok. 

De  ha  a tejdiaetának  konyhasóretentiónál  az  esetek  egy 
részében  tagadhatatlanul  meg  is  van  a jó  hatása,  az  a kép- 
zelhető legrosszabb  diaeták  sorába  tartozik  nagy  nitrogén- 
tartalmánál  fogva,  mihelyt  azt  azotaemiás  betegnek  Írjuk  elő. 

De  ha  a tejdiaetánál  ma  már  jobbat  kívánunk,  hogyan 
járjunk  el  a gyakorlatban  annak  előírásánál? 

A veseinsufficientiás  beteg  megérett  e quantitativ  táplá- 
lásra. Azt  úgy  visszük  keresztül,  hogy  sótalan  hússal,  tojás- 
sal, sótalan  kenyérrel  és  tejjel  annyi  fehérjét  adunk  neki, 
amennyit  veséje  elbír,  vagy,  ha  már  nitrogenretentio  van, 
annál  lehetőleg  kevesebbet.  Azután  abból  a sómennyiségből, 
amelynek  kiválasztására  még  képes,  levonjuk  az  adott  hús- 
nak és  tejnek  sótartalmát  és  a különbséget  lemérve  a beteg 
kezébe  adjuk.  Ha  sóretentio  már  van,  akkor  természetesen 
a sónak  ezen  mennyiségét  is  redukáljuk.  Azt  azután  bete- 
günkre bizhatjuk,  hogy  a neki  átadott  sót  hogyan  osztja  el. 
Ha  az  ételeket  készítésük  közben  a konyhában  sózzák,  akkor 
a só  ize  kevésbé  intenzív,  részint  egyenletes  eloszlásánál 
fogva,  részint  talán  annál  fogva  is,  hogy  főzés  közben  a só 
egy  része  szerves  vegyületekbe  kerül  bele.  Azért  egy  gramm 

só,  amelyet  a beteg  étkezés  közben  hint  ételére,  Ízlését  sok- 
kal jobban  kielégíti,  mint  ugyancsak  egy  gramm  só,  amelyet 
ételébe  belefőznek. 

A nitrogén-  és  konyhasótartalmuk  szempontjából  meg- 
szabott mennyiségű  ételeknek  azután  kiszámítjuk  caloria- 
tartalmát  és  a caloriaszükségletnek  azon  részét,  amely  fede- 
zetlenül marad,  zsírokkal  és  szénhydratokkal  fedezzük.  El- 
járásunk megbízhatóságának  természetes  föltétele,  hogy  ismer- 
jük az  elrendelt  ételek  chemiai  összetételét.  Számtalan  chemiai 
vizsgálat  adatai  állanak  a célból  rendelkezésünkre.  Az  ered- 
ményeiket magukban  foglaló  táblázatok  közül  különösen 
Schall  és  Heisler  (Nahrungsmitteltabelle  zűr  Aufstellung  und 
Berechnung  von  Diaetverordnungen,  Würzburg  1910.)  össze- 
állítását ajánlhatom  önöknek.  Ha  azonban  ezen  táblázatok 
akármelyikét  kezükbe  veszik,  ne  felejtsék  el,  hogy  azok 
számadatai  csak  közép-,  vagy  határértékeket  jelentenek  és 
hogy  az  ételek  chemiai  összetétele  nagyon  ingadozó,  különö- 
sen pedig  nagyon  változó  az  elkészítésnek  módja  szerint  is. 

Ennélfogva  ne  gondolják,  hogy  betegeik  csakugyan 
szigorúan  a kiszámított  mennyiségeket  kapják  meg  ételeik- 
ben. Számításuk  csak  megközelítőleg  tájékoztat  afelől,  hogy 
mit  rendelnek  és  azért  ideális  pontosságra  diaeta-előirásaik- 
nál  ne  is  gondoljanak.  De  a megközelítő  pontosságon  túl 
menni  a gyakorlatban  nem  vagyunk  képesek  és  az  eredmé- 
nyek mutatják,  hogy  ez  a pontosság  is  elég  ahhoz,  hogy 
mai  diaetetikánk  sokszorosan  felülmúlja  értékében  a régit, 
amelyet  minden  igazán  quantitativ  szabályozásra  való  törek- 
vés nélkül  állítottunk  össze. 

A sóban  való  takarékoskodás  tagadhatatlanul  az  ízletes- 
ség rovására  megy.  Nem  minden  ember  rendelkezik  az 
akaraterő  ama  foka  fölött,  mint  a fénytherapia  fölfedezője, 
Finsen,  aki  magát  világraszóló  kutatásainak  folytatása  köz- 
ben éveken  át  úgy  tartotta  fenn,  hogy  naponta  2 — 3 gr 
konyhasót  fogyasztott.  De  a betegeket  a sótalan  diaeta  meg- 
szokásában támogathatjuk,  ha  izérzéküket  más  utón  igyek- 
szünk kielégíteni.  Ebben  a tekintetben  nagyon  jó  szolgálatot 
tesz  a cukor,  az  ecet,  a petrezselem,  kevés  bors,  kevés  mus- 
tár, a paradicsom  és  általában  izes  sauceok.  Néha  meg- 
könnyíti a sószegény  diaeta  keresztülvitelét,  ha  előbb  tejre 
szorítjuk  betegünket.  Tejdiaeta  után  a sóban  szegény  vegyes 

táplálék  is  kellemessé  válik.  Máskor  időnként  több  szabad- 
ságot adhatunk  betegünknek  és  azután,  a diabeteskezelése- 
kor  követett  eljárás  mintájára,  a szabadabb  napok  után 
szigorú  diaetával  hozzuk  helyre  az  azok  által  esetleg  oko- 
zott retentiót. 

Ha  a diaetás  kezelést  idejében  kezdjük  meg,  a vese- 
insufficientia  kórképének  kifejlődését  megakadályozhatjuk, 
vagy  legalább  késleltethetjük  és  enyhíthetjük.  De  ha  az  akár 
a hibás  diaeta,  akár  a baj  súlyossága  következtében  ki  is 
fejlődött,  a megfelelő  diaetának  még  akkor  is  meg  van  a 
haszna.  Könnyebb  esetekben  az  a szervezet  megzavart  egyen- 
súlyát helyrehozhatja.  Hogy  ez  nem  mindig  sikerül,  az  a 
dolog  természetéből  következik.  Tegyük  fel,  hogy  valakinek 
sóretentiója  elért  100  grammot,  vagy  többet,  ami  nem  tarto- 
zik a ritkaságok  közé.  Ha  ennek  a betegnek  sókiüritőképes- 
sége  naponta  3 grammra  redukálódott  és  sófogyasztását 
2 grammra  szorítjuk  le,  kiszámíthatják,  hogy  akkor  mennyi 
idő  kellene  retentiójának  leküzdésére.  A sótalan  diaeta  ilyen- 
kor látszólag  hatástalan,  de  hogy  az  nem  igazán  az,  azt 
megmutatja  a tapasztalat.  Vele  ugyanis  legalább  a testsúly 
állandóságát  biztosítjuk  és  elhagyásakor  azonnal  meggyőz 
haszna  felől  a meginduló  súlygyarapodás. 

Ha  a vesebajt  magát  nem  is  gyógyíthatjuk,  gyógyíthat- 
juk az  elmondottak  szerint  a vese  insufficientiáját  és  az  már 
nagyon  sok,  nem  egy  esetben  majdnem  annyi,  mint  mikor 
a diabetes  beteget  ugyan  szintén  nem  gyógyítjuk  meg,  de 
aglykouriássá  tesszük. 

De  lehet  a vesebaj  olyan  fokú,  hogy  vele  szemben 
minden  korlátozás  elégtelennek  bizonyul,  vagy  ha  az  nem  is 
annyira  súlyos,  kívánatossá  válik,  hogy  a retentio  ellen  ne 
csak  a bevitel  korlátozásának  eszközével  küzdj ünk.  Ekkor 
válnak  jogosultakká  a vesebajok  kezelésében  a gyógyszerek. 

Kövesi  és  Róth-Schulz  a vesebajok  hosszú  soránál  vizs- 
gálat tárgyává  tették  a diureticumokat.  Vizsgálataik  ered- 
ményét röviden  abban  foglalhatom  össze,  hogy  igazán 
számbajövő  hatás  a retentio  szempontjából  csakis  olyan  ese- 
tekben várható,  amelyekben  a vizelet  összetétele  még  meg- 
lehetősen változékonynak  mutatkozik,  amit  legkönnyebben 
a vizelet  szaporodásából  és  felhígulásából  ismerhetünk  fel 
bővebb  vizivás  után.  Ahol  a vizelet  összetételének  nagy 

állandósága  igen  súlyos  functiozavart  dérit  ki,  ott  a gyógy- 
szerek is  hatástalanok  szoktak  maradni. 

Ez  az  eset  vagy  a nephritis  acuta  súlyos  stádiumában 
fordul  elő,  amikor  a kedvező  változás  még  mindig  bekövet- 
kezhetik,  vagy  az  idült  nephritisek  utolsó  stádiumában,  amikor 
a vese  olyan  terjedelemben  pusztult  el,  hogy  a therapia  sze- 
repének végéhez  jutott.  Bár  ebben  a stádiumban  diureti- 
cumoktól  eredmények  nem  is  várhatók,  hasznos  alkalmazá- 
sukra elég  tág  tér  nyilik  a vesebajok  lefolyásának  amaz  idő- 
szakában, amelyben  a veseműködés  kevésbé  zavart.  Abban 
a stádiumban,  amikor  még  a vesebajos  kezelése  sikert  igér, 
a pharmakotherapia  annál  fontosabbá  válik,  mert  bizonyos 
fokig  corrigálhatja  a diaetás  kezelés  eredményeit  és  igy  nem 
egyszer  teszi  lehetővé  azt,  hogy  a betegek  szabadabban  ét- 
kezhessenek. 

A diuresis  gyógyszeres  előidézésének  módjait  ismerik,*) 
de  azok  hatásmódját  a vesebaj  befolyásolhatja  és  azért  nem 
lesz  fölösleges,  ha  velük  a vesebajosoknak  speciális  viszonyai 
szempontjából  röviden  még  foglalkozunk. 

A'  vér  colloidtartalma  duzzadás!  nyomásánál  fogva 
(Quellungsdruck)  magához  köti  az  annak  alkatrészét  képező 
sóoldatot.  Ez  az  oka  annak,  hogy  a vese  oly  nehezen  képes 
a vértől  vizet  (sóoldatot)  elvonni.  Ha  ellenben  a vér  viz- 
vagy  sóoldattartalma  megnő,  colloidjainak  vizkötő  képessége 
megfelelő  mértékben  csökken  és  ez  a körülmény  diuresist 
indit  meg.  A sók  diuretikus  hatása  részben  azon  alapszik, 
hogy  a vért  hydraemiássá  teszik.  A sódiuresis  másik  ténye- 
zője talán  a sók  vizvonzása  a hugycsatornácskák  felé,  mihelyt 
azok  kiválasztatásuk  után  odáig  eljutottak.  Ezt  a hatásukat 
Mayer  H.  nagyon  jellemző  módon  «tubularis  diarrhoeának» 
nevezi. 

Sókat  mint  diureticumokat  vesebajosoknál  azonban  csak 
nagyon  kevés  haszonnal  és  nagyon  ritkán  alkalmazhatunk. 
Amikor  reájuk  szükség  volna,  akkor  a fennálló  sóretentio 
és  az  ennek  folytán  amúgy  is  meglevő  hydraemia  élénken 
bizonyltja,  hogy  a sódiuresis  alapföltételei : a hydraemiának 
diuresishez  vezető  hatása  és  a só  kiválaszthatósága  nincsenek 
meg,  vagy  korlátoltak. 

A diuresis  elősegítésének  másik  módja  a vese  keringé- 
sének befolyásolásán  alapszik.  A keringésnek  két  tényezője 
függ  össze  a diuresissel : a vérnyomás  és  a vese  vérkerin- 
gésének sebessége.  A vérnyomás  emelkedését  maga  a termé- 
szet is  segítségül  veszi,  valószínűleg  az  adrenalinaemia 
közvetítésével.  Gyógyszeres  fokozásához  folyamodni  nem 
szoktunk. 

A vese  keringési  sebességének  fokozása  kétféle  módon 
látszik  elérhetőnek.  Az  egyik  mód  a keringést  a centrum,  a 
szív  felől  fokozza.  Eredményesen  akkor  alkalmazhatjuk,  ha 
a vesebajt  a szív  insufficientiája  kiséri.  Leghatásosabb  esz- 
köze a digitális,  amely  a diuresist  az  általános  keringés 
javításán  kívül  azáltal  is  előmozdítja,  hogy  Lőwi  és  Jonescu 
vizsgálatai  szerint  ellentétben  a többi  szerv  érrendszerére 
gyakorolt  hatásával,  a vese  ereit  tágítja. 

A vese  vérkeringésének  gyorsítására  ez  a másik  mód: 
a vérkeringés  akadályának  leszállítása  magában  a vesében. 
Minden  olyan  anyagnak,  amely  a vese  utján  válik  ki,  meg 
van  Abeles  és  Grützner  tapasztalatai  szerint  az  a hatása,  hogy 
a vese  ereit  tágítja.  Miután  azonban  a veseinsufficientia 
éppen  ezen  anyagok  felhalmozódásával  jár,  a vese  erei  bete- 
geinknél amúgy  is  ezek  hatása  alatt  állanak  és  igy  valószínűleg 
tágultak.  Tágulatukat  azonban  néha  módunkban  áll  fokozni. 
Talán  igy  hatnak  azok  az  aetherikus  olajok,  amelyeknek 
hatásán  alapszik  a diuretikus  növényi  praeparatumok  (spe- 
cies diureticae  stb.)  alkalmazása. 

De  lehetséges,  hogy  azok  a vesének  elválasztó  elemeit 
közvetlenül  is  izgatják.  Nagyon  valószínű,  hogy  ilyen  köz- 
vetlen hatás  eredménye  a coffein  által  előidézett  diuresis. 
A coffein  általában  nem  tartozik  a nagyon  megbízható  diu- 
reticumok  közé.  Ennek  oka  az,  hogy  a coffein  sokféle  hatása 
részben  ellentétes  eredménnyel  jár.  A vasomotoros  centrum 
izgatása  utján  növeli  a vérnyomást,  de  a diastole  csökken- 
tése folytán,  alább  szállítva  a szívműködésnek  eredményét, 
az  azt  leszállítja.  A vesére  gyakorolt  specifikus  hatását  ellen- 
súlyozhatja szívhatása  érhatásával  kapcsolatban,  ha  a kettő 
együtt  a keringést  lassúbbá  teszi.  Schrödernek  sikerült  ezen 
ellentétes  hatások  közül  a diuretikus  hatásnak  megbízható 
érvényesítése.  Ezt  az  érgörcs  pharmakologikus  ellensúlyo- 
zásával érte  el.  Amit  igy  Schröder  a coffeinnal  együttesen 

alkalmazott  más  gyógyszerekkel  idézett  elő,  azt  vesebajnál 
előidézi  a retentio,  amely  a vese  ereit  tágan  nyitva  tartja. 

Azért  a coffein  és  annak  kettős  sói  sehol  sem  oly  meg- 
bízható diureticumok,  mint  éppen  vesebajoknál.  Alkalmazá- 
suknak igen  nagy  előnye,  hogy  bőralatti  injectiók  alakjában 
adhatók.  Velük  körülbelül  egyenértékűek  a diuretin,  az  agu- 
rin,  az  uropherin,  a theocin  stb.  stb.*) 

Még  mindig  nem  tudjuk,  hogy  a calomel  a diureticu- 
moknak  melyik  csoportjához  tartozik.  Azt  a mai  alkalommal 
csak  azért  emlitem,  hogy  óva  intsem  Önöket  alkalmazásától 
vesebajosoknál. 

Az  említett  diureticumoknak  legszembeötlőbb  hatása  a 
vizelet  mennyiségének  szaporítása.  De  vesebajos  betegeink- 
nél nem  ez  a célunk.  Azok  vizegyensulya  nedveik  oldott 
molekuláinak  számához  alkalmazkodik  és  azért  magának  a 
víznek  fokozott  kiválasztásával  nem  sokat  nyerünk.  Szeren- 
csére legjobb  diureticumaink,  a cotfein-  és  theobromin-cso- 
porthoz  tartozók,  nemcsak  viz-diureticumok.  Egészséges 
embernél  azok  a viz  kiürülése  mellett  a só  kiürülését  is  elő- 
segítik és  vesebajosoknál,  ha  egyáltalában  hatnak,  ugyanezt 
teszik.  Azért  a «dechloruratiónak»,  a feltorlódott  só  kitaka- 
rításának, nagyon  hasznos  segédeszközei.  De  még  ennél  is 
többet  használhatnak.  Kövesi  és  Róth-Schulz  azt  találták, 
hogy  a nitrogenretentiós  esetekben  a nitrogén  kiürülését  is 
elősegíthetik,  sőt  láttak  olyan  eseteket,  amelyekben  a diure- 
ticumok alkalmazását  a vizelet  molekuláris  concentratiójának 
fokozódása  követte,  amelyekben  tehát  az  oldott  anyagok 
kitakarítását  ezek  a gyógyszerek  jobban  segítették  elő,  mint 
a vizét. 

Ezek  után  a diureticumokat  a vesebajosok  therapiájában 
nagyon  becses  eszközöknek  kell  tartanunk.  Ne  Ítéljenek 
értékük  fölött  abból,  hogy  nagyon  súlyos  esetekben  hatás- 
talanok, hanem  támogassák  segítségükkel  vesebajos  betegeik- 
nek diaetás  kezelését  abban  az  időben,  amikor  az  még  ered- 
ménnyel járhat. 

Amikor  sem  a diaeta,  sem  a diuresisnek  befolyásolása, 
sem  a szívműködésnek  javítása  nem  jár  sikerrel,  akkor  nyis- 
sák meg  bőven  a szervezetnek  vicariáló  útjait.  Ezek  a bél 

és  a bőr.  Hashajtók  és  izzasztók  sokat  kitakaríthatnak  a 
veseinsufíicientia  folytán  fölhalmozódott  anyagokból  és  ideig- 
óráig  hozzájárulhatnak  betegük  életben  tartásához. 

Ha  életüket  közvetlenül  veszélyezteti  a vizkór,  akkor 
nehezen  ugyan,  de  mégis  reászánjuk  magunkat  a bőrnek  és 
a savós  üregeknek  csapolására.  Különösen  a bőr  csapolását 
végezzük  aggodalommal.  A vesebajos  nagyon  hajlamos  az 
infectióra  és  nagyon  rosszul  áll  ellene. 

Ha  a beteget  az  uraemia  fenyegeti  életveszéllyel,  akkor 
étrendjéből  a fehérje  lehetőleg  egészen  megvonandó.  Kérdés, 
nem  volna-e  hasznos  anyagcseréjüknek  diaetás  utón  történő 
redukálását  megtoldani  gyógyszerek  utján  elérhető  reductió- 
val.  Az  állatkísérlet  csakugyan  biztató  eredményekhez  vezet 
ezen  az  utón. 

Azt  találtam,  hogy  a két  vesének  kiirtása  után  az  állatok 
életét  megnyujtja  a curara,  nyilvánosan  azért,  mert  izom- 
működéseiket és  anyagcseréjüknek  ezzel  összefüggő  folya- 
matait korlátozza.  A fehérjeanyagcserére  gyakorolt  jelen- 
tékeny lassító  befolyásánál  fogva  a másik  szóba  jöhető 
gyógyszer  a chinin. 

E^ek  felől  azonban  biztos  Ítéletre  jogosító  tapasztalataink 
nincsenek,  ellenben  minden  kétségen  fölül  áll,  hogy  uraemia 
ellen  jól,  és  nem  egyszer  életmeiitőleg  hat  a bőséges  érvágás. 
Nem  nagyon  hiszek  abban,  hogy  a néhány  száz  köbcenti- 
méternyi vérben  foglalt  méreg  kiürülése  az  érvágás  után 
volna  oka  annak  a néha  egészen  meglepő  fordulatnak,  amelyet 
uraemiánál  észlelhetünk.  Lehet,  hogy  az  érvágás  inkább  a 
keringési  viszonyoknak  megváltoztatása  utján  hat,*)  de  akár 
mi  is  legyen  hatásának  mechanismusa,  örvendetes  dolog,  hogy 
az  orvosok  ezen  régebben  minden  kritika  nélkül  alkalmazott, 
majd  későbben  teljesen  elhagyott  eljáráshoz,  az  uraemia  keze- 
lésénél visszatértek. 

Az  érvágás  a súlyos  uraemiás  rohamokon  kívül  sokszor 
nagyon  jól  hat  az  uraemiás  főfájás  ellen  is. 

Hatása  természetesen  mulékony,  és  nem  lehetetlen,  hogy 
közvetítője  a vesebajos  nagy  vérnyomásnak  redukálása.  Az 
uraemiásnak  tartott  főfájásoknak  egy  része  csakugyan  javul, 
ha  a vérnyomás  csökken,  és  azért  az  uraemiás  főfájás  ellen 

néha  akkor  járunk  el  eredménnyel,  ha  therapiánk  a vér- 
nyomás csökkentéséhez  vezet.  Erre  az  érvágáson  kívül,  bár 
nem  csalhatatlan,  de  legmegbízhatóbb  módunknak  megint  a 
«dechloruratio»  bizonyult.  Mióta  a só  elvonás  ezen  eredmé- 
nyére Ambard  és  Beaujard  fölhívták  a figyelmet,  észleleteiket 
többen  megerősítették.  E hatás  felhasználása  azonban  nem- 
csak az  uraemiás  főfájás  szempontjából  értékes.  Azt  kihasz- 
nálhatjuk a vesebajhoz  társuló  szívinsufíicientia  esetében  a 
digitalishatás  támogatására  és  a szívizom  munkájának  meg- 
könnyítésére is. 

Áttekintve  a diífus  vesebajok  therapiáját,  nincs  okunk 
az  elégedetlenségre.  Abban  elérhetjük  a belorvosnak  egyik 
legfontosabb  célját,  amelyen  túl  therapiája  ott,  ahol  a beteg- 
ség alapját  képező  folyamatra  befolyása  nincs,  nem  halad- 
hat. Ez  a cél  abból  áll,  hogy  az  élet  fentartására  fontos  szervek 
működési  zavarainál  e szerveknek  feladatát  összhangzásba 
hozza  munkaképességükkel. 

Munkaképességük  csökkenése  az  életet  éppen  felada- 
tuknak nem  teljesített  része  utján  veszélyezteti  és  ha  az 
orvosnak  sikerül  a szükséglet  és  ez  elvégzett  munka  közti 
különbséget  eltüntetni,  akkor  elérheti  azt,  hogy  a halál  ne 
következzék  be  időnek  előtte,  hanem  csak  akkor,  ha  a beteg- 
ség progressiója  az  illető  szerv  működését  az  absolut  élet- 
képtelenségnek megfelelő  határig  szállította  alá.  Idült  vese- 
bajoknál kedvező  esetben  az  igy  elért  időnyereség  nagyon 
hosszú  lehet. 

Függelék. 

Táblázatok  a veseinsiifficientiában  szenvedők  táplálkozásának 

előírásához. 

Fennjáró  felnőtt  betegnek  kalóriaszükséglete  2100—2400  kai. 
Ágybanfekvő  » » » 1800 — 2000  » 

E kalóriaszükségletből  70 — 80  g.  fehérjével  elégítendő 
ki,  ha  a beteg  veséje  azt  retentio  nélkül  elbírja. 

A napi  konyhasómennyiség  10 — 12  g.  legyen,  ha  konyhasó- 
retentio  nincs. 

A folyadékfogyasztás  2000  ccmnél  magasabbra  ne  emel- 
kedjék. 

Veseinsufficientiás  beteg  diaetájának  megállapításánál 
kalóriaszükségletéből  induljunk  ki.  Azt  annyi  fehérjével 
fedezzük,  amennyinek  megfelelő  nitrogén  kiválasztására  veséje 
képes  (19  N megfelel  6 25  g.  fehérjének).  A fehérjét  tartal- 
mazó táplálékok  megválasztásakor  a sóbevitelre  is  figyelem- 
mel legyünk.  A fehérjével  nem  fedezett  kalóriaszükségletet 
fehérjementes  tápszerekkel  fedezzük. 

Az  étrend  összeállítását  megkönnyítik  a következő 
táblázatok : 


I.  Fehérjét  és  konyhasót  nem, 

vagy  100 

kalóriának 

megfelelő 

mennyiségeiben  alig 

tartalmazó  tápszerek. 

100  kalóriát  tartalmaz 

fehérje 

konyhasó 

víz 

12  g.  növényi  olaj  

— 

— 

— 

11  g.  csukamájolaj 

— 

— 

— 

13  g.  sótalan  vaj 

01 

001 

1-7 

26  g.  cukor 

— 

— 

— 

27  g.  tejcukor 

— 

— 

— 

32  g.  méz 

0-3 

— 

6 

38 — 50  g.  szárított  gyümölcs  . 

07 

0-0-06 

10-14 

140  g.  szőlő 

075 

0-04 

120 

240  g.  eper 

1-0 

0-02 

209 

36 — 44  g.  marmelade,  vagy  gyű- 

mölcsgelée 

0-04 -01 

— 

11—18 

13  g.  csontvelő 

0-4 

— 

0-0 

II.  100  kalóriát  tartalmazó  mennyiségben  í— 4 g.  fehérje  és 
elenyésző  kis  mennyiségű  konyhasó  foglaltatik. 


100  kalóriát  tartalmaz 

fehérje 

konyhasó 

víz 

41  cc  tejszín 

1-6 

005 

27-7 

43  cc  savanyu  tejföl 

1-7 

006 

28-8 

24  g.  Neucháteli  Gervais  sajt  . 
180  -200  g.  alma,  körte,  barack, 

3-2 

003 

10-2 

szilva,  reineclaude  .... 

0-6 -1-8 

— 

160—170 

100  kalóriát  tartalmaz 

fehérje 

konyhasó 

víz 

320  g.  málna 

3-2 

— 

272 

17  g.  dió,  mogyoró,  mandula  . 

20— 2*6 

— 

1-2 

54  g.  gesztenye 

2-2 

— 

24 

21  g.  hízott  libahús*)  .... 

3-5 

— 

8-3 

25  g.  hízott  disznóhus  .... 

3-5 

0-003 

14 

32—35  g.  liszt  

2-7 

— 

4-2 

33  g.  maccaroni 

2-9 

0-02 

4-2 

33  g.  dara 

2-4 

— 

4-0 

114  g.  burgonya 

1-7 

007 

85-5 

30  g.  rizs 

1-8 

0-002 

3-8 

III.  100  kalóriát  tartalmazó  mennyiségben  U—10  g. 

elenyésző  kevés  konyhasó  foglaltatik. 

fehérje  és 

100  kalóriát  tartalmazó  mennyiség  fehérje 

konyhasó 

víz 

28  g.  tojás  sárgája**)  . . 

. . 4-3 

001 

14-3 

33  g.  kövér  marhahús  . . 

. . 5-8 

0-08 

19-0 

84  g.  borjú  velő 

. . 7-4 

0-04 

71-0 

29  g.  kövér  bárányhus  . . 

. . 4-9 

— 

16-0 

44  g.  marha-  v.  borjunyelv 

. . 6-7 

— 

29-0 

37  g.  száraz  lencse,  borsó 

. . 6-5 

0-02-0-08 

4-8 

31  g.  száraz  bab  

7-8 

0-03 

4-0 

*)  Hús  nyersen,  szárnyasoké  csontok  és  hulladékok  nélkül  értendő. 
**)  Egy  tyúktojás  sárgája  16  9 g = 59  kai. 

IV.  100  kalóriát  tartalmazó  mennyiségben  10  g.-nál  több  fehérje 
és  elenyésző  kevés  konyhasó  foglaltatik. 

100  kalóriát  tartalmaz 

fehérje 

konyhasó 

víz 

30  g.  plasmon 

. . 20-2 

0-06 

3-3 

25  g.  roborál 

. . 19-1 

— 

2-4 

60  g.  kövér  borjúhús  . , 

. . 11-2 

010 

47 

67  g.  sovány  disznóhus  . 

. . 13-1 

0-01 

49 

76  g.  » bárányhus  , 

. . 12-6 

— 

69 

90  g.  csirkehús 

. . 15-7 

— 

68-6 

V.  100  kalóriát  tartalmazó  mennyiségben  1 — 4 g. 

0‘10—0‘30  g.  konyhasó  foglaltatik. 

fehérje  és 

100  kalóriát  tartalmaz 

fehérje 

konyhasó 

víz 

38—42  g.  kenyér  .... 

. . 2 0— 2-8 

0-20 -0-30 

13—16 

29  g.  kétszersült 

. . 2-20 

0-11 

2-75 

300  g.  répa  

. . 3-0 

0-30 

260-0 

400  g.  tök 

. . 3-2 

0-12 

360-0 

400  g.  dinnye 

. . 2-4 

— 

378-0 

VI.  100  kalóriát  tartalmazó  mennyiségben  4 g.-nál  több  fehérje 
és  O'IO  g.-nél  több  konyhasó  foglaltatik. 

100  kalóriát  tartalmaz 

fehérje 

konyhasó 

víz 

149  cc  tej 

. . 4-8 

0-26 

130-9 

60  g.  tojás*) 

. . 7-3 

0-13 

44-2 

25  g.  somatose 

. . 20-0 

0-17 

2-5 

25  g.  sanatogen 

. . 19-6 

0-11 

2-2 

81  g.  sovány  marhahús  . 

. . 17-1 

0-18 

68-0 

60  g.  közönséges  hús  . . 

. . 12-0 

0-18 

43-0 

100  g.  sovány  borjúhús  . 

. . 19-0 

016 

78-0 

350  g.  karfiol 

. . 6-3 

0-18 

319-0 

256  g.  kalarábé 

. . 54 

0-23 

220-0 

*)  Egy  tyúktojás  héja  nélkül  54,9  g 100  kalóriát  60—300  g.  édes 
vizi  halhús  tartalmaz.  Sótartalma  01®/e,  vagy  ennél  kisebb.  Fehérjetar- 
talma 6-20,  víztartalma  45— 83®/o. 

100  kalóriát  tartalmaz 

fehérje 

konyhasó 

víz 

340  g.  káposzta 

5-7 

0-50 

303-0 

595  g.  saláta 

7-7 

0-30 

552-0 

556  g.  paradicsom 

3-9 

0-61 

518-0 

357  g.  paraj 

9-6 

071 

331-0 

Sóretentióban  szenvedő  betegnek  sózás  nélkül  főzetünk 
és  a megengedhető  sómennyiséget  kezébe  adjuk. 

A leves  rendes  sótartalma  1 — 1’5%. 

Egy  «portio*  hús  rendesen  2 - 3 g.  konyhasót  tartalmaz. 
Füstölthusok,  conservek  stb.  sótartalma  sokkal  nagyobb. 

Az  étrend  összeállításakor  a következő  24  órára  szóló, 
kevés  fehérjét,  konyhasót  és  vizet  tartalmazó  sémából  indul- 
hatunk ki. 


Kalória 

fehérje 

konyhasó 

víz 

200  g.  tejszín  (teával)  .... 

500 

8-4 

0-24 

135 

5 tojás  sárgája 

295 

12-9 

0-03 

43 

200  g.  kenyér  (sótalan)  . . . 

500 

12-5 

— 

70 

20  g.  csontvelő 

198 

— 

— 

— 

-40  g.  vaj 

300 

— 

— 

— 

25  g.  kocka  cukor  (5  darab)  . 

100 

— 

— 

— 

80  g.  tejcukor 

300 

— 

— 

— 

A cukor  és  a tejcukor  oldására 
600  cc  tea  és  ugyanannyi 
limonádé  vagy  orangeade  . 

1200 

Összesen;  2193  33'8  0*27  1448 


A beteg  N,  NaCl  és  viztolerantiája  szerint  ennek  a 
sémának  tételeit  kicserélhetjük  a táblázatban  foglaltak  közül  a 
megfelelőkkel  és  kezébe  adhatjuk  a megengedhető  konyhasó- 
mennyiséget.*) 


*)  Részletesebb  tápszerösszeállitások  közül  a gyakorló  orvosnak 
ajánlható:  Schall  u.  Helsler,  Nahrungsmitteltabelle,  Würzburg  1910. 


Az  elhízásról. 


Tisztelt  hallgatóim! 


A veseinsufficientiának  tanával  foglalkozva,  előttünk 
állott  a szervezet  chemiai  összetételében  észlelhető  állandó- 
ságnak nagy  problémája.  Láttuk,  hogy  azt  mi  módon  védi 
meg  a szervezet,  reguláié  berendezéseinek  bámulatos  harmó- 
niában egyesülő  működéseivel,  és  hogy  milyen  módon  zavar- 
ják meg  ezen  harmóniát  a vesének  rendellenesekké  váló 
functiói.  A vesebajosok  észlelése  sok  tekintetben  egészitette 
ki  ismereteinket  a szervezet  állandó  összetételének  feltételei 
felől  és  most,  hogy  ezen  ismeretek  birtokába  jutottunk, 
eredményesen  láthatunk  hozzá  a szervezet  állandó  össze- 
tételének megőrzéséhez,  mikor  azt  vesebajok  fenyegetik. 

A vese  azonban  csak  a szervezet  nedveinek,  milieu 
intérieurjének,  állandósága  fölött  őrködik  és  annak  szöveteire 
csak  közvetve,  ezen  nedvek  összetételének  szabályozása  utján 
hat.  Sőt  szabályozó  működése  még  ezen  restrictión  túl 
is  egyoldalú.  Az  ugyanis  nem  a szervezetben  keringő  anya- 
gok absolut  mennyiségére,  hanem  csak  azok  concentratiójára 
és  nem  is  azok  mindegyikére  terjed  ki.  Ezek  a nedvek 
nemcsak  az  anyagcsere  salakjait,  nemcsak  azokat  az  anya- 
gokat szállitják,  amelyek  a vese  kiválasztó  működésének 
körébe  esnek,  hanem  ezeken  kivül  a szövetek  felépítéséhez 
és  az  azok  működésének  fentartásához  szükséges  energiát 
szolgáltató  anyagokat  is.  Az  utóbbiak  a fehérjék,  a szénhyd- 
ratok  és  a zsírok.  Concentratiójuknak,  mennyiségüknek  sza- 
bályozása a vese  működésével  csak  igen  távolról  áll  össze- 
függésben és  talán  még  sokkal  bonyolultabb  folyamatoknak 
eredménye,  mint  a viz-,  a só-  és  az  anyagcsere  oldott  salak- 

jainak  forgalma  és  azok  állandó  concentratiójának  sza- 
bályozása. 

Ezeknek  az  anyagoknak  fölhasználása,  elbontása,  füg- 
getlen azoknak  a szervezetbe  jutó  mennyiségétől  és  azt  egyes- 
egyedül  a szervezet  szükséglete  szabja  meg.  E szükséglet 
fedezésére  a táplálkozás  szolgál,  amelynek  szabályozója 
az  étvágy.  A táplálkozás  módja  és  az  elfogyasztott  táp- 
lálék mennyisége  napról-napra  változik,  de  hogy  e válto- 
zások közben  az  étvágy  milyen  megbízható  őre  a szük- 
séglet kielégítő  és  mégsem  túlságos  fedezésének,  azt  számok- 
ban kifejezhető  törvényszerűségek  mutatják.  Ezek  a törvény- 
szerűségek fölismerhetők  a csecsemő  és  a gyermek  súly- 
gyarapodásának  görbéjében  és  felismerhetők  a felnőtt  ember 
súlyának  állandóságában  is,  amely  nemcsak  az  egyes  embernél 
állapítható  meg,  de  az  egészséges  felnőtt  emberek  nagy 
tömegének  átvizsgálásakor  Quetelet  törvényében  válik  látha- 
tóvá. A felnőtt,  egészséges  ember  súlya  legföljebb  néhány 
kilogrammal  különbözik  annyi  kilogrammtól,  amennyi  centi- 
méterrel magasabb  az  illető  egy  méternél.  Tehát  pl.  170  cm 
magasságú  ember  szabályos  súlya  körülbelül  70  kilogramm 

A physiologiai  állandók  nem  olyanok,  mint  a physikaiak* 
és  a chemiaiak  és  azért  Quetelet  törvényét  se  vegyék  betű 
szerinti  értelmében,  de  ez  nagyjában  helyes  mértékét  adja 
az  ember  normális  súlyviszonyainak. 

Ezek  állandóságának  azonban  nem  egyedüli  föltétele 
az  étvágynak  alkalmazkodása  a szükséglethez.  A táplálko- 
zást az  étvágyon  kivül  csakugyan  sok  mindenféle  szokás 
befolyásolja,  amelyek  kialakulását  ugyan  az  étvágy  és  igy  köz- 
vetve a szükséglet  irányította,  de  amelyek  az  emberi  viszo- 
nyok végtelenül  szövevényes  összeségének  befolyása  alatt  is 
állanak.  Ezek  a befolyások  rendkívül  gyakran  adhatnak 
alkalmat  arra,  hogy  a szükséglet  és  az  étvágy,  vagy  az  étvágy 
és  a táplálkozás  módja  közti  összefüggés  megváltozzék.  Az 
anyagcsere  physiologiájának  köszönjük  annak  fölismerését, 
hogy  mi  történik  akkor,  ha  ez  a harmónia  megzavartatik. 
Ha  valaki  a szükségesnél  többet  eszik,  akkor  szervezete 
a bevitt  energiatöbbletet  zsir  alakjában  raktározza  el.  Ha 
pedig  az  energiabevitel  alatta  marad  a szükségletnek,  akkor 
a hiány  fedezésére  a zsirraktárak  megnyílnak  és  a szervezet 
a beléjük  zárt  energiatartalékból  merít. 

E berendezés  jelentőségét  a testsúly  ingadozásának 
szempontjából  könnyen  átláthatják.  Ha  a kalorimeter  bom- 
bájában 1 g fehérjét  teljesen  elégetünk,  akkor  az  átlagosan 
5,7  kalóriát  produkál.  Állati  szövetből  származó  zsírnak 
kaloriatartalma,  ugyancsak  teljes  elégetéskor,  ellenben  9,5 
kalóriának  bizonyul.  Az  izomszövet  fehérjetartalma  talán 
21,4,  a zsírszövet  zsírtartalma  pedig  körülbelül  84'Yo-ra  tehető. 
Ebből  könnyen  fogalmat  alkothatnak  maguknak  afelől, 
mekkora,  a súlyingadozások  korlátoltsága  szempontjából, 
annak  a körülménynek  jelentősége,  hogy  a kalóriaszükséglet 
és  a kaloriabevitel  közötti  eltérések  a szervezetnek  zsir- 
szövettartalmát  és  nem  pl.  izomzatának  tömegét  befolyásol- 
ják. Ha  valaki  kalóriaszükségletének  teljes  kielégítése  után 
még  100  g.  sovány  borjúhússal,  vagy  2 deciliter  bajor  sörrel 
100  kalóriát  hozna  be  szervezetébe,  akkor  ez  a fölösleg 
legalább  82  g.  súlynövekedést  vonna  maga  után,  ha  az  izom- 
szövet alakjában  rakódnék  le  és  csak  12,5  g.  súlynövekedést 
okoz  a valóságban,  miután  azt  a szervezet  mint  zsírt  tartja 
vissza.  Elképzelhetik,  hogy  ez  a körülbelül  70  g súlykülönbség 
100  kalóriánként  mit  jelent  akkor,  ha  nem  egyszeri,  hanem 
rövidebb  vagy  hosszabb  időn  át  bejutó  állandó  fölöslegek 
elraktározásáról,  vagy  állandó  hiányok  fedezéséről  van  szó. 

Ezt  megfontolva,  átláthatják,  hogy  az  ember  testsúlyá- 
nak szabályozásában  nemcsak  az  étvágy  és  a szükséglet 
közti  összhangzásnak,  hanem  egyúttal  annak  is  nagy  jelen- 
tőséget kell  tulajdonítanunk,  hogy  ezen  összhang  zavarainak 
eredményeit  nagy  mértékben  csökkenti  az,  hogy  e zavarok 
lényegileg  csak  a zsirképzés  és  a zsirelhasználás  módosítá- 
saihoz vezetnek. 

De  bármily  kis  tömegbe  zárja  is  a szervezet  a bele- 
jutó kaloriafölösleget  és  bármily  kevés  zsírszövetet  is  olvaszt 
be  kaloriadeíicitének  pótlására  e deficit  nagyságához  képest, 
a zsírszövet  tömegének  változásai  hónapok  és  évek  folyása 
alatt  igen  nagyokká  válhatnak  akkor,  ha  a kalóriaszükséglet 
és  a kaloriabevitel  közt  állandóan  ugyanazon  irányú  különb- 
ség áll  fenn.  Ha  ez  a különbség  kaloriafölösleget  jelent, 
akkor  az  ember  idővel  elhízik,  ha  pedig  az  hiányt  jelent, 
akkor  fokonként  lesoványodik. 

A dolgozó  embernek  kalóriaszükséglete  nagy.  Ha  az  a 
dolgozó  ember  egyúttal  szegény  is,  akkor  több  a kilátás 

Dr.  báró  Korányi  Sándor  : Belorvostani  előadások.  II.  9 

lesoványodására,  mint  elhízására.  Klinikánk  beteganyagának 
természetéből  következik,  hogy  abban  elhízott  emberekkel 
csak  nagyon  ritkán  van  dolgunk.  Pedig  a praxisban  Önök- 
nek sokszor  lesz  alkalmuk  az  elhízás  ellen  küzdeni  és  ez 
indít  arra,  hogy  mai  előadásomban,  ritka  alkalmat  ragadva 
meg,  az  elhízás  pathologiáját  és  therapiáját  tekintsem  át. 

Betegünk  15  éves  leány.  Négy  hónap  óta  székrekedés- 
ben szenved.  Eközben  egy  Ízben  hirtelen  hasfájdalmak  lep- 
ték meg.  A fájdalmak  helye  az  appendixnek  felelt  meg. 
Fennállásuk  alatt  vizelési  zavarai  voltak.  Valószínűnek  tar- 
tom, hogy  appendicitis  rohamban  szenvedett,  de  ma  appen- 
dixének megbetegedésére  valló  tüneteket  nála  megállapítani 
nem  tudok.  Székrekedése  és  itt-ott  mutatkozó  fájdalmasság 
hozta  őt  klinikánkra.  Figyelemmel  fogjuk  kisérni  állapotát, 
hogy  őt  a panaszainak  tárgyát  képező  jelenségeknek  meg- 
felelő therapiában  részesítsük,  de  a cél,  amiért  őt  tanter- 
münkbe hoztam,  nem  bélzavarainak  megbeszélése,  hanem 
kövérsége.  Betegünk  sokkal  fejlettebbnek  látszik,  mint  ahogy 
az  fiatal  korának  megfelelne.  Súlya  87  kgr.,  holott  magassága 
csak  155  cm.  Ez  a nagy  eltérés  a Quetelet~íé\e  törvénytől 
számokban  fejezi  ki  azt,  amit  rajta  mindenki  meglát,  azt, 
hogy  ő igen  nagy  mértékben  elhízott. 

Különösen  arcának  alsó  részén,  mellein,  hasán,  fartáján 
és  combjain  láthatjuk  teste  alakjának  azt  a megváltozását, 
bőr  alatti  kötőszövetének  azt  a tömeggyarapodását,  amely 
az  elhízásra  nézve  jellemző. 

Az  elhízás  diagnosisának  felállítása  könnyű,  de  annál 
sokkal  nehezebb  kérdés  annak  eldöntése,  hogy  adott  eset- 
ben az  elhízás  kóros  jelentőségü-e  vagy  nem,  valamint  annak 
meghatározása,  hogy  az  elhízásnak  mi  az  oka.  Az  elhízás 
kóros  lehet  eredeténél,  vagy  fokánál  fogva.  Hogy  hol  van 
az  a határ,  amelyen  túl  bármilyen  eredetű  elhízást  is  kóros- 
nak kell  tartanunk,  annak  megjelölése  számokban  lehetetlen. 
Eltérések  a Quetelet~íé\Q  szabálytól  felfelé  és  lefelé  egyaránt 
olyan  embereknél  is  előfordulnak,  akik  minden  tekintetben 
egészségeseknek  tartják  magukat  és  azok  is.  Ha  170  cm-es 
ember  70  kgr.  helyett  75  — 76  kgrot  nyom,  ez  az  ember  még 
távolról  sem  tekinthető  elhízottnak  a szónak  orvosi  értel- 
mében. A kóros  elhízásnak  szám  szerinti  definitiójához 
némileg  közelebb  hoz  az  általános  orvosi  tapasztalatoknál 

az  életbiztosító  társaságok  statisztikája.  Ez  a statisztika  azt 
mutatja,  hogy  olyan  embereknek,  akik  magasságuknak  centi- 
méterenként 530  g.-nál  többet  nyomnak,  időelőtti  mortalitása 
nagy.  A statisztika  szerint  tehát  170  cm  magas  embernek 
kétes  prognosist  nyújtó  súlya  90  kgrnál  kezdődnék.  A Que- 
íelet-féle  számot  véve  alapul,  amit  ugyan  nem  tehetünk  tel- 
jesen kifogástalanul,  miután  betegünk  még  csak  15  éves, 
tehát  nem  felnőtt,  miután  magasssága  155  cm,  szabályos 
testsúlya  55  kgr.  volna.  Az  életbiztosító  társaságok  tapaszta- 
latai alapján  testsúlyát  már  akkor  sem  tekinthetnek  jelentő- 
ség nélkülinek,  ha  az  0,53  X 1^5  = 82  kgr  volna  és  igy 
még  kevésbé  tekinthetjük  ilyennek  az  ő 87  kgros  test- 
súlyát. 

De  bármily  értékesek  legyenek  is  a nagy  számokból 
levont  tanulságok  az  életbiztosító  társaságok  szempontjából, 
azokra  nem  helyezhet  túlságosan  nagy  súlyt  az  orvos,  aki- 
nek az  egyénnel  és  nem  az  egyének  nagy  tömegével  kell 
foglalkoznia  és  azért  az  elhízás  ama  fokának  meghatározá- 
sánál, amely  már  therapiát  követel,  a testsúly  nagysága 
magában  nem  lehet  irányadó  és  az  orvos  kórosan  elhízott- 
nak jogosan  csak  azt  a betegét  tarthatja,  akinek  elhízása 
functiózavarokkal  jár,  vagy  előreláthatólag  ilyenekkel  fenye- 
get. A gyakorlat  azt  mutatja,  hogy  különböző  embereknél 
ez  nagyon  különböző  testsúlygyarapodással  következhetik  be. 

Elhízásnál  a kóros  functióknak  nagy  része  a felhalmozó- 
dott zsir  súlyának  és  térfoglalásának  következménye. 

A bőralatti  kötőszövetet  elárasztó  zsir  a bőrnek  vérreli 
ellátását  relatíve  rosszabbá  teszi  a rendesnél.  A bőrnek  vérreli 
ellátása  azonban  a hőszabáhmzásnak  egyik  fontos  tényezője 
és  ha  az  rosszabbá  válik,  akkor  a bőr  functióképessége  a 
hőháztartás  szempontjából  vészit  értékéből.  Ez  az  oka  annak, 
hogy  olyan  körülmények  közt,  amelyek  az  anyagcsere  gyor- 
sulásának, a hőképezés  fokozódásának  kedveznek,  az  elhí- 
zott ember  a hyperthermia  veszélyébe  kerül.  Ha  egészséges 
ember  izmaival  erőltetetten  dolgozik,  hőmérsékének  emel- 
kedését korlátozza  bőrének  hyperaemiája  és  fokozott  hőki- 
ndása.  Elhízott  ember  bőrének  ezen  reguláló  hatása  kevesebb 
eredménnyel  jár  és  annál  nagyobb  mértékben  szerepel  az 
ő hőháztartásában  a vizkiadás,  a verejtékelválasztás  fokozó- 
dása, mint  a hyperthermiát  megelőző,  vagy  legalább  annak 

kifejlődését  korlátozó  eszköz.  Ez  az  oka  annak,  hogy  a kövér 
ember  munkaközben  olyan  könnyen  izzad. 

Fokozott  izzadása  nemcsak  munkaközben,  a hőképzés 
fokozódása  közben  észlelhető,  hanem  az  akkor  is  előtérbe 
lép,  ha  a levegő  magas  hőmérséke  és  bő  gőztartalma  a 
hőkiadást  megneheziti.  Ha  pedig  a hőkiadás  akadálya  mellett 
a bővebb  vizelválasztás  reguláié  hatása  értéktelenné  válik,  mint 
ahogy  értéktelen  gőzfürdőben,  vagy  közömbös  hőmérsékü 
fürdőben,  akkor,  Riibner  tapasztalata  szerint,  hőszabályozásá- 
nak insufficientiája  testhőmérsékének  emelkedéséhez  vezet. 

A kövér  ember  bő  izzadása  munkaközben  az  ő moz- 
gási képességének,  ha  nem  is  nagyon  jelentékeny,  de  mégis 
csak  számbajövő  akadálya.  Sokkal  jobban  korlátozza  a kövér 
ember  munkaképességét,  ha  lélegzésének  alkalmazk^odása 
szenved  légcseréjének  szükségleteihez.  Ez  pedig  gyakran 
következik  be.  Egyik  oka  az  lehet,  ha  a kövér  ember  szívé- 
nek munkaképessége  száll  alá,  aminek  okaival  még  bőven 
fogunk  foglalkozni.  Másik  oka  a zsír  tömeges  lerakódása  a 
hasban.  Ez  a has  tartalmát  és  a hasüregen  belőli  nyomást 
fokozza.  Kevésbé  fontos  folyományai  a kövér  embereknél 
annyira  gyakori  székrekedés  és  a has  vénás  keringésének 
zavarával  összefüggő  haemorrhoidalis  állapotok.  Következ- 
ményeiben súlyosabb  dolog,  ha  a zsírral  túltelt  has  nagy 
nyomása  a diaphragmát  fölfelé  nyomja  és  annak  mozgékony- 
ságát korlátozza.  A diaphragma  nagy  légzési  mozgásainak 
megnehezitése  folytán  a lélegzés  mechanismusának  alkal- 
mazkodása is  korlátozottá  válik  és  ennek  nagyon  közönséges 
jele  a kövér  embereknek  aránylag  könnyen  bekövetkező 
elfulladása  munkaközben,  munkadyspnoeja.  Ez  a munka- 
dyspnoe  távolról  sem  olyan  fokú,  mint  pl.  a szívbajosoké 
és  eredménye  mindössze  annyi,  hogy  a kövér  ember  kevésbé 
hajlandó  erőteljes  testmozgásra,  mint  az  ép  és  ha  mozgásait 
ennélfogva  redukálja,  akkor  redukálja  kalóriaszükségletét. 
Ha  pedig  az  ő kaloriabevitele  kaloriakiadását  amúgy  is  fölül- 
múlta, akkor  ez  a reductio  kaloriafölöslegét  és  ezzel  elhízását 
még  tovább  fokozza. 

A mozgás  kerülésének  megkezdése  a kövér  ember  éle- 
tében még  más  szempontból  is  uj  stádium  kezdetét  jelenti. 
Az  izomzat  tömege,  ereje,  igénybevételének  fokától  függ.  Az 
elhízó  ember  fokozódó  testsúlya  mozgásaihoz  fokozott  izom- 

erőt  követel.  Ha  hízás  közben  az  ember  életmódja  nem  válto- 
zik, különösen  pedig  ha  izmainak  kifelé  érvényesülő,  hasz- 
nos munkája  változatlan  marad,  akkor  izomzata  testsúlyá- 
nak gyarapodásával,  és  az  izomzatnak  ezzel  összefüggő 
nagyobb  igénybevételével,  arányosan  nő  tömegében,  erősödik, 
és  Így  a testsúly  és  az  izomzat  ereje  közt  az  arány  nor- 
mális maradhat. 

Ha  azonban  az  elhízó  ember  munkadyspnoeja,  vagy 
egyéb  okok  összesége,  amelyekkel  még  foglalkoznunk  kell, 
a mozgékonyság  kisebbedéséhez  vezet,  akkor  az  izomzat 
tömege  nem  a növekvő  testsúlyához,  hanem  csökkent  mun- 
kájához alkalmazkodik  és  lassankint  megzavartatik  a test- 
súly és  az  izomerő  közötti  normális  viszony.  Az  izomzat- 
nak ezen  az  utón  kifejlődő  relatív  gyöngesége  egy  okkal 
több  a kövér  ember  munkaképességének  csorbulására  és 
egyúttal  egy  tényezővel  több  továbbhizásának  elősegítésére. 

Az  elhízás  különösen  nőknél  elég  gyakran  hoz  létre 
aránytalanságot  a lábak  hordóképessége  és  a test  súlya  között. 
Ez  az  aránytalanság  fájdalmakat  okoz,  amelyek  járás  és 
különösen  állás  közben  mind  kellemetlenebbekké  válnak. 
Megvizsgálva  az  ilyen  betegek  lábát,  mindaddig  nem  látunk 
semmit,  mig  talpra  nem  állanak.  Ekkor  észrevehetjük,  hogy 
lábuk  boltozata  ellapul  és  csakugyan  egészen  jellemző  lud- 
talpfájdalmak  azok,  amelyek  miatt  — hibás  diagnosis  alap- 
ján — nem  egy  elhízott  ember  kerül  Pöstyénbe,  vagy  a 
Lukácsfürdőbe.  Amikor  azután  a beteg  abban  a hitben,  hogy 
lábfájdalmaitól  úgy  menekülhet  meg,  ha  lábait  kíméli,  minél 
nagyobb  nyugalomra  kényszeríti  magát,  hízása  további  fejlő- 
désnek indul. 

A különböző  izmoknak  lassankint  kifejlődő  insufficiem 
tiája  közt  következményeiben  a legsúlyosabb  a szívizomnak 
insufficientiája.  Nagy  fontosságát  Stokes  óta  méltatják  az 
orvosok  és  tagadhatatlan,  hogy  méltatásában  közülük  sokan 
messze  túl  lőnek  a célon,  A mindennapi  gyakorlatban  meg- 
honosodott hibás  kifejezés  szerint  a kövér  emberek  szivének 
u.  n.  zsíros  elfajulása  sokkal  ritkább,  mint  ahogy  azt  hiszik  és 
különösen,  mint  ahogy  azt  Lei/denne/:  ezen  oly  sokszor  hibásan 
felállított  diagnosis  ellen  hangoztatott  kifogásai  előtt  hitték. 

A kövér  embereknek  szívizominsufficientiája  csakugyan 
nem  a zsírlerakódás  következménye  a pericardium  alatt,  vagy 

magában  a szívizomban.  Bollingernek  és  iskolájának  nagy 
érdeme,  hogy  ma  ismerjük  azokat  a törvényeket,  amelyek 
az  ép  szív  nagysága  fölött  uralkodnak.  Embernek  szíve  és 
testsúlya  közt  a viszony  olyan,  hogy  a szív  növekedése  a 
testsúlyéval  nem  arányos.  50  — 00  kgrammos  ember  szivének 
súlya  0 00481-ed  része  testsúlyának,  mig  60  kgron  felüli,  egé- 
szen 110  kgrig  fokozódó  súlyú  emberek  szive  testsúlyuknak 
jelentékenyen  kisebb,  0 00346-od  részéig  csökkenő  részét  éri 
csak  el.  Ennek  a sajátságos  viselkedésnek  megfejtését  állat- 
kísérletek készítették  elő.  Különben  hasonló  viszonyok  közt 
élő,  egy  kölykezésből  származó  kutyák  egy  részét  pihentetve, 
másik  részét  dolgoztatva,  az  tapasztalható,  hogy  a dolgozó 
kutyák  szivének  súlya  nagyobb  a pihenőkénél  és  hogy  a 
dolgozó  kutyák  szivének  súlya  egész  testsúlyuknak  is  nagyobb 
hányadát  éri  el,  mint  a nyugvók  szivének  súlya.  Ha  a mérések 
eredményeit  nem  az  egész  testsúlyra,  hanem  az  izomzatra 
vonatkoztatjuk,  akkor  kitűnik,  hogy  a szívizomnak  súlya  az 
izomzatéval,  az  activ  szövetek  súlyával  nő,  mig  azt  az  inactiv 
szöveteknek,  a zsírszövetnek  sulyváltozásai  nem  befolyásolják. 

A hizó  ember  szövetei  közül  azok  gyarapodnak,  ame- 
lyek nem  activak.  Ennélfogva  szívizmának  tömege  nem  nő 
tápláltságának,  testsúlyának  fokozódásával  arán}'osan,  hanem 
arányban  marad  izomzatának  nem  gyarapodó,  sőt  egyes  ese- 
tekben kisebbedé  tömegével.  Ez  az  oka  annak,  hogy  a 
Bollinger  intézetében  szerzett  kórbonctani  tapasztalatok  sze- 
rint az  ember  szívizma  aránylag  lassabban  nő,  mint  testének 
súlya  és  egyúttal  ez  az  oka  annak  is,  hogy  az  elhizott  ember 
szívizmának  tömege,  ereje,  testsúlyához  viszonyítva  kisebb, 
mint  az  arányos  testalkatú  emberé.  Ha  a kövér  ember  odáig 
jutott,  hogy  testsúlyához  képest  egész  izomzata  elégtelenné 
vált,  akkor  a dolog  természetéhől  folyik,  hogy  testsúlyához 
képest  elégtelenné  válik  szivének  izomtömege,  munkaképes- 
sége is. 

A kövér  ember  súlyos  szívinsufficientiájának  egyéb  okai 
is  vannak.  Közöttük  nagyon  fontos  az  arteriosclerosis.  Az 
elhízás,  az  eseteknek  legalább  egyik  részében,  anyagcsere- 
betegség, amely  rokonságban  áll  más  anyagcserebetegségek- 
kel, mint  különösen  a köszvénnyel  és  a diabetes  mellitussal. 
Mind  a három  anyagcserebetegségnek  közös  vonása,  hogy 
hajlamosít  az  arteriosclerosis  kifejlődésére.  Orvosi  tapaszta- 

latom  arról  győzött  meg,  hogy  az  elhízással  járó  arterio- 
sclerosis  localisatiójára  nézve  bizonyos  fokig  különbözik  attól 
az  arteriosclerosistól,  amely  pl.  egyszerűen  az  öreg  kornak 
kísérője,  vagy  vesebajok  következménye.  Érdemesnek  látsza- 
nék ezt  a kérdést  kórbonctani  vizsgálatok  segítségével  tisz- 
tázni, de  enélkül  is  azt  hiszem,  hogy  igazat  fog  nekem  adni 
a legtöbb  nagy  gyakorlatú  orvos,  mikor  azt  állítom,  hogy  kövér 
embereknél  ritka  az  arteriosclerosisnak  azon  alakja,  amely  pl. 
a végtagarteriák  falának  tapintható  megváltozásához  vezet  és 
hogy  a végtagarteriák  sclerosisának  legsúlyosabb  alakjával, 
amely  claudicatio  intermittenshez,  vagy  a keringés  teljesen 
elégtelenné  válása,  helyenkint  fennakadása  következtében 
gangraenához  vezet,  elhízott  embereknél  alig  találkozunk. 
Ritka  elhízott  embereknél  a nagyobbfoku  hasi  arteriosclerosis- 
nak képe  is,  amelynek  legszembeötlőbb  klinikai  tünetei  közé 
a vérnyomásnak  jelentékenyebb  fokozódása  és  a bal  kamra 
hypertrophiája  tartoznak.  Valamivel  gyakrabban  találkozunk 
elhízott  öreg  embereknél  olyan  albuminuriával,  amely  vese- 
arteriosclerosisra  mutat,  de  a kövér  ember  arteriosclerosisának 
legközönségesebb  alakjai  a coronariasclerosis  és  az  agyerek 
sclerosisa,  amely  utóbbinak  tünetei  szédülések,  múló  beszéd- 
zavarok, apoplectiformis  rohamok,  lökésenkint  keletkező, 
azután  idővel  többé-kevésbé  javuló,  lassankint  szaporodó 
agykérgi  kiesési  tünetek. 

Ezeknél  gyakrabban  és  korábban  szoktunk  találkozni 
a coronariasclerosis  kórképével  is.  Az  vagy  szívizominsuf- 
ficientia  alakjában  jelenik  meg,  vagy  angina  pectoris-roha- 
mokkal  jár  és  azt,  különösen  előbb  említett  formájában,  nagyon 
sokszor  diagnostísálják  tévesen  a szív  «elzsirosodásának.» 

Ennek  a többnyire  semmitmondó  diagnosisnak  köny- 
nyelmü  felállítása  helyett  vizsgálják  meg  alaposan  az  Önök- 
höz forduló  elhízott  embereket  arra  nézve,  van-e  szívizom- 
insufíicientiájuk,  vagy  nincsen.  Ne  várják  be  a szívizom- 
insufficientia  súlyos  alakjainak  kifejlődését.  Mihelyt  a kövér 
ember  szívpanaszokkal  keresi  fel  Önöket,  ha  ezek  nem  a 
«szívelzsirosodás»  félelme  által  suggerált  panaszok,  nagyon 
valószínű,  hogy  izominsufficientiától  származnak.  Ha  pedig 
vizsgálatukból  nagyobb  izommegerőltetés  után  meggyőződtek 
arról,  hogy  betegüknek  csakugyan  van  szívizominsufficien- 
tiája,  akkor  tovább  kell  kutatni  azt,  vájjon  egyszerűen  a 

testsúlyhoz  viszonyított  relatív,  vagy  coronariasclerosissal 
összefüggő,  vagy  pedig,  mint  olyan  gyakran,  a két  ok  együt- 
tes hatásából  származó  insufficientia  áll-e  fenn. 

Egyszerű  relatív  insufficientia  mellett  szól  a panaszok 
kisebb  intensitása,  az  általános  izomgyöngeség,  az  elszokás 
a mozgástól  és  az  arteriosclerosis  jeleinek  hiánya.  Arterio- 
sclerosis  mellett  szól  ellenben,  ha  a szívinsufficientia  tünetei 
súlyosabbak,  ha  azok  közé  anginaszerü  tünetek  is  kevered- 
nek, ha  a betegnek  kis  albuminuriája  van,  vérnyomása 
határozottan  fokozott,  a szívcsúcs  kihelyezett,  az  aorta  má- 
sodik hangja  erősebb,  ha  aorta  ascendensét  ki  tudják  kopog- 
tatni, annak  ívét  a jugulumban  tapintják,  fölötte  systolés 
zörejt  hallanak,  vagy  ha  az  aorta  árnyéka  a Röntgen-képen 
a rendesnél  szélesebbnek  látszik. 

Az  elhízó  embereket  az  említetteken  kívül  azonban  más 
veszélyek  is  fenyegetik.  Egyik  részük  köszvényessé  válik, 
másik  részüknek  végzete  a diabetes.  Ellenálló  képességük 
fertőző  betegségekkel,  traumákkal,  műtéti  beavatkozásokkal 
szemben  kisebb  az  átlagosnál  stb. 

Láthatják  azt  az  utat,  amely  az  elhízó  emberek  sorsát 
az  életbiztosító  intézetek  kedvezőtlen  statisztikájában  felis- 
merhető irányba  tereli  és  miután  tudják,  hogy  az  elhízás 
nem  egyéb,  mint  a kaloriaforgalom  zavarának  következ- 
ménye, amely  zavarnak  kiegyenlítése  egyszerűen  a kiadás 
fokozásának,  vagy  a bevétel  csökkentésének,  vagy  együtt 
mind  a kettőnek  utján  érhető  el,  láthatják  azt  is,  hogy  hízás- 
nak induló  clienseik  sorsa  orvosi  tevékenységüknek  milyen 
eredményes  terévé  válhatik. 

Igazi  sikereket  az  anyagcsere  rendellenességeiből  szár- 
mazó betegségekkel  szemben  azonban  csak  az  az  orvos  érhet 
el,  aki  a tudás  éles  szemével  nézi  betege  anyag-  és  energia- 
forgalmát és  azért  szükséges,  hogy  az  elhízás  therapiáját 
pathologiájának  áttekintésével  vezessük  be.  De  ez  különösen 
akkor  szükséges,  ha  meg  akarjuk  oldani  azt  a kérdést,  hogy 
szorul-e  betegünk  therapiára  vagy  nem.  Ha  a nagy  töme- 
gek élettartamából  levont  tapasztalatokat  elegendőknek  tar- 
tanánk arra,  hogy  belőlük  egyéni  indicatiókat  vonjunk  le, 
akkor  feladatunk  egyszerűvé  válnék.  155  cm  magas  betegünk 
súlya  87  kgr,  tehát  ő a kövéreknek  rövidebb  átlagos  élet- 
tartamú csoportjához  tartozik. 

Mondottuk  azonban,  hogy  az  elhízást  fokánál  fogva  be- 
tegségnek csak  akkor  tartjuk,  ha  functiozavarokat  okoz. 
A mi  betegünk  — székrekedésétől  eltekintve,  amely  való- 
színűleg appendixének  bajával  függ  össze  — nem  panaszko- 
dik. Mégis  felmerül  a kérdés,  vájjon  az  ő kövérsége  kezelésre 
szorul-e,  vagy  nem.  Mert  az  elhízás  nemcsak  fokánál  fogva 
válhatik  betegséggé,  de  maga  is  betegségnek  lehet  a követ- 
kezménye és  minden  olyan  elhízás,  amely  eredeténél  fogva 
kóros,  magában  foglalja  a progressivitás  föltételeit  és  ha  az 
ilyen  betegségből  eredő  elhízást  magára  hagynók  most, 
mikor  ez  a 15  éves  leány  elérte  a 90  kgnyi  súlyt,  ki  tudja,  hol 
végezné  öreg  korában,  ha  ugyan  öreg  kort  érne. 

Azt,  hogy  betegünk  elhízását  hogyan  kell  felfognunk, 
meg  fogjuk  érteni  rövid  tájékozódás  után  az  elhízás  patholo- 
giájában. 

Honnét  származik  az  a zsir,  amely  elhízott  ember 
kötőszövetét  elárasztja?  Pettenkofer  és  Voit  korszakot  alkotó 
kutatásaiból  tudjuk,  hogy  a test  zsírjának  egyik  forrása  a 
táplálék  zsírja.  A bárányzsirnak  olvadási  pontja  jóval  maga- 
sabb, mint  a kutyazsiré.  Az  olvadási  pont  tehát  arra  szol- 
gálhat, hogy  a zsir  eredetét  is  kipuhatoljuk.  Immánuel  Műnk 
kutyát  éheztetett.  Mikor  anyagcseréje  ellenőrzése  alapján 
tudta,  hogy  zsírja  elfogyott,  felhizlalta  bárányzsirral.  Az 
állatot  leölve,  meghatározta  bőralatti  kötőszövete  zsírjának 
olvadási  pontját  és  azt  találta,  hogy  az  nem  a kutyazsiréval, 
de  a bárányzsiréval  egyenlő.  A repceolaj  erucasavat  tartal- 
maz. Ha  hasonló  kísérlethez  nem  bárányzsirt,  hanem  repce- 
olaját használt,  akkor  a kutya  bőralatti  kötőszövete  is  olyan 
zsírt  tartalmazott,  amelyben  erucasav  volt  kimutatható. 

Eszerint  tehát  a táplálék  zsírja  változatlanul  rakódha- 
tik  le  a kötőszövetben.  Útját  még  mélyebbre  haladó  részle- 
tekig kutatta  ki  Rosenfeld.  Éheztetéssel  glykogenmentessé 
tette  idegen  zsírral  felhizlalt  állatok  máját  és  azt  tapasztalta, 
hogy  akkor  a májban  az  idegen  zsir  rakódik  le.  Az  tehát 
nemcsak  a bőralatti  kötőszövetben  tartotta  meg  eredeti  jel- 
legét, de  megtartotta  akkor  is,  mikor  az  belejutott  a kerin- 
gésbe és  abból  a májba. 

Gazdák  régen  tudják,  hogy  állatokat  szénhydratokkal 
is  lehet  hizlalni.  Ezt  exakt  kísérletekkel  megint  Pettenkofer 
és  Voit  bizonyították  be.  Voltnak  az  is  sikerült,  hogy  kutyát 

fehérjével  hizlaljon  meg.  Ehhez  azonban  olyan  rengeteg  sok 
fehérje  kell,  amennyit  sem  növényevő  állat,  sem  az  ember 
nem  bir  el.  Azért  praktikus  szempontból  mint  az  elhizáskor 
lerakódó  zsir  forrásai  csak  a táplálék  zsirja  és  szénhydratjai 
jöhetnek  szóba. 

Lássuk  már  most  a zsírlerakódás  föltételeit  vegyes  táp- 
lálás esetében.  Tudják,  hogy  a tápanyagok  felhasználása 
nem  a bevitt  mennyiségtől,  hanem  egyesegyedül  a szervezet 
szükségletétől  függ.  De  azt  is  tudják,  hogy  ez  a tétel  csak  a 
tápanyagok  összes  energiatartalmára  nézve  áll  és  nem  áll  a 
fehérjére  nézve.  Voltnak  és  tanítványainak  számtalan  kísér- 
lete megmutatta,  hogy  a fehérjebontás  mértékét  nem  a szer- 
vezet kalóriaszükséglete,  hanem  a táplálék  fehérjetartalma 
szabja  meg.  Az  állatot  igen  különböző  fehérjemennyiségek- 
kel tarthatjuk  fehérjeegyensulyban  és  a táplálék  fehérjetar- 
talmának megváltoztatását  közvetlenül  követő  rövid  idő- 
szakoktól eltekintve  — bizonyos  minimumon  felül  — az 
állat  annyi  fehérjét  bont  el,  amennyit  kap,  függetlenül 
kalóriaszükségletétől.  Ennek  a szükségletnek  a fehérje  azon- 
ban csak  egyik  részét  fedezi.  A másik  rész  a zsirnak  és  a 
szénhydratoknak  elégéséből  fedeztetik  és  miután  az  állat 
kalóriaszükségletét  súlya  és  szöveteinek  activitása  pontosan 
megszabja,  annak  a fehérjebontásból  kikerülő  része  pedig  a 
táplálék  fehérjetartalmától  függ,  világos,  hogy  annyi  szén- 
hydrat  és  zsir  bontatik  el,  amennyi  az  energiaszükségletnek 
a táplálékból  kerülő  fehérje  által  nem  fedezett  részének  felel 
meg.  Ha  az  ehhez  szükséges  zsírnál  és  szénhydratoknál  a 
szervezet  többet  kap,  akkor  a többlet  kis  része,  amely 
valószinüleg  csak  a szénhydratokból  kerül  ki,  a májban  és 
az  izmokban  legföljebb  néhány  száz  grammnyi  mennyiség- 
ben mint  glykogen,  azonfelül  pedig  a kötőszövetben  mint 
zsir  rakódik  le. 

Mi  lehet  már  most  annak  az  oka,  ha  valaki  testsúlya 
állandóságának  különböző  tartamú  időszaka  után  hízásnak 
indul?  A válasz  az  esetek  egy  részében  éppen  olyan  egy- 
szerűen adható  meg,  mint  amilyen  nehéz  annak  megoldása 
az  esetek  másik  részében. 

Néha  elég  ehhez  a szokásoknak  látszólag  jelentéktelen 
megváltozása.  Noorden  kiszámította,  hogy  a kaloriabevitelnek 
fokozása  200  kalóriával  naponta  egy  év  alatt  11  kgr  súly- 

gyarapodást  okozna,  ha  ezt  a többletet  nem  egyensúlyozná 
semmi.  200  kalória  kevés.  Az  a szervezetbe  bejuthat  3 deci- 
liter tejjel  vagy  4 deciliter  könnyű  sörrel.  Az  elhízáshoz 
vezető  szokásváltozásokra  kétségtelenül  nagyon  sokszor 
adnak  alkalmat  a szeszes  italok.  1 g alkohollal  7'2  kalória 
jut  be  a szervezetbe,  mig  egy  g fehérjének  a szervezet 
által  értékesíthető  kaloriatartalma  csak  4*8,  egy  g zsiré  9 3 
és  egy  g szénhydraté  pedig  4‘0.  Sokat  hallottak,  olvastak 
bizonyára  azon  viták  felől,  amelyek  akörül  forogtak,  hogy 
«táplálék»-e  az  alkohol  vagy  nem.  Ezt  a vitát  Atwater  az  ő 
rendkívül  pontos  kalorimeteres  kísérleteivel  véglegesen  el- 
döntötte. Mindaddig,  mig  alkohol  kis  mennyiségben  jut  a 
szervezetbe,  kaloriatartalma  csak  úgy  értékesíttetik,  mint 
akár  a zsíroké,  vagy  a szénhydratoké.  A különbség  azon- 
ban ezek  közt  azért  mégis  nagyon  fontos:  zsírok  és  szén- 
hydratok  bármekkora  felhasználható  mennyiségben  is  jut- 
nak a szervezetbe,  abban  méreghatást  nem  fejtenek  ki,  mig 
az  alkohol  méreghatásai  folytán  csak  korlátolt  mennyiségben 
tekinthető  tápanyagnak.  De  ilyen  mennyiségben  kétségtelenül 
((tápanyag))  és  kaloriatartalmával  arányos  mértékben  csakúgy 
hozzájárulhat  a hizlaláshoz,  mint  akár  a zsírok,  akár  pedig 
a szénhydratok  és  hogy  emberek  elhízásának,  és  ehhez 
hozzátehetjük,  hogy  az  elhízás  kóros  következményeinek 
okai  között,  az  alkohol  nagyon  fontos  szerepet  játszik,  az 
minden  kétségen  fölül  áll.  Aetiologiai  jelentősége  annál  na- 
gyobb, mert  fogyasztása  teljesen  független  az  étvágytól  és 
az  Így  kívül  esik  azon  energiaforrások  körén,  amelyek  föl- 
vételének mértékét  az  étvágy  a szükséglethez  alkalmazza. 

A testsúly  állandóságán  azonban  nemcsak  az  energia- 
bevitel változása  módosíthat.  Atwater  vizsgálatai  azt  mutat- 
ták, hogy  az  ember  mint  gép,  jóval  fölötte  áll  a gőzgépnek. 

gőzgép  a belefektetett  energiának  csak  15,  az  ember  pedig 
20®/o-át  képes  értékes  munkává  alakítani.  Bármily  jó  is 
azonban  az  energiakihasználás  munkaközben,  ez  a szám 
mutatja,  mennyire  befolyásolhatja  a test  állományát  a 
mozgás.  Hiszen  100  kalóriával  egyenértékű  munka  végzésekor 
a legjobb  esetben  is  500  kalóriát  ad  ki  az  ember. 

De  nemcsak  a kifelé  végzett  munka  fogyaszt  energiát 
és  ezzel  végeredményben  zsírt.  Szervezetünkön  belül  is  mozog- 
nak tömegek,  mirigyeink  és  összes  élő  szöveteink  is  munkát 


140 


végeznek,  ha  egyébkint  nem,  akkor  nyugalmi  anyagcseréjük 
életük  folyamának  fentartására  és  Tanglnak  nagy  fontosságú 
vizsgálatai  még  abba  is  bepillantást  engednek,  mekkora  energia- 
fogyasztással  jár  a fejlődés  és  folyton  újra  épülő  szöveteink- 
nek reconstructiója.  Láthatják  tehát,  hogy  az  energiaszükség- 
let nemcsak  akkor  csökkenhet,  ha  testi  munkánknak  kivülről 
látható  részét  csökkentjük,  hanem  kisebbedhetik  a szervezet 
kalóriaszükséglete  belső  okoknál  fogva  is.  A physiologusok 
anyagcserekisérleteiket  ép  állatokon  hajtják  végre  és  azért 
jutnak  el  közülök  oly  kevesen  ahhoz  a meggyőződéshez, 
amelyet  a gyakorló  orvosok  felfogásából  kiirtani  nem  lehet, 
hogy  az  elhízásnak  belső  okai  is  lehetnek. 

Ezt  a meggyőződést  Bouchard  egy,  sajnos,  semmiképen 
nem  bizonyított  tannak  formájába  igyekezett  önteni,  ami- 
kor az  anyagcsere  lassudását  mint  az  elhízásnak,  a köszvény- 
nek  és  a diabetesnek  okát  állította  oda.  Ha  a «ralentissement 
de  la  nutrition»  tana  nem  is  épült  fel  azon  az  exact  ala- 
pon, amelyet  ma  már  pathologiai  theoriák  felállításánál  is 
megkövetelünk,  annak  a nagy  klinikus  empirikus  tapasztala- 
tából eredő  igaz  magva  van,  amely  egyrészt  az  említett 
három  anyagcserebetegségnek  egy  családban  és  egy  ember- 
nél való  egymás  melletti  előfordulásából  és  abból  áll,  hogy 
nem  minden  elhízott  ember  nagy  evő,  nem  is  mindegyik 
rest,  hanem  köztük  vannak  olyanok  is,  akiknek  «belső, 
kalóriaszükséglete®  nagyon  kicsiny,  akik  tehát  jogosan  tekint- 
hetők anyagcserebajosoknak. 

De  anyagcserebajuk  másból  is  állhat,  mint  belső  kalória- 
szükségletük csökkenéséből.  Képzeljék  el,  mi  történnék,  ha 
diabeteses  beteg  nem  ürítené  ki  vizelete  utján  az  el  nem 
égetett  cukrot,  hanem  azt,  mint  ahogy  az  egészséges  ember 
teszi  mindaddig,  mig  vérének  cukortartalma  el  nem  éri  a 
vese  cukorkiválasztását  megindító  concentratiót,  zsírrá  ala- 
kítva át,  lerakná  szöveteibe.  Ha  az  a diabeteses  csak  50  g 
cukrot  ürítene  ki  naponta,  ennek  a cukornak  visszatartása 
és  lerakása  zsir  alakjában  már  kevés  hijja  napi  200  kalóriá- 
nak megfelelő  11  kgr.  hízást  hozna  létre  egy  év  alatt.  Ha  a 
diabeteses  beteg  vérének  cukrából  csak  úgy  tudna  zsirt 
csinálni,  mint  az  egészséges  ember,  akkor  nem  is  vál- 
nék diabetesessé.  Akkor  azt  a cukrot,  amelyet  elégetni 
nem  tud,  zsir  alakjában  rakná  le.  Noorden  csakugyan  azt 


141 


hitte,  hogy  igy  is  származhatik  kóros  elhizás.  Azóta  azonban 
Atwater  bebizonyította,  hogy  az  izom  nemcsak  szénhydratok- 
ból  merítheti  közvetlenül  munkájához  az  energiát,  ámbár 
rendesen  ezt  teszi,  hanem  hogy  az  izom  zsir  árán  is  dolgozhatik 
anélkül,  hogy  a zsírt  először  szénhydrattá  alakítaná  át. 

Ezt  tudva  azt  kell  mondanunk,  hogy  a diabeteses,  aki 
a cukrot  elégetni  nem,  de  zsírrá  átalakítani  még  tudja, 
diabetese  folytán  csak  akkor  hízhatnék  el,  ha  elvesztette 
volna  azt  a képességét,  hogy  a zsírt  közvetlenül  égesse  el. 
Hogy  a zsir  elégetésére  nem  minden  embernek  egyforma  a 
képessége,  azt  csakugyan  megmutatja  a tapasztalat  és  nem 
egyszer  éppen  a könnyű,  elhízott  diabeteseseken,  valamint 
ezek  elhízott  rokonain  szerzett  tapasztalat.  Ha  pedig  az 
ember  képessége  a zsírjában  foglalt  energiának  értékesíté- 
sére csökken,  akkor  az  más  tekintetben  is  hasonlatossá  válik 
a diabeteses  beteghez.  Ennek  nagy  éhsége  nem  nagy  szük- 
ségletéből, hanem  abból  származik,  hogy  a szervezetébejutó 
kaloriamennyiség  jelentékeny  részét  elpazarolja  a kiürített 
cukor  alakjában.  Ugyanezt  teszi  a csökkent  zsirkihasználó 
képességben  szenvedő  beteg.  Elpazarolja  energiaforgalmá- 
ban a szervezetébe  jutó  kaloriamennyiség  egy  részét.  Csak 
abban  fog  a diabetesestől  különbözni,  hogy  az  energiaforga- 
lom pazarlása  nála  nem  esik  össze  az  anyagforgalom  pazar- 
lásával, hanem,  hogy  az  el  nem  használható  energiát  tartal- 
mazó zsírt  szöveteiben  rakja  le.  Az  ilyen  ember  étvágya 
ceteris  paribus  nagyobb  lesz,  mint  azé  az  emberé,  aki  zsírját 
normálisan  használja  ki,  de  az  étvágy  eme  fokozódása  nem 
lesz  elhízásának  oka,  hanem  következménye. 

Ha  az  ilyen  embernek  táplálékában  a rendes  számítá- 
sok szerint  annyi  kalóriát  juttatunk,  amennyit  egészséges 
ember  hasonló  körülmények  közt  fogyasztana,  akkor  a beteg 
ezen  kaloriamennyiség  egy  részét  mégis  félretenné  és  keve- 
sebb jutna  energiaszükségletének  fedezésére. 

Az  orvosi  tapasztalat  csakugyan  azt  mutatja,  hogy  az 
ilyen  emberek,  táplálkozásuknak  redukálása  után,  éheznek  és 
gyengülnek,  de  alig  fogynak. 

Vannak  azonban  olyan  elhízott  emberek  is,  akik  kétség- 
telenül kevesebbet  esznek  mint  hasonló  viszonyok  közt  más 
ember  és  mégis  híznak.  Noorden  igen  exakt  észleletekkel 
bizonyította  be,  hogy  a hízás  mérsékelt  evés  mellett  nem- 

csak  az  elhízott  emberek  által  kitalált  mese.  Az  ilyen  el- 
hízásnak más  magyarázata  nem  képzelhető  el,  minthogy 
alapja  a szervezetnek  csökkent  «belső  kaloriaszükséglete»  az 
étvágynak  arányos  csökkenése  nélkül.  Hogy  mitől  függ  a 
«belső  kalóriaszükséglet*,  azt  alig  sejtjük.  Lehet,  hogy  annak 
szabályozói  a belső  secretio  szervei.  Ismeretes,  hogy  nők 
genitalis  functióiknak  megszűnése  után  hajlamosak  az  el- 
hízásra. Hajlamosak  az  elhízásra  az  eunuchok  is  és  a 
castratiót  a gazdaságban  ősidők  óta  alkalmazzák  a hizlalás 
előmozdítására.  Azt  lehetne  gondolni,  hogy  a castrálás  a 
«temperamentumnak»  és  ezzel  kapcsolatban  az  élénkség- 
nek, a mozgékonyságnak  csökkenése  utján  hat.  Loewy  és 
Richter  kísérletei  azonban,  úgy  látszik,  amellett  szólnak,  hogy 
castrált  állatok  anyagcseréjét  ovariumetetéssel  fokozni  lehet. 
Eredményeik  megítélésében  egyelőre  eltérők  a nézetek. 
Ha  további  vizsgálatok  igazat  adnának  nekik,  akkor  az 
ovariumokat  olyan  szerveknek  kellene  tekinteni,  amelyek 
az  anyagcsere  szabályozásához  belső  secretiójuk  utján  hozzá- 
járulnak. 

Egy  belső  secretiós  szervet  kétségtelenül  ismerünk, 
amely  az  anyagcserére  hat  és  ez  a pajzsmirigy.  Belső  secretu- 
mának  szaporodása  az  anyagcserét  gyorsítja,  soványit,  belső 
secretumának  kevesbedése  ellenben  az  anyagcserét  lassítja, 
tehát  a hízást  elősegíti.  Nem  lehetetlen,  hogy  vannak  el- 
hízottak, akiknek  kövérsége  pajzsmirigyük  működésének 
insufficientiójából  ered.  Bebizonyítva  ez  a hypothesis  egy- 
előre nincsen.  Annyi  azonban  bizonyos,  hogy  az  elhízás  okai 
közt  az  anyagcsere  kóros  lassulása  is  szerepel  és  lehet,  hogy 
ennek  oka  a belső  secretióknak  bizonyos  rendellenességei- 
ben keresendő. 

Fejtegetéseinket  áttekintve,  az  elhízás  következő  féle- 
ségeinek megkülönböztetéséhez  jutunk: 

1.  Az  elhízás  egyik  csoportjába  tartozó  esetekben  a 
kaloriabevitel  nagyobb  a kalóriaszükségletnél. 

a)  Lehet,  hogy  a kalóriaszükséglet  normális  és  a be- 
vitel nagyobb  a normálisnál.  Ennek  az  állapotnak  okai  a 
következők  lehetnek  a)  a tápláléknak  célszerűtlen  összetétele, 
amelynél  fogva  az  a jóllakottságnak  érzését  csak  túlságosan 
nagy  kaloriatartalom  mellett  hozza  létre.  P)  Olyan  energia- 
forrásnak  bőséges  élvezete,  amely  nem  esik  az  étvágy  és 

a jóllakottság  érzésének  ellenőrzése  alá.  Ilyen  energiaforrá- 
sok a szeszes  italok,  y)  Az  étvágy  és  a jóllakottság  érzésének 
olyan  elsődleges  zavara,  amely  fölösleges  kaloriabevitelre 
késztet. 

b)  Lehet,  hogy  a kaloriabevitel  normális,  sőt  talán  ennél 
kisebb  is,  de  a kalóriaszükséglet  kisebb  a rendesnél.  A kaló- 
riaszükségletnek csökkenése  két  okból  származhatik.  Ezek 
a)  a külső  munka  rendellenes  csökkenése,  különösen  kevés 
mozgással  járó  életmód,  P)  a belső  kalóriaszükséglet  csökke- 
nése, az  esetek  egy  részében,  talán  a belső  elválasztás  szer- 
veinek rendellenes  működés  következtében.  Miután  rendes 
viszonyok  közt  az  étvágy  a szükséglethez  alkalmazkodik,  a 
rendellenesen  kis  szükséglet  elhízáshoz  csak  akkor  vezet, 
ha  az  étvágynak  ezen  alkalmazkodása  a szükséglet  csökke- 
néséhez tökéletlen.  Ennélfogva  az  a)  és  b)  csoport  esetei 
az  étvágy  viselkedése  szempontjából  bizonyos  fokig  össze- 
tartoznak. 

2,  Az  elhízás  másik  főcsoportjába  tartozó  esetekben 
csökkent  a zsir  elhasználására  a képesség.  Ezek  az  esetek 
az  anyagcsere  rendellenességének  szempontjából  rokonság- 
ban állanak  a diabetes  mellitussal  és  vele  egy  család  több 
tagjánál  váltakozva,  vagy  elég  gyakran  egy  és  ugyanazon 
egyénnél,  vele  egyszerre  fordul  elő.  Az  ilyen  elhízott  ember 
táplálékával  több  energiát  juttat  a szervezetbe  a rendesnél, 
de  a fölösleg  anyagcserebaja  folytán  fel  nem  használható, 
vagy  nehezen  felhasználható  alakban  marad  vissza  zsír- 
szövetében. 

Jól  tudom,  hogy  ennek  a felosztásnak  különösen  utolsó 
kategóriája  kísérleti  alapra  egyelőre  nem  fektethető, 
ami  azonban  nem  hozható  fel  a praxisban  szerzett  tapasz- 
talatok helyessége  ellen.  Az  anyagcserekisérleteknek  pontos- 
sága ugyan  néhány  százaléknyi  hibát  nem  zár  ki  és  évente 
5—6  kgrnyi  hizás,  ami  évek  sora  alatt  már  az  elhízás  nagy 
fokát  eredményezheti,  bekövetkezik  akkor,  ha  az  emher 
pl.  2500  kalóriát  fogyaszt  naponta  és  ebből  csak  100  kalóriát 
tartalmazó  zsirt  tesz  félre  zsírbontó  képességének  csökke- 
nése folytán.  Ez  az  összes  kaloriabevitelnek  csak  4®/o-át 
teszi  ki,  aminek  kimutatása  a rendes  anyagcserekisérletek- 
ben  már  nagy  nehézségbe  ütközik.  Ezen  kísérleteknek  szoká- 
sos formájukban  döntő  jelentőséget  már  azért  sem  tulajdonit- 

hatunk,  mert  évek  hosszú  sorára  kiterjedő,  eredményében 
summálódó  folyamatot  csak  órákon,  vagy  kivételes  esetek- 
ben, nagyon  nagy  és  azért  csak  igen  ritkán  alkalmazható 
apparátussal,  napokon  át  ellenőriznek  és  mert  az  anyag- 
cserekisérletnek  különösen  az  a része,  amely  a gázcsere 
ellenőrzésére  szolgál,  a kísérleti  egyénnek  a rendestől  eltérő 
életmódja  mellett  vihető  csak  keresztül. 

Ezekkel  szemben  az  orvosi  gyakorlat,  ha  kevésbé  exakt 
eszközökkel  is,  évekre  terjedő  folyamatokat  lát  maga  előtt 
fejlődni  és  ezeknek  tárgyilagos  megítélése  az  anyagcsere 
menetére  vonatkozó  ismereteinknek  mai  állása  mellett  nem 
tartozik  a lehetetlenségek  közé.  A praxisból  levont  követ- 
keztetéseinknek helyességét  az  ezek  alapján  felállított 
diagnosisokból  folyó  therapia  eredményes,  vagy  eredmény- 
telen volta  bizonyltja  és  esetünk  nagyon  alkalmas  arra, 
hogy  Önöket  az  elhízás  eseteiben  követendő  eljárásokkal 
megismertesse. 

Diagnostikai  eljárásunkban  a következő  gondolatmenetet 
követjük.  Betegünknek  ismert  kaloriatartalmu  táplálékot 
adunk.  Ha  erre  testsúlyával  úgy  reagál,  ahogy  kiszámít- 
ható módon  egészséges  ember  reagálna,  akkor  nincs  okunk 
arra,  hogy  anyagcserebetegségből  eredő  elhízásra  gondoljunk. 
Ha  normális  kaloriatartalmu  és  helyes  összetételű  táplálék 
elfogyasztásakor  a beteg  éhes  marad,  de  testsúlya  nem  vál- 
tozik, akkor  rossz  szokásból  fokozott  táplálkozásra  vagy  az 
éhség  érzésének  elsődleges  zavarára  kell  gondolnunk.  Ha  a 
beteg  normális  kaloriabevitel  idejében  éhes,  gyöngének  érzi 
magát  és  hizik,  akkor  világos,  hogy  a táplálékában  foglalt 
kaloriamennyiséget  hiányosan  használja  ki  és  elhizásának 
oka  a zsir  rossz  felhasználása.  Anyagcserebetegségének  a 
diabetesseli.  rokonságát  esetleg  feltűnően  demonstrálja  az,  ha 
a beteg  vizeletében  100  g szőllőcukornak  éhgyomorra  tör- 
tént elfogyasztása  után  cukor  jelenik  meg.  Ha  pedig,  a beteg 
életmódjához  képest  a rendes  mértéken  alóli  kaloriabevitel 
elegendő  arra,  hogy  a testsúly  állandó  maradjon,  akkor 
biztos,  hogy  az  ő belső  kalóriaszükséglete  rendellenesen 
kicsiny. 

Betegünket  hosszabb  idő  óta  észleljük  és  azért  aránylag 
egyszerű,  hogy  elhízásával  tisztába  jöjjünk.  Erre  a következő 
hetet  fogjuk  fölhasználni.  Lemért  táplálékot  adva  neki,  meg 

fogjuk  állapíthatni  annak  eredményét  legközelebbi  előadá- 
somig. A diaeta,  amelyet  előírok,  a következőkből  áll : 


Reggeli : egy  csésze  tea  cit- 

fehérje 

zsír 

szénhydrat  kalória 

rommal  és  saccharinnal  . . 

— 

— 

— 

— 

Tízórai : két  tojás 

12-2 

11-2 

0-6 

150 

50  gr.  Graham  kenyér  . . . 

2-9 

0-2 

220 

104 

Ebéd:  200  gr.  bouillon  . . . , 

1-2 

1-2 

0 

16 

200  gr.  marhahús 

39-2 

140 

0 

320 

100  gr.  Graham  kenyér  . . 

5-8 

0-4 

440 

208 

100  gr.  főzelék 

2—4 

? 

3-7 

20—40? 

Uzsonna  : tea,  citrom,  saccharin 

— 

— 

— 

— 

Vacsora ; 150  gr.  sonka  . . . 

235 

247 

0 

343 

100  gr.  savanyu  káposzta.  . 

0-9 

0-3 

2-3 

16 

50  gr.  Graham  kenyér  . . . 

2-9 

0-2 

22-0 

104 

összesen  . . 

91-6 

52-2 

124-9 

1291 

Ebbe  a diaetaelőirásba  bizonyos  fokú  bizonytalanságot 
hoz  bele  a főzelék,  amely  azonban  nem  változtat  azon,  hogy 
betegünk  a jövő  héten  naponta  átlag  körülbelül  1300  kalóriát 
fog  táplálékában  kapni.  A jövő  hét  eredménye  fog  minket 
fölvilágosítani  afelől,  hogy  az  ő elhízása  milyen  természetű. 


Dr.  báró  Korányi  Sándor  : Belorvostani  előadások.  II, 

VIII. 


Az  elhízásnak  therapiája. 


V 


Tisztelt  hallgatóim! 


Múlt  alkalommal  bemutatott  betegünk  a lefolyt  hét 
alatt  2 kgrot  veszített  testsúlyából.  Lássuk  ennek  az  ered- 
ménynek jelentőségét  közelebbről. 

Rubnernek  és  iskolájának  nagy  érdeme,  hogy  az  anyag- 
cserebetegségek kezelése  ma  nagyrészt  számítás  alapján  meg- 
oldható problémává  vált.  E számításnak  alapja  az  ember 
normális  kalóriaszükségletének  ismerete.  Hasonló  életviszo- 
nyok közt  ez  a szükséglet  az  ember  méreteitől  függ.  Ezek 
közül  a méretek  közül  ugyan  a legfontosabb  a bőrnek  a 
felülete,  amelynek  nagyságával  szoros  viszonyban  áll  a test- 
nek hőkiadása,  azonban  a bőr  felületének  mérése  nehéz  fel- 
adat és  felnőtt  emberekre  nézve  nagyobb  hiba  elkerülése 
nélkül  számíthatunk,  ha  a kalóriaszükségletet  a testsúly 
kilogrammjaira  vonatkoztatjuk.  Erre  az  alapra  fektetve  szá- 
mításunkat, teljesen  nyugvó  ember  kalóriaszükséglete  24 
óránként  és  kilogrammonként  30 — 33  kalória.  Mérsékelt  munka, 
amilyent  városi  ember  végez,  aki  nem  testével  dolgozik,  a 
szükségletet  40—42,  erős  testi  munka  pedig  azt  48  kalóriáig 
fokozza.  Lényegesen  befolyásolja  a szükségletet  az  alvásra 
fordított  idő  hossza.  Ativafer  az  ő minden  követelménynek 
szigorúan  megfelelő  kalorimeterével  dolgozva,  azt  találta, 
hogy  alvó  ember  kalóriaszükséglete,  24  órára  és  testsúlyának 
egy  kilogrammjára  számítva,  csak  22  kalória. 

Kórházi  ápolás  alatt  álló  fennjáró  beteg  kalóriaszük- 
ségletét kilogrammonként  és  naponként  30  kalóriára  tehet- 
jük. Ez  a szám  középtápláltságu  emberekre  nézve  érvényes. 
Elhízott  emberek  kalóriaszükséglete  más.  Erre  vonatkozólag 
Rubnernek  klasszikus  kísérletei  alapján  tájékozódhatunk. 

Rubner  két  fiútestvért  vizsgált  energiaforgalmuk  szempont- 
jából. Az  egyik  normális  testalkatú  11  éves  fiu  volt,  akinek 
magassága  135  cm,  súlya  pedig  25‘65  kgr  volt.  Elhízott  10 
éves  testvérének  magassága  136  cm,  súlya  pedig  40‘59  kgr 
volt.  Rubner  azt  találta,  hogy  a sovány  fiu  energiaszükséglete 
24  óránként  és  kilogrammonként  52,  a kövéré  ellenben  csak 
43  6 kalóriát  ért  el.  Rubner  azután  meghatározta  a két  fiu 
bőrfelületét  és  azt  találta,  hogy  a sovány  fiu  bőrének  négy- 
szögmeterére  1290,  a kövérének  négyszögméterére  pedig 
1321  kalória  esett  naponta.  A két  érték  eléggé  egyező  és 
megegyezésükből  azt  a következtetést  vonhatjuk  le,  szem- 
ben a kilogrammonkénti  szükséglet  értékeinek  különböző 
voltával,  hogy  kövér  ember  kalóriaszükségletének  testsúlyá- 
hoz való  viszonyítása  sokkal  nagyobb  hibához  vezet,  mint 
amekkorát  ilyen  számítással  középtápláltságu  embernél  elkö- 
vetünk. Ennek  oka  az,  hogy  a kövér  ember  nagymennyiségű 
zsírszövete  nagyon  csekély  vitalitással  bir.  A szükségletet 
tehát  nála  a testsúlyból  úgy  számíthatnánk  ki,  ha  belőle 
előbb  a fölösleges  zsírszövet  súlyát  levonnánk.  Az  igy  kiszá- 
mított szükséglet  valamivel  alatta  maradna  a valóságnak, 
amennyiben  a kövér  ember  nagy  testsúlya  activ  szerveire 
a rendesnél  nagyobb  feladatot  ró.  Múlt  előadásomban  emlí- 
tettem, hogy  a testsúly  és  a magasság  közötti  normális 
viszon}d  a Quetelet-íéle  szabály  fejezi  ki.  Ha  kövér  ember 
((ideális  testsúlyát)),  azt,  amely  fölös  zsírszövetének  leszá- 
mítása után  maradna,  akarjuk  kiszámítani,  ehhez  megköze- 
lítőleg eljuthatunk  a Quetelet-féle  szabály  segítségével  és  ez 
az  igy  kiszámított  ((ideális  testsúly))  képezheti  a kövér  ember 
kalóriaszükséglete  meghatározásának  alapját  is,  ha  kalória- 
szükségletét normálisnak  tekintjük. 

Betegünk  magassága  155  cm,  ideális  testsúlya  tehát 
55  kgr.  Ennek  alapján  kórházi  életmódja  mellett  kalória- 
szükségletét akkor  tarthatnánk  normálisnak,  ha  az  1650  kaló- 
riánál többet  tenne  ki.  1650  kalória  ugyanis  55  kgr  igazi 
súlyú  ember  szükségletének  felelne  meg,  de  ha  az  az  ember 
még  32  kgr  idegen  súlyt  hordana  magával,  mint  ahogy  bete- 
günk annyi  zsirfölösleget  hord,  akkor  ennél  természetesen 
többre  volna  szüksége.  Betegünk  energiaszükségletét  ezen- 
kívül még  az  is  fokozza,  hogy  ő nem  155  cm  magas,  fejlő- 
désének befejezéséhez  jutott  ember,  hanem  15  éves  fejlődő 

leány,  valamint  hogy  az  ő magassága  alatta  van  azon  határ- 
nak, amelyig  a Quetelet-íé\e  számitás  megközelitőleg  meg- 
bizhatónak  vehető. 

Figyelemmel  kisérve  annnak  a számitásnak  menetét, 
amelynek  alapján  betegünk  kalóriaszükségletének  megálla- 
pításához jutottunk,  tisztába  lehetnek  azzal,  hogy  ez  a szá- 
mitás nagyon  távol  áll  az  exaktság  ama  fokától,  amelyet 
tudományos  szigorúsággal  követelnünk  kellene.  De  azért  szá- 
mításunknak mégis  megvan  a maga  jogosultsága,  mert  az 
az  igazságot  némileg  megközelítő  eredményével  eleget  tesz 
a gyakorlat  követelményeinek  és  annak  jogosultsága  meg- 
marad mindaddig,  mig  betegvizsgálati  methodikánk  a gyakor- 
latban alkalmazható  pontosabb  módszereket  nem  bocsát 
rendelkezésünkre. 

Addig  meg  kell  elégednünk  azzal,  hogy  betegünk  kaló- 
riaszükségletének képzelhető  minimumát  1650  kalóriára 
tegyük.  Ezzel  szemben  ő naponta  alig  kapott  1300  kalóriát, 
napi  kaloriadeficitje  tehát  legalább  350  kalóriát  ért  el.  Noor- 
den  bő  tapasztalata  megmutatta,  hogy  milyen  quantitativ  ered- 
ményre vezet  a testsúly  szempontjából  az  ilyen  kaloriadeficit. 

Tapasztalatainak  eredményét  egy  példából  fogják  leg- 
könnyebben megérteni.  Tegyük  fel,  hogy  70  kgros  ember  olyan 
tevékeny  életet  él,  amilyen  mellett  ő neki  kilogrammonként 
40  kalóriára  volna  szüksége.  Akkor  összes  napi  szükséglete 
2800  kalóriát  érne  el.  Ha  most  ez  az  ember,  életmódjának 
megváltoztatása  nélkül,  naponta  csak  2400  kalóriát  venne  be, 
akkor  csak  annyit  kapna,  amennyi  40  kalória  kilogrammon- 
kénti szükséglet  mellett  60  kilogrammos  embernek  volna 
elég.  Már  most  a tapasztalat  azt  mutatja,  hogy  a kalória- 
deficit  a testsúlynak  akkora  reductiójához  vezet,  amekkorá- 
val a deficit  megszűnik.  Például  vett  emberünk  tehát  lassan- 
ként 10  kgrot  fog  veszíteni  súlyából  és  akkor  életmódjának 
megváltoztatása  nélkül  el  fogja  érni  azt,  hogy  életmódja  és 
táplálkozása  közt  létrejön  az  egyensúly  és  ezzel  helyreáll  uj 
testsúlyának  állandósága. 

De  számításunkban  tovább  is  mehetünk  és  azt  is  kiszá- 
mithatjuk,  hogy  kaloriadeficit  mellett  körülbelül  mennyi  idő 
alatt  mekkora  lesz  a testsúly  változása.  Visszatérve  bete- 
günkre, ha  feltesszük,  hogy  az  ő kalóriaszükséglete  a nor- 
mális határok  közt  mozog,  akkor  napi  kaloriadeficitje  lég- 

alább  350  kalória.  Ha  továbbá  föltesszük  azt,  hogy  ezt  a defi- 
citet tisztán  zsirjából  fedezi,  Noorden  számadatait  véve  alapul 
az  ember  zsírszövetének  összetételét  illetőleg,  ez  a deficit 
naponta  37*6  g zsírveszteséget  és  körülbelül  52 — 53  g súly 
veszteséget  jelentene.  Betegünk  súlyvesztesége  egy  hét  alatt 
azonban  2 kgr,  tehát  ő majdnem  1600  gr-mal  veszített  töhhet 
súlyából,  mint  amennyit  számításunk  szerint  veszítenie  kellett 
volna.  Ez  azt  mutatja,  hogy  ő jóval  nagyobb  deficittel  dol- 
gozott a számításunk  szerinti  napi  350  kalóriánál.  Miután 
pedig  ennek  a számításnak  alapja  a kiszámított  minimális 
kalóriaszükséglet  volt,  most  már  tisztán  bele  látunk  betegünk 
elhízásának  természetébe.  Az  ő kalóriaszükséglete  fölötte 
áll  a képzelhető  legkisebb  kalóriaszükségletnek  és  igy  annak 
oka  semmi  esetre  sem  lehet  az  ő « belső  kalóriaszükségleté- 
nek* jelentékeny  csökkenése. 

Azzal  azonban  legyünk  tisztában,  hogy  számításunk  csak 
megközelíti  a valóságot  és  annak  nem  felel  meg  tökéletesen. 
Azért  az  anyagcsere  kisebb  zavarát  biztosan  kizárni  nem 
merném  és  legföljebb  odáig  mennék,  hogy  ő nála  az  elhízás 
igazán  kóros  eredetének  bebizonyítását  nyilvánítanám  lehe- 
tetlennek. 

Hogy  az  elhízásnak  csakugyan  van  olyan  alakja,  amely 
kórosan  csökkent  energiaszükségletből  származik,  annak  egy 
példáját  hozom  fel  többek  közül  Noorden  tapasztalataiból. 
35  éves,  102  kgros  férfi  nagyon  sok,  megerőltető  mozgással 
járó  életmódot  követve,  három  hónapon  át  naponta  1720 
kalóriát  kapott.  Normális  energiaforgalom  mellett  ez  a mennyi- 
ség Noorden  számítása  szerint  legalább  1000  kalória  napi 
deficittel  járt  volna  és  a szóban  forgó  ember  3 hónap  múlva 
mégis  csak  egy  kilogrammal  volt  könnyebb,  mint  quantitativ 
táplálkozásának  megkezdése  előtt. 

Betegünk  tehát  nem  tartozik  a kövér  embereknek  azon 
kategóriájába,  mint  a Noordené.  Gondolatmenetünk,  amely 
ennek  fölismeréséhez  vezetett,  az  elhízás  tanának  és  a kövér 
emberek  diaetás  kezelésének  több  kérdésével  hozott  érint- 
kezésbe, Az,  amit  e kérdések  felől  elmondottunk,  megköny- 
nyiti  hátralevő  feladatunkat,  az  elhízás  therapiájának  meg- 
beszélését. 

Világos,  hogy  az  elhizás  therapiájának  egyedüli  elkép- 
zelhető eszköze  a kaloriadeficit.  Ennek  az  eszköznek  azonban 

sokféle  formája  van  és  azt  tervszerűen  csakis  az  az  orvos 
alkalmazhatja,  aki  a formákat  nemcsak  felületesen  ismeri, 
hanem  belehatolva  lényegükbe,  képes  közülük  kiválasztani 
az  adott  esetnek  megfelelőt. 

A kaloriadeficit  előidézésének  egyik  módja  a kalória- 
bevitel  korlátozása.  Hogy  ennek  föltétele  a szükséglet  meg- 
közelítő ismeretén  kivül  a táplálék  kaloriatartalmának  isme- 
rete, az  magától  értetődik.  De  ez  még  egymagában  véve  nem 
elegendő.  Az  eredmény  szempontjából  egyáltalában  nem 
mindegy,  hogy  a táplálék  kaloriatartalma  hogyan  oszlik  meg 
a fehérje,  a zsir  és  a szénhydratok  között.  Mindenekfölött 
figyelembe  veendő  szabály,  hogy  a soványitó  kúra  ne  legyen 
egyúttal  gyöngítő  kúra  is  és  gyöngitővé  válik,  mihelyt  a 
zsírszövet  beolvadásán  kivül  fehérjeveszteséghez  is  vezet. 
Régebben  azt  hitték,  hogy  a soványitás  a test  fehérjetartal- 
mának reductiója  nélkül  kivihetetlen.  Noorden  és  Dapper 
azonban  bebizonyították,  hogy  az  csak  akkor  áll,  ha  a sová- 
nyitó kúra  célszerűtlen.  A táplálék  összetételétől  függ,  hogy 
a soványitott  beteg  hozzálát-e  saját  fehérjéjének  felbontá- 
sához, vagy  nem. 

A fehérjeálloniány  megóvásának  első  föltétele,  hogy  a 
soványitó  diaetában  a fehérje  kellő  mennyiségben  foglaltas- 
sék.  Nem  lehet  a szükséges  fehérjemennyiséget  minden  eset- 
ben megfelelő  számmal  kifejezni,  de  általában  mégis  arra 
kell  törekednünk,  hogy  a soványitott  beteg  naponta  100 — 120 
gramm  fehérjét  kapjon.  Ez  a mennyiség  ideiglenesen  130 — 
140  grammig  is  fokozható  és  fokozásának  nemcsak  az  a haszna, 
hogy  a test  fehérjeállományának  kíméléséhez  vezet,  hanem 
más  is.  A tápszerek  megemésztése  ugyanis  munkával  jár.  Ez 
a munka  nagyrészt  mirigyműködésekből,  kisebb  részében 
tömegek  mozgatásából  áll  és  nagysága  a tápanyagok  minő- 
sége szerint  változó.  Magnus-Léuy  azt  találta,  hogy  közepes 
étkezés  az  azt  követő  két  órában  az  oxygenfogyasztást  40®/o-kal 
fokozza  és  az  emésztés  munkája  az  egész  energiaforgalomnak 
10 — 15“/o-át  veszi  igénybe.  A különböző  tápanyagok  közül  a 
fehérjének  megemésztése  jár  a legnagyobb  munkával  és  igy 
fehérjedús  táplálék  ugyanazon  kaloriatartalom  mellett  vala- 
mivel kevesebb  kalóriát  bocsát  a szervezet  rendelkezésére, 
mint  fehérjében  szegény  táplálék.  A fehérjeállomány  kímé- 
léséhez nagy  mértékben  hozzájárulnak  a zsirok  és  a szén- 

hydratok  is.  Úgy  az  emberen  tett,  mint  az  állatkisérletekből 
levonható  tapasztalatok  szerint,  a szénhydratok  a fehérje- 
kimélés  szempontjából  valamivel  értékesebbek,  mint  a zsirok. 
Azért  gondot  kell  fordítani  arra,  hogy  a táplálékban  a szén- 
hydratok mennyisége  bizonyos  minimum  alá  ne  essék.  Ez  a 
minimum  körülbelül  110 — 120  g-ra  teendő.  Ha  megállapítottuk 
azt  az  összes  kaloriamennyiséget,  amellyel  betegünket  el 
akarjuk  látni,  abból  kivonjuk  az  adandó  fehérjének  és  szén- 
liydratoknak  kaloriatartalmát  és  a különbségnek  megfelelő 
zsírral  egészítjük  ki  napi  kaloriabevitelét  a kitűzött  mennyi- 
ségig. 

A quantitativ  táplálás  elrendelésekor  mindig  tisztában 
kell  lennünk  azzal,  hogy  tápszeranalysiseket  tartalmazó  táblá- 
zataink csak  középértékeket  tartalmaznak  és  hogy  ezektől 
elég  tág  határok  közt  fordulnak  elő  eltérések.  Azért  az  előirt 
táplálás  eredményének  a testsulymérés  általi  ellenőrzése  min- 
den fogyasztó  kúrának  vezetője  kell  hogy  legyen.  A várt  és 
az  elért  eredmény  közötti  különbség,  ha  nem  számolunk  a 
betegnek  engedetlenségével,  vagy  a tápszereknek  középérté- 
kektől eltérő  összetételében,  vagy,  ha  az  eltérés  nagysága  ezt 
kizárja,  akkor  a beteg  abnormis  energiaszükségletében  leli 
magyarázatát.  Akármelyik  legyen  is  az  eltérésnek  oka,  ha  az 
eltérés  therapiánknak  sikerét  veszélyezteti,  akkor  annak 
tekintetbe  vételével  diaeta-előirásunkat  revideálni  fogjuk  és 
az  eset  adott  szükségleteihez  alkalmazzuk. 

A soványitó  kúrának  ilyen  módon  való  keresztülvitele 
nehéz  feladat,  líülönösen  nehézzé  teszi  azt  az  a körülmény, 
hogy  a kaloriabevitel  reductióját  összhangzásba  kell  hoznunk 
a beteg  étvágyával.  Az  étvágy  kielégítésénél  az  étel  kalória- 
tartalmán  kívül  tekintetbe  jön  az  étkezések  száma,  ideje  és 
az  elfogyasztott  tápláléknak  súlya,  térfogata  is.  Ebben  azon- 
ban annak  víztartalma  kisebb  szerepet  játszik,  mint  száraz- 
tartalma, amiből  a feladatnak  további  bonyolódása  származik. 
Azt  helyesen  csak  úgy  fogjuk  megoldhatni,  ha  a beteg  egészen 
vezetésünkre  és  ellenőrzésünkre  bízza  magát,  ahogy  az  klinikán 
vagy  sanatoriumban  lehetséges.  Ezt  kellene  követelnünk  min- 
den soványitó  kúrának  legalább  első  időszakában.  Intelligens 
és  az  önuralomnak  nem  közönséges  foka  fölött  rendelkező 
beteg  talán  képes  lesz  arra,  hogy  a klinikán,  vagy  a sana- 
toriumban kipróbált  étrendet  otthon  is  kövesse,  de  annak 

raegállapitása  a beteg  otthonában  csak  nagyon  kivételes  ese- 
tekben vezet  igazi  sikerhez. 

De  nem  minden  betegnek  áll  módjában  az,  hogy  idejét 
és  pénzét  a legjobb  eredményt  Ígérő  gyógymódra  fordítsa  és 
ilyenkor  be  kell  érnünk  a kevésbé  exakt  eljárásokkal  is.  Ezek 
kész  diaetasémákból  állanak,  amelyeket  betegeink  kezébe 
adunk. 

Egyike  az  első  ilyen  sémáknak  volt  az  úgynevezett 
Banting-kura.  Banting  66  éves  korában  fogott  az  orvosa, 
Harvey  által  előirt  fogyasztó  kúrához.  Annak  lényege  abból 
állott,  hogy  a beteg  szabadon  evett  húst,  ellenben  lemondott 
a kenyérről,  a vajról,  a tejről,  a cukorról,  a burgonyáról  és 
édes  borokról.  Szabadon  ivott  vizet  és  kevés  könnyű  vörös 
bort.  Ezen  diaeta  mellett  testsúlyából  egy  év  alatt  46  fontot 
veszített. 

A Banting-kura  később  a következő  módon  alakult  ki: 

Reggeli : 120 — 150  g hús  (marha,  bárány  vagy  más  kövér 
hús  disznóhus  kivételével,  vese,  hal),  egy  csésze  tea,  tej  és 
cukor  nélkül,  30  g kétszersült  vagy  pirított  kenyér,  vaj  nélkül. 

Ebéd : 150 — 180  g hal  (lazac  kivételével)  vagy  hús  (disznó- 
hus kivételével),  főzelék  (burgonya  kivételével),  30  g pirított 
kenyér,  befőtt,  2—3  pohár  vörös  bor,  Xeres  vagy  Madeira. 

Ozsonna : 60—90  g gyümölcs,  1 — 2 darab  kétszersült, 
üres  tea. 

Vacsora:  90— 120  g hús,  1 — 2 pohár  vörös  bor  vagy  Xeres. 

Ez  az  előírás  naponta  körülbelül  172  g fehérjét,  75  g 
alkoholt,  80  g szénhydratot  és  8 g zsírt  enged  meg.  Összes 
kaloriatartalnia  mintegy  1100  g,  ami  annál  kevesebb,  miután 
azt  az  emésztés  folyamatainál  aránylag  nagy  kaloriafogyasz- 
tást  követelő  fehérje  tartalmazza  túln)^omó  nagy  mértékben. 

Kaloriaszegénységét  kevés  ember  képes  kár  nélkül  elvi- 
selni, de  a Banting-kurának  azért  az  obesitas  therapiájában 
nagy  jelentősége  volt.  Harvey  ennek  a kapcsán  vezette  be  a 
mérleget  a diaetás  kezelés  methodikájába  és  a későbbi  sémák, 
ha  jobbak  is  a í/aruei/- félénél,  ennek  csak  javított  modifica- 
tióit  jelentik 

Egyike  a nevezetesebb  ilyen  sémáknak  az  Ebstein-féle. 
Ebstein  a diaeta  kaloriatartalmát  1300-ra  emelte,  fehérjetar- 
talmát körülbelül  102  g-ra  redukálta  és  helyette  85  g zsírt  és 
47  g szénhydratot  adott. 

Sémája  a következő: 

Reggeli:  250  g üres  tea,  50  g kenyér,  sok  vaj. 

Ebéd:  leves,  120 — 180  g hús  zsíros  sauce-szal,  főzelék 
(kivéve  répát,  burgonyát),  saláta,  cukor  nélkül  befőzött  gyü- 
mölcs, friss  gyümölcs,  2 — 3 pohár  fehér  bor. 

Ozsonna:  250  g üres  tea,  5 g kenyér,  vaj. 

Vacsora:  250  g üres  tea,  1 tojás,  zsíros  hús  vagy  sza- 
lonna, füstölt  hal,  30  g kenyér,  bőségesen  vaj,  kevés  sajt,  friss 
gyümölcs. 

Ebstein  kúrájának  hibája,  hogy  a henne  foglalt  kalória- 
mennyiség  igen  kis  tömegű  táplálékkal  jut  be.  Azért  mel- 
lette a legtöbb  beteg  éhezik. 

Ebben  a tekintetben  haladást  jelent  Oer/e/ étrendje.  Abban 
ugyan  a fehérjemennyiség  igen  nagy:  156 —170  g,  de  haladás 
a zsírnak  részbeni  helyettesítése  szénhydratokkal.  Oertel  csak 
25  — 45  g zsírt  és  ezzel  szemben  75—120  g szénhydratot  ad. 
Oertel  előírása  szerint  a beteg  körülbelül  1280 — 1710  kaló- 
riát kap  naponta. 

Sémája  a következő : 

Reggeli : 120  g kávé,  30  g tej,  egy  darab  kockacukor, 
2 lágy  tojás,  35  g fehér  kenyér  (12  g vaj,  100  g sült  hús). 

Tízórai:  50  g hideg  hús,  20  g rozskenyér,  100  g fehér 
hor  vagy  bouillon,  100  g viz. 

Ebéd  : 150  (200)  g sült  marhahús,  50  g saláta  (50  g főzelék), 
100  g tészta  (25  g kenyér),  100  g gyümölcs,  250  g fehér  bor. 

Ozsonna:  120  g kávé,  30  g tej,  egy  darab  kockacukor. 

Vacsora : 12  g kaviar  (18  g roston  sült  lazac,  2 lágy 
tojás),  150  g vadpecsenye,  15  g sajt,  20  g rozskenyér,  (100  g 
gyümölcs),  250  g fehér  bor. 

Sok  más  hasonló  sémát  állítottak  össze  és  próbáltak 
ki.  Egyikük  sem  felel  meg  minden  esetben,  de  nagyon  meg- 
könnyíti ezek  akármelyiké  az  Önök  feladatát,  ha  individuáli- 
sát va  akarnak  valaki  számára  soványitó  kúrát  előírni. 

Ha  pl.  mondjuk  1800  kaloriás  diaetát  akarnak  össze- 
állítani, elővehetik  Oertel  sémáját.  Abban  30 — 40  g fehérjét 
(150 — 200  g húst)  pótolhatnak  akár  zsírral,  akár  szénhydrattal 
és  hozzáadnak  még  körülbelül  100  kaloriatartalmu  zsírt,  vagy 
szénhydratot,  általában  arra  törekedve,  hogy  inkább  több  szén- 
hydratot  adjanak,  mint  zsírt.  Ezzel  jobban  kielégítik  betegeik 
étvágyát  és  megkönnyítik  előírásuknak  következetes  követését. 

Az  éhség  érzésének  elkerülése  minden  soványitó  kúra 
sikerének  egyik  legfontosabb  föltétele.  Kisebb  kaloriatartalmu 
táplálék  az  éhséget  annál  jobban  kielégíti,  mennél  több  benne 
a nem  emészthető  alkatrész,  és  mennél  nagyobb  annak  tér- 
fogata. Azért  az  olyan  soványitó  kúra  türhetőbb,  amely  több 
növényi  táplálékot  juttat  a szervezetbe,  mint  az  olyan,  amel}’^- 
nek  ugyanakkora  kaloriatartalma  nagyobb  részében  húsban 
foglaltatik. 

Sokszor  bizonyul  hasznosnak  az,  ha  az  étkezések  előtt 
adunk  a betegeknek  valamit,  pl.  két  almát,  amivel  étvágyát 
kevés  kalória  bevitelének  árán  mérsékeljük.  Más  célhoz  vezető 
ut  a táplálék  kaloriakihasználásának  csökkentése  lehet.  Ez  a 
fürdőhelyeken  keresztülvitt  fogyasztó  kúráknak  egyik  eszköze. 

Az  ilyen  fogyasztó  kúrák  paradigmája  a marienbadi.  Egyik 
tényezője  az  ott  divó  kalóriákban  szegény  táplálás.  Kich  bete- 
geinek 160 — 200  g.  fehérjét,  10  — 12  g.  zsirt  és  80—100  g.  szén- 
hydratot  ad.  A másik  tényező  a marienbadi  viznek  ivása. 
A marienbadi  viznek  hashajtó  hatása  van.  Hatása  folytán  a 
bél  elválasztó  működése  és  mozgásai  fokozódnak.  Ez,  ahogy 
Loewy  respiratiós  kisérletekben  kimutatta,  bizonyos  kalória- 
mennyiséget  elpazarol.  Bár  a pazarlás  nem  nagy,  de  kalória- 
szegény  táplálkozás  mellett  az  mégis  számbajövő.  Többet  tesz 
ki  talán  az,  hogy  a hashajtás  tökéletesen  ki  nem  használt  bél- 
tartalmat is  visz  ki.  A hashajtók  ezen  hatását  rövid  időn  át 
tervszerűen  kihasználhatjuk  arra,  hogy  a beteg  étvágyának 
kielégítése  dacára,  kevesebb  kalóriát  tartalmazó  tápanyag 
kerüljön  felszívódásra.  Ezen  hatások  egyike  sem  olyan, 
amelyet  a beteg  otthonában,  vagy  akárhol  másutt  el  ne 
érhetnénk,  éppen  úgy,  mint  ahogy  a marienbadi  kúrák 
többi  tényezőinek  alkalmazása  sem  helyhez  kötött.  Ezek : a 
sok  mozgás  és  physikai  therapiás  eljárások.  A mozgás 
elrendelésének  a célja  a bevitt  energiának  tovább  menő 
kihasználása.  Ez  az  energiaforgalom  deficitjének  fokozására 
mindenesetre  «physiologikusabb»  és  hasznosabb  módszer  a 
hashajtásnál  és  különösen  fontos  az  izomzat  jó  állapotban 
való  tartásának  szempontjából.  Mellette  a physikai  therapia 
más  eszközeinek  csak  alárendelt  jelentőséget  tulajdoníthatunk. 

A fürdőhelyeken  folytatott  fogyasztó  kúráknak  tehát  a 
tbeoriában  döntő  értékű  jó  tulajdonságaik  nincsenek,  de  a 
gyakorlatban  nagyon  is  vannak.  A beteg,  aki  Marienbadba 

megy,  a kúra  tartama  alatt  egy  életcélt  ismer,  a fogyást  és 
kizárólag  annak  él.  Segítségére  a diaetetikában  teljesen 
begyakorlott  orvosok  állanak  és  életmódja  ott  mindenesetre 
kellemesebb,  mint  valamely  bármennyire  jól  vezetett  sana- 
toriumnak  zárt  falai  között.  Előnye  a sanatorium  fölött  az 
is,  hogy  a beteg  többet  mozoghat  és  amennyivel  több  kalóriát 
ad  ki  mozgása  közben,  mint  a sanatoriumban,  annál  többet 
ehetik,  annál  kevésbé  kénytelen  tehát  éhezni. 

Igaz,  hogy  a Marienbadból  hazatérő  betegek  legnagyobb 
része  csakhamar  visszaszerzi  testsúlya  elvesztett  részének 
kisebb  vagy  nagyobb  töredékét,  de  sok  ember  szánja  rá 
magát  könnyebben  arra,  hogy  évente  néhány  hetet  fordítson 
testsúlyának  szabályozására,  mint  hogy  napi  teendőit,  gond- 
jait megtoldja  étkezésének  állandó  figyelemmel  kisérésével. 

Ha  az  évente  ismételt  marienbadi  kúrák  az  elhízásnak 
középsulyossága  esetében  elegendőknek  bizonyulnak  a hizás 
progressiójának  megelőzésére,  vagy  még  inkább,  ha  közvetlen 
eredményükből  valami  a következő  év  kúrájának  megkez- 
déséig megmarad,  akkor  ezzel  beérhetjük.  Ellenkező  esetben 
a beteg  nem  kerülheti  el  étkezésének  otthoni,  hizási  hajla- 
mának fokával  arányban  álló  szigorúsággal  keresztül  vitt 
szabályozását  sem 

Az  elhízó  embernek  folyton  gondot  kell  forditatiia  arra, 
hogy  alvási  ideje  fölöslegesen  hosszú  és  mozgása  kevés  ne 
legyen.  Emlitettem,  hogy  alvás  közben  az  ember  kalória- 
szükséglete a nyugalmi  szükségletnél  annak  körülbelül  egy 
harmadával  kisebb,  és  hogy  a fogyasztás  érdekében  álló 
fokozását  a kalóriaszükségletnek  nagyon  elősegíti  a mozgás. 
Különösen  Zuntz  intézetében  történtek  beható  vizsgálatok  a 
mozgással  kapcsolatos  energiaszükséglet  meghatározására.  70 
kilogrammos  ember  egy  órai  járás  alatt  281  kalóriával 
fokozza  szükségletét,  ami  30  g.  zsir  elégésének  felel  meg. 
Egy  órai  mászás  körülbelül  kétannyi  kaloriatúlkiadással, 
62'5  g zsir  árán  történhetik.  25%  emelkedéssel  járó  mászás- 
hoz több  mint  háromannyi  kalória  kell,  mint  sikon  járáshoz. 

Ebből  láthatják,  hogy  Oertel  «terrainkurájának»,  rend- 
szeresen fokozódó  meredekségü  sétautjaival,  a gyakorláson 
kívül  más  jelentősége  is  van:  fokozódó  kaloriakiadás. 

A fogyasztó  kúrák  eszközeinek  sorában  a gyakorlatban 
nagy  szerepet  játszik  az  izzasztás.  A villamos  fényfürdők. 

bepakkolások  és  egyéb  izzasztó  eljárások  csakugyan  lénye- 
gesen csökkenthetik  a test  súlyát  és  az,  ha  egy  ilyen 
procedúra  után  a beteg  két  kilogrammot  kiizzad  magából, 
nagyon  alkalmas  arra,  hogy  ő reá  nagy  benyomást  tegyen. 
De  az  izzasztás  lényegileg  csak  a vízveszteséget  fokozza,  az 
elhízott  embernek  ellenben  zsírveszteségre  van  szüksége, 
ennek  pedig  egyedüli  módja  kaloriadeficit  előidézése.  Exakt 
kísérletek  azt  mutatják,  hogy  izzasztás  a kaloriakiadást 
csakis  akkor  fokozza,  ha  hyperthermiához  vezető  hőmérsék 
mellett  történik.  Ez  az  ár  azonban  nem  éri  meg  a vele  járó 
csekély  hasznot. 

Az  izzasztásnál  hasznosabb  a hydrotherapia.  A hydro- 
therapia  egyik  eszköze  az  indiíferens  hőmérséknél  valamivel 
melegebb  fürdő.  Rubner  kimutatta,  hogy  a kövér  ember  test- 
hőmérsékét  fokozza  és  ezzel  hőproducti ójának  alapját  képező 
folyamatait  élénkítheti.  Az  igy  elérhető  eredmén}"^  azonban 
csekély  és  a hyperthermia  előidézése  nem  tanácsos.  Cél- 
szerűbb ennél  a hideg  vízzel  keresztülvitt  hydrotherapia, 
amelyet  különösen  Winternitz  honosított  meg  a gyakorlatban. 
A hideg  temperatura  által  kiváltott  chemiai  hőregulatio  csak- 
ugyan fokozza  az  anyagcserét  és  igy  érthető,  hogy  soványitó 
kúrákat,  sanatoriumokban  folytatott  hydrotherapiával,  tó- 
vagy tengeri  fürdőkkel  egyaránt  támogathatunk. 

Ezek  azonban  mindig  csak  alárendelt  jelentőségű  ténye- 
zők a fogyasztó  kúrák  menetében  és  a lényeges  a táplálkozás 
szabályozása  marad. 

Bármennyire  kidolgozottá  tette  is  azonban  a gyakorlat 
a kövér  ember  diaetetikáját,  nagyon  sok  olyan  esettel  fognak 
találkozni,  amelyekben  minden  törekvésük  hajótörést  szen- 
ved. Soványitó  kúrához  a beteg  belátására  és  erős  akaratára 
van  szükség.  Ha  ez  hiányzik,  az  orvos  tehetetlenné  válik. 
De  néha  elmarad  a siker  akkor  is,  ha  az  orvos  rendeletéi 
célszerűek  és  ha  a beteg  azokat  híven  is  követi.  Ilyenkor  a 
belső  kalóriaszükségletnek  kóros  csökkenéséről,  vagy  a 
diabetessel  rokon  anyagcserebetegségről  lehet  szó.  Ha  gyanú- 
juk erre  irányul  és  betegüknél  az  alimentaris  glykosuria 
próbája  positiv  eredményre  vezet,  amennyiben  vizeletében 
100  g szőllőcukor  elköltése  után  cukor  jelenik  meg,  ered- 
ményeiket még  javíthatják  azáltal,  hogy  a diaetában  a szén- 
hydratokat  nagyrészt  zsírral  pótolják. 

Ha  ellenben  jogosulttá  válik  az  a gondolat,  tiog}-^  az 
anyagcsere  kórosan  lassult,  akkor  nyugodtan  folyamodhat- 
nak a pajzsmirigykészitményekhez.  Pajzsmirigyetetéssel  az 
anyagcsere,  eredeti  nagyságához  képest,  10— 20“/o-kal  fokoz- 
ható és  ez  a fokozódás  heteken  és  hónapokon  át  fentart- 
ható,  idővel  azonban  elmúlik.  Azért  célszerű,  ha  használatát 
időnként  megszakitjuk.  A pajzsmirigyet  a kövérség  therapiá- 
jában  discreditálták  rossz  mellékhatásai.  Ezek  azonban  csak 
akkor  mutatkoznak,  ha  a beteg  kellő  ellenőrzés  nélkül  és  túl- 
ságos nagy  mennyiségben  fogyaszt  pajzsmirigykészitményeket. 
Egyik  veszélye  a fehérjeforgalom  fokozása  utján  a fehérje- 
deficit. Ez  megelőzhető,  ha  a pajzsmirigyetetés  időszakában 
bő  fehérje-  és  mérsékelt  szénhydratbevitelről  gondoskodunk. 
Másik  veszélye  a glykosuria.  Azt  Ewald  szerint  megelőzhet- 
jük, ha  a pajzsmiriggyel  együtt  néhány  csepp  sol.  arsenicalis 
Fowlerit  adunk  betegünknek.  További  kellemetlen  mellék- 
hatása lehet  a szívműködésnek  és  az  idegrendszernek  labilissé 
válása.  Azért  csak  épszívü  elhízottaknak  és  csak  pontos  ellen- 
őrzés mellett  adható,  de  ha  ez  az  ellenőrzés  megvan,  akkor 
a pajzsmirigytherapia  bizonyos  fajtájú  obesitas  eseteiben  igen 
jó  szolgálatokat  tehet. 

Sokkal  kevesebbet  ér  a jodkali,  amelyet  régebben  elég 
sokan  ajánlottak  a fogyasztás  elősegítésére.  Lehet,  hogy  az 
némileg  fokozza  a pajzsmirigy  működését,  de  bizonyos,  hogy 
nagyon  gyakran  rontja  az  étvágyat  és  ez  talán  fogyasztó 
kúrák  közben  bizonyos  fokig  hasznos  is  lehet. 

Sokat  foglalkoztak  Oertel  óta  azzal  a kérdéssel,  előmoz- 
ditja-e  a fogyasztást  a vizbevitel  megszorítása.  A tapasztalat 
azt  mutatta,  hogy  nem.  A vizbevitel  megszorításának  csak 
egy  indicatióját  ismerjük,  és  ez  a vizretentio.  Akkor  az  csak- 
ugyan szükségessé  válik  és  szükségessé  válhatik  olyan  elhízott 
embereknél,  akik  szívinsufficientiában  és  ennek  folytán  viz- 
retentióban  is  szenvednek.  Ilyenkor  a szükséghez  mérten 
szabályozzuk  az  energiaforgalom  mellett  a vízforgalmat  is. 
Ennek  a szabályozásnak  elveiről  a veseinsufficientiával  kap- 
csolatban szóltunk. 

A szívinsufficientia  azonban  nemcsak  azzal  komplikálja 
teendőinket,  hogy  a vízforgalom  szabályozását  is  követeli, 
hanem  sürgőssé  teheti  a zsirfogyasztást  is.  Ilyenkor  kitűnő 
eredménye  lehet  Bouchard  kúrájának,  aki  naponta  1250  g 

tejet  és  5 tojást  ad  öt  étkezésre  elosztva.  Ezzel  70  g fehérjét 
adunk  1312  kalóriával  és  kevés  folyadékkal.  Rövid  időn  át 
Bouchard  diaetája  alkalmazható  és  eredményei  megérik,  hogy 
vele  megpróbálkozzunk.  Bouchard  sémája  nem  olyan,  amely- 
hez még  sürgős  esetekben  is  betű  szerint  kellene  tartani 
magunkat.  Ami  benne  lényeges,  az  kis  kaloriatartalma,  arány- 
lag nagy  fehérje-  és  kis  viz-  és  konyhasótartalma.  Szükség 
esetében  ugyanilyen  tulajdonságú  étrendet  más  alkatrészek- 
ből is  módunkban  áll  összeállítani. 

Az  ismertetett  diaeta  sémák  nagyrészt  az  empíria 
szüleményei  és  ha  a tberapiában  az  empíria  meg  is  érdemli 
azt,  hogy  tanúságait  a lehető  legnagyobb  megbecsülésben 
részesítsük,  az  empíriánál  van  jobb,  mert  a sémától  eltérő 
egyéni  követelményekhez  alkalmazkodó  vezetőnk  is  a thera- 
piának  azon  terein,  amelyeken  a tudomány  azt  fejlődésében 
elérte.  Egyike  ezeknek  a tereknek  az  anyagcsere  patholo- 
giája.  Gyökerei  mélyen  belenyúlnak  az  exakt  tudomány 
talajába  és  annak  legnagyobb  jelentőségű,  legáltalánosabb 
értékű  igazságaiból  merítik  táplálékukat. 

1840-ben  Jáva  szigetén  egy  fiatal  orvos  eret  vágott 
néhány  európai  emberen,  ügy  gondolta,  hogy  kibocsátott 
vérük  szine  vörösebb  volt  az  Európában  látottnál.  Észlele- 
tében valószínűleg  tévedt,  de  ez  az  orvos  Róbert  Mayer  volt 
és  hibás  észlelete  megindította  nagy  elméjének  tevékenysé- 
gét. ügy  hitte,  hogy  a test  oxydatióira  a külső  hőmérséknek 
hatnia  kell  és  hogy  Jáva  szigetének  meleg  égalja  alatt  ke- 
vesebb hőproductióval  tarthatja  fenn  az  ember  testének 
hőmérsékét.  Az  ezzel  összefüggő  kevésbé  élénk  chemiai 
folyamatoknak  tulajdonította  azt,  hogy  Jáva  lakóinak  vénás 
vére  pirosabb,  kevésbé  különböző  az  artériás  vértől,  mint 
hidegebb  égalj  alatt.  Róbert  Mayer  még  nem  számolhatott 
az  ember  hőszabályozásának  azon  tényezőivel,  amelyek  a 
hőproductiót  tág  határok  közt  függetlenné  teszik  a külső 
hőmérséktől.  Ha  ezzel  számolt  volna,  akkor  talán  kétségei 
lettek  volna  észlelete  helyessége  iránt  és  ki  tudja,  hogy  ezek 
a kétségek  mennyi  idővel  késleltették  volna  a tudomány 
fejlődését. 

Tévedéséből  kiinduló  okoskodása  vezette  őt  az  energia 
állandóságának  fölfedezésére.  Ez  a törvény  átalakította  a 
physikát  és  a chemiát  és  miután  különösen  Rubner  kielégítő 

pontosságú  kísérletekkel  bebizonyította  érvényességét  az  élő 
szervezetre  nézve  is,  az  életjelenségek  és  a nem  élő  termé- 
szet jelenségei  közt  uj  összefüggést  fedezett  fel  a kutatás ; 
Róbert  Mayer  törvényének  az  élet  is  engedelmeskedik. 

Az  ötletszerűen  megszületett  fölfedezés  megjárta  útját 
a physika  és  a chemia  laboratóriumaiban.  Ezekből  átment 
a physiologiai  laboratóriumba  és  ennek  közvetítésével  eljutott 
a klinikáig.  Mindenütt  termékenyítve,  teremtve,  a klinikán 
megteremtette  a tudományos  diaetetikát,  amely  praktikus 
eredményein  kivül  eredeténél,  kifejlődésének  módjánál  fogva 
is  egyike  a belorvosi  therapia  legfényesebb  fejezeteinek. 


Myxoedema  és  a hypophysis  meg- 
nagyobbodása. 


Tisztelt  hallgatóim! 

26  éves  nőbeteget  mutatok  be  Önöknek.  Ha  ránéznek^ 
azonnal  feltűnik,  hogy  testalkata  különbözik  az  átlagostól. 
Felületes  benyomásból  indulva  ki,  azt  hihetnék,  hogy  egy- 
szerűen elhizott.  Ha  azonban  közelebbről  nézik,  miben  kü- 
lönböznek az  ő formái  a normális  26  éves  nő  formáitól, 
meggyőződnek  felőle,  hogy  itt  az  elhizásnak  egészen  külö- 
nös alakja  forog  fenn,  ha  ugyan  betegünk  állapota  egyálta- 
lában elhizásnak  nevezhető. 

Mindössze  másfél  éve,  hogy  a beteg  azt  hiszi,  elhizás- 
nak indult.  Bár  testsúlya  csak  70  kgr,  ami  ugyan  alacsony 
termetéhez  viszonyítva  elég  sok,  mégis  betegnek  érzi  magát. 
Azt  mondja,  hogy  mindig  fáradt,  aluszékony.  Minden  moz- 
gás, de  még  a gondolkozás  is  terhére  esik.  Kedélye  végtele- 
nül közönyössé  vált  és  közönyösségét  kiolvashatják  arckife- 
jezéséből, egész  viselkedéséből.  Régebben  nem  volt  ilyen  és 
maga  is  azt  mondja,  hogy  psychéjének  ezen  változásai, 
amelyek  terhére  esnek,  hízásával  együtt  indultak  fejlődésnek. 
A közönséges  elhízás  is  lustává  teheti  az  embert.  A kövér 
emberek  is  aluszékonyakká  válhatnak,  de  70  kgr  súly  26 
éves  korban  még  nem  jelenti  az  elhizásnak  ama  fokát, 
amelynél  hasonló  panaszok  fel  ne  tűnnének. 

Panaszainak  okát  azonnal  megértjük,  ha  betegünket  ala- 
posan átvizsgáljuk.  Nézzék  meg  arcát.  (1. 12.  ábra.)  Az  feltűnően 
kerek.  Elhízáskor  a zsir  az  arcnak  különösen  alsó  részein 
halmozódik  fel  és  az  nem  oszlik  el  olyan  egyenletesen,  mint 
ahogy  azt  betegünknek  arcán  látjuk.  Kövér  ember  szemhéjai 
csak  nagyfokú  elhízáskor  vastagodnak  meg  erősen.  Ezzel  szem- 
ben a mi  betegünk  szemhéjai  feltűnően  puffadtak.  Majdnem  azt 

gondolhatnák,  hogy  a szemhéjak  bőre  oedemás.  Ha  azonban 
megpróbálom,  megmaradnak-e  az  ujjak  benyomatai  a duz- 
zadt arcon,  mint  ahogy  oedemánál  megmaradnak,  akkor 
ennek  ellenkezőjét  tapasztalom.  Az  a valami,  ami  betegünk 
arcát  felpuffasztja,  nem  sajtolható  ki  nyomással  a bőralatti 
kötőszövetnek  hézagaiból  és  igy  kétségtelen,  hogy  közönséges 
oedemáról  esetünkben  szó  sincs. 

A szemhéjak  puffadtságán  kivül  különösen  feltűnő  az 
orrnak  és  az  ajkaknak  megvastagodása,  amely  elhízásnál 
szintén  nem  szokott  nagy  fokot  elérni,  de  még  ennél  is  szo- 
katlanabb az,  hogy  betegünknek  nyelve  is  «meghizott», 
megnagyobbodott  annyira,  hogy  az  alig  fér  szájába,  regge- 
lenként ébredéskor  a fogsorok  közt  kiáll,  beszéd  és  rágás 
közben  pedig  minduntalan  közéjük  kerül.  Kezének,  lábának 
térfogatnagyobbodása  sem  olyan,  mint  ahogy  az  elhízott 
embereknél  szokott  lenni.  Eltekintve  attól,  hogy  az  a kar- 
nak és  lábszáraknak  térfogatnagyobbodásához  viszonyítva 
aránytalanul  előtérben  áll,  kezei  sem  oly  puhák,  mint  az 
elhízott  ember  kezei,  hanem  bőre  annak  megvastagodása 
mellett  kemény,  rugalmas. 

Mióta  hizik,  haja,  szemöldökei,  hónalj-  és  fanszőrei 
erősen  hullanak.  Sápadt,  rugalmas  bőre  száraz,  verejtékelvá- 
lasztásra szinte  képtelen,  körme  repedezett,  törékeny. 

Betegünk  állapotának  vázolásához  az  elmondottakon 
kivül  hozzátartozik  még,  hogy  hőmérséke  36®  körül  ingado- 
zik, pulsusa  percenként  alig  ver  hatvanat  és  hogy  vizeleté- 
nek, amely  kevés  fehérjét  tartalmaz,  napi  mennyisége  egy 
liter  alatt  marad.  Menstruatiója  egy  év  óta  szünetel. 

Ha  a beteg  állapota  első  látásra  a kevéssé  gyakorlott 
észlelőre  az  elhízásnak  benyomását  teheti,  végighallgatva  az 
elmondottakat,  ez  a benyomás  megváltozik  és  néhány  évvel 
ezelőtt  nem  sokat  gondolkoztunk  volna  azon,  mi  baja  van  a 
betegnek,  annyira  beleillik  állapota  a közepes  sulyosságu 
myxoedemának  keretébe. 

A myxoedema  tana  csakugyan  meglehetősen  tisztázott. 
Magát  a betegség  képét  jellemzőnek,  fogalmát  biztosan  körül- 
irhatónak  tartjuk. 

Csakugyan  alig  lehet  világosabb  összefüggéseket  elkép- 
zelni azoknál,  mint  amelyek  egyrészt  a klinikai  észlelés, 
másrészt  a kísérleti  kutatás  által  kiderített  tényeket  a 


167 


myxoedema  tanává  foglalták  össze.  1873-ban  Gull  öt  eset 
kapcsán  felnőtt  nők  «cretinoid  állapotát))  irta  le.  Négy  évvel 
később  Ord  hat  ilyen  esetet  ismertetett.  Közülük  egynek 
sectiojánál  Greenfield  a pajzsmirigyet  sorvadtnak  találta.  Órá- 
nak feltűnt  a betegek  «elhizása»  és  Charlesnak  chemiai  vizs- 
gálata alapján  a bőr  kötőszövetében  nyákszerü  anyagnak 
felhalmozódását  vette  fel.  Ez  indította  őt  a «myxoedema» 
elnevezés  ajánlására.  Vele  körülbelül  egyidejűleg  Charcot  is 
közölt  idevágó  észleleteket  és  a bőr  megkeményedésére,  a 
betegségnek  kachexiás  természetére  fektetve  a súlyt,  azt 
cachexie  pachydermique-nek  nevezte  el.  Azóta  a myxoedema 
az  általánosan  ismert  betegségek  közé  tartozik.  Lényege 
felől  az  első  fontos  felvilágosításokat  sebészeknek  köszönjük. 
1882-ben  Reverdin,  egy  évvel  később  pedig  Kocher,  golyvás 
betegek  pajzsmirigyeinek  kiirtása  után  tett  tapasztalataikat 
tették  közzé.  Ha  a betegek  a műtétet  hónapokkal  túlélték, 
bőrük  feltűnően  megvastagodott,  hajuk,  szőrzetük  kihullott, 
szellemi  functióik  alászállottak,  hőmérsékük  csökkent,  pul- 
susuk  ritkult.  Ezt  az  állapotot  Kocher  mint  kachexia  strumi- 
privát  ismertette.  Semonnak  az  érdeme,  hogy  a figyelmet 
Kocher  kachexia  strumiprivájának  és  Ord  myxoedemájának 
hasonlóságára  fölhívta.  Fölhívására  a londoni  «Clinical 
society»  bizottságot  küldött  ki  a felmerült  kérdések  tisztázá- 
sára. Annak  egyik  tagja,  Horsley,  kimutatta,  hogy  a pajzs- 
mirigy kiirtása  majmokat  myxoedemásokká  tesz  és  annak 
munkálatai  összefoglalták  ama  bizonyítékokat,  amelyek  két- 
ségtelenné teszik,  hogy  a myxoedema  állandó  kísérője  a 
pajzsmirigy  sorvadása,  hogy  ez  a betegség  a kachexia 
strumiprivával  azonos  és  hogy  a cretinismusnak  bizonyos 
esetei  is  a pajzsmirigy  hiányos  működéséből  származnak. 
Miután  a myxoedema  pathogenesisének  első  kérdése  tisztá- 
zódott, újra  lekötötték  a figyelmet  Schiffnek  régi,  szinte  fele- 
désbe ment  kísérleti  vizsgálatai.  Schiff  kutyák  pajzsmirigyét 
kiirtva,  azt  találta,  hogy  azok  kivétel  nélkül  elpusztulnak, 
ha  a kiirtás  teljes.  Ennek  megállapítása  után  a pajzsmirigyé- 
től megfosztott  kutya  hasüregébe  pajzsmirigyet  transplantált 
és  azt  találta,  hogy  a transplantált  pajzsmirigy  a kutyát 
életben  képes  tartani. 

Schiff  kísérletei  azt  mutatták,  hogy  a pajzsmirigy  szere- 
pét az  organismus  érdekében  annak  bármelyik  helyéből  ki- 

fejtheti.  Ez  a tény  más  értelmezéssel  alig  férhetett  össze, 
mint  azzal,  hogy  a pajzsmirigy  bizonyos  anyagokat  tartalmaz, 
amelyeknek  jelenléte  a szervezetnek  épsége  szempontjából 
nélkülözhetetlen  és  amelyek  a szervezetbe  hozva,  a pajzs- 
mirigy működését  pótolhatják.  Emellett  szóltak  a Horsley 
ajánlatára  végzett  gyógyító  kísérletek  is  myxoedemás  embe- 
reknél. Myxoedemás  emberbe  állatok  pajzsmirigyét  trans- 
plantálták  és  a kísérlet  azzal  az  eredménnyel  végződött, 
hogy  a transplantált  pajzsmirigy  a myxoedemát  visszafejleszti 
ugyan,  de  ez  annak  fölszivódása  után  ismét  kifejlődik.  Ezt 
látva,  Murray  1891-ben  myxoedema  ellen  a pajzsmirigy  gly- 
cerines  extractumát  fecskendezte  bőr  alá  és  kitűnő  eredmé- 
nyei a pajzsmirigy-organotherapia  alapjává  váltak.  Utána 
Howritz  és  Mackenzie  még  tovább  jutottak  a módszer  egy- 
szerűsítésében, bebizonyítva  azt,  hogy  a pajzsmirigy  ható- 
anyagai a táplálkozás  rendes  útjait  követve  is  hatékony  alak- 
ban jutnak  be  a szervezetbe. 

Azóta  semmiféle  kétség  nem  fér  ahhoz,  hogy  a myxoe- 
dema elégtelen  pajzsmirigyműködésnek  következménye  és 
hogy  az  a működés,  amelynek  hiánya  myxoedemához  vezet, 
a pajzsmirigynek  a nedvkeringésbe  jutó  belső  secretumával 
áll  kapcsolatban.  A pajzsmirigy  physiologiájában  és  patholo- 
giájában  újabb  haladáshoz  vezetett  Baumann  fölfedezése. 

Baiimann  azt  találta,  hogy  a pajzsmirigy  jodot  tartal- 
maz és  hogy  kivonatának  jodot  tartalmazó  része,  az  u.  n. 
jodothyrin  vagy  thyreojodin,  a pajzsmirigyhatásnak  vivője. 
Oswald  vizsgálataiból  kiderült,  hogy  pl.  a colloid  struma  a 
rendesnél  kevesebb  jodot  szokott  tartalmazni  és  hogy  az 
egyúttal  kevésbé  képes  pajzsmirigyüktől  megfosztott  kutyák 
szervezetében  a hiányt  pótolni.  Ha  azonban  colloid  strumá- 
ban  szenvedő  ember  jodot  szed,  pajzsmirigyének  jódtartalmú 
és  ezzel  együtt  pajzsmirigyének  hatékonysága  közeledik  a 
normálishoz.  Bár  ezek  a tények  a jodothyrin  physiologiai 
jelentőségét  kétségtelenné  teszik,  a klinikai  tapasztalat  mégis 
azt  mutatja,  hogy  a jodothyrin  hatása  nem  oly  tökéletes, 
mint  az  egész  pajzsmirigyé. 

Ez  a hatás  nagyon  sokoldalú.  Legegyszerűbben  anyag- 
cserekisérletekben  analysálható  oldala  vizsgálható.  Magnus 
Léuy  azt  találta,  hogy  myxoedemás  beteg  gázcseréje  a 
normálisnak  legföljebb  40  - 607o-át  éri  el.  Irsai,  Vas  és  Gara 

kísérleteiből  tudjuk,  hogy  a gázcsere  hanyatlásán  kívül  a 
fehérjeanyagcsere  is  mélyen  alászáll.  Ha  azután  az  ismert 
anyagcseréjü  myxoedemás  pajzsmirigykészitményeket  kezd 
szedni,  gázcseréje  megkétszereződik,  nitrogenretentiója  nitro- 
gendeficitbe  megy  át  és  anyagcseréjének  ezen  gyorsulása 
közben  bőre  megvékonyodik,  szárazsága  elvész,  haja  és 
szőrzete  újra  nő,  aluszékonysága,  közönyössége  megszűnik, 
ritka  pulsusa  normálissá  válik,  hypothermiája  megszűnik, 
egyszóval  a myxoedemás  ember  látszólag  teljesen  meggyó- 
gyul és  normális  emberhez  hasonló  marad  mindaddig,  mig 
pajzsmirigykészitményekkel  él. 

A myxoedemásnak  ezen  sokszor  végtelenül  meglepő 
átalakulásában  még  a legkönnyebben  az  anyagcsere  meg- 
változása érthető.  A pajzsmirigyben  foglalt  hatóanyag  úgy 
viselkedik,  mint  az  anyagcserében  szereplő  chemiai  folya- 
matoknak sebességszabályozója,  katalysatora.  Hiánya  ezek 
lassudásához  vezet.  Mikor  az  elhízás  pathologiájáról  szóltam, 
fejtegettem  annak  következményeit,  ha  az  anyagcsere  lassu- 
lásával, a szervezet  energiaszükségletének  csökkenésével  nem 
tart  lépést  a táplálkozásnak  megfelelő  csökkenése.  Bár  a 
myxoedemás  rendesen  nagyon  keveset  eszik,  még  sem  eszik 
oly  keveset,  amennyivel  szervezete  beérné.  Ennek  pedig 
ismerik  következményeit.  Tudják,  hogy  az  energiafölösleget 
tartalmazó  tápanyagokat  a szervezet  zsirdepót-inak  meg- 
töltésére használja  fel.  Azért  a myxoedemás  beteg  hízásnak 
indul  és  szervezetében  a zsir  úgy  és  azokon  a helyeken  szo- 
kott lerakódni,  ahogyan  és  ahol  az  az  egyszerű  elhízásnál 
történik.  A myxoedema  tehát  a betegség  utolsó  kachexiás 
stádiumától  eltekintve,  állandóan  együtt  jár  az  elhízással  és 
ez  a körülmény  a myxoedema  és  az  adipositás  közt  kétség- 
telen kapcsolatot  létesít.  De  a myxoedemás  beteg  súlygyara- 
podása nemcsak  elhízásával  függ  össze.  Zsírjának  megszapo- 
rodásán kívül  szervezete  nagy  mennyiségű  vizet,  sót  és 
nitrogéntartalmú  anyagokat  is  tart  vissza.  Vizretentiója, 
amely  bizonyára  összefügg  verejtékelválasztásának  és  diuresi- 
sének  csökkenésével,  nagyon  feltűnően  jelentkezik  ama  bősé- 
ges víz-  és  sódiuresisben,  amely  megindul,  mihelyt  a myxoede- 
más beteg  pajzsmirigykészitményeket  szed.  Vizretentiója 
sajátságos  módon  egészen  más  localisatióju,  mint  a közönsé- 
ges oedemáé.  Ennél  az  a szövethézagokat  önti  el  és  tágítja 

ki.  Myxoedemánál  ellenben  a visszatartott  folyadék  maguk- 
ban a sejtekben,  a kötőszöveti  rostokban  marad  és  ez  az 
oka  annak,  hogy  az  ujjnyomás  elől  nem  tér  ki.  Tehát  a 
zsir-  és  a szöveti  elemeken  belőli  folyadékfelhalmozódás  a 
pajzsmirigy  elégtelen  működésének  két  együtt  járó  következ- 
ménye és  kérdés,  vájjon  ezeken  kivül  van-e  még  valami, 
ami  a bőr  megvastagodásának,  rugalmasságának,  sajátságos 
tapintatának  létrehozásához  hozzájárul.  Azokkal  az  adatok- 
kal szemben,  amelyek  egy  a mucinéhoz  hasonló  természetű 
anyagnak  felhalmozódásáról  szólnak  a bőrben,  újabban  az 
ellentmondó  leleteknek  egész  sora  kelt  kétségeket.  Akár- 
hogyan is  tisztázódjék  ez  a kérdés,  annyi  bizonyos,  hogy  a 
pajzsmirigy  elégtelen  működése  hízással,  zsir,  nitrogén,  viz 
és  sóretentióval,  hypothermiával,  oliguriával,  bradykardiával, 
a bőrnek  és  függelékeinek  trophikus  zavaraival,  a tempera- 
mentumnak, a psychenek  megváltozásával  jár  és  hogy  mind- 
ezen változások  megbízható  orvossága  maga  a pajzsmirigy, 
vagy  ennek  kivonata  és  alkotórészei  közül  különösen  az, 
amely  a pajzsmirigy  jodját  is  tartalmazza. 

Ismerve  a myxoedema  organotherapiájának  fényes  ered- 
ményeit, annak  fölismerése  a lehető  legnagyobb  gyakorlati 
jelentőségű  feladattá  válik.  Megkülönböztetése  a nem  myxoede- 
más  elhízástól  nehézségeket  okozhat,  ha  a trophikus  és  a psychi- 
kus  tünetek  kevéssé  kifejezettek,  ahogy  ez  néha  a pajzs- 
mirigynek senilis  elváltozása  folytán  kifejlődő  öregkori  el- 
hízásnál történik.  Ilyenkor  esetleg  csak  a therapia  eredményes 
vagy  eredménytelen  volta  világítja  meg  a helyzetet.  De  a 
mi  betegünknél  diagnostikai  kétségeink  a nem  myxoedemás 
elhizásnak  kérdésében  nem  lehetnek.  A bőralatti  kötőszövet 
megvastagodásának  elterjedési  módja,  a nyelv  megvastago- 
dása,  a psychikus  tünetek,  a bradykardia,  az  oliguria,  a 
hypothermia,  a hajzat  és  a szőrzet  hullása  egyaránt  bizo- 
nyítják, hogy  ő nem  szenved  egyszerű  elhízásban. 

De  belenyugodhatunk-e  minden  további  vizsgálódás 
nélkül  abba  a fölvételbe,  hogy  betegünk  egyszerűen  myxoede- 
más ? Néhány  év  óta  egymást  érik  a közlések  olyan  klinikai 
és  kísérleti  észleletek  felől,  amelyek  azt  mutatják,  hogy  a 
myxoedemához  többé-kevésbé  hasonló  kórképek  a pajzs- 
mirigyen kivül  más  belső  secretiós  szervek  megbetegedésével 
is  összefügghetnek,  valamint,  hogy  az  igazi  myxoedemánál 

a pajzsmirigy  megbetegedéséhez  más  vérmirigyek  megbete- 
gedése is  hozzácsatlakozhatik.  Látni  fogják,  hogy  nem  aka- 
rok tisztán  akadémikus  értékű  fejtegetésekbe  bocsátkozni  és 
hogy  az  a kérdés,  vájjon  igazi  myxoedemával  van-e  dolgunk, 
vagy,  ha  igen,  ez  a myxoedema  egyszerűen  pajzsmirigy- 
betegségnek következménye-e,  vagy  betegünk  ennél  bonyoló- 
dottabb  eredetű  bajban  szenved-e,  úgy  a prognosisnak,  mint 
az  indicatióknak  szempontjából  fontos. 

Nézzék  meg  betegünk  arcélét.  Aki  több  myxoedemás 
beteget*látott,  annak  feltűnik  orrának  nagysága.  Nem  éppen 
akkora  ez  az  orr,  hogy  okvetlenül  kóros  proportiókra  val- 
lana,  de  azon  a határon  van.  Megnagyobbodása  nemcsak 
a lágyrészek  megnagyobbodásából  áll,  hanem  abban  részt 
vesz  az  orrnak  váza  is.  Betegünk  orra  eszünkbe  juttatja  az 
akromegaliás  arcot.  Az  akromegaliának  felismerése  nem 
nehéz,  ha  az  egészen  kifejlődött.  A test  distalis  részeinek 
újra  meginduló  növekedése,  a physiologikus  növekedés  korán 
túl,  vagy  esetleg  ritkábban  fiatalabb  egyéneknél  is,  még  pedig 
a distalis  részeknek  olyan  növekedése,  amely  a proximálisok- 
kal  nem  áll  arányban,  az  akromegaliát  a legfeltűnőbb,  a leg- 
könnyebben felismerhető  betegségeknek  egyikévé  teszi.  Szinte 
csudálatos,  hogy  ez  a betegség,  amely  jellemző  arcélével  a 
góth  építőművészet  szobrászainak  oly  sokszor  szolgáltatott 
motívumokat,  a pathologiában  ismert  kórképpé  csak  1886-ban 
vált  Marié  közleménye  alapján.  Nem  kell,  hogy  leírásával 
bőven  foglalkozzunk.  Klinikánkra  most  jött  be  annak  igen 
jellemző  esete.  Amint  belépnek  második  emeleti  női  kór- 
termünkbe, feltűnik  aránytalanul  nagy  orra,  előreálló  alsó 
állkapcsa,  amelynek  fogsora  jóval  a felső  fogsor  elé  harap. 
Nagy,  duzzadt  ajkai,  nagy,  húsos  nyelve,  magas  termetéhez 
viszonyítva  is  óriási  kezei  és  lábai,  különösen  pedig  óriási 
ujjai  azonnal  elárulják,  hogy  ő akromegaliában  szenved.  De 
betegsége  nemcsak  proportióinak  feltűnő  zavarából  áll.  Bete- 
günk óriási  fejfájásokban  szenved,  csillapíthatatlanul  hány 
és  megvakult.  Vakságának  okát  majd  a szemtükri  vizsgálat 
fogja  tisztába  hozni,*)  de  annak  okát  enélkül  is  sejthetjük. 
A főfájás  és  a látás  szervei  az  akromegaliának  nagyon 


*)  k beteg  óriási  főfájás  miatt  öngyilkossá  vált,  mielőtt  vizsgá- 
lata befejezhető  lett  volna. 

gyakori  tünetei,  és  annak  következményei,  hogy  az  akro- 
megalia  a hypophysis  cerebri  megnagyobbodásával  szokott 
együtt  járni,  ahogy  azt  Marié  1890-ben  már  fölismerte.  A 
hypophysis  cerebri  megnagyobbodása  és  az  akromegalia 
között  fennálló  viszony  csak  néhány  év  óta  kezd  világossá 
válni.  Mióta  a hypophysist  behatóbban  vizsgálják,  kitűnt, 
hogy  az  az  akromegaliánál  sohasem  ép.  Fiirnivall  34  honcolt 
esetet  állított  össze.  Közölük  31-ben  volt  hypophysis  daganat, 
a többi  három  esetben  pedig  a hypophysis  ugyan  nem  volt 
megnagyobbodva,  de  más  kóros  elváltozásokat  mutetott.  A 
vizsgált  daganatok  nagyon  különbözők  : adenomák,  carcino- 
mák,  sarkomák,  gliomák  stb.  Ritkábban  fordulnak  elő  vérzé- 
sek, sclerosisos  folyamatok,  amelyek  atrophiához  is  vezet- 
hetnek és  a hypophysist  comprimáló,  annak  szomszédságából 
kiinduló  daganatok.  A hypophysis  daganatai  a sella  turcicá- 
nak  kitágulásával  szoktak  együtt  járni  és  nagyon  feltűnő, 
hogy  akromegaliának  atrophiás  hypophysissel  járó  eseteiben 
a tágult  sella  turcica  azt  bizonyltja,  hogy  a hypophysis 
sorvadását  ezekben  az  esetekben  is  annak  megnagyobbodása 
előzte  meg.  A hypophysis  daganat  azonban  nem  jár  mindig 
akromegaliával.  Ahhoz,  hogy  az  akromegalia  kifejlődjék,  az 
szükséges,  hogy  a daganat  mellett  egészen  határozott  szöveti 
változás  álljon  fenn.  A hypophysisnek  mellső,  mirigyes  le- 
benyében Flesch  és  Dostojewsky  óta  a hámsejteknek  két- 
féleségét  különböztetjük  meg.  Egyik  féleségük  «chromophil» 
és  részben  eosinnal,  részben  lúgos  festékekkel  festődik,  mig 
másik  részük  «chromophob».  A chromophil  szemcsék,  úgy 
látszik,  a hypophysis  elválasztó  működésével  állanak  kapcso- 
latban és  akromegalia  akkor  kiséri  a hypophysis  betegségét, 
ha  ez  chromophil  sejteknek  megszaporodásával  jár. 

Ez  a tény  látszólag  igazat  ad  annak  a felfogásnak, 
amely  a test  proportióinak  akromegaliás  zavarát  a hypophysis 
fokozott  secreliós  működésének  tulajdonitja,  de  ezen  theoriának 
valóságos  bizonyítékát  csak  a legutóbbi  idő  hozta  meg.  Mi- 
után Schloffer  19ü7-ben  először  irtott  ki  hypophysis  daganatot 
úgy,  hogy  a heteg  a műtétet  harmadfél  hónappal  túlélte, 
Hochenegg  1908-ban  ezt  a műtétet  akromegaliás  betegen 
próbálta  meg  először.  A műtét  hatása  bámulatos  volt.  A főfá- 
jásnak és  a látási  zavaroknak  javulásán  kivül  már  tiz  nap- 
pal a műtét  után  észrevehetővé  vált  az  akromegalia  vissza- 

fejlődése.  Az  alsó  fogsor  közeledni  kezdett  a felsőhöz,  a 
kezek  és  a lábak  pedig  kisebbedésnek  indultak.  Azóta 
Hochenegg  klinikáján  egy  második  eset  gyógyulását  is  ész- 
lelték a hypophysisdaganatnak  megoperálása  után  és  ezek  a 
fényes  eredmények  kétségtelenné  teszik,  hogy  az  akromegalia 
a hypophysis  fokozott  működésével  oki  összefüggésben  áll. 

Visszatérve  esetünkre,  egyelőre  csak  annyit  mondhatunk, 
hogy  az  akromegaliának  gyanúját  bennünk  csak  orrának 
nagysága  kelti  fel.  Ettől  eltekintve,  mind  az,  amit  nála  eddig 
megállapithattunk,  beleillik  az  egyszerű  myxoedema  kere- 
tébe. Orrának  nagysága  egymagában  azonban  nem  elég  ok 
arra,  hogy  első  diagnosisunkban  meg  ne  nyugodjunk  és  igy 
tovább  kell  keresnünk,  vannak-e  olyan  eddig  tekintetbe  nem 
vett  tünetek,  amelyek  a hypophysisnek  állapotát  gyanússá 
teszik. 

A hypophysisdaganatnak  nemcsak  akromegalia  lehet  a 
következménye.  A hypophysisnek  intracranialis  helyzetéből 
következik,  hogy  daganatai  az  agynyoinás  tüneteivel  járnak. 
Ezek  közé  tartoznak  a főfájás,  a hányás,  a szédülés,  a sen- 
soriumnak  zavarai,  epilepsiaszerü  görcsök,  a pulsus  ritkulása, 
esetleg  pangásos  papilla  stb.  Közülük  betegünk  csak  főfájásról 
panaszkodik.  De  a főfájás  a myxoedemás  betegnek  is  gyak- 
ran előforduló  panasza  és  igy  nem  lehet  ok  arra,  hogy 
esetünkben  egyébre  is  gondoljunk.  A hypophysisdaganat 
nemcsak  az  intracranialis  n)mmásnövekedésnek  általános 
tüneteihez  vezet.  Közelsége  a látóidegek  kereszteződéséhez 
fontos  góctünetek  okává  válhatik.  Ezek : látási  zavarok,  ame- 
lyek közül  legjellemzőbb  a bitemporalis  hemianopsia,  kevésbé 
jellemző  az  egyik  szem  megvakulása  a másiknak  hemianop- 
siájával,  a homogén  hemianopsia,  vagy  a hemiachromatopsia. 
A szemtükri  vizsgálat  atrophia  nervi  optici  vagy  neuritis 
optica  képét  derítheti  ki.  A szemmozgató  idegek  közelsége 
szeinizom-hüdéseket  okozhat.  Ezek  a tünetek  a hypophysis- 
tumornak  diagnosisát  akkor  is  lehetővé  teszik,  ha  az  akro- 
megaliára  jellemző  proportiováltozások  nincsenek  is  biztosan 
felismerhető  módon  kifejlődve.  A.  mi  esetünkben  azonban 
nemcsak  az  intracranialis  nyomásnövekedésnek  biztos  tünetei 
hiányzanak,  de  hiányzanak  a most  említett  góctünetek  is. 

Említettem,  hogy  a hypophysisdaganatok  kitágítják  a 
sella  turcicát.  Oppenheimnak  sikerült  1899-ben  először  ennek 

megállapítása  élő  betegen  radiographia  segítségével.  Azóta  a 
hypophysísdaganatok  díagnosísánál  nem  vagyunk  kizáró- 
lagosan a góctünetekre  és  a functiozavarokra  utalva.  Bete- 
günknek koponyájáról  Elischer  tanársegéd  úr  Röntgen-képet 
készített.  Hogy  ennek  a képnek  jelentőségét  világosan  lássák, 
melléje  teszem  egy  egészséges  ember  koponyájának  Röntgen- 
képét.  (1. 13.  és  14,  ábrát.)  A különbség  meglepő.^Láthatják,  hogy 
betegünk  sella  turcicájának  határai  elmosódottak  és  hogy 
annak  vájulata  sokkal  nagyobb,  mint  az  ép  selláé.  De  különösen 
feltűnő  az,  ami  Jaugeas  szerint  a hypophysisdaganatokra  nézve 
nagyon  jellemző:  a processus  clinoidei  posteriores  hiánya. 
Ennek  a fíöníg'en-képnek  megtekintése  után  tisztában  vagyunk 
azzal,  hogy  betegünk  nagy  orra  helyes  nyomra  vezetett. 
Neki  hypophgsisdaganata  van.  Miután  ezt  a Röntgen-kép 
szemmel  látható  módon  tárja  fel  előttünk,  feladatunkká 
válik  «myxoedema»  diagnosisunknak  revideálása.  Nem  tart- 
hatjuk-e betegünk  egész  baját  hypophysis  betegségnek?  Ha 
erre  az  eredményre  jutnánk,  tíierapiánk  kilátásai  teljesen 
megváltoznának. 

A hypophysis  betegségeinek  nem  régen  csak  két  féleségét 
tudtuk  klinikailag  méltatni.  Az  egyik  féleség  a hypophysis- 
daganat,  amely  térfoglalásánál  fogva  okoz  intracranialis  tüne- 
teket, a másik  féleség  pedig  az  akromegalia  képével  jár 
együtt.  Újabban  azonban  a hypophysisnek  klinikai  patholo- 
giája  nagyot  fejlődött. 

1901-ben  Fröhlich  elhízott  fiatal  beteget  észlelt  agyi  és 
látási  zavarokkal.  Összeszedve  az  irodalomnak  hasonló  ese- 
teit, arra  a conclusióra  jutott,  hogy  a hypophysis  daganatá- 
nak gyanúját  keltő  intracranialis  tünetek  kíséretében  elhízás 
olyan  bőrelváltozások  mellett,  amelyek  myxoedemára  emlé- 
keztetnek, a hypophysisdaganatnak  diagnosisát  jogosulttá 
teszik.  Azóta  a Fröhlich-íéle  kórkép  lényegesen  bővült.  Ki- 
egészítő részévé  vált  a genitaliáknak  hypoplasiája.  Hogy  a 
Fröhlich-féle  kórképben  mi  a jelentősége  a hypophysis  meg- 
betegedésének, azt  egy  kísérletnek  tisztaságával  tárja  elénk 
Madelungnak  esete. 

1901.  jan.  1-én  6 éves  betegét  meglőtték.  A Flobertpuska 
golyója,  amint  azt  a Röntgen-kép  mutatta,  a sella  turcicán 
hatolt  keresztül.  Eltekintve  a kis  leány  baloldali  amaurosi- 
sától  és  kisfoku  jobboldali  hemiparesisétől,  a sérülés  követ- 

kezményei  közt  a legfeltűnőbb  volt  elhízása.  9 éves  korában 
az  1 m 24  cm  magas  leányka  súlya  42  kgrot  ért  el,  kétszer 
annyit,  mint  amennyi  korának  megfelel.  Ezenkívül  fáradtság- 
érzése, hallgatagsága  és  közönyössége  voltak  sérülésével  kap- 
csolatba hozhatók. 

Azóta  a hypophysis-betegségeket  kisérő  elhízásnak  szá- 
mos esetét  Írták  le.  Az  elhízás  rendesen  a bőrnek  és  függe- 
lékeinek rendellenességeivel  is  együtt  jár.  A bőr  duzzadt, 
feszes,  száraz,  korpázó,  hideg,  sokszor  feltűnően  nedves,  a 
haj,  a szőrzet  megritkul,  csupa  olyan  változás,  amely  — a 
bőr  nedvességének  kivételével  — a myxoedema  képéhez  is 
hozzátartozik. 

Nagyon  fontosak  a hypophysisdaganatokat  kisérő  psy- 
chikus  változások.  Ezek  közönyösséghői,  psychikus  gyöngeség 
jeleihől,  aluszékonyságból  és  elég  sokszor  zavartságból,  tájé- 
kozatlanságból, hallucinatiókból,  vagy  melancholiás  állapo- 
tokból állanak. 

A hypophysisdaganatok  legállandóbb  kísérői  közé  azon- 
ban a nemi  szervek  zavarai  tartoznak.  Nőknél  mint  korai 
tünetük  a menstruatio  elmaradása,  férfiaknál  impotentia 
mutatkozik.  Később  a nemi  szerveknek  sorvadására  kerül  a 
sor.  Az  emlők  nőknél  sorvadnak,  férfiaknál  néha  fokozott 
fejlődési  fokot  érnek  el. 

A hypophysisdaganatoknak  ezen  tüneteit  áttekintve,  és 
látva  azt,  hogy  betegünk  rövid  idŐ  óta  hízásnak  indult,  hogy 
eközben  haja,  hónalj-  és  fanszőre  hullani  kezdtek,  hogy  aluszé- 
konnyá,  közönyössé  vált,  fáradtnak  érzi  magát,  hogy  beteg- 
ségének kezdetével  menstruatiója  kimaradt  és  különösen 
látva  a Röntgen-képen  azt,  hogy  hypophysise  a sella  turcica 
vájulatát  kitágította,  egyet  fognak  velem  érteni  abban,  hogy 
esetünkben  a hypophysisdaganat  és  a myxoedema  diagnosisai 
között  a választás  nem  egészen  egyszerű.  Vannak  azonban 
egyes  tünetek,  amelyek  azt  mégis  lehetségessé  teszik.  Hypo- 
physistumor  gyakrabban  jár  mérsékelt  hőemelkedéssel,  mint 
hypothermiával,  gyakrabban  jár  polyuriával,  esetleg  glyko- 
suriával  is,  mint  oliguriával  és  albuminuriával,  gyakrabban 
jár  fokozott  izzadással,  mint  a bőrszárazságéval  és  nem  tar- 
tozik tünetei  közé  a bradykardia.  Ha  tekintetbe  veszik  azt, 
hogy  betegünk  inkább  hypothermiás,  vizelete  kevés,  az  albu- 
ment  tartalmaz,  hogy  bőre  száraz,  izzadásra  alig  képes  és 

liogy  pulsusa  ritka,  akkor  elég  sok  olyan  tünetet  látnak  nála, 
amelyek  hypophysisének  megnagyobbodásától  függetleneknek 
látszanak  és  amelyek  elsó'  impressiójuknak  adnak  igazat. 
Betegünk  csakugyan  myxoedemában  szenved. 

De  ha  ennél  a diagnosisnál  állapodunk  meg,  hogyan 
fogjuk  fel  sella  turcicájának  kitágulását? 

A belső  elválasztással  dolgozó  mirigyek  közt  sajátságos, 
eddig  a legtöbb  tekintetben  még  tisztázatlan  összefüggés  áll 
fenn.  Az  egyik  vérmirigy  váladéka  sok  tekintetben  antago- 
nistája  a másiknak ; az  egyiknek  váladéka  fokozza,  vagy 
gátolja  a másiknak  működését;  az  egyiknek  elpusztulása 
maga  után  vonja  a másiknak  sorvadását  vagy  túltengését  és 
viszont.  E sokszoros  egymásra  való  hatáson  kivül  számos 
eset  bizonyltja,  hogy  a belső  secretiós  mirigyek  izolált  meg- 
betegedése talán  ritkább,  mini  azok  együttes  kóros  állapota. 

Caselli  azt  találta,  hogy  a hypophysis  kiirtása  után  a 
pajzsmirigy  luegnő,  Rogowitch,  Gley,  Hofmeister  és  mások 
pedig  a pajzsmirigyet  irtva  ki,  a hypophysis  megnövekedését 
észlelték.  Ezeknek  a kísérleti  tényeknek  megfelel,  hogy 
Comte  pajzsmirigysorvadásnak  13  esetében  12-szer  találkozott 
hypophysis-megnagyobbodással,hogy  hypophysis-megnagyob- 
bodás  a myxoedemát  gyakran  kiséri,  hogy  Niépce  és  Virchow 
kretinismusnál  szintén  találkozott  hypoph5^sisdaganattal. 

Viszont  akromegalia  strumával,  myxoedemával,  vagy  a 
Frö/i/ich-féle  kórképpel,  Basedowkór  pedig  a hypophysis  meg- 
kisebbedésével  járhat  együtt.  Az  a benső  viszony,  amely  a 
hypophysis,  a pajzsmirigy  és  az  ivarmirigyek  közt  fennáll, 
annyira  bonyolult,  hogy  szinte  kérdésessé  válik,  vájjon  az 
ivarmirigyek  aplasiáját  kisérő  elhízás,  a hypophysises  és  a 
myxoedemás  elhízás  közt  csakugyan  van-e  elvi  különbség, 
és  hogy  ezek  nem  tekintendők-e  mindannyian  thyreogenek- 
nek,  ahogy  azt  Noorden  hiszi. 

Ezek  után  nem  lephet  meg  az,  hogy  myxoedemás  bete- 
günknek nagy  hypophysise  van  és  hogy  arcéle  az  akromegaliás 
beteg  arcélére  emlékeztet. 

Visszatekintve  fejtegetéseinkre,  láthatják,  hogy  a belső 
secretiós  szervek  pathologiája  csakugyan  sokszoros  össze- 
függésben áll  az  elhízás  pathologiájával.  Két  olyan  mirigyet 
ismertünk  meg,  amelynek  betegsége  elhízáshoz  vezet.  Közülök 
az  egyik  a pajzsmirigy,  amelynek  sorvadása  elhízást  okoz 

myxoedema  mellett  — hogy  okozhat-e  elhízást  myxoedema 
nélkül  is,  az  valószínű  hár,  de  ma  még  kérdéses  — a másik 
pedig  a hypophysis,  amelynek  fokozott  működése  akro- 
megaliát,  vagy  elhízást  okoz  a nemi  szervek  hypoplasiájával, 
esetleg  akromegaliás  elváltozásokkal  együtt,  vagy  többnyire 
ezek  nélkül.  A pajzsmirigy  és  a hypophysis  után  említést 
érdemelnek  még  az  ivarmirigyek,  amelyek  működésének 
hanyatlása,  vagy  megszűnése  szintén  hajlamosít  az  elhízásra. 
Áttekintésünk  nem  volna  teljes,  ha  pár  szóval  meg  nem 
emlékeznénk  egy  további  kevéssé  ismeretes  és  ritka  kór- 
képről, amelyet  Gutzeit,  Ogle,  Östreich  és  Slawik  ismertettek. 
A glandula  pinealis  daganatait  néha  kisérő  dystrophia  adiposo- 
genitalist  értem,  elhízásával,  genitalis  hypertrophiájával,  a 
szőrzetnek  szokatlanul  erős  kifejlődésével,  exophthalmusá- 
val,  aluszékonyságával,  polyuriájával,  főfájásaival,  nystag- 
musával,  opticus  elváltozásaival,  szemizomhüdéseivel,  ataxiá- 
jával,  hallás  zavaraival  stb. 

Visszapillantva  három  utolsó  előadásom  anyagára,  bete- 
kintést nyernek  ama  folyamatok  szövevényébe,  amelyek  az 
életnek  egyik  legcsodálatosabb  jelenségét,  a test  méreteinek 
szabályosságát,  állandóságát  hozzák  létre.  Ennek  a szabályos- 
ságnak egyik  kifejezését  megtaláltuk  Quetelet  törvényében, 
amely  szerint  a felnőtt  ember  átlagos  súlya  annyi  kilo- 
gramm, ahány  centiméterrel  magasabb  egy  méternél.  De  ez 
a szabályosság  csak  az  átlagos  testsúly  és  a magasság  közti 
viszonyt  és  ezt  is  csak  olyan  empiriás  képletben  fejezi  ki, 
amellyel  semmiféle  olyan  gondolatot  nem  vagyunk  képesek 
összekötni,  amely  törekvésünket  a megértésre  elősegítené. 
Quetelet  anthropometriás  vizsgálatainak  eredményei  azonban 
sokkal  többet  tartalmaznak  ennél.  Ezek  az  ember  átlagos  súly- 
növekedésének menetét  is  tartalmazzák  fél  évről  fél  évre 
és  az  a görbe,  amely  ennek  a növekedésnek  menetét  tükrözi 
vissza,  ahogy  azt  Jacques  Loeb,  Wolfgang  Ostwald  és  Robert- 
son  megmutatták,  azonos  azzal  a görbével,  amely  szerint  az 
oszló  pete  gyarapszik,  az  alsó  rendű  élő  lények  fejlődnek, 
az  egér  és  a zab  nő.  Ez  a nagyon  nagy  általános  érvényes- 
séggel biró  görbe  azonos  azzal,  amely  szerint  olyan  cbemiai 
reactiók  folynak  le,  amelyek  egyik  terméke  a reactiónak 
sebességét  mint  katalysator  befolyásolja.  Ennek  a törvény- 
nek fölismerésétől  az  állat  és  az  ember  méreteit  szabályozó 

tényezők  fölismeréséig  óriási  a távolság,  de  ezen  tényezők 
némelyikével  megismertetett  a pathologia. 

A pathologia  megtanitott  arra,  hogy  a fölös  táplálkozás 
az  intensiv  életet  élő  szövetek  tömegét  nem,  csak  a zsirét 
növelheti ; hogy  a szervezetnek  energia-,  tehát  tápanyag- 
szükségletét  az  életmódon  és  a külső  körülményeken  kívül, 
vagy  közvetlenül,  vagy  talán  részben  az  életmódra  való 
hatás  közvetítésével  a belső  secretiós  mirigyeknek  hosszú 
sora:  a pajzsmirigy,  a hypophysis,  a glandula  pinealis  és 
az  ivarmirigyek  befolyásolják,  hogy  közülök  a pajzsmirigy 
a gyermek  növekedésére,  egész  fejlődésére  kihat  és  hogy  a 
hypophysis  fokozott  működése  újra  megindíthatja  a már 
befejezett  növekedést. 

Bár  nem  is  jutottunk  tovább  ezen  működések  megérté- 
sében annál,  hogy  a pajzsmirigynek  és  talán  a hypophysis- 
nek  secretuma  az  anyagcserét  gyorsítja,  ha  a tudomány 
célját  a tünemények  vezetésének  lehetővé  tételében  látjuk, 
a kutatás  eredményeivel  e téren  meg  lehetünk  elégedve. 

A növekedésében,  szellemi  fejlődésében  visszamaradt 
gyermek  intensiv  fejlődésnek  indul,  ha  pajzsmirigyének 
hiányos  működését  állatok  pajzsmirigyének  etetésével  pótol- 
juk. A myxoedemás  beteget  testileg  és  szellemileg  éppé 
tehetjük  hosszú  időre  ugyanezzel  az  eljárással.  Az  akro- 
megaliásnak  a physiologikus  határt  átlépő  növekedését 
Hochenegg  visszaszorította  a hypophysisdaganatnak  meg- 
operálásával  és  most  már  a hypophysises  adiposogenitalis 
dystrophia  is  a gyógyítható  betegségek  közé  tartozik. 

Cgon  12  éves  fiút  észlelt,  aki  csontvázának  feltűnő  fej- 
lettsége, nagy  elhízása,  főfájásai,  apathiája  és  nystagmusa 
alapján  a betegek  ezen  csoportjához  tartozónak  látszott. 
Hypophysiseíetéssel  sikerült  testsúlyát  54  kilogrammról  40-re 
redukálni.  Rénon  erősen  elhízott,  igen  nagy  nőbetegének 
genitalis  hypoplasiája  volt,  súlyos  látási  zavarokról,  nagy 
főfájásról,  szédülésről,  hányásról  panaszkodott.  Röntgen- 
képen sella  turcicájának  kitágulása  volt  látható.  Bedére 
Röntgen-kezelésben  részesítette.  Hat  hónapi  kezelés  után 
főfájása,  szédülése,  hányása  teljesen  elmaradt,  látása  lénye- 
gesen megjavult,  csontvázának  azelőtt  gyors  növekedése 
megállapodott,  emlői  kifejlődtek,  fanszőrei  megnőttek,  men- 
struatiója  bekövetkezett,  testsúlya  lényegesen  megfogyott. 


179 


Fröhlichnek  említett  esetében  a hypophysisdaganatot  eltávo- 
lította Eiselsberg.  Azóta  a beteg  lényegesen  megjavult, 
munkaképessé  vált,  és  erectíóí  vannak,  Eiselsberg  még  két  eset- 
ben számolt  be  jó  eredményről.  Közülök  az  egyikben  műtét 
után  a menstruatío  helyreállott. 

Most  már  láthatják,  hogy  mekkora  fontosságú  a kérdés, 
vájjon  myxoedemás,  vagy  hypophysises  dystrophia  adiposo- 
genitalisban  szenved-e  betegünk.  Hiszen  ennek  a kérdésnek 
helyes  eldöntésétől  függ,  hogy  a therapiát  milyen  irányban 
indítsuk  meg. 

Azzal,  hogy  esetünkben  a myxoedema  diagnosisában 
állapodtunk  meg,  teendőnkkel  is  tisztába  jöttünk.  Ez  pajzs- 
mirigykészitményeknek  rendeléséből  áll.  Ennek  a therapiának 
eredményeit  a beteg  már  egy  Ízben  tapasztalta  önmagán. 
Mielőtt  klinikánkat  fölkereste,  pajzsmirigykezelésben  részesült. 
Ennek  hatása  alatt  nyelve  megkisebbedett,  testsúlya  csökkent, 
psycheje  javult,  annyira,  hogy  gyógy ultnak  hitte  magát.  Ez 
indította  őt  arra,  hogy  a kezelést  megszakítsa.  Mai  állapota 
mutatja,  hogy  azt  kárára  tette.  A pajzsmirigytherapia  hatását 
Önök  is  végig  észlelték  egyik  nőbetegünkön,  aki  most  is 
klinikánkon  fekszik.  Myxoedemájából  nem  láthatnak  semmi 
egyebet,  mint  hónalj  és  fanszőrének  hiányát.  Ha  nyakát 
megtapintják,  a légcső  porcgyürüinek  világos  tapinthatóságá- 
ból  azt  az  impressiót  merítik,  hogy  pajzsmirigye  ^a  rendes- 
nél sokkal  kisebb.  Az,  hogy  ő most  ilyen  jó  állapotban  van, 
a pajzsmirigytherapia  eredménye.  Könnyen  bebizonyíthatjuk 
azonban  most  is,  hogy  betegsége  nem  gyóg)mlt  meg.  Ehhez 
elég,  ha  nem  adunk  neki  pajzsmirigyet  és  eközben  anyag- 
cseréjét vizsgáljuk.  Ez  történt  akkor,  amikor  a beteget  föl- 
vettük. Naponként  114  g nitrogént  adtunk  neki  táplálékában 
és  ő ebből  a kevés  nitrogénből  visszatartotta  annak  majdnem 
felét.  A nitrogenretentio  naponként  4 és  7 g közt  változott 
mindaddig,  mig  hozzá  nem  fogtunk  a pajzsinirigytherapiához. 
Ekkor  nitrogenkiüritése  gyorsan  felszállott  és  azóta  az  egyen- 
súly helyreállott. 

A pajzsmirigytherapiának  elrendelésénél  szigorúan  indi- 
vidualisáló  eljárásra  van  szükség.  A praeparatum  megvá- 
lasztása a tetszéstől  függ.  Baiimann  thyreojodinja  talán 
kevésbé  hatásos,  mint  azon  praeparatumok,  amelyek  a teljes 
pajzsmirigyből  készülnek.  Lehet,  hogy  a friss,  nyers  pajzs- 

mirigy  hatásosabb  minden  más  praeparatumnál.  Beszerzése 
és  beadása  azonban  nehéz,  úgy,  hogy  legföljebb  a kezelés 
megkezdésekor  lehetne  alkalmazására  gondolni.  Kezdetben 
egy  grammot,  vagy  ennél  is  kevesebbet  adjanak  naponta  és 
emeljék  a dosist  a hatás  ellenőrzése  mellett.  Mi  régebben 
rendesen  a Burrough-Wellcome-féle  tabloidokat  rendeltük, 
most  pedig  az  ezekkel  teljesen  egyenértékű  magyar  praepa- 
ratumot,  a Richter- félét,  adjuk. 

A myxoedemás  sokkal  jobban  tűri  a pajzsmirigy  prae- 
paratumokat  mint  más,  mint  pl.  az  egyszerűen  elhízott  em- 
ber. Szinte  azt  a benyomást  nyerjük,  mintha  a pajzsmirigy- 
etetéskor  észlelhető  intolerantia  megkülönböztetés  alapjául 
szolgálhatna  a közönséges  és  a thyreogen  elhízás  között.  De 
bármily  jól  tűrik  is  a myxoedemás  betegek  a pajzsmirigyet, 
folytonos  ellenőrzés  alatt  kell  államok.  Naponta  egy  Richter- 
féle  tablettán  kezdhetjük  a kezelést  és  azután  fokozzuk  a 
dosist  mindaddig,  amig  a hatás  kielégítő  módon  nem  mutat- 
kozik. Ha  kellemetlen  mellékhatások : szívdobogás,  izgatott- 
ság, álmatlanság,  remegés,  glykosuria  mutatkoznak,  akkor 
a dosist  csökkentjük  és  megkíséreljük  annak  csökkentését 
akkor  is,  ha  teljes  hatás  elérése  után  már  csak  annak  fen- 
tartására  kell  törekednünk.  Ilyenkor  a therapiát  időnként 
teljesen  is  megszakithatjuk,  de  előbb-utóbb  többnyire  reá- 
kényszerülünk újrakezdésére.  Azokban  a ritka  esetekben, 
amelyekben  a mellékhatások  kis  dosisra  is  jelentkezve,  az 
eredményes  therapiának  útját  állják,  jó  szolgálatot  tehet,  ha 
Mabille  és  Ewald  tanácsát  követve,  a pajzsmirigykészitmény- 
nyel  egyidejűleg  néhány  csepp  solutio  arsenicalis  Fowlerit 
is  adnak  betegeiknek. 

így  évek  bosszú  során  át  pótolhatják  mesterségesen  a 
pajzsmirigy  működésének  hiányosságát.  De  egyszer  mégis 
osak  elkövetkezik  az  az  idő,  amikor  ez  a pótlás  eredményé- 
ben mind  tökéletlenebbé  válik  — egy  okkal  több  arra, 
hogy  az  organotherapia  fényes  eredményei  mellett  ne  szüne- 
teljenek a therapia  további  tökéletesitésére  irányuló  törek- 
vések. 

Christiani,  Kocher  és  mások  csakugyan  megkisérlették 
a pajzsmirigynek  átültetését.  Payr  egy  anya  pajzsmirigyének 
darabját  ültette  át  gyermeke  lépébe.  Az  eredmények  kétség- 
telenül biztatók,  de  a dolog  természetéből  folyik,  hogy  a 

gyakorlatban  ez  a neme  a therapiának  alig  számíthat  el- 
terjedésre. 

Fontosabb  gyakorlati  eredménye  a myxoedema  felőli 
ismereteinknek  a vele  azonos  «kachexia  strumipriva»  ki- 
fejlődésének megelőzése  pajzsmirigyműtéteknél,  a pajzsmirigy 
egy  darabjának  benhagyásával,  aminek  elmulasztása  ma  már 
a súlyos  műhibák  sorába  tartoznék. 

Végül  foglaljuk  össze  azt,  amit  utolsó  néhány  előadá- 
somban az  elhízás  helyzetéről  a nosographiában  elmon- 
dottam. 

Az  elhízásnak  oka  lehet  talán  a szénhydratanyagcseré- 
nek  olyan  zavara,  amely  a fel  nem  használt  szénhydratok- 
nak  zsir  alakjában  való  deponálását  nem  teszi  lehetetlenné 
és  amely  ennélfogva  nem  vezet  glycosuriához,  diabetes 
mellitusnak  kifejlődéséhez.  Ezekben  az  esetekben  a diaete- 
tika  különösen  akkor  ér  el  sikereket,  ha  gondot  fordítunk 
a táplálék  szénhydrattartalmának  megszorítására. 

Az  elhízás  másik  nagy  csoportjába  tartozó  eseteknek 
közös  tulajdonsága  az  étvágy  és  a szervezet  szükséglete  kö- 
zötti dysharmonia.  Ez  a dysharmonia  az  étvágynak  fokozó- 
dásából származhatik,  amikor  therapiánk  a táplálék  energia- 
tartalmának  megszorításából  és  az  életmódnak  szabályozásá- 
ból áll,  vagy  a dysharmonia  oka  az  energiaszükségletnek 
csökkenése.  Az  energiaszükségletnek  kisebbedése  a kifelé 
végzett  munkának,vagy  a belső  energiaszükségletnek  csökkené- 
séből származhatik.  Az  utóbbi  módon  magyarázandó  talán 
a hízásra  való  hajlam  az  ivarmirigyek  működésének  alá- 
szállásakor,  biztosan  ez  a magyarázata  a thyreogen  elhízás- 
nak. Ennek  teljesen  kifejlődött  esetei  a myxoedemának  jól 
felismerhető  képével  járnak  együtt.  Therapiája  a pajzs- 
mirig}^etetés.  A myxoedema  kíséretében  gyakran  megna- 
gyobbodik a hypophysis  cerebri.  Nem  lehetetlen,  hogy  tüne- 
teinek egyik  része  a hypophysisnek  módosult  működésével 
áll  kapcsolatban  és  talán  ez  az  oka  annak,  hogy  a myxoede- 
mához  sokban  hasonló,  elhízással  járó  kórképeket  észlel- 
hetünk hypophysisdaganatok  eseteiben  is.  Erre  kell  gondol- 
nunk akkor,  ha  általános  intracranialis  nyomásnövekedésre 
valló  tüneteket  észlelünk  és  különösen,  ha  a chiasmára  ható 
nyomás  jelei  fejlődnek  ki.  Erre  kell  gondolnunk  akkor  is, 
ha  a megbetegedés  a genitaliáknak  aplasiájával,  vagy  vissza- 

fejlődésével  jár,  ha  a myxoedema  gyanúját  keltő  esetben  a 
bőr  nedves,  a vizelet  bő,  az  cukrot  tartalmaz,  a pulsus  sza- 
pora és  akromegaliás  jelenségeket  találunk.  Ha  az  intracrania- 
lis  tünetek  hiányzanak,  vagy  nagyon  enyhék,  ha  a myxoedema 
képe  áll  előtérben  és  ha  a hypophysis  megnagyobbodása 
felől  csak  a radiographia  ad  biztosan  számot,  therapiánk  a 
pajzsmirigyetetés  marad.  Ha  ellenben  a hypophysisdaganat 
képe  az  uralkodó,  szóbajöhet  a hypophysisetetés,  a hypophysis 
Röntgenezése,  vagy  annak  operativ  megkisebbitése.  Intra- 
cranialis  tünetekkel  együttjáró  elhizás,  a genitaliák  fokozott 
működésével,  hyperplasiájával  és  a szőrzet  fokozott  fejlődé- 
sével, a glandula  pinealis  daganatára  gyanús. 


X. 


Struma  Basedowiana  esete. 


Tisztelt  hallgatóim! 

A belső  secretióval  dolgozó  mirigyek  pathologiájának 
kialakulása  nemcsak  az  anyagcserebetegségek  tanának  átdol- 
gozását tette  szükségessé,  hanem  hatása  messze  átterjedt  a 
belorvostannak  ama  régióiba  is,  amelyeket  a szokás  a 
neurológia  tartalmával  kapcsolt  össze.  Hiszen  az  akromegaliát 
és  a myxoedemát  is  az  idegkórtannak  kézikönyvei  szokták 
tárgyalni  és  az  idegbetegségek  közé  sorolták  sokáig  a 
Basedow-kórt  is.  Ezt  az  eljárást  jogosulttá  tette  a Basedow- 
kórnak  képéhez  tartozó  idegrendszeri  zavaroknak  hosszú 
sora.  A pajzsmirigy  physiologiájának  és  pathologiájának  ki- 
fejlődése azonban  kétségessé  tette  látszólag  olyan  jól  meg- 
alapozott felfogásunknak  helyességét  és  mind  szélesebb 
körben  hódit  az  a nézet,  hogy  a Basedow-kór  a pajzsmirigy- 
nek betegsége.  Észlelésünk  alatt  áll  egy  beteg,  akinek  álla- 
potát taglalva,  bőségesen  lesz  alkalmunk  ezzel  a gyakorlati 
és  tudományos  szempontból  egyaránt  rendkívül  fontos  be- 
tegséggel foglalkozni  és  ezt  az  alkalmat  annál  inkább  sietek 
kihasználni,  mert  esetünk  minálunk  nem  tartozik  a gyakran 
előfordulók  közé. 

54  éves  nőről  van  szó.  Hétszer  szült.  Menstruatiója  két 
év  óta  kimaradt.  12  év  előtti  gyermekágyában  nyaka  dagadni 
kezdett.  Golyvája,  mert  hiszen  látják,  hogy  nyakának  daga- 
nata ez,  sokáig  nem  okozott  neki  kellemetlenségeket.  Körül- 
belül egy  fél  évvel  ezelőtt  azonban  az  hirtelen  növekedés- 
nek indult  és,  amint  betegünk  mondja,  pár  hónap  alatt 
többet  nőtt,  mint  azelőtt  11  év  alatt  összevéve.  Azóta  előbb 
csak  lépcsőn  járáskor,  majd  később  a legcsekélyebb  fáradt- 

Sággal  járó  mozgás  közben  is,  szive  erősebben  dobog,  léleg- 
zete nehézzé  válik.  Az  utóbbi  időben  pedig  nehéz  légzése  és 
szívdobogása  még  akkor  is  mutatkozik,  ha  valami  felizgatja 
és  ez  az  állapot  annál  gyötrőbb,  mert  kedélye  is  megválto- 
zott, Minden  apróság  ingerli,  indulatba  hozza.  Étvágya  is 
romlott.  Étkezés  után  sokszor  nyomást  érez  gyomrában  és 
többször  hány.  Néhány  hónap  óta  székletéte  több,  higabb 
és  világosabb,  mint  azelőtt.  Naponta  átlag  három  székürülése 
van.  Nemrégen  úgy  érzi,  hogy  nagyobb  falatok  nyelés  köz- 
ben néha  egy  pillanatra  megakadnak. 

Golyvája  gyermekökölnyi.  Pajzsmirigyének  jobb  lebenye 
jóval  nagyobb  a balnál.  Tapintata  általában  az  összehuzó- 
dott  izoméra  emlékeztet,  de  egyenetlen.  Abban  körülbelül  a 
középen  galambtojásnyi  rugalmas,  feszes  tömlő  benyomását 
keltő  csomót  tapintunk.  Tapintás  közben  feltűnik,  hogy  ez 
a golyva,  amely  a struma  nodosa  és  cystica  sajátságait  vegye- 
sen mutatja,  élénken  pulsál.  Systoles  megnagyobbodása  minden 
irányban  szétterjedő.  Körülfogva,  szinte  olyan  érzésünk  van, 
mintha  mérsékelten  pulsáló  aneurysma  lüktetését  tapintanánk. 
Ezen  általános  pulsáláson  kivül  külön  tapinthatjuk  a pajzs- 
mirigy nagy,  tágult  artériáinak  élénk  pulsusát.  De  nemcsak 
a nyaki  artériák  tágultak.  Nagyon  erősen  tágultak  a pajzs- 
rairigytájéknak  vénái  is,  amelyek  a bőrön  keresztül  jól 
láthatók  és  tapinthatók. 

A pajzsmirigy  megnagyobbodásán  kivül  a nyaki 
nyirokmirigyeknek  megnagyobbodását  is  észleljük.  Azok 
borsónyi,  vagy  ennél  is  kisebb  csomókat  képeznek. 

Ha  golyvás  betegnek  szívpanaszai  vannak,  mindenek- 
előtt Basedow-kÓTTdi  kell  gondolnunk  és  keresnünk  kell 
annak  jellemző  tüneteit. 

A hires  «merseburgi  trias»,  amelynek  mesteri  leírásá- 
val Basedow  a már  Graves  által  ismertetett  betegséget 
1843-ban  az  általánosan  elismert  kóralakok  közé  iktatta, 
amint  tudják,  szapora  szívműködésből,  strumából  és  exoph- 
thalmusból  áll  és  ezek  körül  csoportosul  a Basedow-kórnak 
többi  tünete.  Nem  akarom  az  időt  ezen  tüneteknek  részletes 
tárgyalásával  tölteni  és  csak  röviden  futva  rajtuk  végig, 
azokat  akarom  közülük  kiemelni,  amelyeknek  különösen 
nagy  a diagnostikai  jelentősége,  és  amelyekre  figyelve,  el 
fogjuk  dönthetni,  vájjon  betegünk  Basedow-kórhan  szenved-e 

vagy  nem  és  ha  igen,  vájjon  az  ő esete  a Basedow-)íÓY 
melyik  alakjának  felel  meg. 

A Basedoiv-kórnak  legállandóbb  tünetei  a vérkeringési 
szervek  működésének  köréből  valók.  Legfeltűnőbbek  ezek 
közül  a pulsusnak  állandó,  az  eset  súlyossága  szerint  percen- 
ként majd  100  körüli,  majd  pedig  ennél  sokkal  nagyobb,  és 
amellett  sokszor  minden  kimutatható  ok  nélkül  is  ingadozó 
szaporasága,  a szívdobogásnak  ezzel  járó  érzése,  és  mozgás- 
nak, különösen  pedig  kedélyi  izgalmaknak  a rendesnél  sokkal 
nagyobb  befolyása  a pulsus  számára.  Egyes  esetekben  a pulsus 
szaporasága  paroxysmusokban  fokozódik,  140 — 160-ig,  vagy 
még  tovább  is.  Néha  a szívműködésnek  ezen  változásai  félel- 
metes érzésekkel  és  anginaszerü  fájdalmakkal  járhatnak.  Rit- 
kábban észlelünk  arythmiát.  Az  az  arythmia,  amellyel  aránylag 
leggyakrabban  találkozunk,  az  extrasystolés*)  és  az  többnyire 
csak  akkor  szokott  mutatkozni,  amikor  a betegségnek  előre- 
haladottabb stádiumában  a szív  súlyosabban  elváltozik. 

Az  erek  vizsgálata  más  fontos  rendellenességeknek 
nyomára  is  vezet.  Megváltozik  a tapintható  artériák  pulsusá- 
nak  intensitása  között  a normális  viszony.  A carotisoknak 
és  a pajzsmirigy  artériáinak  nagy,  kalapáló  pulsusa  néha  a 
lehető  legszembeötlőbb  dysharmoniában  áll  a radiális  és  más 
erek  pulsusának  normális,  vagy  ezen  alóli  nagyságával. 
A nyaki  artériáknak  pulsusát  nagyságán  kivül  annak  gyor- 
sasága is  feltűnővé  teszi,  amely  tulajdonságoknál  fogva  az 
néha  élénken  emlékeztet  az  aortabillentyüknek  elégtelensége 
folytán  keletkező  pulsus  magnus  et  celer-re,  azzal  a különb- 
séggel, hogy  aortainsufficientiánál  a pulsus  ezen  sajátságai 
az  összes  tapintható  artériákon  constatálhatók,  mig  Basedow- 
kórnál  azok  a nyaki  artériákra  szorítkoznak. 

Néha  a nyaki  artériákon  kivül  élénk  pulsatio  tapintható 
a hasi  aortán  is,  amely  sovány  betegeknél  egyszer-máskor 
kevésbé  egyenes  lefutásúnak  látszik,  mint  egészséges  ember- 
nél. ívelt  lefutása  annak  meghosszabbodását  bizonyítja. 

Az  erősen  lüktető  carotisokon  hallgatódzva,  sokszor 
systoles  zörejt  hallunk.  Még  többször  halljuk  és  tapintjuk  a 
systoles  surranást  a pajzsmirigynek  artériáin,  még  pedig  akkor 
is,  ha  a szív  hangjai  teljesen  tiszták  maradnak. 


')  L.  I.  sorozat  75.  1. 

A szív  fokozott  működésének  tapintható  jelei  ritkán 
hiányzanak.  Ezek  erősebb  kifejlődésével  együtt  szokott  járni 
a szív  tompulatának  megnagyobbodása  is.  Addig,  mig  a szív- 
tágulat  nem  nagyfokú,  az  orthodiagraphiás  Röntgen-yizsgálsxt 
azt  mutatja,  hogy  a szív  árnyéka  csak  diastoleja  alatt  nagyobb 
a rendesnél,  systoleja  alatt  pedig  nem.  Ebből  a fontos  leletből 
következik,  hogy  a Basedo iv-kóros  tágult  szív  systoleja  meg- 
közelítőleg teljes  maradhat,  hogy  tehát  ez  a szívtágulat  nem 
egyéb  fokozott  diastolenál.  Ha  tekintetbe  vesszük  azt,  hogy 
a pulsáló  szívnek  periódusos  méretváltozásai  ennek  az  ész- 
leletnek értelmében  a rendesnél  nagyobbak  és  hogy  ezen 
kívül  a szívműködés  a rendesnél  szaporább,  akkor  arra  a 
következtetésre  jutunk,  hogy  a iBasedou;- kóros  szív  az  idő 
egysége  alatt  több  vért  hajt  át  a keringés  rendszerén,  mint 
az  egészséges.  A vérkeringésnek  ezzel  járó  gyorsulása  teszi 
érthetővé,  miért  keletkezik  Basedo w-kóvos  betegek  artériáiban 
oly  sokszor  systoles  zörej  és  miért  találkozunk  szívük  fölött 
hallgatódzva  is  oly  gyakran  systoles  zörejekkel  anélkül,  hogy 
a szívben  olyan  bonctani  elváltozások  volnának  föllelhetők, 
amelyek  zörejek  keletkezését  megmagyarázhatnák. 

A szívnek  fokozott  működésével  függ  össze  a szívcsúcs 
első  és  a nagy  erek  második  hangjának  erősbödése  is  és 
ezzel  függ  össze  a súlyosabb  szívtünetek  alatt  régebben  szen- 
vedő fíasedom-kórosoknak  szívhypertrophiája  is. 

Ha  a szívhypertrophia  kifejlődik,  akkor  a Basedo w-kóros 
beteg  csakugyan  szívbajossá  is  vált.  Addig  is  előfordulhatnak 
bajának  lefolyása  közben  időszakok,  amelyek  alatt  szive  jelenté- 
keny passiv  dilatatio  állapotába  kerül,  de  ezek  a passiv  dila- 
tatiók  elmúlhatnak  még  akkor  is,  ha  időnként  nagy  fokot 
érnek  el.  Amikor  azonban  a szívizom  hypertrophiája  kifej- 
lődik, akkor  működésének  fokozatosan  súlyosbodó  elégtelen- 
sége is  fenyeget.  Bekövetkezésekor  a Basedoiv-kóros  betegen 
a szívbaj  decompensálódásának  kórképét  minden  egyes  rész- 
letében végigészlelhetjük  az  asystoliás  halálig. 

A keringési  rendszer  zavarai  közé  sorolandó  a vaso- 
motorok  fokozott  izgékonysága.  A bőr  erei  többnyire  tágak. 
Innét  származik,  legalább  nagy  részben,  subjectiv  melegérzése 
is.  A bőr  erei  azonban  nemcsak  állandóan  tágak,  de  igen 
hajlandók  csekély  ingereknek  befolyása  alatt  a még  tovább 
fokozott  tágulásra.  A bőrön  végig  huzva  kemény  tárgyat, 

annak  nyomán  élénk  vörös  csík  keletkezik,  amely  néha  a 
bőr  színe  fölé  emelkedik  és  elég  hosszú  időn  át  megmarad. 
Ezt  a tüneményt,  ha  nagyfokú,  dermographismusnak  nevez- 
zük. 

A bőrnek  egyéb  említésre  méltó  változásai  sokszor 
piszkos,  barna  színe,  amely  néha  az  Adrf/5on-kórnak  gyanúját 
keltheti,  hajlam  az  urticariára  stb. 

Betegünk  pulsusa  100  körül  mozog.  Labilitását  említet- 
tük. Nyaki  artériái  erősen  pulsálnak,  szívtompulata  a rendes- 
nél valamivel  nagyobb.  Munkadyspnoeja  és  a bordaiv  alatt 
tapintható  mája  kezdődő  szívinsufficientiára  gyanúsak.  Ezek 
az  elváltozások  a BasedowkóruáX  tapasztalhatókkal  teljesen 
azonosak. 

Kevésbé  jellemző  betegünknek  strumája.  A Basedow- 
kóros  struma  jellemző  alakja  puha,  rugalmas,  eléggé  egyen- 
letes tapintatu,  nagysága  elég  sokszor  ingadozó  és  arról,  hogy 
nagysága  szoros  összefüggésben  áll  vérteltségével,  meggyő- 
ződhetünk úgy,  ha  azt  minden  oldalról  egyenletesen  compri- 
máljuk.  Ilyenkor  a strumának  jelentékeny  megkisebbedését 
észlelhetjük.  A Basedoivkóros  struma  sokszor  tapintható  módon 
pulsál  és  ilyenkor,  amint  említettem,  fölötte  systoles  surra- 
nást  hallhatunk  vagy  tapinthatunk.  Betegünk  strumája  más. 
Az  nem  tisztán  «struma  vasculosa,»  hanem  pulsáló  struma- 
nodosa.  A Basedowkóros  struma  is  egyenetlenné,  keménnyé 
válhatik  hosszas  fennállás  után.  Ilyenkor  sclerosisos  folya- 
matok jutnak  túlsúlyra,  a struma  kisebbedik  és  ezzel  sok- 
szor együtt  jár  a többi  tünetnek  kisebb-nagyobb  fokú  javu- 
lása is.  Esetünkben  a struma  nem  kisebbedŐ,  hanem  nagyob- 
bodó télben  van,  a panaszlott  szívtünetek  nem  javulnak, 
hanem  súlyosbodnak  és  ha  visszaemlékezünk  arra,  hogy  11 
éven  át  állott  fenn  ez  a struma  anélkül,  hogy  kellemetlen- 
ségeket okozott  volna,  arra  a meggyőződésre  jutunk,  hogy 
nem  másodlagosan  megkeményedett,  sclerotisáló  struma 
vasculosával,  hanem  közönséges  struma  nodosával  van  dol- 
gunk, amely  másodlagosan  vált  pulsálóvá. 

Basedow  triasának  harmadik  eleme,  az  exophthalmus, 
betegünknél  teljesen  hiányzik.  Tudják,  hogy  hiánya  nem 
zárja  ki  a Basedowkóri,  amelynek  Charcot  által  «fruste»-eknek 
nevezett,  a jellemző  tünetek  egyikét,  vagy  másikát  nélkülöző 
esetei  nagyon  nagy  számban  fordulnak  elő.  Amilyen  jól 

ismerjük  ma  a Basedowkórnak  tünetekben  oly  gazdag  képét, 
az  ilyen  hiány  alig  okoz  nehézséget  a diagnosis  felállítása 
közben. 

A diagnosis  szempontjából  fontos  szemtünetek  az  exoph- 
thalmuson  kívül ; a tágult  szemrés,  a szem  és  a felső  szemhéj 
lefelé  irányuló  mozgásának  dissociatiója,  az  u.  n.  6ra/e-féle 
tünet,  azután  a ritka  és  tökéletlen  pislogás : a Stellwag-fé\e 
tünet,  továbbá  a szemek  convergentiájának  elégtelensége : a 
Möbius-féle  tünet.  Ezek  betegünknél  egytől-egyig  hiányza- 
nak, ellenben  megtaláljuk  nála  Marié  nagyon  jellemző  tüne- 
tét : a szapora,  finom,  egyenletes  reszketést. 

Ahhoz,  hogy  a Basedowkór  diagnosisát  felállítsuk,  bőven 
elég  a pulsáló  struma,  a palpitatio,  a jellemző  remegés  és 
Így  feladatunknak  első  részét,  betegünk  bajának  kiderítését, 
befejeztük.  Az  ő esete  azonban  több  sajátságos  körülményt 
tár  elénk.  Évek  hosszú  során  át  fennálló  strumája  struma 
nodosa  és  palpitatiói  csak  nagyon  friss  keletűek.  Jelentkezé- 
sük strumájának  gyors  megnagyobbodásával  esett  össze  és 
Így  nem  férhet  kétség  hozzá,  hogy  ezzel  csakugyan  össze  is 
függ.  Tehát  régi,  nem  Basedowos  struma  vált  Basedowossá  és 
Basedowossá  vált  anélkül,  hogy  a jellemző  szemtünetek  kifej- 
lődtek volna. 

Vájjon  a baj  fejlődésének  menetét,  amelynek  sorrend- 
jében a golyva  volt  az  első,  és  a tünetek  hiányosságát  tekin- 
tetbe véve,  esetünkben  van-e  jogunk  arra,  hogy  igazi  Basedow- 
kórról  szóljunk,  vagy  nincs,  olyan  kérdés,  amelyre  határo- 
zottan csak  akkor  felelhetünk,  ha  a Basedowkór  pathologiájá- 
nak  mai  állásával  tisztában  vagyunk.  Megkísértem  ennek 
rövid  vázolását. 

Régebben  azt  hittük,  hogy  a Basedowkór  idegbetegség. 
Most,  hogy  ezt  a felfogást  annyian  — és  hozzátehetjük  — oly 
súlyos  érvekkel  támadják,  számot  kell  magunkkal  vetnünk 
és  újra  átgondolva  az  uj  érvek  mellett  a régieket  is,  állást 
kell  foglalnunk  a régi  és  az  uj  felfogás  között  az  egyik  mel- 
lett. Nemcsak  a nosographiai  rendszer  kérdéséről  van  itten 
szó.  A kérdésre  adható  felelet  világos  formulázása  fontos 
azért  is,  mert  tőle  függ,  mit  tartsunk  Basedowkórnak  és 
mit  nem. 

Neurosis-e  a Basedowkór  vagy  nem  ? Azoknak  a klini- 
kusoknak, tagadhatatlanul  fogyó  csoportjába  tartozom,  akik 

erre  a kérdésre  határozott  igennel  felelnek.  Leghathatósabban 
a BasedowV.óv  aetiologiája*^  szól  e felfogás  mellett.  Semmiféle 
kétség  nem  férhet  annak  a tapasztalatnak  helyességéhez, 
hogy  a BasedowkÓTos  megbetegedés  okai  között  olyan  ténye- 
zők nagyon  fontos  szerepet  játszanak,  amilyenek  más  neu- 
rosisokat  is  okozhatnak.  Ilyenek  a gondteljes,  izgalmas  élet, 
igen  nagyfokú  nemi  izgalmak,  és  ilyen  lehet  egyetlen  nagy 
emotio  is. 

Éppen  olyan  kétségtelen,  hogy  a Basedowkór  gyakran 
fordul  elő  neurosisos  családokban.  Idegrendszeri  degenera- 
tiós  állapotok,  amelyeknek  stigmáival  elég  sokszor  találko- 
zunk fíasedoíukórosoknál,  hysteria,  neurasthenia,  hemikrania, 
psychosisok,  epilepsia  stb.  a Basedowkórosok  vérrokonainál 
gyakran  fordulnak  elő  és  az  is  elég  gyakran  megesik,  hogy 
ezen  bajok  egyike  vagy  másika  a Basedowkórral  együtt 
fejlődik  ki  egy  és  ugyanazon  emberen.  Az  aetiologián  kivül 
a neurosis-theoria  mellett  szólnak  annak  a therapiának 
tagadhatatlan  sikerei  is,  amelyeknek  methodusait,  ebből  a 
theoriából  kiindulva,  választjuk  meg. 

Mackenzie  eszünkbe  juttatja  a nagy  emotio  hatása  alatt 
álló  ember  állapotát  Darwinnak  klasszikus  leirása  szerint. 
A nagyon  felindult  embernek  szemrései  kitágulnak,  szemei 
fénylenek,  felső  szemhéja  és  corneája  közt  néha  keskeny 
fehér  esik  alakjában  láthatóvá  válik  a conjuncliva,  egész 
testében  reszket,  remegése  gyors,  egyenletes,  nyaka  meg- 
vastagodik, szive  erősen  ver,  beleinek  mozgása  gyorsul, 
annyira,  hogy  néha  hasmenés  lepi  meg.  Vasomotoros  ideg- 
rendszerének  izgalma  folytán  majd  elsáppad,  majd  pedig 
kipirul,  bőrét  verejték  borítja  el.  Mindezeket  a jeleket  sze- 
meink elé  tárja  a Basedowkór  is,  mint  a nagy  emotiónak 
állandósult  sematikus  képe,  maga  az  emotio  nélkül,  vagy 
annak  rég  elmúlta  után.  Nagyon  nehéz  volna  megmondani, 
egyszerűen  nagy  emotio,  vagy  gyors  lefolyású  Basedowkór 
képét  látta-e  Moore  leánybetegénél,  aki  testvére  váratlan 
halálhírét  hozó  levelet  olvasva,  a Basedowkór  minden  tüne- 
tét mutatta  két  napon  keresztül.  Magam  is  ismerek  idősebb 
nőt,  akinek  pajzsmirigye  évek  hosszú  sora  óta  megnagyobbo- 
dik menstruatiójának  ideje  alatt.  Ebben  az  időben  Gra/e-féle 
tünete  van,  reszket,  idegesnek  érzi  magát,  melege  van  és 
bőven  izzad.  Ez  az  állapot  2 — 3 nap  alatt  teljesen  vissza- 

fejlődik,  de  ismét  mutatkozik,  néha  csak  pár  órára,  a men- 
struatio  idején  kivül  is,  a pajzsmirigynek  megnagyobbodásá- 
val együtt,  nagy  emotióknak  hatása  alatt. 

Ha  ezek  az  észleletek  nem  is  tekinthetők  oly  bizonyí- 
tóknak, mint  a neurosis-theoria  mellett  szóló  aetiologiai 
tényezők,  egyet  mégis  bizonyítanak  és  ez  az,  hogy  a szer- 
vezetnek azon  részei,  amelyek  magukban  egyesítik  a Basedow- 
kór  tüneteinek  forrásait,  a központi  idegrendszernek  hatása  alatt 
állanakés  azokat  emotiók  ideiglenesen  olyan  működésbehozhat- 
ják, mint  amilyen  működést  tartósan  a Basedowkórnál  fejtenek  ki. 

Kevésbé  nyomnak  a latban  azok  a nem  nagyon  számos 
észleletek,  amelyek  a Basedowkóniak  öröklött  előfordulásáról 
szólnak,  mert  hiszen  az  öröklékenység  nemcsak  az  ideg- 
betegségek  tulajdonsága.  Egy  hysteriás  anya  Basedowkórját 
két  leánya  örökölte.  Egyetlen  fia  egészségesnek  látszott,  de 
három  gyermeke  közül  kettő  vált  Basedowossá.  Egy  másik 
családban  tiz  testvér  közöl  nyolcnak  volt  Basedowkória  és  a 
kilencedik  ép  testvérnek  két  gyermeke  szintén  Basedoiv- 
kórossá  vált.  Két  Basedowkóros  gyermeket  ismerek,  akik 
közül  az  egyiknek  anyja  régebben  Basedowkóros,  a másiké 
pedig  terhessége  alatt  vált  azzá.  Ezekben  az  esetekben  az 
öröklést  a baj  neurosisos  természetét  tagadó  felfogás  is  értel- 
mezheti és  a Basedowkóros,  anya  gyermekének  megbetege- 
dése a vér  utján  létrejövő  intoxicatióval  is  jól  megmagyaráz- 
ható. De  a neurosisos-terheltség  viszonya  a Basedowkórhoz, 
amely  viszonyt  a családnak  sok  tagját  ismerő  háziorvos  sok- 
kal jobban  lát,  mint  az  egyénnel  izoláltan  foglalkozó  szak- 
orvos, érvényben  marad  a Basedowkóv  pathologiájába  való 
mélyebb  betekintésünk  után  is. 

A Basedowkór  tüneteinek  nagy  része  a központi  ideg- 
rendszertől  nem  közvetlenül  függő,  a sima  izomzat  által 
okozott  mozgásoknak,  mirigyelválasztásoknak  és  az  anyag- 
cserének rendellenességeiből  áll.  Azokat  a működése- 
ket, amelyeknek  zavarait  Basedowkórnál  rendesen  észleljük, 
a vegetatív  idegrendszer  kormányozza,  amely  két  egymástól 
jól  megkülönböztethető,  többnyire  egymással  antagonistikus 
viszonyban  álló  részből,  úgymint  a sympathicus  és  az  u.  n. 
autonóm  rendszerből  áll.  Ennek  az  autonóm  rendszernek 
rostjai  az  oculomotoriusnak  utján  a sphincter  iridishez,  a 
chorda  tympani  utján  a nyálmirigyekhez  jutnak,  ellátják 

a fej  nyálkahártyáinak  ereit  tágitó,  mirigyeit  pedig  elválasztó 
rostokkal,  az  autonóm  rendszernek  egyik  fontos  része  a 
vagus  utján  gátolja  a szivet,  összehúzódásra  birja  a bronchu- 
soknak  izomrostjait,  mozgatja  az  oesophagust,  a gyomrot,  a 
beleket  és  befolyásolja  a gyomornak  és  a pankreasnak  el- 
választó működését.  Az  autonóm  rendszernek  caudalis  része 
az  első  sacralis  ideggel  hagyja  el  a gerincagyat  és  a colon- 
nak,  a rectumnak,  az  anusnak,  a hólyagnak  és  a nemi  szer- 
veknek beidegzésével  áll  összefüggésben. 

Áttekintve  a öasedomkórnak  tüneteit,  ezek  közül  a szem- 
nek előredőlése  a musculus  protrusor  bulbinak,  a felső 
szemhéjnak  visszahúzódása  pedig  a Müller-íéXe  musculus 
tarsalisnak  fokozott  működésével  áll  összefüggésben.  Ezen 
izmokat  a sympathicusnak  rostjai  idegzik  be  és  igy  ezek  a 
tünetek  sympathicus  izgalom  mellett  szólnak.  A szemgödör 
és  a retina  ereinek  kitágulása  ellenben  inkább  a sympathicus- 
tonusnak  csökkenésére  és  az  autonóm  rendszer  tónusának 
túlsúlyára  utalnak.  A szív  szapora  működése  megint  a 
sympathicus  túlsúlyát  mutatja  a vagus-rendszer  fölött,  mig 
a bőr  hyperaemája  a bőrerek  beidegzésében  a két  rendszer 
egyensúlya  közt  az  ellenkező  irányú  eltolódásra  enged  követ- 
keztetni. A bőr  fokozott  nedvessége,  amelytől  annak  csökkent 
villamos  ellenállása,  az  u.  n.  Yigouroux-íé\e  tünet  származik, 
az  izzadásra  való  hajlam  pedig  ismét  sympathicus  izgalom 
mellett  szólanak.  Eszerint  a Basedoivkór  befolyása  nem 
azonos  a vegetatív  idegrendszer  egész  területén  és  már 
maga  ez  a tény  is  bizonyítja,  hogy  annak  okát  a vegetatív 
idegrendszernek  valamely  durva  anatómiai  elváltozással  járó 
megbetegedésében  keresni  nem  lehet. 

A sympathicusnak  egyik  legfeltűnőbben  látható  ered- 
ménnyel járó  működése  a pupillának  átmérőjére  gyako- 
rolt befolyása.  Tudják,  hogy  a sympathicus  pupillatágitó 
rostokat  tartalmaz.  Abból  az  időből,  amelyben  a Basedow- 
kórt  egyszerűen  a sympathicus  működésének  zavaraiból 
igyekeztek  megmagyarázni,  elég  sok  adat  szól  a Basedow- 
kóros  ember  pupilláinak  tágulatáról,  anisokoriájáról,  néha 
pedig  pupilláinak  szűkületéről.  Az  exaktabb  vizsgálatok  ered- 
ménye azonban  nem  egyezik  ezen  régi  adatokkal.  Igaz,  hogy 
előfordul  tág,  vagy  szűk  pupilla,  és  előfordul  anisokoria  is 
Basedoiv-helegeknél,  de  ez  a ritkaságok  közé  tartozik  és  a 

jjupilla  rendesen  semmiféle  kóros  elváltozás  jelét  nem  viseli 
magán. 

Hogy  azonban  a Basedowkóros  ember  irisének  beideg- 
zése néha  akkor  sem  normális,  ha  annak  kóros  voltát  a 
pupillák  méretei  nem  is  árulják  el,  azt  sikerül  kimutatni 
Löwi  reactiójával.  Ez  a reactio  az  adrenalinnak  sympathicus- 
ingerlő  hatásán  alapszik.  Ha  adrenalint  egészséges  embernek 
kötőhártyájára  cseppentünk,  annak  sympathicus  hatása  nem 
elégséges  ahhoz,  hogy  pupillatágulást  okozzon.  Ha  azonban 
az  adrenalint  olyan  ember  szemébe  cseppentjük,  akinek 
sympathicustonusa  túlsúlyban  van  az  oculomotoriusban  le- 
futó pupillaszükitő  rostokkal  szemben,  akkor  a sympathicus- 
tonusnak  az  adrenalin  által  okozott  kis  fokzása  elégségessé 
válik  ahhoz,  hogy  a pupilla  kitáguljon.  A tapasztalat  azt 
mutatta,  hogy  Basedoivkórosok  pupillája  adrenalinnak  hatása 
alatt  elég  gyakran  kitágul,  amiből  fokozott  sympathicus- 
tonusra  kell  következtetnünk  akkor  is,  ha  különben  a pupil- 
lák normálisak. 

Az  adrenalin  azonban  a sympathicusnak  nemcsak  az 
irist  beidegző  részét  ingerli,  de  az  egész  rendszernek  tónu- 
sát fokozza.  Ebből  érthető,  hogy  olyan  emberek,  akiknek 
sympathicustonusa  általában  fokozott,  az  adrenalint  feltűnően 
rosszul  tűrik.  Aschner  csakugyan  azt  találta,  hogy  — Vs  nig 
adrenalin  Basedowkóros  betegre  szokatlanul  nagy  mértékben 
hat.  Befecskendezés  után  rövid  idővel  pulsusának  szapora- 
sága  felszökik,  szivdobogásról  panaszkodik,  pupillái  ki- 
tágulnak, bőre  elsáppad,  torka  kiszárad,  hőmérséke 
0,5— l*^-kal  emelkedik,  feje  fáj,  szédül,  gyomra  émelyeg, 
reszket  és  2—3  órán  belül  vizeletében  cukor  jelenik 
meg.  Az  adrenalinnak  ilyen  kis  dosisai  egészséges  emberek- 
nek alig  okoznak  kellemetlenségeket. 

Ezek  után  nem  lehet  kételkednünk  abban,  hogy  a 
Basedowkór  a vegetatív  idegrendszernek  súlyos  működési 
zavaraival  jár,  amelyek  a sympathicus-  és  a vagusrendszer 
tónusának  megváltozott  egyensúlyára  és  pedig  túlnyomóan 
a sympathicus  tónusának  fokozódására  vallanak. 

Mindaz  azonban,  amit  a Basedo wkórosok  sympathicusá- 
nak  állapota  felől  tudunk,  nem  fejti  meg  a strumának  jelentő- 
ségét az  egész  kórképben.  A struma  kérdése  már  régen 
felszínre  hozta  azt  a gondolatot,  hogy  a Basedowkór  tünetei- 

nek  legalább  is  egy  része  ennek  lehetne  következménye,  de 
a Basedow'&ór  thyreogenj  theoriájának  erős  alapokra  való 
fektetése  és  fáradhatatlan  munka  árán  való  kidolgozása 
mégis  csak  il/öözu5nak  érdeme.  Fő  érveit  a myxoedemának 
és  a Basedow]íóYndk  összehasonlitásából  meritette.  A myx- 
oedemásnak  pajzsmirigye  sorvadt,  a Basedowkóxosé  nagy  és 
szöveti  képében  a fokozott  functio  jelei  ismerhetők  fel.  A 
myxoedemásnak  szemrése  szűkült,  a Basedow^órosé  tágult. 
A myxoedemásnak  bőre  hideg,  száraz,  izzadásra  képtelen, 
annak  villamos  vezetőképessége  csökkent,  a Basedowkórosé 
meleg,  nedves,  bőven  izzad,  villamos  vezetőképessége  a 
rendesnél  nagyobb.  A myxoedemásnak  anyagcseréje  lassult, 
hőmérséke  csökkent,  a Basedewkórosé  Magnus  Lévy  vizsgá- 
latai szerint  csak  úgy  gyorsult,  mint  ahogy  gyorsul  az  ép 
emberé  thyreoidea  etetésre,  hőmérséke  pedig  inkább  emel- 
kedett. A myxoedemás  betegnek  cukortolerantiája  fokozott, 
a Basedowkórosé  csökkent.  A myxoedemásnak  oliguriája, 
a J5a5cdozukórosnak  elég  sokszor  polyuriája  van.  A myxoede- 
másnak pulsusa  ritka,  a Basedowkórosé  szapora.  A myxoede- 
más aluszékony,  tunya,  közönyös,  a Basedowkóros  inkább 
álmatlan,  nyugtalan,  mozgékony,  ingerlékeny.  A myxoedemás- 
nak hypophysise  a rendesnél  nagyobb,  a Basedowkórosé  pedig 
ennél  kisebb  szokott  lenni.  Ezeket  az  ellentéteket  betetőzi 
az  a tapasztalat,  hogy  a myxoedemásra  pajzsmirigytherapia 
jól,  ellenben  a BasedowkórosraL  rosszul  hat.  Látva  az  ellen- 
téteknek e hosszú  sorát,  tudva  azt,  hogy  a myxoedemának 
a pajzsmirigy  hiáii3ms  működése  az  oka,  önkényt  kinálkozik 
a Basedowkórnak  thyreogen  theoriája,  amely  tüneteinek 
magyarázatát  a pajzsmirigy  fokozott  működésében  keresi. 

A tapasztalat  csakugyan  azt  mutatta,  hogy  egészséges 
embernél  a pajzsmirigynek  mérgező  dosisai  egyes  Basedow- 
kóros tüneteket  hozhatnak  létre  Ezek  közé  tartoznak  a 
lesoványodás,  a nitrogendeficit,  a gázcsere  fokozódása,  a 
pulsus  szaporodása,  palpitatiók,  finom,  gyors,  egyenletes 
remegés,  hajlam  hőemelkedésre,  a szem  fényessé  válása,  a 
felső  szemhéjnak  retractiója,  a Grafe-íéle  tünet.  Ezekhez  a 
tapasztalatokhoz  hozzájárul,  hogy  kutyánál,  amely  állatnál 
különben  az  adrenalin  éppen  olyan  kevéssé  okoz  mydriasist, 
mint  az  embernél,  Eppinger,  Falta  és  Rudinger  vizsgálatai 
szerint  adrenalinmydriasis  idézhető  elő  éppen  úgy,  mint 

némely  Basedowkóros  embernél,  ha  szervezetébe  hozva  pajzs- 
mirigy kivonatot,  azt  hyperthyreoidismus  állapotába  hozzuk. 

A Basedowkórnak  thyreogen  theoriáját  támogatja  a 
Basedowkóros  strumának  szövettani  képe  is.  Amig  ezt  a 
képet  csak  elhalt  Ba^edoiukórosoknak  golyvájából  készített 
praeparatumokon  vizsgálták,  addig  általában  véve  úgy  lát- 
szott, hogy  a Basedowkóros  struma  nem  igen  különbözik  a 
közönségestől.  Az  néha  egyszerű  struma  vasculosának,  más- 
kor struma  colloidesnek  látszott,  ismét  máskor  struma 
parenchymatosának,  a hámsejteknek  sajátságos  elváltozásai- 
val, proliferatiójával  és  ami  különösen  feltűnő,  a jellemző 
colloidnak  hiányával.  Mióta  a Basedowkórnak  sebészi  keze- 
lése gyakrabban  szolgáltat  alkalmat  a struma  vizsgálatára  a 
betegségnek  korai  időszakában  és  tetőfokán,  mindinkább 
úgy  látszik,  hogy  a Basedowos  golyva  különbözik  a közön- 
ségestől. A pajzsmirigynek  rendesen  hólyagalaku  folliculusai 
megnőnek,  még  pedig  úgy,  hogy  falzatuk  felülete  gyorsabban 
nő,  mint  átmérőjük.  Ennélfogva  papillaszerü  betüremkedések 
keletkeznek.  A folliculusoknak  köbalaku  hámja  hengerhámmá 
alakul  át,  sokszor  leválik  és  a folliculus  belsejébe  jut.  Az  ezt 
normális  körülmények  között  kitöltő  colloidnak  helyét  mind- 
inkább elfoglalja  egy  nyákszerü  anyag.  Uj,  hámmal  bélelt 
csöves  hézagok  keletkeznek,  amelyek  Greenfteld  szerint  élén- 
ken emlékeztetnek  a nyálmirigyek  szerkezetére.  Azt  a nézetet, 
hogy  ezek  az  elváltozások  a fokozott  functio  jelei,  Edmunds 
azzal  támogatja,  hogy  állatok  pajzsmirigyének  nagyfokú  meg- 
kisebbitése  után  a benhagyott,  compensálóan  fokozott  műkö- 
dést kifejtő  darab  tökéletesen  olyanná  válik,  mint  amilyen  a 
Basedowkóvos  pajzsmirigy. 

Végül  pedig  Beid  Huntaek  Basedowkóvos,ok  vérében  sike- 
rült a pajzsmirigyváladék  rendellenesen  nagy  mennyiségének 
kimutatása  is.  Hunt  ugyanis  azt  találta,  hogy  egereknek  ellen- 
álló képessége  az  acetonitril-niérgezéssel  szemben  rendkívül 
fokozható,  ha  pajzsmirigyállománnyal  etetjük  azokat.  O'l  milli- 
gramm száraz  pajzsmirigyállomány  elegendő  ahhoz,  hogy  az 
egér  az  acetonitril  halálos  dosisának  kétszeresét,  vagy  még 
ennél  is  nagyobb  mennyiségét  elhirja.  A vér  egereket  aceto- 
nitrillel  szemben  csak  akkor  véd,  ha  az  Basedoivkóros  beteg- 
től származik.  Ebből  a szempontból  tehát  a Basedoivkóros 
ember  vére  úgy  viselkedik,  mint  a pajzsmirigy  maga. 

Ezek  után  bizonyos,  hogy  a fia^erfou^kórosnak  pajzs- 
mirigye fokozottan  működik  és  hogy  vérében  annak  belső 
secretuma  a rendesnél  nagyobb  concentratióban  foglaltatik. 
Hogy  pedig  ez  a hyperthyreoidismus  a Basedoivkóros  tüne- 
tek létrehozásában  csakugyan  szerepet  játszik,  azt  nemcsak 
a myxoedema  és  a Basedowkór  közötti  ellentétekből,  nem- 
csak a Basedoivkóros  tüneteknek  analógiájából  tudjuk  a 
hyperthyreoidismus  jelenségeivel,  hanem  tudjuk  a sebészek- 
nek tapasztalataiból  is.  A Basedoivkóros  strumának  operatio 
utján  elért  megkisebbedése  után  ugyanis  a Basedoivkóros  tüne- 
teknek nagy  része  javul. 

A Basedoivkőrnak  számos  tünetében  a sympathicus- tónus 
fokozódásának  jelét  ismertük  fel.  Hogy  e tonusfokozódásnak 
az  okát  nem  kereshetjük  a sympathicusra  ható  nyomásban, 
vagy  más  valami  durva  mechanikus  befolyásban,  amelyet  a 
pajzsmirigynek  megnagyobbodása  okoz,  az  bővebb  kifejtésre 
nem  szorul.  Ez  ellen  szól  egyebek  közt  már  az  is,  hogy  ilyen 
durva  mechanikus  hatás  talán  többször  okozna  hüdést  mint 
fokozott  tónust  és  hogy  a Basedowkór  egyéb  tüneteinek  inten- 
silása  és  a struma  nagysága  közt  alig  ismerhető  fel  összefüggés. 
Ezzel  szemben  számos  olyan  tényt  ismerünk,  amely  a hatás- 
nak chemiai  eredetét  teljesen  bizonyossá  teszi.  Csak  a pajzs- 
mirigyszedés  közben  észlelhető  a Basedoivkóros  tünetekre 
emlékeztető  jelenségekre  kell  utalnom,  hogy  ezt  átlássák. 
Kraus  és  Friedenthal  kísérleteikből  azt  a következtetést  von- 
ták le,  hogy  a pajzsmirigy  váladéka  közvetlenül  fokozza  a 
sympathicusnak  tónusát.  Ennek  a következtetésnek  helyes- 
ségéhez azonban  kétség  fér.  A belső  secretióval  dolgozó 
mirigyek  működése  közt  nagyon  benső  összefüggés  áll  fenn 
és  különösen  Falta,  Eppinger  és  Rudinger  kísérleteiből  tudjuk, 
hogy  a pajzsmirigy  és  a mellékvese  egymásnak  működését 
fokozzák.  Miután  a mellékvesének  váladéka  a sympathicus 
rendszer  tónusának  leghatalmasabb  fokozója,  nagyon  lehet- 
séges, hogy  a pajzsmirigyváladéknak  felszaporodása  a szer- 
vezetben azért  jár  együtt  a sympathicus  tónusának  fokozó- 
dásával, mert  az  a mellékvese  működését  fokozza.  Emellett 
szólnak  többek  közt  Kostlivy  vizsgálatai  is,  aki  kutyáknál 
úgy  idézett  elő  hyperthyreoidismust,  hogy  hasüregükbe  pajzs- 
mirigyeraulsiót  fecskendezett  be  és  azt  tapasztalta,  hogy 
ezen  állatok  vérserumában  adrenalin  válik  kimutathatóvá. 

Hojf'nmnn  és  Kostlivy  kimutatták  azt  is,  hogy  Basedowkórhan 
szenvedőknek  vére  az  Ehrmann-íéle  adrenalinreactiót  szin- 
tén adja,  vagyis  a kivágott  békaszemnek  pupilláját  kitágítja 
és  hogy  az  abban  foglalt  pupillatágitó  anyag  csakugyan 
adrenalin,  azt  Kostlivy  chemiai  reactióval  is  bizonyította. 

Ezekután  alig  kételkedhetünk  abban,  hogy  a Basedow- 
kóros  hyperthyreoidismusnak  a sympathicus  fokozott  tónusára 
valló  tünetei  a pajzsmirigy  túlzott  működése  következtében 
beálló  adrenalinaemiának  folyományai. 

A tbyreogen  theoriának  további  érveit  azok  az  esetek 
szolgáltatják,  amelyekben  a Basedo ívkornak  tünetei  utólag 
járulnak  hozzá  a pajzsmirigynek  elsődleges  megbetegedései- 
hez, fertőző  betegségeket  követő  thyreoiditisekhez,  vagy  ennél 
gyakrabban  a közönséges  golyvához.  Ezekkel  az  esetekkel 
különösen  Kraus  foglalkozott  behatóan  és  azokat  «Kropfberz» 
névvel  jelölte,  mig  Kocher  a Basedowkóros  tünetekkel  járó 
golyvát  struma  Basedowianának  nevezi.  Ilyen  esetet  látunk 
magunk  előtt.  Megkülönböztetésére  a közönséges  Basedow- 
kórtól  az  anamnesisen  kivül,  amely  azt  mutatja,  hogy  a szív- 
ós az  idegrendszeri  tünetek  csak  a golyva  hosszas  fennállása 
után  fejlődtek  ki,  szolgálhat  az  is,  hogy  hasonló  esetekben 
a golyva  a struma  nodosa  colloides  képét  mutatja,  hogy  a 
Basedowkóros  tünetek  rendesen  feltűnő  enyhék,  hogy  közöt- 
tük előtérben  állanak  a szívtünetek,  az  anyagcsere  zavarai, 
főleg  a lesoványodás,  ellenben  hiányzanak  vagy  nagyon 
enyhék  az  általános  neurosisnak  tünetei,  az  exophthalmus 
és  sokszor  a többi  szemtünet,  ahogy  mindezek  hiányzanak 
a ma  bemutatott  betegnél  is. 

Igaz,  hogy  a «Kropfherz»  és  a Basedowkór  közt  a 
határ  elmosódott,  de  a «Kropfherz»-nek  egyszerű,  tiszta  esetei 
mégis  csak  jobban  különböznek  az  igazi  Basedowkóriól  tünet- 
tanilag  is,  semhogy  az  egyszerű  hyperthyreoidismust  a 
Basedowkórral  azonositó  theoriának  érvül  szolgálhassanak. 
Az  átmeneti  esetek  magyarázatára  enélkül  a theoria  nélkül 
is  megvan  a lehetőség.  Hiszen  nagyon  könnyen  lehet,  hogy  a 
golyva  praedisponáló  tényezőként  szerepel  az  igazi  Basedow- 
kórnak  kifejlődésére,  nem  thyreogen  neurosisos  tüneteivel 
együtt. 

Levonva  az  elmondottakból  következtetésemet,  a fiasedow- 
kórt  neurosisnak  tartom,  amelynek  következményei  közt  a 


199 


kórkép  fölött  a pajzsmirigynek  kórosan  fokozott  működése 
uralkodik.  Ez  adja  magyarázatát  annak,  hogy  ez  a fokozott 
működés  egymagában  is  a Basedoivkoréhoz  többé- kevésbé 
hasonló  kórképeket  hozhat  létre. 

De  a hyperthyreoidismus  theoriája  még  azokat  a tüne- 
teket sem  fejti  meg  teljesen,  amelyeket  igazán  thyreogenek- 
nek  kell  tartanunk.  A Basedoivkór  és  a myxoedema  között 
nemcsak  ellentéteket,  de  néha  hasonló  vonásokat  is  találunk. 
Ezek  közé  tartozik  a hajnak,  a szemöldök,  a hónalj  és  a 
mons  Veneris  szőrének  néha  észlelhető  kihullása,  a szem- 
héjak puffadtsága  és  a bőrnek  olyan  megvastagodása,  amely 
teljesen  azonos  a myxoedemás  megvastagodással  és  amelyet 
már  Basedow  is  ismert.  A Basedoivkór  tüneteinek  myxoedemás 
tünetekkel  való  keveredése  többnyire  annak  nagyon  hosszú 
fennállása  után  észlelhető  akkor,  amikor  az  idegrendszeri 
tünetek  javulnak,  a soványodást  sokszor  hizás  váltja  fel  és 
a pajzsmirigy  sclerosisos  folyamatainak  előrehaladása  folytán 
a golyva  egyenetlenné,  keménnyé  és  kisebbé  válik.  Azonban 
ilyenkor  sem  lehet  egyszerűen  arról  szó,  hogy  a pajzsmirigy- 
nek fokozott  működését  lassanként  elégtelen  működés  váltja 
fel,  mert  a myxoedema  tünetei  mellett  megmaradó  szem-  és 
szívtünetek  a hypothyreoidismusnak  és  a hyperthyreoidismus- 
nak  egyidejű  fennállását  bizonyítják.  Ezeket  az  eseteket  látva, 
arról  kell  meggyőződnünk,  hogy  a pajzsmirigy  működése  nem 
egységes  és  hogy  annak  egyik  része  fokozott  lehet  akkor, 
mikor  másik  része  csökkent. 

Különben  Kochernék  és  Oswaldndik  chemiai  vizsgálatai 
is  azt  mutatják,  hogy  nagyot  tévednénk,  ha  a tiszta  Basedow- 
strumát  egyszerűen  mennyiségében,  tömegében,  functionáló 
elemeinek  quantitásában  megváltozott,  különben  pedig  physio- 
logikus  pajzsmirigynek  tartanánk.  Oswald  azt  találta,  hogy  a 
Basedowkóros  golyvának  kolloidja,  ha  ugyan  annak  folliculusai 
kolloidot  tartalmaznak,  kevesebb  jodot  tartalmaz  a rendesnél 
és  látva  azt,  hogy  ezen  jodszegény  váladék  mellett  az  egész 
megnagyobbodott  pajzsmirigynek  összes  jodtartalma  normális, 
vagy  ennél  nagyobb  is  lehet,  még  azt  a gondolatot  sem  lehet 
egyszerűen  visszautasítani,  hogy  a Basedowkóros  pajzsmirigy 
működéseinek  egyik  része  azért  marad  normális,  mert  az  ezen 
működést  teljesítő  szöveti  elemeknek  insufficientiáját  azoknak 
a pajzsmirigy  megnagyobbodásával  járó  megszaporodása  ellen- 

súlyozza,  miközben  ez  a megszaporodás  más  működéseknek 
túlzott  fokát  vonja  maga  után. 

Kocher,  akinek  munkálkodása  a pajzsmirigy  pattiologiája 
terén  korszakot  alkot,  Basedowkóvos  betegek  vérének  vizs- 
gálata közben  olyan  tünetet  fedezett  fel,  amelynek  diagno- 
stikai  jelentősége  semmivel  sem  kisebb,  mint  a merseburgi 
triasnak  bármelyik  tagijáé,  vagy  a Marié- féle  remegésé.  A 
Basedowkóros  bétegek  fehér  vérsejtjei,  kevés  kivételtől  elte- 
kintve, megkevesbedettek  és  ami  a leukopeniánál  is  sokkal 
fontosabb,  a fehérvérsejtek  különböző  féleségei  közti  szám- 
arány is  abnormis:  összes  számuknak  kisebbedése  mellett 
közülük  a lymphocyták  és  néha  kis  fokban  az  eosinopliil 
leukocyták  is  megszaporodnak.  Kochernek  ezen  tapasztalatát 
sokan  megerősítették,  köztük  klinikánkon  Róth  és  ma  már 
bátran  kimondhatjuk,  hogy  kétes  esetekben  a Kocher-fé\e 
vérkép  jelenléte  eldönti  a Basedowkórnak  diagnosisát. 

A Kocher-fé\e  vérkép  azonos  azzal,  amelyet  Pinkus  a 
lymphatikus  leukaemiára  nézve  tartott  jellemzőnek,  amely 
azonban  ezenkívül  sok  más  olyan  állapotban  is  észlelhető, 
amely  a lymphoid  rendszernek  fokozott  működésével  jár 
együtt.  Ezek  közé  tartozik  a status  thymicolymphaticus  is 
nagyon  változatos  megjelenési  módjaival.  A Basedowkórral 
a status  thymicolymphaticus  csakuyyan  gyakran  együtt  jár. 
Kocher  hivta  fel  a figyelmet  arra,  hogy  a Basedowsiriima 
közelében  mindig  találhatók  megnagyobbodott  nyirokmiri- 
gyek és  hogy  annak  belsejében  lymphoyd-sejtes  gócok 
láthatók. 

Mindenki  egyetért  abban,  hogy  a Basedowkórnál  nagyon 
gyakori  a thymusnak  peristálása.  Mackenzie  azt  állítja,  hogy 
a thymus  Basedowkórnak  minden  esetében  megmarad  és 
miután  az  szövettanilag  is  tökéletesen  olyan,  mint  gyermek- 
korban, azt  hiszi  hogy  kifejlődése  nem  a Basedowkórnak 
következménye,  hanem,  hogy  a Basedowkór  olyan  egyének- 
nél fejlődött  ki,  akiknek  thymusa  a gyermekkorban  nem 
fejlődött  vissza.  Lehet,  hogy  a thymus  persistentia  csak  azért 
nem  mutatkozott  állandónak  Basedowkórnál,  mert  azt  nem 
minden  kórboncoló  kereste  egyformán  és  ha  a további 
tapasztalatok  igazat  adnának  Mackenzienek,  belőlük  az  a 
fontos  következtetés  volna  levonandó,  hogy  a Basedowkór 
kifejlődésének  legfontosabb  előföltétele  a habitus  thymicus. 

A thymus  persistentiája  BasedoivkóvnéX  azóta  köti  le 
általánosabban  a figyelmet,  mióta  kitűnt,  hogy  a Basedow- 
kóros  struma  operálása  közben  előfordult  hirtelen  halálese- 
tekben állandóan  meg  volt  a thymus  és  ezeket  a halálese- 
teket kapcsolatba  hozták  olyan  gyermekeknek  sokszor  a 
legkisebb  beavatkozások  után  bekövetkezett  hirtelen  halálá- 
val, akiknek  thymusa  nagyobb,  vagy  a rendes  korban  nem 
fejlődött  vissza  és  akiknek  habitus  thymicusa  rendesen 
habitus  lymphaticussal  jár  együtt.  Náluk,  éppen  úgy,  mint 
sok  Basedoivkóros  betegnél,  a habitus  lymphaticus  jelei 
a nagy  tonsillák,  a nyelv  folliculusainak  feltűnő  nagysága, 
általában  a garatgyürü  lymphoidszövetének  és  a bél  nyirok- 
képleteinek túltengése,  a nemi  szerveknek,  nőknél  a mammák- 
nak  hypoplasiája,  a nyaki  nyirokmirigyeknek  megnagyob- 
bodása, a lépnek  kisfoku,  sokszor  csak  a boncoláskor 
kimutatható  megnagyobbodása  és  ezek  közé  a jelek  közé 
sorolandó  a fehér  vérsejtek  számbeli  viszonyainak  módosu- 
lása is.. 

De  egyelőre  korai  volna  a status  thymicolymphaticus 
és  a Basedowkór  közötti  viszony  felől  határozott  nézetet 
nyilvánítani.  Mert  ha  sok  is  szól  amellett,  hogy  a status 
thymicolymphaticusnak  jelentősége  van  a Basedowkórnak 
aetiologiájában,  éppen  olyan  kétségtelen,  hogy  a hyper- 
thyreoidismus  magában  véve  is  hat  a lymphatikus  szer- 
vekre. 

A golyva  szomszédságában  ugyanis  nemcsak  Basedow- 
kórnál  találunk  megnagyobbodott  nyirokmirigyeket,  hanem 
a közönséges  golyvánál  is.  Fr.  Müller  azt  hiszi,  hogy  meg- 
nagyobbodásuk a pajzsmirigy  fokozott  működésével  függ 
össze. 

Még  biztosabb  az,  hogy  a Aoc/ier-féle  vérkép  thyreo- 
gen  eredetű.  Caro  azt  előidézte  egészséges  emberen  pajzs- 
mirigy készítmények  segítségével,  Kostlivy  pedig  kutyák- 
nál pajzsmirigykivonatnak  intraperitonealis  befecskendezése 
által. 

Azonban  a Basedowkórnak  lymphatikus  tünetei  nem 
magának  a Basedowkórnak  következményei,  hanem  más  pajzs- 
mirigybetegségnél is  előfordulhatnak.  Ezt  kell  tartanunk 
Kappisnak  észleletei  után,  amelyeket  klinikánkon  is  megerő- 
sítettünk, és  amelyek  azt  mutatják,  hogy  a Kocher-féle  vér- 

kép  néha  egyszerű  strumánál  is  előfordul  a Basedow\ióx 
minden  tünete  nélkül,  éppen  úgy,  mint  ahogy  egyszerű 
strumánál  is  előfordul  a nyald  nyirokmirigyeknek  megna- 
gyobbodása és  a strumán  belül  lymphoid  sejthalmazoknak 
keletkezése. 

Az  említett  tapasztalatok  után  azt  gondolhatnánk,  hogy 
a Basedowkórníxk  jellemző  vérképe  nem  egyéb  a hyper- 
thyreoidismusnak  egyik  megnyilvánulásánál  és  ezt  a gon- 
dolatot támogathatnánk  /íoc/ier  tapasztalataival,  aki  a Basedow- 
kóros  tünetek  súlyosságával  megközelítőleg  párhuzamosan 
látta  ingadozni  a lymphocytosisnak  fokát  és  sikeres  műtétek 
után  ennek  eltűnését  észlelte.  Ha  azonban  tekintetbe  vesz- 
szük  azt,  hogy  a lymphocytosis  közönséges  strumánál  is  elő- 
fordulhat, arra  a meggyőződésre  kell  jutnunk,  hogy  az  a 
hyperthyreoidismusnak  legföljebb  egyik,  isoláltan  is  előfor- 
duló elemét  képezhetné.  De  klinikánk  tapasztalatai  még 
ezt  a föltevést  is  megcáfolják.  Bence  és  Engel  ugyanis  azt 
találták,  hogy  a Kocher-íé\e  vérkép  nemcsak  Basedow\ióvná\, 
hanem  myxoedemánál  is  megvan,  azzal  a különbséggel, 
hogy  myxoedemánál  az  eosinophil  sejteknek  jelentékeny 
megszaporodása  állandó.  Ha  tehát  a lymphocytosis  hypo- 
thyreoidismusnál  éppen  úgy  előfordul,  mint  ahogyan  elő- 
fordul Basedow\ióvnéd,  vagy  kísérletileg  előidézett  hyper- 
thyreoidismusnál,  akkor  annak  összefüggése  a pajzsmirigy 
működésével  nem  igen  lehet  közvetlen. 

Láttuk,  hogy  a hyperthyreoidismus,  a mellékvese  foko- 
zott működésének  közvetítésével,  fokozott  sympathicus- 
tonust  okoz.  Kosilivy  hangsúlyozta,  hogy  a lymphocytosis  a 
vegetatív  idegrendszernek  másik,  a sympathicussal  anta- 
gonistikus  részének,  az  autonom-vagusrendszernek  működé- 
sével jár  együtt.  Ismeretes  dolog,  hogy  pl.  a pilocarpin, 
amely  az  autonóm  rendszer  tónusát  fokozza,  lymphocytosist 
okoz.  Egy  másik  vagotrop  hatású  anyag  Zülzer  szerint  a 
pankreas  kivonata.  KostUvy  kimutatta,  hogy  a pankreas 
kivonattal  kutyáknál  éppen  úgy  sikerül  lymphocytosisnak 
előidézése,  mint  pajzsmirigy  kivonattal.  Különösen  Eppinger, 
Falta  és  Radinger  bizonyították  be  azt,  hogy  a pankreas  és 
a pajzsmirigy,  másrészt  pedig  a pankreas  és  a mellékvese 
belső  elválasztással  járó  működései  között  feltűnő  antago- 
nismus  mutatkozik.  Ha  tehát  a pajzsmirigyműködés  alászáll, 

mint  ahogy  az  alászáll  a myxoedemánál,  érthető,  hogy  a 
pankreas  vagotrop  működése  válik  túlnyomóvá  és  ezzel 
lymphocytosis  fejlődik  ki,  de  nehezebben  érthető,  hogy  a 
pajzsmirigy  fokozott  működése  ugyanerre  az  eredményre 
vezet.  Lehet,  hogy  a további  kutatás  Kostlivy  nézetét  meg 
fogja  erősiteni,  aki  azt  hiszi,  hogy  a lymphocytosis  az 
autonóm  rendszernek,  a fokozott  sympathicus-tonust  com- 
pensáló  hypertoniájának  jele,  egyelőre  azonban  ez  a nézet 
csak  bizonyításra  váró  hypothesis  marad. 

De  bárhogyan  függ^jön  is  össze  a Kocher-féle  vérkép 
a Basedowkórral,  megmarad  a thymusnak  persistálása  annak 
jeléül,  hogy  a BasedowkÓT,  legalább  is  az  eseteknek  nagyobbik 
részében,  a status  thymicolymphaticus  által  jellemzett  rend- 
ellenes constitutiónak  betegsége. 

Mai  tárgyalásunkat  összefoglalva,  láthatják,  hogy  a 
Basedoivkórnsik  pathologiája  felől  milyen  fogalmat  alkotha- 
tunk magunknak.  A Basedoivkór  neurosis,  amelynek  kifejlő- 
désére ugyanazok  az  aetiologiai  tényezők  hatnak  közre, 
amelyeknek  hatása  alatt  más  általános  neurosisok  is  kelet- 
kezhetnek. Ezek  a tényezők  Basedowkórt  legkönnyebben 
olyan  embereknél  okoznak,  akiknek  status  thymicusa  vagy 
pajzsmirigybetegsége  ezen  kóralak  kifejlődésére  praedis- 
positiót  teremt.  Vájjon  ezek  a praedisponáló  körülmények- 
nek egyike  a Basedowkór  minden  esetében  szerepel-e,  azt 
csak  további  tapasztalatok  fogják  megmutatni. 

A Basedowkórnak  jellemző  tünetei  nagyrészt  a pajzs- 
mirigynek fokozott  működéséből  erednek.  Közvetlenül  ebből 
ered  az  anyagcsere  gyorsulása.  Vájjon  a fokozott  sympathicus- 
tonusra  valló  egyéb  tünetek  közül  melyek  tekinthetők  köz- 
vetlen pajzsmirigyhatás  következményeinek,  erre  a kérdésre 
határozott  választ  nem  adhatunk.  Az  azonban  valószínű,  hogy 
e tüneteknek  jelentékeny  része  a mellékvese  fokozott  műkö- 
désének eredménye,  amely  fokozott  működés  a pajzsmirigy 
kóros  állapotának  hatása  alatt  fejlődik  ki.  A Basedowkórnak 
bizonyos  alakjai  és  egyes  tünetei  azt  a benyomást  keltik, 
mintha  a pajzsmirigynek  működése  nem  volna  egységes 
és  mintha  annak  kóros  fokozódása  nem  volna  általános. 
Emellett  szólnak  azok  a tünetek,  amelyek  a hyperthyreoidis- 
musnak  uralkodó  jelei  közé  a hypothyreoidismusnak  egyes 
jeleit  keverik. 

A hyperthyreoidismus  képe  nemcsak  a Basedo ívkórnak 
keretében  fejlődik  ki.  Az  néha  egyszerű  struraához  is 
hozzájárul.  Az  ilyen  strumás  hyperthyreoidismusnak,  amelyet 
talán  legcélszerűbben  Kocherrel  struma  Basedowianának  ne- 
vezhetnénk, jellemző  esetét  látták  ma,  golyvájával,  szív-  és 
anyagcseretűneteivel,  de  súlyosabb  neurosisnak  jelei  és  jel- 
lemző szemtűnetek  nélkül. 


A Basedowkórnak  alakjai,  lefolyása  és 

therapiája. 

Tisztelt  hallgatóim! 

Trousseau  azt  mondotta,  hogy  a Basedowkóros  beteget 
szíve  gyötri  és  szíve  öli  meg.  Azoknak  az  ismereteknek  alap- 
ján, amelyek  vázlatát  múlt  előadásomban  próbáltam  megraj- 
zolni, azt  mondhatjuk,  hogy  az,  ami  a Basedowkórt  súlyossá 
teszi,  a pajzsmirigynek  a neurosis  folytán  megváltozott  mű- 
ködése. Trousseau  álláspontja  a Basedowkór  therapiájában 
a szívnek  működési  zavarait  állította  előtérbe,  mai  állás- 
pontunknál fogva  ellenben,  therapiánk  célpontjául  a pajzs- 
mirigyet kell  választanunk.  Ahhoz,  hogy  ennek  a therapiának 
eljárásait  kidolgozzuk,  szükséges,  hogy  eredményeit  szigorú 
kritikával  ellenőrizzük,  ennek  a szigorú  kritikának  pedig 
csak  a Basedowkór  spontán  lefolyásának  beható  ismerete 
képezheti  az  alapját. 

Nagyon  nehézzé  teszi  feladatunkat  az  a körülmény, 
hogy  a Basedowkórnak  lefolyása  rendkívül  változó.  Vannak, 
bár  igen  ritkán,  acut  esetek,  amelyek  többnyire  nagy  kedélyi, 
vagy  nemi  izgalmak  után  hirtelen  fejlődnek  ki  és  napok 
vagy  hetek  alatt  elmúlnak,  de  nagyon  kivételesen  halálosan 
is  végződhetnek.  Az  acut  Basedowkór  nagy  ritkaságával  szem- 
ben az  idült  eseteknek  száma  igen  nagy.  Ezeket  részint  a 
tüneteknek  súlyossága,  részint  a tüneteknek  csoportosulás! 
módja  alapján,  több  kategóriába  sorolhatjuk. 

A merseburgi  trias  és  a Marie-féle  remegés  négy  tünete 
közül  akármelyik  hiányozhatik.  Az  ilyen  hiányos  esetek 
megjelölésére  használta  Charcot  a «fruste»  szót.  Ezzel  a szó- 
val szokták  jelölni  az  olyan  érmeket,  amelyeknek  egyik 
oldalán  a kép  lekopott,  elmosódott.  «Fruste»  esetek  kelet- 
kezhetnek teljesekből,  ha  javulásuk  közben  a négy  jellemző 

tünetnek  egyike  vagy  másika  eltűnik,  de  vannak  esetek, 
amelyeknek  tünetcsoportja  kezdettől  fogva  hézagos  volt 
és  végig  hézagos  marad.  Közéjük  tartoznak  a Basedowkórnak 
enyhe  alakjai,  ámbár  egyes  tüneteknek  hiánya  nem  mindig 
jelenti  azt,  hogy  a baj  lefolyása  kedvező  lesz. 

Enyhe  esetekben  a feltűnő  Basedowos  golyvát  a pajzs- 
mirigynek  sokszor  alig  észrevehető  megnagyobbodása  helyet- 
tesiti.  A szemtünetek  közül  talán  csak  a szem  fényessége 
látható.  Máskor  a szemrés  tágulása  a szemhéjaknak  pöífedt- 
sége,  pigment- rendellenességei,  a Graefe-fele  tünet  és  alig  észre- 
vehető exophthalums  egyenként,  vagy  különböző  csoporto- 
sulásban, emlékeztetnek  távolról  a teljes  kórképnek  arckife- 
jezésére. Legállandóbbak  az  enyhe  esetekben  a szívtünetek 
és  ha  a pajzsmirigynek  megnagyobbodása  és  a szemtünetek 
hiányzanak  vagy  fennállásuk  kétséges,  akkor  a Basedow- 
kórnak megkülönböztetése  egyszerű  szivneurosistól  nagyon 
nehézzé  válhatik.  A diagnosist  sokszor  a lesoványodás  sem 
döntheti  el,  hiszen  a Basedowkórra  csak  az  a lesoványodás 
jellemző,  amelynek  oka  a gyorsult  anyagcsere.  Ennek  meg- 
határozása pedig  olyan  methodusokat  követel,  amelyek  még 
a rendes  klinikai  észlelés  módszerei  közt  sem  foglalhatnak 
helyet  és  még  kevésbé  alkalmazhatók  a gyakorlatban.  Tapasz- 
talataink azt  mutatják,  hogy  ilyenkor  rendkívül  nagy  hasznát 
vehetjük  a vérvizsgálatnak.  Szívneurosisnak  megfelelő  szív- 
működési zavarok,  ha  mellettük  a Kocher-féle  vérképet  ész- 
leljük, Basedowkórosoknak  tekintendők. 

A Basedowkórnak  ezen  enyhe  esetei,  amelyeket  Chvo- 
stek  és  Stern  a «Basedowoid»  névvel  jelölnek,  nem  szoktak 
rosszindulatnak  lenni.  Azok  a legtöbbször  meggyógyulnak, 
vagy  legalább  is  annyira  javulnak,  hogy  gyakorlati  szempont- 
ból gyógyultaknak  tekinthetők,  ha  a betegek  okosan  élnek, 
ha  külső  viszonyaik  kedvezők,  különösen  pedig,  ha  anyagi- 
lag elég  jól  situáltak  ahhoz,  hogy  éveken  át  egészségüknek 
élhessenek  és  annak  érdekében  sokszor  elég  nagy  áldozato- 
kat hozhassanak.  A betegség  menetét  a külső  körülmények 
rendkívül  nagy  mértékben  befolyásolják.  Kedély!  izgalom, 
bánat,  kimerülés,  betegségek,  fokozott  nemi  élet,  szülés, 
gyermekágy,  exacerbatiókat  okozhatnak.  Az  életnek  nyugo- 
dalmas folyása  alatt  ellenben  a baj  észrevehető  módon  javul. 
Nagyon  ritkán  látjuk  a nagy  golyvás,  nagy  exophthalmusos, 

súlyos  Basedowkórnak  kifejlődését  a Basedowoidból,  ámbár 
tagadhatatlan,  hogy  ez  néha  előfordul,  hogy  tehát  a súlyos 
Basedowkórl  és  a Basedowoidot  nincs  jogunk  két  teljesen 
különálló  kórformának  tekinteni. 

A súlyos  Basedowkórnak  lefolyásában  is  gyakran  ész- 
lelhetünk jelentékeny  ingadozásokat.  Éveken  és  évtizedeken 
át  tartó  esetek  súlyos  kachexiához,  vagy  olyan  szívzavarokhoz 
vezethetnek,  amelyekbe  a beteg  előbb-utóbb  belehal,  de  még 
hosszú  fennállás  után  is  előfordulhat  nagyon  számottevő 
javulás.  Ez  rendesen  a struma  megkeményedésével  jár  együtt 
és  sokszor  együtt  jár  tapasztalatom  szerint  arteriosclero- 
sisnak  kifejlődésével  is.  Vájjon  az  arteriosclerosisnak  van-e 
befolyása  a strumában  végbemenő  ama  folyamatokra,  áme- 
nek a hyperthyreoidismust  csökkentik,  vagy  a javulás  és  az 
arteriosclerosis  egymástól  független  következményei  az  előre- 
haladottabb kornak  és  esetleg  a genitalis  szervek  hanyatló 
működésének,  azt  eldönteni  nem  tudnám. 

A javulás  nem  szokott  teljes  gyógyuláshoz  vezetni. 
Legmakacsabban  az  exophthalmus  marad  meg.  Javul  a bete- 
geknek általános  nervositása,  javul  esetleg,  bár  ritkábban, 
tápláltsága,  szívműködése  ritkul,  palpitatiói  csökkennek.  De 
a baj  az  esetek  nagy  részében  progrediál  és  progressiójával 
mindinkább  előtérbe  kerül  a szívnek  állapota.  Ha  az  erősen 
kitágul,  akkor  néha  a kéthegyü  elégtelenségnek  minden  tünete 
kifejlődik  : a szívcsúcs  fölött  legjobban  hallható  systoles  zörej, 
a szívnek  megnagyobbodása  túlnyomóan  jobb  felé,  a pulmo- 
nalis  második  hangjának  erősbödése,  a szívcsúcs  első  és  az 
aorta  második  hangjának  gyöngülése,  anélkül,  hogy  a boncolás 
a kéthegyü  billentyű  kóros  állapotát  derítené  ki.  Ezekhez 
hozzájárulhatnak  : a vénáknak  túltelődése,  a szapora  szívmű- 
ködésnek arythmiássá  válása,  relatív  tricuspidalis  insufficien- 
tia,  a szívdyspnoenak  megjelenése,  a máj  megnagyobbodása, 
bokaoedeniák,  a vizelet  megkevesbedése  és  esetleg  a szív- 
bajosok vizkórjának  súlyosabb  képe  is,  bár  feltűnő,  hogy  a 
szívműködés  rendkívül  súlyos  zavarának  kíséretében  is 
mennyivel  kisebb  mértékben  fejlődik  ki  fíasedoíukórosaknál 
általános  vizkór,  mint  igazi  szívbajosoknál. 

A thg'apia  eredményének  megbirálásakor  sohasem  sza- 
bad figyelmen  kívül  hagynunk  azt,  hogy  a betegség  minden 
activ  therapia  nélkül  is  javulhat  és  hogy  javulásnak  össze- 

esése  a therapia  bármily  alakjának  alkalmazásával  még  nem 
bizonyít  okvetlenül  ennek  hatásos  volta  mellett.  De  bármily 
skepsissel  tekintjük  is  gyógy itó  kísérleteink  eredményeit,  a 
tapasztalat  mégis  meggyőz  afelől,  hogy  a Basedoivkóriiaik 
több  hatásos  gyógymódja  áll  rendelkezésünkre. 

Ezen  gyógymódok  egyik  csoportja  a Basedowkórosnak 
neurosisos  állapota  ellen  irányul,  másik  csoportja  a thyreo- 
idea  fokozott  működésének  korlátozását,  vagy  hatásának 
ellensúlyozását  tűzi  ki  célul. 

Belorvosi  sikereinknek  java  részét  a Basedowkóx  ueu- 
rosisos  alapjának  kezelésével  érjük  el.  Ebből  a szempontból 
a legfontosabb  a betegek  életmódjának  rendezése : megóvásuk 
izgalmaktól,  fáradtságtól,  a nemi  életnek  káros  befolyásaitól, 
különösen  pedig  a terhességétől.  Az  utóbbira  azonban  általá- 
nosságban csak  a terhesség  prophylaxisa  által  törekszünk. 
Ha  az  mégis  bekövetkezett,  akkor  megszakítását  a Basedow- 
kórnak  csak  súlyos  állapotai  tehetik  jogosulttá,  mert  hiszen 
a terhességnek  sokszor  nagyon  káros  befolyását  bizonyító 
esetek  mellett  látunk  olyanokat  is,  amelyekben  a baj  a ter- 
hesség alatt  javul  és  volt  idő,  amikor  Charcot  ezen  esetek 
láttára  a terhességet  egyenesen  kedvező  hatásúnak  tartotta. 

Arra  törekedve,  hogy  az  idegrendszerre  ható  ingereket 
lehetőleg  kis  számunkká  és  kis  intensitásuakká  tegyük,  leg- 
célszerűbben úgy  járunk  el,  ha  a beteget  foglalkozási  köréből 
kivesszük,  családjától  elválasztjuk.  A neurológiának  nagy 
mestere,  Charcot  volt  az,  aki  az  isolálást  a neurosisok 
elsőrangú  gyógyeljárásainak  élére  állította.  A Basedowkói'o^ 
betegre  minden  hely  jól  hat,  legyen  az  akár  klimatikus 
gyógyhely,  akár  sanatorium,  akár  pedig  kórház,  ahol  az 
isolálás  keresztülvihető  és  annak  értéke  annál  nagyobb, 
minél  inkább  elvonja  a beteget  környezetének  befolyása 
alól,  minél  inkább  megvédi  kedélyére,  idegrendszerére  ható 
ingerektől  és  minél  inkább  teszi  ezt  úgy,  hogy  a beteg  lehe- 
tőleg kellemes  külső  viszonyok  között  éljen  egészségének. 

Az  a therapia,  amelynek  főeszköze  a betegnek  eltávolí- 
tása otthonából,  lényegileg  idegrendszerének  kímélésére 
irányul.  Azt  hatásosabbá  tehetjük  physikai  és  diaetetikai  gyógy- 
módok alkalmazásával  és  bizonyos  gyógyszerek  elrendelésével. 
De  akár  hogyan  is  indítják  meg  Basedowkóros  betegeiknek 
kezelését,  azzal  legyenek  tisztába,  hogy  döntő  és  tartós  ered- 

ményeket  pár  heti  kúrákkal  elérni  nem  fognak.  A Basedoiv- 
kórnak  természetében  rejlik,  hogy  az  hosszú  időn  át  tartó 
betegség,  amelynek  a szónak  ideális  értelmében  vett  gyógyulása 
sokkal  ritkább,  mint  megmaradása  az  egész  életen  keresztül. 
Eközben  ideiglenesen,  vagy  akár  véglegesen  is  érhetők  el 
olyan  javulások,  amelyeket  gyakorlati  szempontból  gyógyu- 
lásoknak is  tekinthetünk,  de  ezek  a javulások  rendesen  csak 
nagyon  hosszú  idő  alatt  következnek  be  és  még  hosszabb 
idő  alatt  válnak  megállapodottakká.  Gyors  fordulat  a Base- 
dowheteg  állapotában  rendszerint  csak  kedvezőtlen  irányban 
észlelhető. 

Azon  hosszú  idő  alatt,  ameW  alatt  betegeik  kezelésre 
szorulnak,  szükségük  lesz  a therapiában  változatosságra. 
Mikor  methodusaiknak  időnkénti  megváltoztatása  válik  szük- 
ségessé, ezek  sorában  igénybe  fogják  venni  a klimatikus 
factorokat  is.  A kiima  megválasztása  sok  körülmény  tekintetbe- 
vételét követeli  és  kétségtelen,  hogy  nagyon  különböző  ég- 
hajlatok alatt  érhetők  el  jó  eredmények.  Az  általános  szo- 
kástól eltérőleg  angol  orvosok,  különösen  Mackenzie,  gyakran 
küldik  Basedowkóvos,  betegeiket  tengerpartra,  és  dicsérik  ott 
elért  eredményeiket.  De  ezzel  szemben  kétségtelen,  hogy  a 
legtöbb  Basedowkóvo^  jobban  javul  800 — 1400  méternyi  ma- 
gasságban. Stillernek  nagy  érdeme,  hogy  Tátra-Füreden 
szerzett  tapasztalatai  alapján  a Basedowkóros  betegek  ma- 
gaslati therapiáját  mind  szélesebb  körben  tette  elismertté. 
Ne  gondolják  azonban,  hogy  a magas  helyen  való  tartóz- 
kodásnak valami  specifikus  hatása  van  a Basedowkórra.. 
Legföljebb  annyi  mondható,  hogy  a therapiának  szokásos 
eszközei  különösen  jól  szoktak  hatni,  ha  azokat  magasan 
fekvő  gyógyhelyeken  alkalmazzák  és  ez  egymagában  is  ele- 
gendő arra,  hogy  a magas  helyen  való  tartózkodást  minden 
olyan  .Basedoiukórosnak  ajánljuk,  akinek  körülményei  azt 
megengedik  és  akinek  állapota  a magaslati  kiimát  nem 
contraindicálja.  A tapasztalat  ugyanis  azt  mutatja,  hogy 
nagyon  súlyos  Basedo ívkórhan  szenvedők  a magas  hegyi 
klímát  rosszul  tűrik,  továbbá,  hogy  azt  rosszul  tűrik  azok, 
akiknek  nagyobb  fokú  arteriosclerosisuk  van  és  hogy  a 
szívinsufficientia  stádiumába  jutott  Basedoivkórosnak  a ma- 
gasban való  tartózkodás  csak  annyira  ártalmára  van,  mint 
bármely  más  okból  származó  szívbajban  szenvedőnek. 

Az  évszakok,  amelyekben  a magas  fekvésű  gyógyhelyek 
ajánlandók,  a nyár  és  a tél.  Tátra-Füredre  küldött  betegeim 
általában  jobban  javultak  télen,  mint  nyáron,  aminek  oka 
talán  abban  keresendő,  hogy  télen  a hegyekben  kevés  az 
ember,  sokkal  nagyobb  a nyugalom,  mint  nyáron. 

A kezelésre  vonatkozólag,  amelyben  betegeink  része- 
sitendők,  akárhol  is  tartózkodjanak,  körülbelül  a következő 
tanácsokat  adhatom  Önöknek.  Az  a beteg,  akinek  pulsusa 
nagyon  szapora,  aki  sokat  panaszkodik  palpitatiók  miatt, 
akinek  hajlama  van  kis  hőemelkedésekre  és  aki  erősen  fogy, 
nagy  hasznát  veheti  a szabad  levegőn  való  fekvésnek.  A fek- 
vés a legjobb  orvossága  a nagy  nyugtalanságnak  is,  amely 
akár  az  érzésben,  akár  pedig  a fíasedoiukórban  szenvedőknél 
oly  gyakran  észlelhető  folytonos  mozgási  kényszerben  nyil- 
vánul. A betegeket  lehetőleg  déli  fekvésű,  fedett,  széltől 
védett  erkélyekre  fektetjük,  az  eset  súlyossága  szerint  változó 
időn  át  délelőtt  és  délután  néhány  órára,  úgy  ahogy  azt 
különösen  tüdőtuberculosisban  szenvedőkkel  is  szoktuk  tenni. 
A magaslati  gyógyhelyeknek  rendkívül  nagy  előnye,  hogy 
hatalmas  insolatiójuk  ezt  a szabad  levegőn  folytatott  fekvő 
kúrát  télen  is  kellemessé  teszi.  Egészen  könnyű  esetekre  is 
jól  hat,  ha  időnként  ilyen  fekvő  kúrákat  használnak. 

A mozgásnak  korlátozása  természetesen  csak  addig 
tartson,  mig  a betegnek  arra  szüksége  van.  Ha  szívműkö- 
dése megnyugodott,  idegrendszerének  izgalma  csökkent, 
akkor  mérsékelt,  majd  a javulás  arányában  fokozódó  moz- 
gás a betegnek  csak  hasznára  válhatik. 

A legnagyobb  figyelemmel  kisérjék  betegeik  táplálko- 
zását. A Basedoivkóros  soványodása  nagyrészt  onnét  szárma- 
zik, hogy  pajzsmirigyének  fokozott  működése  anyagcseréjét 
gyorsítja. 

Ezen  gyorsulásnál  fogva  a Basedowkóros  betegnek  sok- 
kal nagyobb  lehet  a kalóriaszükséglete,  mint  az  ugyanúgy 
élő  egészséges  emberé.  Kalóriaszükségletét  azonban  nem- 
csak gyorsult  anyagcseréje  fokozza.  Bőrének  hyperaemiája  és 
fokozott  párolgása  a hőkiadás  növekedését  vonják  maguk  után. 
Izmainak  nyugtalansága,  remegése  és  fokozott  szívműködése, 
sőt  talán  mirigyeinek  fokozott  elválasztása  is  számbajövő 
módon  hozzájárulnak  ahhoz,  hogy  a Basedowkóros  egyen- 
súlyát csak  a rendesnél  bővebb  táplálkozás  árán  tarthatja 

fenn.  De  ennek  útját  állja  sok  esetben  táplálkozási  szervei- 
nek állapota.  Basedow^óros  betegek  a gyomor  neurosisainak 
mindenféle  alakjában  szenvedhetnek.  Legközönségesebben 
ezek  közül  az  étvágy  és  a jóllakottság  érzéseinek  rend- 
ellenességeivel találkozunk.  Nem  nagy  a jelentősége  annak, 
ha  néha  a BasedowkÓTos  beteg  étvágya  qualitative  változik 
meg  és  ő savanyu,  ecetes,  vagy  más,  néha  szokatlan  ételek 
után  vágyik,  akárcsak  a chlorosisos  leány,  vagy  némely  ter- 
hes nő.  Fontosabb  és  sokkal  gyakrabban  fordul  elő  az  ét- 
vágytalanság és  a jóllakottság  érzésének  idő  előtti  bekövet- 
kezése. De  az  étvágy  csökkenésén  kivül  a lesoványodás  okai 
közt  egyik-másik  esetben  a hányás  is  szerepel,  amely  sok- 
szor mindenben  hasonlit  a hysteriás  hányáshoz.  Elég  gyak- 
ran fordul  elő  Basedowkór osoknéd  a hasmenésre  való  hajlam. 
Az  néha  úgy  nyilvánul,  hogy  az  étkezés  azonnal  megindítja 
a bél  fokozott  peristaltikáját.  Ilyenkor  a beteg  alig  eheti 
végig  ebédjét  anélkül,  hogy  hasmenése  ne  volna.  Máskor  a has- 
menés különös  emotióknak  befolyása  alatt  következik  be. 
Ismét  más  esetekben  az  minden  jellemző  sajátság  nélküli. 
Vannak  betegek,  akiknek  székletéte  igen  tömeges,  úgy  hogy 
a normálishoz  közel  álló  consistentiáju,  de  nagy  mennyiségű 
bélsaruk  naponta  többször  készteti  őket  székelésre.  Alig  két- 
séges, hogy  ezek  az  állapotok  az  amúgy  is  elégtelen  táplál- 
kozást megtoldják  a tápláléknak  tökéletlen  kihasználásával. 

Mindezek  a dolgok  tekintetbe  veendők  akkor,  ha  a 
diaetának  megállapitásához  fogunk.  Bárhogyan  is  rendezzük 
ezt  be,  gondot  kell  fordítanunk  arra,  hogy  az  étvágyat  ked- 
vezően befolyásoljuk  és  a táplálék  kihasználását  javítsuk. 
Nem  akarok  ezúttal  részletesen  szólni  a hizlaló  diaeta  sza- 
hályairól,  amelyek  arra  valók,  hogy  megtanítsanak  lehetőleg 
nagy  kaloriatartalom  mellett  lehetőleg  kis  térfogatú  étrend- 
nek összeállítására.  Csak  arra  akarok  szorítkozni,  ami  a 
Basedoivkór  diaetetikájának  szempontjából  különösen  fontos 
és  előre  bocsátók  néhány  megjegyzést  azon  eljárásokra 
vonatkozólag,  amelyek  a bélnek  Basedoivkóros  működési 
rendellenességeinek  szempontjából  fontosak. 

A Basedo ívkóros  hasmenés  ellen  legjobb  szerünk  az 
ópium.  Azt  lehetőleg  étkezés  előtt  adjuk,  úgy,  hogy  az  étke- 
zésnek közvetlen  hashajtó  hatását  előzze  meg.  Azokban  az 
esetekben,  amelyekben  különösen  emotiók  okoznak  hasme- 

nést,  jó  még  a huzamosan  és  kielégítő  nagy  dosisban  adott 
brom.  Néha  beválik  ezen  kívül  a belladonna,  mig  a hasme- 
nés ellen  szokásos  adstringenseknek  befolyása  nem  szokott 
kielégítő  lenni. 

Talán  7 — 8 éve  annak,  hogy  egy  kartársam  feleségét  ész- 
leltem, akinek  súlyos  Basedo ivk6r]a.  volt  és  akit  rendkívül 
nyugtalanított  bélsarának  tömeges  volta.  Naponta  többször, 
éjjel  pedig  6 — 8-szor  volt  kénytelen  székletétet  üríteni,  anél- 
kül, hogy  az  híg,  igazán  diaorrhoeás  székletét  lett  volna.  Abból 
a gondolatból  indulva  ki,  hogy  székletétének  tömeges  volta 
talán  a pankreasnak  elégtelen  működéséből  eredhetne,  pan- 
kreont  rendeltem  neki.  A pankreonból  étkezés  közben  na- 
ponta 3-szor  négy  szemet  vett  és  ennek  a rendelésnek 
meglepően  jó  volt  az  eredménye.  Székletéte  megkevesbedett, 
éjjeli  székürülései  elmaradtak,  de  ez  az  állapot  csak  addig 
tartott,  amig  a pankreont  szedte.  Annak  abbanhagyása  után 
székletéteinek  tömegessége  ismét  helyreállott.  így  tartott  ez 
az  állapot  hónapoknak  hosszú  során  át,  mig  végre  Basedow- 
kórjának  lényeges  javulásával  széke  is  nem  rendeződött. 
Azóta  több  esetben  tettem  kísérletet  pankreonnal  és  azt  tőlem 
függetlenül  Noorden  klinikáján  alkalmazták.  Az  eredmény 
változó.  Olyan  esetek  mellett,  amelyekben  a pankreon  telje- 
sen hatástalan,  több  olyan  betegei  észlelek  évek  óta,  akik 
már  maguktól  hozzáfognak  a pankreonszedéshez,  mihelyt 
székelési  rendellenességeik  mutatkoznak. 

Ezen  tapasztalataim  folytán  azt  gondoltam,  hogy  a 
Basedowkór  talán  elégtelen  pankreasműködéssel  járhat  együtt 
és  hogy  a pankreon  ilyen  esetekben  ugyanazon  okból  hat 
jól,  amely  okból  pl.  pankreatitiseknél  javítja  a táplálék  ki- 
használását. Gondolatomnak  ellenőrzése  lehetővé  vált,  mióta 
Wohlgemuth  módszert  dolgozott  ki  a székletét  diastatikus 
fermenttartalmának  megközelítő  meghatározására.  Bálint 
tanársegéd  ur  foglalkozott  e módszernek  alkalmazásával 
fíasedomkórosok  székletétének  vizsgálatára  és  arra  az  ered- 
ményre jutott,  hogy  a fiasedomkórosnak  gyakori  és  tömeges 
székletéte  legalább  is  annyi  pankreasfermentumot  tartalmaz, 
mint  az  egészséges  emberé.  Ezen  tapasztalat  után  nem  gon- 
dolhatjuk már,  hogy  a pankreon  jó  hatása  a hiányos  pan- 
kreasváladéknak  kiegészítésén  alapszik,  de  tudva  azt,  hogy 
a pankreas  belső  secretuma  sok  tekintetben  antagonistája 

a pajzsmirigyének,  arra  lehetne  gondolni,  hogy  a pankreon 
a h5’^perthyreoidismusnak  hatását  a bélre  ellensúlyozza. 
Akárhogyan  is  álljon  a dolog,  tapasztalataim  alapján  azt 
ajánlom  Önöknek,  próbálják  meg  a pankreonnak  nagy  dosi- 
sait  minden  olyan  esetben,  amikor  a gyakran  ürülő  bélsár 
kevéssé  híg  és  annak  tömegessége  feltűnő.  Az  esetek  egy 
részében  nem  fognak  eredményt  elérni,  de  másik  részében 
az  eredmény  jobb  lesz  bármely  más  therapia  eredményénél. 

Áttérve  a Basedowkórosoknak  való  diaetára,  óva  intem 
Önöket  a sematisálástól.  A soványodó  Basedowkóros  beteget 
igyekezzenek  feltáplálni,  de  a nem  soványodónak  sikeres 
hizlalása  még  nem  jelenti  azt,  hogy  betegüket  jól  kezelték 
és  hogy  az  ő állapota  javult.  Vannak  Basedoivkóros  betegek, 
akik  egészen  jól  tápláltak,  sőt  vannak  olyanok  is,  akik  meg- 
lehetősen kövérek.  Ezek  közt  találkozunk  leginkább  a 
Basedowkórhoz  járult  glykosuriával.  Ha  csak  a glykosuria  nem 
igényel  külön  diaetás  kezelést,  hagyjuk  az  ilyen  Basedow- 
kórosnak  táplálkozását  magára. 

Vájjon  a soványodás  ellensúlyozásán  kivül  a diaetetika 
utján  érhetnek-e  el  más  hasznot  is  Basedowkórhan  szenvedő 
patienseiknél,  azt  kérdésesnek  tartom.  Ziemssen  azt  tartotta, 
hogy  a Basedoivkórosnak  hasznára  válik  a vegetáriánus  étrend 
és  vannak,  akik  ma  is  hivei  eljárásának.  A Basedoivkór  hosszú 
gyógykezelési  ideje  alatt  kísérletet  tehetnek  a növényi  étrend- 
del is,  saját  tapasztalatom  alapján  azonban  nem  sikerült  meg- 
győződnöm arról,  hogy  ennek  az  eljárásnak  különös  haszna 
van.  Alt  állítólag  kitűnő  eredményt  ért  el  azáltal,  hogy 
Basedowkóros  betegeit  só  tálán  és  kevés  vizet  tartalmazó  diaetá- 
val  tartotta,  kalóriaszükségletüket  főleg  mosott  vajjal,  rizzsel 
és  tejjel  elégítve  ki.  Bár  saját  tapasztalataim  Alt  módszerét 
illetőleg  nincsenek,  eredményei  annyira  feltűnőknek  látsza- 
nak, hogy  módszerének  alkalmazása  mindenesetre  érdemes 
a megpróbálásra.  A legtöbb  esetben  azonban  kielégítőnek 
látszik,  ha  olyan  diaetát  rendelünk  el,  amelyben  húst  kis 
mennyiségben  adunk,  gondot  fordítunk  bőséges  szénhydrat- 
és  zsir-adásra  és  eltiltjuk  a szeszes  italokat.  Kávé,  tea,  dohány- 
zás legföljebb  csak  nagyon  könnyű  esetekben  és  igen  nagy 
mérséklettel  engedhetők  meg. 

Az  életmódnak  és  a táplálkozásnak  szabályozásán  kivül 
sokszor  hasznát  vesszük  gyógyszereknek  is.  Nagyon  sok 

gyógyszert  ajánlottak  már  a Basedowkóv  ellen.  Talán  éppen 
nagy  számuk  mutatja,  hogy  a velük  elért  eredmények  milyen 
kevéssé  kielégítők.  Közülük  csak  azoknak  haszna  kétségtelen, 
amelyek  hatása  az  idegrendszer  megnyugtatásából  áll.  Sok- 
szor nagyon  jótékony  hatású  a brom.  Célszerűnek  látszik, 
ha  azt  ópiummal,  vagy  belladonnával  kötjük  össze.  A bella- 
donnának  kis  dosisaival  kezdjük,  azután  fokozatosan,  de 
lassan  emelkedve,  igyekszünk  minél  nagyobb  dosisok  eléré- 
sére. Nagyon  súlyos  complicatiója  a Basedowkórnak  az  álmat- 
lanság. Arra  néha  már  az  egyszerű  szabad  levegőre  fektetés 
is  jól  hat.  Ha  az  azonban  nagyobbfoku,  akkor  altató  gyógy- 
szereket nem  nélkülözhetünk.  Azok  megválasztása  meglehe- 
tősen a tetszéstől  függ. 

Azok  az  aránylag  kedvező  tapasztalatok,  amelyeket  a 
golyva  joddali  kezelésével  tettek,  a jódnak  megkisértésére 
késztettek  Basedowkórnál  is.  Általában  véve  az  eredmények 
rosszak  voltak,  úgy  hogy  ma  már  a Basedowkórnál  a jod- 
készitményeket  egyenesen  contraindicáltaknak  kell  tarta- 
nunk. Kivétel  ezen  szabály  alól  talán  a struma  Basedowiana, 
a «Kropfherz»,  amelynek  eseteiben  a jodkalium  néha  hasznos- 
nak látszott. 

A jodon  kívül  ajánlották  az  arsent.  ügy  ez,  mint  a vas 
és  más  tonisáló  gyógyszerek  csakugyan  célszerűeknek  lát- 
szanak. Mint  tonisáló  és  egyúttal  az  anyagcserét  lassító  gyógy- 
szer a chinin  is  megérdemli,  hogy  vele  kísérletet  tegyünk. 
Kocher-  a Basedowkóv  therapiájában  sikereket  ért  el  nátrium 
phosphoricummal.  Eleinte  két  grammot  ad  naponta,  azután 
fokozatosan  emeli  a dosist  10  grammig  és  ezt  a kezelést 
nagyon  sokáig  folytatja. 

Sajnos,  az  idegrendszert  megnyugtató  gyógyszereken 
kívül  azonban  egyetlen  egy  sincs,  amelynek  hatékonysága 
felül  könnyű  volna  meggyőződni  és  igy  annál  örvendetesebb, 
hogy  a physikai  gyógymódok  között  több  olyant  ismerünk, 
amely  a bizalmat  megérdemli. 

Közéjük  tartoznak  olyan  hydrotherapiás  eljárások,  ame- 
lyek lehetőleg  kis  hő-  és  mechanikus  ingerrel  egybekötöt- 
tek; reggelenként  25 — 26°  R-ös  teljes  fürdő  néhány  percen 
át,  amely  után  a beteg  leszáritva,  visszafekszik  vagy  egy  fél 
órára  ágyába.  Sokszor  nagyon  jótékony  hatásúnak  bizonyul 
a szívre’és  a golyvára  alkalmazott  hideg.  Ennek  legcélszerűbb 

eszköze  a Lez7er-féle  hütő,  amelyben  10— 12‘’-os  vizet  circulál- 
tatiink.  Naponta  kétszer,  vagy  háromszor  egy-egy  órán  át 
alkalmazva  ezt  az  eljárást,  a palpitatiókat  lényegesen  csilla- 
pithatjuk. 

Régebben  igen  nagy  szerepe  volt  a a Basedowkóv  keze- 
lésében az  elektrotherapiának.  Az  elektrotherapia  azonban 
ma  már  nem  tartozik  a divatos  eljárások  közé  és  a régi  túl- 
zások után  azt  az  orvosok  sokszor  ott  sem  alkalmazzák,  ahol 
csakugyan  lehetnek  sikerei.  Teljes  meggyőződésem,  hogy  a 
BasedowkÓY  azon  betegségeknek  kis  csoportjához  tartozik, 
amelyikben  az  elektrotherapiától  eredmények  várhatók,  még 
pedig  olyan  eredmények,  amelyeknek  nem  egyedüli  forrása 
a suggestio.  A pajzsporc  magasságában  a golyvának  előbb 
egyik,  azután  másik  oldala  mellett  3-4  cm  átmérőjű  elek- 
tródot helyezünk  el,  amelyet  a galvantelep  positiv  sarkával 
kötünk  össze.  A kathodot  képviselő  széles  elektródot  a felső 
hátcsigolyák  fölé  tesszük.  Az  alkalmazott  áram  ne  legyen 
erős,  3—5  MA  körülbelül  az  az  áramerő,  amely  lekinkább 
megfelel.  Egy  villamozás  10 — 15  percig  tartson  és  azt  ismé- 
teljük naponta  heteken  keresztül. 

A Basedowkóvndik  thyreogen-theoriájából  gyógykezelésé- 
nek uj  módszerei  fejlődtek.  Ezeknek  egyik  része  belgyógyá- 
szati, másik  része  pedig  sebészi.  A belgyógyászati  therapia 
uj  iránya  arra  törekedett,  hogy  a pajzsmirigy  mérge  ellen 
ellenmérget  juttasson  a szervezetbe.  Tagadhatatlan,  hogy  e 
törekvés  megvalósításának  módja  nagyon  messze  mögötte 
marad  tudományos  exaktság  szempontjából  annak  az  anti- 
toxikus  therapiának,  amely  a bakteriumtoxinok  ellen  olyan 
fényes  sikereket  ér  el.  Ennek  oka  egyszerű.  A bakterium- 
toxinok ellen  a szervezet  specifikus  antitoxinokat  készít, 
mig  a pajzsmirigyváladéknak  igazi  antitoxinja  nincsen  és 
legföljebb  arra  lehetne  gondolni,  hogy  a pajzsmirigyével  többé- 
kevésbé  ellentétes  hatású  belső  secretumok  szerepelhetnek 
olyan  formán,  mint  a hyperthyreoidismusnak  ellenszerei. 

A belső  secretióval  dolgozó  különböző  szervek  közt 
igen  bonyolódott  az  összefüggés.  A kisérleli  kutatás  csak  nem 
régen  kezdett  hozzá  ezen  összefüggés  felderitéséhez.  Bár 
nagyon  távol  állunk  még  attól,  hogy  betekintésünket  a szer- 
vezet háztartásának  ezen  legszövevényesebb  részébe  teljesen 
megbízhatónak  tartsuk,  egyes  tényeket  mégis  ismerünk,  ame- 

Iveknek  alapján  kilátás  nyílik  arra,  hogy  a belső  secretiós 
szervek  működésének  és  ezek  eredményének  szabályozása  az 
elérhető  célok  közé  fog  tartozni.  Láttuk,  hogy  a Basedowkór 
tüneteinek  létrehozásában  mekkora  szerepe  van  a hyper- 
thyreoidismusnak,  és  hogy  a hyperthyreoidismusnak  hatásá- 
hoz hogyan  fűződik  hozzá  a mellékvesének  és  valószínűleg 
általában  a chromaffinrendszernek  a pajzsmirigyével  együtt- 
^ járó  fokozott  működése.  Zuelzer,  Eppinger,  Falta  és  Riidinger 
azt  találták,  hogy  az  anyagcsere  szempontjából  egyrészt  a 
pajzsmirigynek  és  a mellékvesének,  másrészt  pedig  a pan- 
kreasnak  belső  váladéka  közt  antagonistikus  a hatás.  Ennek 
alapján  talán  elképzelhető,  hogy  hypothyreoidismus  állapo- 
tában levő  állatok  nedvei  relatíve  fölös  mennyiségű,  hatásá- 
ban nem  ellensúlyozott  pankreassecretumot.  Starting  kifeje- 
zésével több  prankreashormont  tartalmaznak  és  hogy  igy 
ezekkel  az  ember  hyperthyreoidismusának  ellensúlyozása 
kisebb-nagyobb  fokban  elérhető.  De  hogy  ez  csakugyan  igy 
is  van,  azt  eg}'^előre  sem  az  állatkísérlet,  sem  a klinikai 
tapasztalat  nem  bizonyította  be  kifogástalanul.  Ezt  a bizo- 
nyítást nélkülözve,  nagyon  távoli  analógiákból  kiindulva,  ezen 
analógiáknak  alaposságát  is  alig  kutatva  szigorúan  tudomá- 
nyos eljárásokkal,  indult  fejlődésnek  a Basedoivkórnak  állító- 
lagos antitoxikus  therapiája  és  ha  ezt  a fejlődést  annak  a 
szigorú  kritikának  vetnénk  alá,  amellyel  a fertőző  betegségek 
specifikus  therapiáját  szoktuk  mérlegelni,  akkor  nyugodtan 
térhetnénk  fölötte  napirendre.  A therapia  fejlődése  azonban 
sok  példával  igazolja  azt,  hogy  hibás  theoretikus  okoskodás 
is  vezethet  a gyakorlatban  hasznos  eredményekre  és  ezért 
nincs  jogunk  valamely  gyógy  élj  árásnak  negligálására  egy- 
szerűen azért,  mert  annak  alapja  nem  elégíti  ki  a tudomány 
követelményeit.  Értéke  fölött  nem  az  az  út  dönt,  amelyet 
követve,  birtokába  jutottunk,  hanem  az  empiriás  tapasztalás. 
Hacsak  saját  észleleteim  után  Ítélnék  a Basedowkór  uj  thera- 
piájának  értéke  felől,  akkor  azt  nagyon  kevésre  becsülném. 
De  azoknak  tapasztalataival  szemben,  akik  ettől  a therapiától 
eredményt  nem,  vagy  alig  láttak,  nem  hagyhatók  tekinteten 
kívül  az  ellenkezők  sem  és  olyan  orvosoknak  aránylag  ked- 
vező nyilatkozatai,  akiknek  véleményét  tisztelni  tanultuk,  arra 
késztet,  hogy  ne  siessünk  túlságosan  elvető  Ítéletünknek 
kimondásával. 

Ballet  és  Enriquez  pajzsmirigyüktől  megfosztott  kutyák- 
nak, Möbius  pedig  pajzsmirigyüktől  megfosztott  ürüknek 
serumát  ajánlották  a Basedowkór  ellen.  Okoskodásuk,  amely- 
nek alapján  ezt  az  ajánlatot  tették,  lényegében  a myx- 
oedema  és  a Basedowkór  közötti  ellentéteknek  tekintetbe 
vételéből  indult  ki.  A Möbiiis-féle  serumot,  amelyet  «Anti- 
thyreoidin  Möbius*  név  alatt  hoz  forgalomba  a Merck-féle 
gyár,  eleinte  05,  majd  2’0 — 5*0  g-nyi  napi  dosisban  adják. 
Sok  esetben  próbáltam  meg  alkalmazását,  de  sohasem  volt 
rá  okom,  hogy  csak  távolról  is  gondolhassak  kedvező 
hatására.  Lanz  betegeivel  olyan  kecskéknek  tejét  itatta, 
amelyeknek  pajzsmirigyét  kiirtatta.  Burghart  és  Blumenthal 
az  Így  operált  kecskék  tejéből  poralaku  praeparatumot 
készit eltek,  amely  «Rodagen»  névvel  szerepel.  Másoknak 
bizonyos  fokig  kedvező  tapasztalataival  szemben  azokhoz 
csatlakozom,  akik  sem  a pajzsmirigyétől  megfosztott  kecske 
tejétől,  sem  pedig  a rodagentől  nem  láttak  eredményt.  Legföl- 
jebb azt  mondhatnám,  hogy  egészen  könnyű  «Basedowoid»- 
nak  néhány  esetében  láttam  javulást  rodagen  nagy,  naponta 
2 — 3 evőkanálig  emelkedő  dosisainak  hosszas  szedése  köz- 
ben. Azonban  a rodagennek  nagy  ára  hozta  magával,  hogy 
ezek  az  esetek  a vagyonos  osztályból  valók  voltak  és  hogy 
javulásukat  éppen  oly  joggal  tulajdonithatnám  célszerű  élet- 
módjuknak és  a náluk  alkalmazott  therapia  más  eszközeinek, 
mint  a rodagennek.  Ezek  után  a rodagent  legföljebb  olyan 
betegeknek  rendelném,  akikre  annak  nagy  ára  nem  ró 
számbajövő  áldozatot. 

A Basedowkórnak  előrehaladott  stádiumaiban  mind  fon- 
tosabbá válik  a szívműködésnek  insufficientiája.  Kezeléséről 
nem  kell  sokat  mondanom.  A digitális,  amely  a szívizom 
insufficientiájának  bekövetkezése  előtt  a Basedowkóros  palpi- 
tatiókkal  és  a szívműködésnek  szaporaságával  szemben  meg- 
lehetősen értéktelennek  bizonyul,  fokozatosan  hatásosabbá 
válik  abban  a mértékben,  amelyben  a szívizomnak  insuf7 
ficientiája  fejlődik  ki.  Alkalmazásának  módja  ugyanaz,  mint 
bármely  más  okból  eredő  szívinsufficientiának  esetében. 

Áttekintve  azt,  amit  a Basedowkórnak  belgyógyászati 
therapiájáról  elmondhattam,  arra  a meggyőződésre  jutunk, 
hogy  ez  a therapia  határozottan  értékes.  Módszerei  közül 
különösen  azok  válnak  be,  amelyek  a Basedo wkórnak  alapját 

szolgáltató  általános  neurosis  ellen  irányulnak.  Hatásukat 
lényegesen  támogatja  a táplálkozásnak,  a szív-  és  a bél- 
működésnek szabályozása.  De  bármennyire  gondos  és  szak- 
avatott therapiában  részesüljön  is  a Basedowkóros,  igazi 
eredmény  csak  hosszú,  sokszor  évekre  terjedő  kezelés  után 
várható,  amelynek  ideje  alatt  foglalkozásának  alig  élhet  és 
ezt  annál  kevésbé  teheti,  minél  fárasztóbb,  minél  nagyobb 
testi  munkával  járó  hivatása  van  és  minél  kevésbé  kedvező 
testi  és  kedélyi  befolyások  alatt  áll  annak  betöltése  közben. 
A Basedowkór,  ha,  mint  a legtöbb  esetben,  nőnél  fejlődik  ki, 
a családot  megfosztja  az  anyától,  a feleségtől,  a háziasszony- 
tól. Ha  pedig  áldozata  férfi,  akkor  a családot  fentartó  mun- 
kát korlátozza,  vagy  teszi  lehetetlenné.  Azért  a Basedowkór 
sikeres  belgyógyászati  kezelésének  jóformán  múlhatatlanul 
szükséges  föltétele  a betegnek  kedvező  anyagi  helyzete  és 
ahol  ez  a föltétel  hiányzik,  értékében  a belgyógyászati 
therapiát  messze  túlszárnyalja  a sebészi. 

Lister  1877-ben  egy  Basedo wkórosnsik  golyváját  volt 
kénytelen  kiirtani,  mert  az  légcsövét  nyomva,  fulladással 
fenyegette.  A műtétnek  meglepő  eredménye  volt.  Nemcsak 
a mechanikusan  okozott  lélegzési  nehézségek  szűntek  meg 
utána,  hanem  pár  héttel  a műtét  után  a Basedowkórnak 
legtöbb  tünete  is  megjavult,  és  a javulás  még  tiz  évvel  a 
műtét  után  is  fennállott.  Azóta  sok  sebész  próbálkozott  meg 
a Basedowkórnak  gyógyításával  operatio  utján.  Különböző 
módszereik  közül  azoknak,  amelyek  beváltak,  közös  célja  a 
golyva  megkisebbitése  volt.  Eleinte  kétes  értékű  eredményeik 
mind  jobbakká  váltak,  és  különösen  Kocher  Bernben  és  az 
ő methodusát  követve,  amely  többnyire  a golyvának  több 
műtétben  keresztülvitt  megkisebbitéséből,  és  arterialekötések- 
ből  áll,  Kocher  után  sokan,  olyan  sikereket  értek  el,  amelyek 
napirendre  hozták  azt  a kérdést,  vájjon  jogosult-e  még  egy- 
általában a Basedowkórnak  belgyógyászati  kezelése  és  ezzel 
szemben  nem  kell-e  mindinkább  azoknak  az  álláspontjához 
közelednünk,  akik,  élükön  Kocherrel  és  Bierrel,  minden 
Basedowkóros  embert  minél  előbb  megoperálandónak  tarta- 
nak és  akik  a műtéttől  csak  határozott  contraindicatiók  fenn- 
állásakor hajlandók  eltekinteni,  amilyenek  a bajnak  nagy 
súlyossága  és  különösen  a szívinsufficientiának  előtérben 
állása. 

Ha  álláspontunkra  nézve  döntőnek  ismernénk  el  a 
statisztikát,  akkor  csakugyan  a minden  esetben  ajánlandó 
műtét  álláspontjához  kellene  közelednünk.  Kocher  utolsó 
statisztikája  76%  gyógyulásról  számol  be,  akkora  számról, 
amellyel  szemben  a conservativ  álláspont  ingadozóvá  válik. 
De  azoknak  egy  része,  akiket  Kocher  gyógyultaknak  tart, 
mások  véleménye  szerint  csak  javult  és  a jó  eredmények- 
nek ára  is  nagy.  Ha  el  is  tekinthetnénk  a műtét  által  oko- 
zott nagy  szenvedésektől,  amelyek  annál  nagyobbak,  mert  a 
legtöbb  sebész  contraindicáltnak  tartja  a műtétnek  narkosis 
alatti  végrehajtását,  ha  ezen  kivül  el  is  tekintenénk  attól, 
hogy  a műtét  után  nagyon  gyakran  következik  be  ideiglenes 
rosszabbodás,  hőemelkedéssel,  kinos  palpitatiókkal,  nagy  fáj- 
dalmakkal, remegéssel,  izzadással,  néha  psychosisos  állapotok- 
kal is,  ha  nem  is  vennénk  számba  azt,  hogy  nem  egy  ered- 
ményesen operált  esetben  később  recidiva  következik  be, 
amely  újabb  operatiót  követel,  még  akkor  is  megmaradna 
a műtétnek  aránylag  nagy  mortalitása.  Ez  a mortalitás  átlag 
10®/o  körül  mozog  és  Kocher  újabb  statisztikájában  leszállott 
5%-ra.  De  Kocher  a korai  műtét  hive  és  könnyű  eseteket  is 
operál,  már  pedig  ezeknek  legnagyobb  része  műtét  nélkül  is 
javul,  sőt  sokszor  meg  is  gyógyul.  Az  orvos  nem  hagyhatja 
számon  kivül  azt,  hogy  a műtét  rovására  irható  halálesetek- 
nek egyik  része  bizonyára  olyan  betegeket  is  ér,  akik  műtét 
nélkül  meggyógyultak  volna  és  ezzel  a ténnyel  szemben  a 
statisztika,  amelyben  az  egyes  eset  sorsa  eltűnik,  nem  tarthat 
számot  arra,  hogy  mint  egyedüli  érv  döntsön  a követendő 
eljárás  dolgában. 

Többet  érne,  ha  a sebészek  statisztikájával  szembeállít- 
hatnánk a belgyógyászokét.  Azonban  a dolog  természetéből 
folyik,  hogy  a belgyógyászati  statisztika  még  sokkal  kevésbé 
megbízható,  mint  a sebészi.  Azok  a betegek,  akik  sebészi 
gyógyításra  szánják  el  magukat,  többnyire  néhány  sebész- 
specialistához fordulnak.  Azért  ezeknek  kezébe  nagy  anyag 
gyűlik  össze,  mig  a belgyógyászati  kezelés  alatt  álló  betegek 
sok  orvos  közt  oszlanak  el,  időközben  sokszor  változtatnak 
orvost  és  Így  felőlük  az  adatoknak  exakt  összegyűjtése  alig 
lehetséges.  Hozzájárul  ehhez,  hogy  a sebész  eredménye  pár 
hónap  alatt  elég  érett  ahhoz,  hogy  számbavehető  legyen,  mig 
a belgyógyász  észlelési  idejének  sokkal  hosszabbnak  kell 

lennie.  Buschan  900  esetre  terjedő  statisztikáját  ezen  okok- 
nál fogva  nem  tekinthetjük  egyenértékűnek  a sebészekével,  de 
belőle  mégis  csak  az  tűnik  ki,  hogy  az  eseteknek  mintegy  50 
százalékában  műtét  nélkül  is  többé-kevésbé  tökéletes  gyógyulás 
érhető  el.  Ez  a gyógyulási  százalék  bizonyára  a valóság  mögött 
marad,  miután  a könnyű  eseteknek  nagy  része  a magán- 
gyakorlaté  marad  és  statisztikákba  nem  kerül  bele.  Buschan 
statisztikája  szerint  a Basedo mkórnak  mortalitása  majdnem 
257o-ot  érne  el.  Az  előbb  említett  okból  ezt  a számot  a 
valósághoz  képest  túlzottnak  kell  tartanunk  és  ezen  kivül 
tekintetbe  kell  vennünk  azt  is,  hogy  a Basedoivkóros,  halál 
a betegségnek  többnyire  sok  évre  terjedő,  ingadozó  lefolyása 
után  következik  be,  amelynek  hosszú  tartama  alatt  esetleg 
elég  tartós  és  elég  lényeges  javulások  is  fordultak  elő.  Ennél- 
fogva nem  volna  helyes,  ha  Kocher  gyógyulásával  szembe- 
állítanánk Buschan  statisztikájának  50®/o-át,  és  még  kevésbé 
volna  helyes  az,  ha  Kocher  57o  mortalitását  Buschan  statisz- 
tikájának 25®/o-a  mellé  állítanánk  és  igy  végeredményben 
elhatározásunkban  a statisztika  alapján  a belgyógyászati  és 
a sebészi  therapia  értékét  exakt  módon  összehasonlítani 
képtelenség.  Ennélfogva  ez  csak  mint  egvdk,  bár  tagad- 
hatatlanul nagyon  fontos  érv  szerepelhet  és  mellette  a 
többit  más  természetű  megfontolásból  vagyunk  kénytelenek 
meríteni. 

Az  első  kérdés  az,  vájjon  mikor  vagyunk  kénytelenek 
operáltatni.  Senki  sem  kételkedhetik  abban,  hogy  minden 
olyan  Basedowkóvos  operálandó,  akinek  golyvája  a légcsövet 
nyomja  és  aki  ennélfogva  a megfulladás  veszélyébe  kerül. 
Kénytelenek  lehetünk  az  operatio  ajánlására  akkor  is,  ha  a 
beteg  munkaképtelen  és  munkanélkül  őt  és  családját  a nyomor 
fenyegeti.  Ilyenkor  gyors  segítségre  van  szükség  és  aránylag 
gyors  segítségre  csak  egy  mód  nyújt  kilátást  és  ez  a mód  a 
műtét. 

A másik  kérdés,  hogy  mikor  nem  szabad  semmiesetre  sem 
operáltatni.  A műtétet  követő  haláleseteknek  mindegyikében 
thymus  persistenst  találtak.  Ebből  azt  a következtetést  von- 
ták le,  hogy  az  ilyen  halálesetek  nagy  része  mors  thymicá- 
nak  tekintendő.  Ez  lehet  igaz,  de  hiszen  a Basedowkórnál  a 
thymus  persistens,  ha  talán  nem  is  állandó,  de  rendkívül 
gyakori  és  igy  az  kétségtelenül  megvan  a jó  eredménnyel 

megoperált  eseteknek  nagyon  nagy  részében  is.  Ezért  a 
műtét  absolut  contraindicatiójaként  alig  állithatjuk  oda  a 
thymusnak  kopogtatás]  utján  való  kimutathatóságát,  bár  tagad- 
hatatlan, hogy  amikor  a thymus  kikopogtatható,  az  igen  nagy 
és  hogy  ez  a körülmény  nagyon  tekintetbe  veendő  akkor,  ha 
a műtét  indicatiójának  felállitásával  foglalkozunk. 

A műtét  mortalitása  nagyon  nagy  igen  súlyos  esetekben 
és  különösen  nagy,  ha  a szív  insufficientiájának  tünetei  mu- 
tatkoznak. Ilyen  esetekben  tehát  operatiót  nem  ajánlhatunk 
és  ha  az  még  egyáltalában  szóba  kerülhet,  ez  akkor  történ- 
hetik, ha  előzetes  belgyógyászati  kezelés  után  lényeges  javu- 
lást sikerül  elérni. 

Az  operatio  absolut  indicatióit  és  absolut  contraindica- 
tióit  felállítani  tehát  elég  könnyű.  De  ezek  az  eseteknek 
csak  kisebbik  részében  állapíthatók  meg  és  nagyobbik  részük- 
ben a teendőknek  vezetésére  szabályokat  felállítani  nagyon 
nehéz.  Magam  a Basedowkórnak  sebészi  kezelésével  szem- 
ben nagyon  conservativ  álláspontot  foglaltam  el  és  ebben 
együtt  jártam  a belgyógyászoknak  és  neurológusoknak  nagy 
számával,  akik  a Basedowkórnak  műtét  nélküli  lefolyását 
ismerik  és  ennek  ismeretére  alapították  tartózkodásukat  a 
műtéttől.  Az  utolsó  néhány  év  eseményei  azonban  mindin- 
kább meggyőznek  afelől,  hogy  elérkezett  ideje  álláspontom 
megváltoztatásának.  A minden  esetben  való  operáltatás  jogo- 
sultságának elismerésétől  ma  is  nagyon  távol  állok,  de  olyan 
esetekben,  amelyekben  a betegség  középsúlyosságu,  az  meg- 
felelő belorvosi  kezelés  közben  hónapok  alatt  sem  mutat 
hajlamot  a javulásra  és  még  inkább,  ha  félreismerhetetlen  a 
rosszabbodásra  való  hajlam,  a műtét  ajánlására  határozom 
el  magamat  akkor  is,  ha  annak  emlitett  absolut  indicatiói 
nem  is  forognak  fenn.  Arra  azonban,  hogy  a többnyire  jó 
prognosisu  gyermekkori  Basedowkórt,  valamint  a könnyű 
eseteket  sebészhez  utasitsam,  magamat  reászánni,  legalább 
egyelőre  nem  tudnám. 

Végighallgatva  a Basedoivkórnák  therapiájára  vonatkozó 
fejtegetéseimet,  talán  azt  fogják  tartani,  hogy  a belorvosi  és 
a sebészi  kezelés  megválasztására  vonatkozó  tanácsaim  nem 
elég  határozottak  ahhoz,  hogy  azok  alapján  biztosan  eliga- 
zodhassanak. De  a Basedoivkór  therapiája  a fejlődés  korsza- 
kában van  és  a minden  oldalról  összegyűlő  anyagból  vég- 

leges  következtetéseket  levonni  ma  még  korai  volna.  Hosszú 
évek  munkájára  lesz  szükség  ahhoz,  hogy  a sebész  és  a bel- 
orvos  a Basedowkóv  kezelésének  módjait  illetőleg  egyetértésre 
jussanak.  Ma  az  esetek  nagy  részében  határozottan  formuláz- 
ható  szabály  szerint  cselekedni  lehetetlenség.  De  ha  az  abso- 
lut  indicatióknak  és  contraindicatióknak  meg  nem  felelő 
esetekben  tekintetbe  fogják  venni  a betegnek  egyéni  körül- 
ményeit, ezek  között  annak  anyagi  és  socialis  helyzetét, 
bajának  súlyosságát  és  baja  fejlődésének  menetét,  akkor 
mégis  azt  hiszem,  hogy  a legtöbb  esetben  el  fognak  igazodni 
és  meg  fogják  tudni  állapitani  azt,  vájjon  a belorvosi  keze- 
lésnek vannak-e  kilátásai  és  hogy  az  hosszú  tartamánál 
fogva  nem  ró-e  akkora  áldozatot  betegükre,  amely  nagysá- 
gánál fogva  választásukra  döntő  befolyással  kell  hogy  legyen. 
Középsúlyosságu  esetekben  a műtét  kényszerű  indicatiója 
nem  áll  fenn  és  azért  nemcsak  megengedhető,  de  szükséges 
is,  hogy  kellő  belátással  biró  betegeik  előtt  a helyzetet  őszintén 
tárják  fel  és  vele  együtt  jussanak  megállapodásra  aziránt, 
vájjon  a műtéttel  járó  risico  fölér-e  azzal  a haszonnal,  amelyet 
tőle  a beteg  várhat. 

Újabb  időben  Beck,  Freund  és  mások  a pajzsmirigynek 
megkisebbitésére  a i?ön/yentherapiát  ajánlották.  A Röntgen 
sugarak  mindenekelőtt  a lymphatikus  szövetelemeket,  azután 
a mirigyeknek  specifikus  sejtjeit  pusztitják  és  igy  egészen 
logikus  gondolatnak  látszik  a Basedowkővos  pajzsmirigy 
Röntgenkezelésének  megkisértése.  Biztató  eredménnyel  kezelt 
esetekkel  szemben  állanak  olyanok,  amelyekben  a Röntgen- 
therapiának  semmi  haszna  nem  volt.  Saját  tapasztalataim 
is  nagyon  változók.  Egy-két  kedvező  esettel  szemben  több 
esetet  láttam,  amelyben  semmiféle  eredményt  nem  sikerült 
elérni.  A múlt  előadásom  alkalmával  bemutatott  eset  az  ered- 
ményesek közé  tartozik.  Egyetlen  nagy  Röntgen  dosist  kapott 
és  hatása  alatt  strumája  feltűnően  megpuhult,  lényegesen 
kisebbedet!  és  a beteg  határozottan  jobban  érzi  magát.  Mióta 
azonban  a sebészek  fölhivták  figyelmünket  arra,  hogy  a 
/íön/^ensugarak  által  megindított  folyamatoknak  egyik  követ- 
kezménye a pajzsmirigynek  és  tokjának  a műtétet  nagyon 
megnehezítő  összenövése  lehet,  a Röntgentherapia  megkísér- 
lésének jogosultsága  nagyon  kétségessé  vált.  Ha  igyekszünk 
is  betegeinket  műtét  elkerülésével  kezelni  ott,  ahol  az  lehet- 

séges,  tisztában  kell  lennünk  azzal,  hogy  egyetlen  Basedow- 
kóros  beteg  sincs,  akinél  előbb-utóbb  a műtét  szüksége  be 
ne  következhetnék.  Nagyon  kérdéses,  helyes-e  ezzel  a lehe- 
tőséggel szemben  egy  olyan  gyógyeljárás  megkisértése, 
amely  amellett,  hogy  megbízhatatlan,  a jövőben  esetlegesen 
szükségessé  váló  műtét  nehézségeit,  veszedelmességét  fokoz- 
hatná. 


Dr.  báró  Korányi  Sándor ; Belorvostani  előadások.  II. 

XII. 

A máj,  a lép  és  nyirokrendszer  némely 
betegségének  áttekintése. 


Tisztelt  hallgatóim! 

Klinikai  előadásaimban  és  kórtermeinkben  folytatott 
megbeszéléseimben  sok  olyan  beteggel  foglalkoztunk,  aki- 
nek mája,  lépe,  nyirokmirigyei  és  vére  a kóros  állapotoknak 
hosszú  sorát  tárta  elénk.  Nagyon  különböző  aetiologiával 
biró,  nagyon  különböző  anatómiai  elváltozásokkal  járó, 
különböző  prognosisu  és  különböző  therapiát  követelő  esetek 
voltak  ezek  és  összefoglalásukat  nem  tudományos,  hanem 
tisztán  gyakorlati  szempontok  teszik  kivánatossá.  Mindennap 
látjuk  a gyakorlatban  és  bizonyára  önmaguk  is  tapasztalták 
azt,  hogy  ezen  betegségeknek  egymástól  való  megkülönböz- 
tetése mekkora  nehézségekkel  jár.  Ezeket  a nehézségeket 
csak  az  az  orvos  küzdhet!  le,  aki  a májnak,  a lépnek,  a 
nyirokmirigyeknek  és  általában  a vérképző  szerveknek 
pathologiájában  teljesen  járatos  és  aki  ezen  felül  rendelkezik 
a haematologiának  alapismeretei  fölött.  Ne  várják  azt,  hogy  mai 
előadásomban  mindezen  ismereteknek  áttekintését  nyújtsam. 
Az  emlitett  szervek  betegségeinek  rendszeres  tárgyalását 
megtalálják  kézikönyveikben  is.  Azt  akarom  ma  Önök  előtt 
kifejteni,  amit  azokban  kevésbé  találnak  meg : a rendszeres 
ismereteknek  casuistikus  alkalmazását.  Erre  igen  jó  alkalmat 
nyújt  klinikai  anyagunk,  amelynek  néhány  fontosabb  eseté- 
hez fogom  fejtegetéseimet  fűzni. 

Első  betegünk  57  éves  férfi.  Húsz  éve  szenved  nehéz 
légzési  rohamokban,  amelyek  leírása  után  azokat  asthmás 
természetüeknek  kell  tartanunk.  De  klinikánkat  nem  ezek 
miatt  kereste  fel.  Négy  hónappal  ezelőtt  igen  heves  fájdalom 
lepte  meg,  amelyet  ő gyomorgörcsnek  tartott.  Utána  icterus 
fejlődött,  a bőrnek  és  a kötőhártyának  jellemző  elszinesedé- 
sével,  bélsara  agyagszinüvé  vált,  vizeletében  pedig  az  epe 

színanyagait  lehetett  kimutatni.  Icterusát  ma  is  változatlanul 
constatálhatják.  Fennállása  óta  még  egy  erősebb  fájdalmas 
rohama  volt.  Ettől  eltekintve  naponta  vannak  kisebb-nagyobb 
fájdalmai  étkezés  után,  amelyeket  gyomortájára  localisál. 
Állapotának  jellemzésével  gyorsan  végezhetünk.  Icterusán  és 
általános  lesoványodásán  kívül  feltűnik  májának  nagysága. 
Az  jó  három  ujjnyival  haladja  túl  a bordaivet.  Felülete 
kemény,  talán  kissé  egyenetlen.  Pulsusa  56 — 60.  Ezeken  kívül 
más  eltérést  szervezetében  nem  találunk. 

A diagnosisnak  legfontosabb  részét  már  felállították 
maguk.  Nagy  fájdalom  kíséretében  bekövetkező  icterus  ese- 
tében mindenekelőtt  epekő  hajra  gondolunk  és  bár  betegünk- 
nek epehólyagja  nem  tapintható,  tájának  most  is  nagyfokú 
érzékenysége,  amely  miatt  a beteg  felszisszen,  ha  azt  megnyom- 
juk, diagnosisunkat  megerősíti.  Az  a körülmény,  hogy  a 
sárgaság  négy  hónapja  meglehetősen  változatlanul  fennáll, 
azt  mutatja,  hogy  a kő  valószínűleg  a choledochusban  van. 
Az  a kérdés,  amivel  behatóbban  akarok  foglalkozni,  abból 
áll,  vájjon  betegünk  epekőbaja,  az  azt  kisérő  icterustól  elte- 
kintve, complicatio  nélkül  áll-e  fenn,  vagy  nem.  Ez  a kérdés 
fontos,  mert  ha  olyan  complicatio  nincs,  amely  okától,  az 
epekőbajtól  független,  önálló  lefolyású  betegséggé  vált,  akkor, 
ha  a beteg  szerencsés,  karlsbadi  kúra,  vagy  az  epekőnek 
műtéti  eltávolítása  még  gyógyuláshoz  vezethet.  Ha  ellenben 
az  epekő  ilyen  másodlagos  megbetegedést  vont  maga  után, 
akkor  a műtét  hiába  való.  Az  epekő  következményeinek 
menetén  a kő  eltávolítása  már  nem  sokat  fog  változtatni. 

Tudják,  mire  gondolok  minden  más  előtt.  Elégszer  lát- 
ták azt,  hogyan  járul  hozzá  az  epekőhöz  az  epehólyagnak 
és  a májnak  carcinomája  és  ennek  a súlyos  complicatiónak 
gyakorisága  minden  esetben  szükségessé  teszi,  hogy  meg- 
vitassuk azt  a kérdést,  vájjon  az  bekövetkezett-e,  vagy  nem. 
Akkor,  ha  az  epehólyag  nagy,  tapintható,  kemény,  egyenet- 
len daganattá  vált,  kérdéses  lehet,  hogy  az  egyszerűen  köves, 
vagy  rákos  hólyag-e.  Ha  a májban,  vagy  máshol  metastasiso- 
kat  találunk,  a kérdés  eldőlt:  a beteg  rákban  szenved.  Ha 
azonban  ezek  a jelek  hiányzanak,  a helyzet  megítélése 
nehézzé,  műtét  előtt  sokszor  lehetetlenné  válik.  De  miután 
erre  mégis  törekednünk  kell,  a tapinthatókon  kívül  más 
jeleket  is  kell  keresnünk. 

A cholelithiasis  néha  lépnagyobbodással  jár,  az  epe- 
utaknak  carcinoniája  ellenben  jóformán  soha.  A lépjmeg- 
nagyobbodásnak  jelenléte  tehát  ceteris  paribus  megnyugtató. 
Egy  másik  tünet,  amelynek  kimutatására  annál  nagyobb 
súlyt  helyezek,  minél  inkább  bővülnek  tapasztalataim,  a vér 
antitrypsines  hatásának  quantitativ  meghatározásából  derít- 
hető ki.  Brieger  érdeme,  hogy  betegvizsgálati  módszereink 
közé  iktatta  az  u.  n.  kachexia-reactiót.  Kivitele  egyszerű  és  azt 
többször  látták.  Trypsin  a caseint  megemészti.  Ha  az  teljesen 
megemésztetett,  akkor  az  ecetsavval  többé  nem  csapható  ki. 

Vérserum  a trypsin  emésztését  gátolja  és  kachexiás  vér- 
serum  azt  sokkal  erősebben  gátolja,  mint  az  ép  emberből 
származó.  Ha  tehát  kémcsövekbe  egyenlő  mennyiségű  trypsint 
és  caseint  tartalmazó  folyadékhoz  emelkedő  mennyiségben 
adunk  vérserumot,  bizonyos  vérserummennyiségen  túl  a 
caseinnak  kicsapása  az  emésztés  ideje  után  is  sikerül.  Ha  a 
beteg  serumával  és  ép  ember  serumával  párhuzamos  soro- 
zatban végezzük  e meghatározást,  akkor  egyszerűen  meg- 
állapíthatjuk, vájjon  a beteg  serumának  trypsingátló  hatása 
fokozott-e  vagy  nem. 

Most  már  nagyon  sok  tapasztalat  alapján  mondhatjuk, 
hogy  a sorúmnak  fokozott  trypsingátló  hatása  nem  tekint- 
hető a rák  specifikus  reacti ójaként,  hanem,  hogy  az,  bár 
jóval  ritkábban,  nem  rákos  kachexiáknál  is  előfordul.  Más- 
részt azonban  rákos  betegeknél  a Brieger-íéle  reactio  legföl- 
jebb az  eseteknek  10  — lő^o-ában  hiányzik  és  akkor  is  több- 
nyire csak  a betegségnek  első  időszakában.  Ha  tehát  kétes 
esetekben  a Brieger-íéle  kachexia  reactio  elvégzése  után  azt 
találjuk,  hogy  a betegnek  seruma  a trypsinemésztést  nem 
gátolja  erősebben,  mint  az  egészséges  emberé,  akkor  ez, 
ceteris  paribus,  rák  ellen  fog  szólni. 

Igaz,  hogy  a Brieger-íéle  reactio  nem  teljesen  bizonyító, 
de  ha  diagnostikánkból  kiküszöbölnénk  azokat  a módszere- 
ket, amelyek  eredményei  nem  mennek  túl  a nagy  valószínű- 
ség határán  megbízhatóságukban,  akkor  azt  legbecsesebb 
tartalmától  fosztanánk  meg. 

Esetünkben  az  epehólyag  nem  tapintható,  a májban 
rákcsomókat  nem  tapintunk,  más  szervekben  metastasisok- 
nak  semmi  nyoma  és  serumának  trypsingátló  hatása  normá- 
lis. Ezek  után  semmi  okunk  sincs  arra,  hogy  carcinoma 

diagnosisát  állítsuk  fel,  bár  annak  egészen  biztos  kizárása 
is  lehetetlen  és  még  kevésbé  lehetséges,  mint  volna  akkor, 
ha  betegünknek  lépe  is  nagyobb  volna  a rendesnél.  Ha  azon- 
ban a carcinoma  diagnosisának  alapja  nincs,  mit  jelentsen 
a májnak  lényeges  megnagyobbodása,  feltűnő  keménysége 
és  felületének  sejthető  kisebb  fokú  egyenetlensége? 

Maga  az  icterus  is  okozhat  májmegnagyobhodást,  de  a 
tisztán  icterusos  máj  nem  szokott  nagyon  nagyra  nőni  és 
felülete  sima  marad.  Betegünk  májának  méretei,  kemény- 
sége, felületének  kissé  egyenetlen  tapintata,  mind  amellett 
szólnak,  hogy  megnagyobbodásának  oka  nem  egyszerű  epe- 
pangás, hanem  hogy  annak  forrása  a máj  kötőszövetének 
megszaporodása. 

Sokáig  volt  vitás  kérdés,  vájjon  az  epeutaknak  elzáró- 
dása okozhat-e  májcirrhosist,  vagy  nem.  Charcot  és  Gombault 
klinikai  és  kísérleti  tapasztalatai  azonban  kétségtelenné  tet- 
ték, hogy  a májcirrhosis  okai  közt  az  epe  pangása  is  szere- 
pelhet. Vájjon  azt  egyszerűen  a pangó  epe  hatásának,  vagy 
az  ennek  kíséretében  kifejlődő  choleangitisnak  tulajdonitsuk-e, 
afelől  a nézetek  lehetnek  ugyan  eltérők,  de  gyakorlati  szem- 
pontból egyedül  az  a fontos,  hogy  az  epekőbetegség  compli- 
catiói  közt  a májcirrhosis  is  szerepel,  amelynek  fennállása 
mindazon  esetekben  kétségtelen,  amelyekben  a máj  feltűnő 
nagyra  nő,  felülete  megkeményedik,  egyenetlenné  válik  és 
ezeknek  a változásoknak  okát  carcinosisban  keresni  nincs 
okunk.  Az  ilyen  esetek,  ha  magukra  hagyatnak,  rossz  progno- 
sisuak.  Lefolyásukat  kedvező  irányba  rendesen  csak  az  epe- 
utaknak műtéti  felszabadítása  terelheti.  Enélkül  a betegek 
fokozatosan  elgyengülnek,  cholaemiásakká  válnak,  később 
néha  májuk  sorvadni  kezd  és  bár  ritkán,  de  egyes  esetekben 
a kórkép  lassanként  mégis  az  atrophiás  májcirrhosiséba  mehet 
át,  portapangásával,  ascitisével,  haematemesisével  és  a beteg 
állapotának  halálos  leromlásával. 

A Laennec-féle  atrophiás  májcirrhosisnak  annyira  közön- 
séges képét  jól  ismerik.  Azzal  ma  foglalkozni  nem  fogok,  de 
figyelmüket  a májcirrhosisnak  egy  másik  féleségével  fogom 
foglalkoztatni,  amelynek  diagnosisa  elég  sokszor  okoz  komoly 
nehézségeket.  Erre  alkalmat  szolgáltat  második  betegünk. 

58  éves,  icterusos,  lesoványodott  férfi.  Icterusa  három 
éve,  bár  némileg  ingadozó  intensitással,  de  megszakítás  nél- 

kül  tart.  Fájdalmai  is  vannak.  Ezek  meglehetősen  állandóak, 
időnként  exacerbálódnak,  a máj  tájékáról  indulnak  ki  és  a 
jobb  váll  felé  sugároznak.  Mája  tenyérnyivel  terjed  túl  a 
jobb  bordaiven,  nyomásra  mindenütt  egyformán  és  mérsé- 
kelten érzékeny,  kemény.  Bal  lebenyének  alsó  határa  a bal 
bimbóvonalban  tűnik  el  a bordaiv  alatt.  Máján  kivül  lépe 
is  megnagyobbodott.  Megnagyobbodása  nem  nagyon  nagy 
fokú.  Áz  fölfelé  a 8.  bordáig  ér.  Lefelé  kevéssé  terjed  túl  a 
bordaiven,  mellfelé  pedig  a mellső  hónalj  és  a bimbóvonal 
között  végződik.  Betegünknek  vizelete  icteruso^  székletéig^ 
azonban  majdnem  normális  szine'zetüj^ívágya,  mint  mondja, 
kiéíégitő,  TI^Te^^yu'Iíafóm  ^ mégis  30  kgrmal  csök- 
kent. Vérseruma  sem  a Wassermann-íé\e  syphilis  reactiót, 
sem  a Brieger-féle  kachexia  reactiót  nem  adja.  Ha  fennjár, 
estefelé  mérsékelt  bokaoedemái  vannak.  Hasában  vizkór  nem 
mutatható  ki. 

Első  pillanatra  betegünk  állapota  élénken  emlékeztet 
az  előadásom  elején  bemutatottéra.  Ha  azonban  a részletek- 
nek vizsgálatába  mélyedünk,  lényeges  különbségekre  is  aka- 
dunk. Nagy,  paroxysmusos  epehólyagtáji  fájdalmakról  panasz- 
kodott első  betegünk.  A másodiknak  fájdalmai  állandóak, 
kevésbé  erősek  és  szétterjedt  májfájdalmak.  Első  betegünk- 
nek nyomásra  csak  epehólyagtája  fájt,  második  betegünknek 
epehólyagtája  nem  érzékeny,  de  érzékeny  egész  mája.  Az 
első  esetben  a lép  kimutatható  megnagyobbodása  hiányzott, 
a másodikban  az  elég  nagy  fokú.  Az  elsőben  a székletét 
agyagszinü  volt,  a másodikban  annak  szine  rendes  és  végűig 
aminek  szintén  megvan  a maga  jelentősége,  első  esetünk- 
ben az  icterus  hónapok,  második  esetünkben  ellenben  évek 
óta  tart. 

A kórkép,  amelyet  maguk  előtt  látnak,  a biliaris  cirrho- 
sisnak  nem  obstructióból  származó  alakja,  amelyet  bár  régeb- 
ben ismertettek,  különösen  Hayem  és  Cornil,  de  amely  álta- 
lánosan ismertté  csak  Hannot  közleményei  óta  vált  és  azért 
azt  Hannot-fé\e  betegségnek  is  szokás  nevezni.  Lefolyása 
nagyon  jellemző.  Általános  gyengülés  közben  sárgaság  fejlő- 
dik ki.  Rendesen  már  rövid  idő  alatt  feltűnik  a májnak  és 
a lépnek  megnagyobbodása.  Hogy  az  icterust  nem  az  epe 
nagy  útjainak  elzáródása  okozza,  azt  bizonyltja  a székletéi- 
nek normális  alkata  és  szine.  A máj  diffus  fájdalmassága  sok 

esetben  megvan,  néha  azonban  helyette  csak  feszülésnek, 
nyomásnak  érzéséről  panaszkodnak  a betegek  a máj  meg- 
nagyobbodásával összefüggésben.  A betegség  exacerbatiók- 
nak  és  remissióknak  váltakozása  közben  folyik  le.  Az  exacer- 
batiók,  az  u.  n.  krisisek,  sokszor  járnak  mérsékelt  hőemelke- 
déssel, erősebb  fájdalommal,  az  icteriisnak  fokozódásával  és 
a máj  daganat  növekedéssel.  Lezajlásuk  után  javulás  követ- 
kezik be,  amely  azonban  nem  halad  annyira,  hogy  a beteg 
az  utolsó  krisisét  megelőző  állapotot  teljesen  elérné.  így 
állapota  fokról-fokra  romlik.  Néhány  évnek,  sokszor  akár 
egy  évtizednek  lefolyása  után,  a súlyos  cholaemia,  a táplált- 
ság! állapot  általános  leromlása,  vérzésekre  való  hajlam, 
előkészítik  a betegség  halálos  végét.  Nagy  ritkán  megesik, 
hogy  a baj  utolsó  stádiumában  az  icterus  enyhülése,  has- 
vizkór,  a hasfali  és  a haemorrhoidalis  vénák  kitágulása  jel- 
zik azt,  hogy  a Hannot-íé\e  cirrhosishoz  porta-pangás 
csatlakozott. 

A betegség  okáról  semmit  sem  tudunk.  Therapiája  az 
életmódnak  és  a táplálkozásnak  szabályozásán  kivül  kevés- 
ből áll.  Megkísérelhető  a karlsbadi  kúra,  de  tőle  eredmény 
alig  várható.  Talán  kedvezőbb  eredménnyel  rendelhetünk  a 
Hannot-féle  cirrhosis  ellen  Sacharjin  szerint  calomelt.  Három 
óránként  0,03  grammot  adhatunk  belőle  három  napon  át, 
azután  három  napi  megszakítás  után  azt  újra  rendeljük.  A 
calomel  szedését  igy  4 — 6 hétig  folytatjuk,  azután  hosszabb 
megszakítást  iktatva  közbe,  a kúrát  több  Ízben  megismétel- 
hetjük. Vannak  esetek,  amelyeknek  lefolyása  látszólag  ezen 
eljárásnak  jótékony  hatása  mellett  szól. 

Láthatják,  mennyire  fontos  ennek  a bajnak  megkülön- 
böztetése a kőobstructio  által  okozott  biliaris  cirrhosistól. 
Annál  a kőműtét  megmentheti  a betegnek  életét,  mig  ennél 
be  kell  érnünk  a belorvosi  kezelésnek  nagyon  szerény  ered- 
ményeivel. Terrier  1891-ben  a Hannot-íé\e,  cirrhosisnak  keze- 
lésére az  epehólyag  drainage-ját  ajánlotta.  Bár  az  irodalom 
több  kedvező  eredményről  számol  be,  ajánlására  egyelőre 
csak  úgy  tudnám  reá  szánni  magamat,  ha  kivételes  esetben 
el  nem  kerülhető  diagnostikai  tévedés  folytán  a kőműtétre 
készülő  sebész  ép,  kőmentes  hólyagot  nyitott  volna  meg. 

<-/  De  a Hannot-féle  betegség  differentialis  diagnosisának 

/j  mérlegelésekor  nemcsak  a lithogen  cirrhosis  kérdésével  kell 


foglalkoznunk.  Vannak  syphilises  májmegnagyobbodások 
icterussal,  lépdaganattal,  amelyek  a betegséget  híven  utánoz- 
hatják. Ha  a máj  nagyon  egyenetlen,  a syphilis  gyanúja  na- 
gyon erőssé  válik  és  ekkor  a specifikus  therapiának  meg- 
kisértése  a kötelességünk.  Ha  azonban  a máj  sima,  akkor 
legföljebb  a Wassermann-iéXe,  syphilisreactio,  vagy  a syphilisre 
jellemző  anamnesis  bátoríthat  fel  arra,  hogy  a specifikus 
therapiának  energikus  eljárásaihoz  folyamodjunk. 

A Hannot-fé\e  cirrhosisnak  néha  a csalódásig  hű  képét 
hozhatja  létre  egy  betegség,  amelynek  természete,  prognosisa 
és  therapiája  azonban  egészen  más.  Ezt  a betegséget  is 
ismerik  a kórteremből.  28  éves  férfit  észleltünk  együtt,  aki- 
nek hat  év  előtt  typhusa  volt.  Akkor  vették  észre,  hogy 
lépe  nagy.  Légdaganata  azóta  tovább  nőtt  és  alsó  pólusával 
most  a köldökig  ér.  Két  éve  szenved  icterusban,  amely  eleinte 
rövid  időszakokra  annyira  enyhült,  hogy  a beteg  állítása 
szerint  az  teljesen  meg  is  szűnt.  Egy  év  óta  azonban  sárga- 
sága állandó.  Azóta  gyakran  van  orrvérzésé.  A máj  meg- 
nagyobbodása kevésbé  feltűnő,  mint  előbbi  esetünkben.  Az  a 
bordaívet  alig  két 'üjjnyivar  haladja  túl  lefelé.  A májdaganat, 
az  icterus,  a lépdaganat  és  az  ascites  hiánya  mind  a két 
esetünkben  egyformán  megvan.  Az,  hogy  az  előbbi  esetben 
a májdaganat  a túlnyomó,  mig  a most  bemutatottban  a lép 
megnagyobbodása  aránytalanul  nagyobb,  nem  változtat  lé- 
nyegesen a két  betegnek  látszólagosan  teljesen  hasonló  álla- 
potán. De  van  valami  más,  ami  azt  a gyanút  keltette  bennünk, 
hogy  második  betegünk  nem  Hannot-íé\e  cirrhosisban  szen- 
ved. Vörös  vérsejtjeinek  száma  4460000,  fehér  vérsejtjeinek 
száma  6030  és  ezek  közt  a neutrophil  polymorphmagvuaké 
csak  65“/o,  az  eosinophiloké  2%,  a mononuclearisoké  33Vo 
és  közülük  24°/o  esik  a kis  lymphocytákra.  Tudják,  hogy  az 
ép  vérben  a poly-  és  a mononuclearisok  közötti  viszony 
körülbelül  olyan,  mint  három  az  egyhez.  Esetünkben  az 
kettő  az  egyhez  és  igy  a fehér  vérsejteknek  egészben  kis 
száma  mellett  az  egymagvuaknak  mérsékelt  relatív  megsza- 
porodását állapítottuk  meg. 

A fehérvérsejteknek  különböző  fajai  közt  fennálló  szám- 
beli viszonyt  még  mindig  úgy  szokás  kifejezni,  hogy  kiszá- 
mítjuk, mennyi  esik  közülük  minden  fajtából  100  fehér 
vérsejtre.  Ez  a kifejezési  mód  nem  nyújt  eléggé  áttekinthető 

képet  és  ezenfelül  az  a nagy  hibája  van,  hogy  különböző 
jelentőségű  sejtek  számát  azon  viszonyban  fejezi  ki,  amely- 
ben azok  egymással  vannak.  A vérnek  fehér  sejtjei  közt 
egymástól  tökéletesen  független  csoportok  különböztetendők 
meg,  amelyeknek  quantitativ  viszonyait  sokkal  világosabban 
látjuk  magunk  előtt,  ha  szakítva  a szokással,  számukat  nem 
százalékokban,  hanem  a vér  térfogategységére  vonatkozta- 
tott absolut  számokban  fejezzük  ki.  Ha  igy  számítjuk  át  a 
vérvizsgálat  eredményét,  akkor  a következő  eredményre 
jutunk.  Betegünk  vérének  egy  köbmilliméterére  3900  poly- 
morphmagvu  neutrophil  fehérvérsejt  esik.  Ez  a szám  a nor- 
mális 4500 — 5000-hez  képest  kis  csökkenést  mutat.  A kis 
lymphocyták  száma  esetünkben  1450,  egészséges  embernél 
pedig  1500—2000.  A különbség  tehát  nem  lényeges.  De  mig 
az  egészséges  ember  nagy  egymagvu  fehérvérsejtjeinek  száma 
200—400  közt  ingadozik,  addig  esetünkben  az, eléri  az  540-et. 
Igaz,  hogy  ez  az  eltérés  sem  nagyon  nagy,  de  iránya  nagyon 
megérdemli  figyelmünket.  Ilyen  irányú  eltolódással  a külön- 
böző fajtájú  fehérvérsejtek  számbeli  viszonyai  között  a 
pseudoleukaemiánál  találkozunk. 

A pseudoleukaemiának  egyik  alakja  lép-  és  májnieg- 
nagyobbodással  jár.  Bár  ritkán,  de  néha  mégis  megtörténik, 
hogy  a pseudoleukaemia  icterussal  jár,  aminek  oka  a ductus 
choledochust  összenyomó  nyirokmirigy  lehet.  Ha  ez  bekö- 
vetkezik, akkor  a pseudoleukaemiának  és  a Hannot-féle 
betegségnek  képe  között  azon  a nem  egészen  jellemző 
különbségen  kivid,  hogy  a pseudoleukaemiás  lép  rendesen 
jóval  nagyobb,  csak  egy  alapon  igazodhatnak  el  és  ezt  a 
vérlelet  szolgáltatja.  A pseudoleukaemiára  nézve  jellemző  a 
relatív  lymphocytosis,  és  ha  az  esetünkben  nem  is  nagyon 
kifejezett,  azzal  együtt,  hogy  betegünknek  lépe  rendkívül 
nagy,  mája  ellenben  kevésbé,  mégis  elegendő  az  icterussal 
járó  pseudoleukaemia  gyanújának  megalapítására. 

Nagyon  fontos,  hogy  ezt  a lehetőséget  szem  elől  ne 
tévesszük.  A pseudoleukaemiánál  két  gyógyeljárásunk  van, 
amelynek  segítségével,  bár  csak  ideiglenes,  de  mégis  jelen- 
tékeny sikereket  érhetünk  el.  Ezek  egyike  az  arsen,  amely- 
nek különböző  vegyületei  közül  az  atoxyl  válik  be  leginkább. 
Naponta  háromszor  005  g atoxyl  befecskendezésével  Nageli 
látszólag  teljes  gyógyulást  is  ért  el.  Másik  gyógyeljárásunk 

a Röntgenezés,  amelynek  hatása  alatt  a pseudoleukaemiás 
daganatok  néha  bámulatos  gyorsasággal  fejlődnek  vissza,  az 
igaz,  hogy  csak  ideiglenesen.  Ha  tekintetbe  veszik  azt,  hogy 
ezek  az  eljárások  a Hannot  íéle  betegséggel  szemben  semmit 
sem  érnek,  de  hogy  a Hannot-íéle  betegségnek  más  olyan 
gyógyszere  sincsen,  amely  az  arsen  és  a Röntgen-kezelés 
eredményeivel  pseudoleukaemiánál  csak  távolról  is  veteked- 
hetnék, beláthatják,  hogy  a pseudoleukaemiának  egyszerű 
gyanújából  is  le  kellett  vonnunk  a therapia  indicatióit,  jól 
tudva  azt,  hogy  diagnosisunknak  megbízhatóságához  nagyon 
is  szó  fér. 

Látták  therapiás  kísérletünk  eredményét.  Az  arsen  és 
a Röntgenkezelés  hatása  alatt  betegünk  icterusa  jóformán 
napról-napra  látható  módon  enyhült,  de  nem  múlt  el  egé- 
szen. Lépe  nem  kisebbedett  feltűnően.  Jól  tudom,  hogy  re- 
missiók a Hannot-féle  cirrhosis  icterusában  is  gyakran  ész- 
lelhetők. Igazat  adnék  annak,  aki  az  elért  javulást  látva  azt 
hangoztatná,  hogy  az  az  alkalmazott  therapiától  független  is 
lehet  és  hogy  az  valószínűségi  diagnosisunkat  biztossá  nem 
teheti,  de  ha  tekintetbe  vesszük,  hogy  a betegnek  lépe  fel- 
tűnő nagy,  mája  a rendesnél  csak  kevéssé  nagyobb,  hogy  neki 
kisfoku  relatív  lymphocytosisa  van  és  hogy  ezenkívül  álla- 
pota Röntgenezés  közben  javult,  akkor  a pseudoleukaemiá- 
nak annyi  gyanujelét  látjuk  egymás  mellett,  hogy  azoknak 
véletlen  összetalálkozására  gondolni  Hannot-íéle  esetben 
mesterkéltebbnek  látszik  annál  a fölvételnél,  hogy  a beteg- 
nek baja  pseudoleukaemia  icterussal. 

Láthatják,  hogy  olyan  különböző  betegségek,  mint  a 
cholelithiasis  folytán  kifejlődő  biliaris  cirrhosis,  mint  a 
Hannot-féle  betegség,  mint  a májnak  és  a lépnek  syphilise 
és  mint  a pseudoleukaemia,  egyes  esetekben  mennyire 
hasonló  kórképek  alakjában  jelenhetnek  meg.  Az,  aki  a sok 
hasonlatosság  mellett  mutatkozó,  sokszor  nagyon  kevéssé 
feltűnő  és  csak  beható  vizsgálat  alapján  felismerhető  különb- 
ségekre nem  fektetné  a kellő  súlyt,  nem  állíthatná  fel  helye- 
sen indicatióit,  amelyek  olyan  nagy  fontosságú  beavatkozások 
körül  forognak,  mint  amilyenek  az  epekőmfítét,  a syphilis- 
ellenes,  az  arsen  és  a Röntgentherapia  és  könnyen  bele- 
eshetnék abba  a hibába,  hogy  beérje  az  értékében  nagyon 
kevésre  becsülhető  tüneti  therapiával  olyankor  is,  amikor 

betegén  helyes  diagnosis  alapján  még  talán  sokat  lehetne 
segíteni. 

De  nemcsak  különböző  betegségek  okozhatnak  hasonló 
kórképeket,  hanem  ugyanazon  betegségnek  is  nagyon  külön- 
böző formáival  találkozhatunk,  amelyeknek  összefoglalásá- 
hoz sokszor  csak  a legbehatóbb  betegvizsgálat  alapján  jut- 
hatunk el. 

Senki  sem  hinné  ilyen  alapos  vizsgálat  nélkül  azt,  hogy 
most  letárgyalt  pseudoleukaemiára  gyanús  esetünk  valószí- 
nűleg ugyanabban  a betegségben  szenved,  mint  negyedik 
betegünk,  akit  a tanterembe  hoztam.  22  éves  nő.  Állítólag 
nyolc  éve  izületi  gyuladása  volt.  Most  kéthegyü  billentyű- 
elégtelenséget  állapíthatunk  meg  nála,  amely  bajával  eljutott 
a compensatiónak  alsó  határáig.  Nincs  okom  reá,  hogy  szív- 
bajáról behatóbban  szóljak.  Az,  ami  nála  figyelmünket  leköti, 
a hasnak  bal  felét  egészen  kitöltő  lépdaganata,  májának 
nagysága,  amely  a bordaívet  tenyérnyi  darabbal  haladja  túl 
és  nyaki  nyirokmirigyeinek  mérsékelt  megnagyobbodása. 
Vörös  vérsejtjeinek  száma  3510000,  fehér  vérsej tjeié  3900. 
Ezek  közt  a neutrophil  polymorphmagvu  sejtek  száma  2418, 
vagyis  627o,  a kis  lymphocytáké  858,  vagyis  22%,  a nagyoké 
507,  137o,  az  átmeneti  sejteké  39,  17o  és  az  eosinophiloké 
78,  vagyis  27o.  Ezúttal  nem  akarok  a fehérvérsejtféleségeknek 
további  részletezésébe  bocsátkozni,  hiszen  ezzel  más  alka- 
lommal foglalkoztunk.  Annyi,  amennyit  elmondtam,  elég 
ahhoz,  hogy  diagnosist  állítsunk  fel.  Az,  ami  ebből  a szem- 
pontból fontos,  az  oligocythaemia,  a leukopenia,  a mérsékelt 
relatív  lymphocytosis,  amely  mellett  azonban  a lymphocyták- 
nak  absolut  száma  a normális  alatt  marad.  Csak  a kis 
lymphocyták  leszámítása  után  maradó  egymagvu  sejtek 
száma  nagyobb  a rendesnél. 

Néhány  évvel  ezelőtt  a hasonló  esetekben  diagnostikai 
eljárásunk  könnyűnek  látszott  és  megállapítva  a lép  és  a máj 
megnagyobbodását,  és  látva  azt,  hogy  a n}^akon  is  van  néhány 
babnyi  nyirokmirigy,  megvizsgálva  a vért  és  azt  találva,  hogy 
a fehér  vérsejtek  leukaemiás  megszaporodása  hiányzik,  minden 
további  okoskodás  nélkül  megállapodtunk  volna  a pseudo- 
leukaemia  diagnosisában. 

De  a pseudoleukaemia  tana  nagyon  messze  menő  átala- 
kuláson ment  át.  Sok  kórképről  tudtuk  meg,  hogy  az  többé- 

kevésbé  rokonságban  áll  a pseudoleukaemiával  és  a patholo- 
giának  ezen  kórképpel  foglalkozó  fejezetében  lassanként 
kimondhatatlanná  vált  a zűrzavar.  Csupa  olyan  betegségről 
van  szó,  amelyeknek  aetiologiája  ismeretlen.  Azért  azoknak 
igazán  tudományos  osztályozására  képesek  nem  vagyunk. 
Ilyen  körülmények  között  be  kell  érnünk  az  osztályozásnak 
olyan  módjával,  amely  legalább  a gyakorlat  szükségleteit 
képes  kielégiteni.  A mai  ismereteknek  nagyon  beható  áttanul- 
mányozása és  nagyrészt  önálló  átdolgozása  után  ennek  a 
követelménynek  nézetem  szerint  megfelelő  osztályozást  állí- 
tott össze  Naegeli  és  azt  lényeges  vonásaiban  áttekintem 
Önökkel,  mielőtt  annak  megvitatására  térnék,  hogy  bete- 
günk igazán  közönséges  pseudoleukaemiában  szenved-e  vagy 
nem. 

A pseudoleukaemia  néven  ismert  betegségek  között  a 
daganatoknak  szövettani  vizsgálata  alapján  Aundroí  két  lénye- 
gesen különböző  csoportot  különböztetett  meg.  Ezen  csopor- 
toknak egyike  a lymphocytáknak  és  kisebb  fokban  ezek 
mellett  a kötőszövetnek  burjánzásával  jár.  Ezt  a csoportot 
Ribbert  Igmphocytoma  névvel  jelölte.  Felületes  észlelés  alap- 
ján ezen  csoport  daganataihoz  hasonlók,  de  szöveti  szerke- 
zetüknek és  jelentőségüknek  szempontjából  tőlük  mégis 
nagyon  különbözők  azok  a daganatok,  amelyeket  Kundrat 
graniilomáknak  nevezett  el.  Ezek  gyuladásos  granulatiós  daga- 
natok és  szöveti  képük  a lymphocytomákéval  szemben  rend- 
kivül  tarka.  Kerek  sejtek,  fibroblastok,  óriás  sejtek,  epitheloid 
sejtek,  leukocyták  stb.  bennük  vegyesen  fordulnak  elő. 

A Igmphocytoma  lehet  helyi  betegség.  Akkor  azt  Knndrat- 
tal  lymphosarkomatosisnak  hívhatjuk.  Legjellemzőbb  alakja 
a mediastinalis  lymphosarkomatosis.  Viselkedése  a követ- 
kező. A betegség  egy  nyirokmirigy  csoportból  indul  ki  és  a 
környezetnek  gyors  beszürődéséhez  vezet.  Ezen  tulajdon- 
ságánál fogva  a lymphosarkomatosisnak  klinikai  képe  nagyon 
közel  jut  a neoplasmákéhoz,  bár  haematogen  metastasisokat 
ritkán  okoz.  Azután  a szomszédos  nyirokmirigyeknek  meg- 
nagyobbodására kerül  a sor,  de  a betegség  a nyirokmirigy- 
rendszernek  általános  bajává  nem  válik.  Ha  igen  kitérj edetté 
válik,  akkor  a vérben  a lymphocytáknak  száma  megfogy, 
jeléül  annak,  hogy  a lymphatikus  szövet  functiójának  csök- 
kenését vonja  maga  után. 


240 


A lymphocytomás  megbetegedés  azonban  mint  általános 
rendszermegbetegedés  is  előfordul  és  ilyenkor  körébe  vonhatja 
az  egész  lymphatikus  rendszert,  beleértve  a nyirokmirigyeket 
a lépet  és  a csontvelőt  is.  A lymphocytomatosisnak  generáliséit 
alakjai  a tulajdonképeni  lymphatikus  leukaemiák,  vagy,  ha  a 
vér  fehér  sejtjeinek  a megszaporodása  hiányzik,  az  igazi 
pseudoleukaemiák.  Ezek  ritkán  folynak  le  mint  acut  beteg- 
ségek és  a legtöbb  esetben  idültek.  Klinikailag  megállapitható 
tüneteik  kiterjedett  nyirokmirigydaganatok,  amelyeknek  kevés 
a hajlamuk  tokjuknak  és  környezetüknek  infiltrálására,  nagy 
lépdaganat,  amely  egyes  esetekben  látszólag  annál  nagyobbra 
nő,  minél  inkább  szorul  háttérbe  a nyirokmirigyeknek  meg- 
nagyobbodása, esetleg  a bőrnek,  a mammáknak,  a szemhéjak 
infiltratiója  és  a torok  nyirokképleteinek  megdagadása,  a vér- 
vizsgálatakor  pedig  felismerhető  a relativ  lymphocytosis, 
sokszor  kóros  lymphocyta  alakoknak  megjelenésével,  néha 
szabálytalan,  acut  esetekben  magasra  is  emelkedő  lázak, 
idült  esetekben  lassan  előrehaladó  elerőtlenedés  és  a beteg- 
ségnek vége  felé  elég  gyakran  haemorrhagiás  diathesis. 

Pinkus  óta  megszoktuk,  hogy  a pseudoleukaemiának 
diagnosisában  döntő  szerepet  juttassunk  a relativ  lymphocy- 
tosisnak.  Azóta  azonban  kitűnt,  hogy  eltekintve  a gyermek- 
kori ph5^siologikus  lymphocytosistól,  a relativ  lymphocytosis 
előfordulhat  kivételesen  granulomáknál,  Basedowkórnál,  myx- 
oedemánál,  Banti-féle  betegségnél,  a lép  kiirtása  után  stb., 
valamint  hogy  az  néha  alig  ismerhető  fel  olyan  esetekben, 
amelyeknek  nemcsak  klinikai  képe,  de  szövettani  vizsgálata 
is  kétségtelenné  teszi,  hogy  pseudoleukaemia  forog  fenn. 

Ennélfogva  a Pinkus-féle  vérkép  jelentősége  a többi 
klinikai  tünet  jelenlététől  vagy  hiányától  függ,  de  ezekkel 
együtt  a pseudoleukaemia  felismerésének  rendkivül  becses 
eszköze  marad. 

A lymphocytomáktól,  amint  emlitettük,  élesen  meg- 
különböztetendők  a granulomák.  A granulomás  nyirokmirigy- 
daganatoknak  nagyon  közönséges  oka  a tuberculosis,  amint 
azt  Sternberg  és  Körmöczi  mutatták  ki,  de  teljesen  hasonló 
nyirokmirigydaganatokat  észlelhetünk  olyan  esetekben  is, 
amelyekben  tuberculosisnak  fölvételére  egyáltalában  nincsen 
semmi  ok  és  hasonló  daganatoknak  kifejlődésére  adhat 
alkalmat  a késői  syphilis  is.  A granulomás  nyirokmirigy- 

daganatoknak  nagy  a hajlamuk  induratióra,  a nekrosisos 
ellágyulásra  és  a környezettel  való  összenövésre  és  ennek 
laza  szöveteibe  elég  gyakran  belenőnek.  A granuloinatosis 
mint  a nyak,  a mediastinum,  vagy  a has  nyirokmirigyeinek 
többé-kevésbé  localis  betegsége  fejlődhetik  ki,  vagy  néha 
annyira  generalisálódik,  hogy  a velejáró  lép-  és  máj  meg- 
nagyobbodással a pseudoleukaemiát  utánozhatja.  A granu- 
lomatosisoknak  klinikai  lefolyása  nagyon  változatos  lehet. 
Lázas  időszakok,  diazoreactióval  vagy  anélkül,  elég  gyakran 
észlelhetők.  Az  igazi  pseudoleukaemiával  szemben  a diazo- 
reactio,  ha  megvan,  úgy  látszik  értékes  differentiáló  jelet 
szolgáltat.  Jelenléte  granulomatosis  mellett  szól  éppen  úgy, 
mint  a nyirokmirigyeknek  elsajtosodása.  Ha  ellenben  bőr- 
infiltratiók  fejlődnek  ki,  haemorrhagiás  diathesis  csatlakozik 
a kórképhez,  vagy  ha  a lép  rendkívül  nagy,  akkor  a 
granulomatosis  jóformán  biztosan  kizárható. 

A granulomatosis  a nagyon  rossz  indulatu  betegségek 
sorába  tartozik,  ha  oka  nem  syphilis.  Megkülönböztetése  a 
lymphocytomatosisnak  hasonló  localisatióju  és  elterjedésit 
alakjaitól,  szövettani  vizsgálatnak  alapján  elég  könnyen 
lehetséges,  klinikailag  azonban  a két  betegségcsoportnak 
egymástól  való  megkülönböztetése  komoly  nehézségeket 
okozhat.  Egy  pár  jelre,  amelyek  e megkülönböztetés  céljá- 
ból értékesíthetők,  már  reá  mutattam.  Ezeket  megtoldhatom 
a következőkkel.  A granulomatosis  — úgy  látszik  — csak 
nagyon  kivételesen  jár  relatív  lymphocytosissal.  Ehelyett 
eseteiben  nagyon  gyakori  a polymorphmagvu  sejtek  meg- 
szaporodása, az  igazi  leukocytosis.  Egy  másik  igen  megbíz- 
ható klinikai  alapja  a megkülönböztetésnek  az  arsen-  és 
Röntgentherapia  eredménye.  Ez  a lymphocytomatosissal  szem- 
ben sokszor  meglepő  mértékben  hatásos,  mig  a granulatiós 
szövetre  jóformán  egyáltalában  nem  hat.  A therapia  sikeres 
vagy  sikertelen  voltából  tehát  következtetést  vonhatunk  arra, 
hogy  a daganat  tömege  lymphatikus,  vagy  pedig  granulatiós 
szövetből  áll-e. 

Visszatérve  ezen  áttekintés  után  esetünkre,  igen  nagy 
lépe  és  relatív  lymphocytosisa  alapján  megbetegedésének 
granulomás  természetét  meglehetős  nagy  biztossággal  kizár- 
hatjuk. De  ebből  még  nem  következik,  hogy  közönséges 
pseudoleukaemiája  van.  Nyaki  nyirokmirigy  daganatai  kicsi- 

nyék,  és  még  az  is  lehetséges,  hogy  ezek  lépdaganatával 
nem  is  állanak  szoros  összefüggésben. 

Májdaganata  lehetne  nagyrészt,  vagy  esetleg  tisztán 
pangásos  máj  is,  amelyhez  másodlagosan  társult  cirrhosis 
hepatis  cardiaca  és  akkor  a lép  nagy  daganata  többé- 
kevésbé  önálló  betegség  természetével  is  birhatna. 

A lépdaganatok  természetének  diagnosisa  nem  tartozik 
a könnyű  feladatok  közé.  Lépdaganatot  okozhat  egyszerű 
pangás  a véna  lienalis  területén.  Ennek  oka  lehet  daganat,  meg- 
nagyobbodott nyirokmirigy,  a vénát  összenyomó  aneurysma, 
stb.  Az  ilyen  daganat  azonban  nem  szokott  nagyon  nagy 
lenni.  Az  idült  lépdaganat  okai  lehetnek  még,  ha  eltekintünk 
a neoplasmáktói  és  az  echinococcustól,  syphilis,  malaria,  a 
lépnek  localis  tuberculosisa,  a májcirrhosisnak  Laennec-íé\e. 
atrophiás,  vagy  Hannot-íéle  hypertrophiás  alakja,  amyloid 
elfajulás,  Banti-féle  betegség  és  a vérbetegségeknek  egész 
hosszú  sora,  ide  számítva  a leukaemiát,  a pseudoleukaemiát, 
a polycythaemiát,  az  anaemia  perniciosának  bizonyos  alak- 
jait, köztük  a Hayem  és  Lévy-íé\e  acboluriás  icterussal  járó 
alakot,  amelynek  egy  esetét  a múlt  tanévben  volt  alkalmunk 
észlelni  klinikánkon  és  amelyre  nézve  az  anaemia  perniciosa 
vérképe  mellett  a lép  megnagyobbodása,  az  icterus  és  a 
vizeletben  az  epe  színanyagainak  hiánya  jellemző. 

Esetünkben  ezen  betegségek  közül  csak  a fíonh’-félével 
kell  foglalkoznunk.  Megint  nagyon  fontos  gyakorlati  kérdés- 
sel állunk  szemben,  A Banti-féle  betegségnek  igen  jó  eredmé- 
nyeket szolgáltató  therapiája  a lép  kiirtása  — és  a lép  kiirtása 
leukaemiánál,  vagy  pseudoleukaemiánál  súlyos  műhiba  volna. 
Igaz,  hogy  esetünkben  a fennálló  bicuspidalis  insufficientia 
még  akkor  is  visszatartana  a lép  kiirtásának  ajánlásától,  ba 
biztosan  merném  is  állítani,  hogy  Bantikór  a lép  megdaga- 
dásának  oka.  De  mai  fejtegetésem  célja  nem  a bemutatott 
eset  tárgyalása  és  az  csak  illustratioként  szolgál  nosographiai 
fejtegetéseimhez.  Ez  okból  a fennálló  szívbaj  nem  tart  vissza 
attól,  hogy  a Banti-féle  betegség  tárgyalására  áttérjek. 

A homályos  eredetű,  sokszor  igen  nagy  daganatokká 
növekedő  lépmegnagyobbodásoknak  gyakori  kísérője  a súlyo- 
san fokozódó  anaemia.  Ezen  esetek  közt  Banti  fölismert  olya- 
nokat, amelyek  anaemián  kívül  májcirrhosissal  járnak  együtt 
és  amelyeknek  lefolyásában  több  stádium  különböztethető 

meg.  Évek  hosszú  során  át  a lépnek  sokszor  óriási  meg- 
nagyobbodása, mérsékelt,  de  idővel  fokozódó  anaemia,  sok- 
szor leukopenia  és  néha  relatív  lymphocytosis  a kórképnek 
előtérben  álló  vonásai.  Vannak  esetek,  amelyek  évek  sora  alatt 
fokozódó  anaemia  tünetei  közt  válnak  halálosakká,  mig  más 
esetekben  a betegségnek  vége  felé,  fennállásának  sokszor 
tizedik  évén  túl,  vagy  még  később,  a májcirrhosisnak  tüne- 
tei, gyomor-  és  bélzavarok  és  kisebbfoku  icterus  járulnak 
hozzá  az  eddigi  tünetekhez.  Ez  a stádium  hónapokon  át 
húzódik  és  ascites  megjelenésével  megy  át  a harmadik  és  utolsó 
stádiumba,  amely  további  egy  éven  belül,  néha  haemorrhagiás 
diathesisnek  tünetei  mellett,  halálossá  szokott  válni.  A betegség 
progressiv  menetének  feltartóztatására  egy  mód  van  és  ez  a 
splenektomia.  Sikerei  azt  a látszatot  keltik,  hogy  Bantinak 
gondolata,  aki  a kórokozó  mérget  a lépben  keresi,  helyes. 

A Banti-íéle  betegségre  vonatkozó  szövettani  vizsgálatok 
nem  vezettek  egységes  eredményre  és  ha  nem  is  tagadható, 
hogy  a splenektomiának  jó  eredményei  látszólag  bizonyos 
jogosultságot  adnak  annak  a felfogásnak,  hogy  a Hanti- féle 
betegség  megérdemli  különálló  kórképpé  történt  avatását, 
anatómiai  érvekkel  ezen  felfogást  támogatni  nem  lehet. 
A Hanti-féle  betegség  diagnosisának  alapján  végzett  lépkiir- 
tások  után  a szövettani  vizsgálatok  általában  az  idült  gyuladás 
jeleit  deritették  fel.  Azok  több  esetben  teljesen  megfeleltek 
ama  sokféle  sejt  proliferatiója  által  jellemzett  képnek,  amely- 
nek alapján  a granulomatosis  diagnosisa  állitható  fel.  Ebből 
a szempontból  a betegség  kétségtelenül  közeledik  a pseudoleu- 
kaemiaszerü  betegségeknek  granulomás  csoportjához,  még 
pedig  annál  inkább,  mert  okai  közt  többször  a boncolás  is 
kiderítette  a tuberculosist  és  a syphilist,  úgy,  mint  a többi 
granulománál. 

Másrészt  a betegség  a májcirrhosissal  áll  viszonyban. 
Vége  csakugyan  a máj  atropbiás  cirrhosisa  ascites  kiséretében. 
A határ  a Hanti-féle  betegség  és  a Laennec-féle  atropbiás 
májcirrhosis  közt  csakugyan  elmosódik.  Az,  hogy  a Hanti-féle 
betegségnél  bosszú  időn  keresztül  nem  mutatkoznak  a porta- 
pangás tünetei,  csakugyan  csak  fokozati  különbséget  jelent 
a két  baj  klinikai  képe  közt,  éppen  úgy,  mint  az,  hogy  a 
Hanti-féle  betegség  lépdaganata  rendesen  jóval  nagyobb,  mint 
a Laennec-féle  cirrhosisé.  De  nemcsak  a Laennec-féle  cirrhosis 

felé  mosódik  el  a Baiüi-féle  betegség  cime  alatt  összefoglalt 
eseteknek  képe,  hanem  annak  elhatárolása  a Hannot-íéle 
cirrhosistól  is  okozhat  nehézségeket,  ha  nem  ismerjük  a /fór- 
lefolyást  és  igen  nagy  lép,  kevésbé  nagy  máj  és  mérsékelt 
icterus  állanak  fenn  egy  ideig  ascites  nélkül. 

A kórboncolás  tehát  egyelőre  nem  igazolja  teljesen  a 
Banti-íéle  betegségnek  önálló  voltát  és  azt  a klinikai  tapasz- 
talat is  csak  egy,  tagadhatatlanul  fontos  érvvel  védelmezheti, 
és  ez  a splenektomiának  haszna.  A kérdés  mai  állása  mellett 
a gyakorló  orvost  csakugyan  az  érdekli  legközvetlenebbül : 
melyik  splenomegaliás  betegének  gyógyulását  várhatja  a 
splenektomiától.  Ideiglenesen,  addig,  mig  a pathologiai  kutatás 
nem  hoz  rendet  a bonyolult  és  részben  majdnem  mestersé- 
gesen összebonyolitott  kérdés  megoldását  lehetővé  tevő 
anyagban,  az  ilyen  eseteket  nevezhetjük  fían/i-kórnak,  tudva, 
hogy  ez  a név  egyelőre  főleg  csak  a therapiás  indicatio 
szempontjából  összetartozó  eseteket  illeti.  Ebből  a szem- 
pontból a diagnosis  felállításakor  a következő  eljárást 
ajánlom,  ha  egyszerű  splenomegaliás  anaemiával,  vagy 
emellett  icterussal  és  portapangással  fordul  Önökhöz  beteg 
tanácsért.  Zárják  ki  mindazokat  az  eseteket,  amelyek  lyui- 
phocytomás  lépdaganatnak  tekinthetők.  Ennek  eszköze  az 
arsen-  és  a Röntgentherapia  eredményének  megfigyelése, 
amely  ha  kedvező,  lymphocytomatosisos,  tehát  leukaemiás 
illetőleg  pseudoleukaemiás  lépdaganat  mellett  szól.  Kutassák 
az  anamnesisben  a luest,  és  ha  az  anamnesis  kétes,  végez- 
zenek Wassermann-fé\e  reactiót.  Ha  a lues  fennállása  való- 
színű, tegyenek  próbát  a specifikus  syphilisgyógyitással.  Zárják 
ki  a közönséges  Laennec-féle  cirrhosist.  Ebben  a tekintetben 
a korán  bekövetkező  portapangásnak  és  a lép  mérsékelt  meg- 
nagyobbodásának tekintetbe  vételén  kivül,  amely  jelek  egy- 
szerű cirrhosis  mellett  szólnak,  fontos  az  oligocythaemia,  a leu- 
kopenia  és  esetleg  a mononucleosis.  Ha  a vérvizsgálat  ezek 
fennállását  mutatja,  gondoljanak  inkább  Bantikóvra.  Zárják 
ki  ezeken  kivül  a malaria  utáni  lépdaganat  lehetőségét  és  ha 
mindezeket  kizárhatták,  akkor  két  betegség  közül  gyanakod- 
janak az  egyikre.  Ezek  a fía/i/i-féle  és  a Gaucher-féle  betegség. 

A Gaucher-íéle  betegség  igen  nagy  lép-  és  kisebb  máj- 
megnagyobbodással  jár  ascites  nélkül.  Feltűnő  nagyon  hosszú, 
néha  több  évtizedre  kiterjedő  tartama  és  fennállását  akkor 

sejthetjük,  ha,  amint  az  a betegség  ritkaságához  viszonyitva 
elég  gyakran  előfordul,  a bőrnek  barna  pigmentatiójával  jár 
együtt,  és  ami  aránylag  szintén  gyakori,  mint  familialis  beteg- 
ség, egy  család  több  tagjánál  fejlődik  ki.  Kórboncolások  azt 
mutatják,  hogy  a Gaucher-íé\e  typusnak  megfelelő  nagy  lép- 
ben  rendkívül  nagy,  endothelekhez  hasonló  sejtek  láthatók, 
amelyek  azonban  nem  korlátozódnak  a lépre,  hanem  a máj- 
ban, a nyirokmirigyekben  és  a csontvelőben  is  megtalálhatók. 
Ezeknek  a sejteknek  jelentősége  ismeretlen,  de  kiterjedt  elő- 
fordulásuk mutatja,  hogy  a Gaucher-íé\e  betegség  a vérképző 
rendszernek  általános  megbetegedése. 

Esetünkben  egy  olyan  jelet  sem  látunk,  amely  a lép 
megnagyobbodását  a Gaiicher-íé\e  betegséghez  tartozónak 
mutatná,  és  igy  csak  a fíanü'-féle  betegség  és  az  igazi  pseudo- 
leukaemia  között  ingadozhatunk.  Miután  azonban  a Hanti 
betegség  diagnosisát  csak  per  exclusionem  állíthatjuk  fel,  és 
betegünknek  néhány  nyaki  nyirokmirigye  a pseudoleukaemiá- 
nak  kizárását  nem  engedi  meg,  baját  inkább  pseudoleukaemiá- 
nak  kell  tartanunk.  Az  arsen-  és  a Röntgentherapia  próbája 
fogja  majd  megmutatni,  hogy  csakugyan  lymphocytomás 
betegséggel  van-e  dolgunk,  amely  erre  a therapiára  lénye- 
gesen reagál,  vagy  pedig  erre  nem  reagáló  granulomatosissal, 
amely  esetben  diagnosisunk  elejtendő  volna.  Említettem 
ugyanis,  hogy  a granulomatosis  majdnem  kivétel  nélkül  a 
lymphocytáknak  megkevesbedésével  és  nagyon  sokszor  a 
leukocytáknak  megszaporodásával  jár.  Ha  a Hanti-féle  beteg- 
séget a lép  granulomatosisának  tekintjük,  akkor  az  ez  alól 
a szabály  alól  kivételt  képezne,  miután  ez  tudvalevőleg  elég 
gyakran  jár  leukopeniával  és  relatív  lymphocytosissal.  Ha 
tehát  therapiás  kísérletünk  eredménytelen  maradna,  akkor  a 
granulomatosis  diagnosisát  a fennálló  relatív  lymphocytosis- 
nak  alapján  tovább  specialisálva,  vissza  kellene  térnünk  a 
Hanti-féle  betegségnek  fölvételéhez.  Nem  hiszem,  hogy  a kór- 
lefolyás megfigyelése  erre  késztessen  minket,  de  ezen  lehető- 
ség hangsúlyozásával  nyomatékosan  szemünk  elé  óhajtottam 
állítani  azt  a diagnostikai  eljárást,  amelyet  követnünk  kell, 
ha  feladatunkká  válik  annak  eldöntése,  vájjon  splenomegalia 
esetében  felállitandó-e  a splenektomia  indicatiója,  vagy  nem. 

Tisztelt  Hallgatóim ! Nem  tartok  attól,  hogy  emlékezetü- 
ket túlterhelem  azzal,  ha  eseteinknek  eddig  bemutatott  soro- 

zatát  még  kettővel  egészítem  ki.  Hiszen  ezeket  a betegeket 
ismerik  a kórteremben  folytatott  megbeszéléseinkből  és  baju- 
kat is  bővebben  fejtegettem  más  előadásokban.  Azt  az  össze- 
foglalást pedig,  amellyel  mostan  foglalkozunk,  sokkal  telje- 
sebbé fogja  tenni  az,  ha  röviden  szóbahozunk  még  két 
kóralakot,  amelyet  különben  már  érintettünk  is.  Erről  annál 
nehezebben  mondanék  le,  mert  az  eseteknek  olyan  gyűjte- 
ménye, amilyet  ma  vezethettem  be  a tanterembe,  másodszor 
aligha  fog  egyhamar  rendelkezésemre  állani. 

33  éves  férfit  látnak  maguk  előtt.  Feltűnő  sápadt,  leso- 
-:;ványodott.  Másfél  éve  gyöngül,  éjjel  sokat  izzad.  Hét  vagy 
nyolc  hónap  óta  tudja,  hogy  nagy  lépdaganata  van.  Azt 
Röntgenkezelésben  részesitették,~ainiiTélir^övétkeztében  lépe 
nagyon  gyorsan  és  sokat  kisebbedett.  Az  elmondottak  után 
ebből  azt  hihetnék,  hogy  lépdaganata  valószínűleg  lympho- 
cytomás  természetű.  De  ez  a következtetés  nem  biztos. 
A Röntgensugaraknak  hatása  alatt  ugyanis  nemcsak  a lym- 
phoid,  hanem  a myeloid  szövet  is  pusztul  és  igy  lehetséges 
volna  az  is,  hogy  ez  a lépdaganat  myeloid  természetű.  A Rönt- 
genkezelés után  egy  ideig  a beteg  elég  jól  érezte  magát.  Egy- 
két hónap  óta  azonban  lépe  ismét  növekedésnek  indult  és  az 
hasa  bal  felének  legnagyobb  részét  kitölti.  Mája  alig  nagyobb 
a rendesnél.  Nyakán  babnyi  nyirokmirigyek  tapinthatók.  Nagy 
lépdaganata  mellett  nyaki  nyirokmirigyeinek  megnagyobbo- 
dása baját  igen  hasonlóvá  teszi  előhhi  betegünkéhez  és  a 
kettő  között  mégis  lényeges  a különbség.  Ezt  a különbsé- 
get a vér  vizsgálatával  állapítottuk  meg.  Mostani  betegünk 
vörös  vérsejtjeinek  száma  ugyanis  32140Ü0,  fehér  vérsejtjeinek 
száma  pedig  357000.  Ez  az  óriási  szám  mutatja,  hogy  ő 
leukaemiábau  szenved.  A pseudoleukaemiát  mint  a lympha- 
tikus  rendszernek  általános  betegségét  definiáltuk,  amelynek 
egyik  következménye  a relatív  lymphocytosis.  Ez  a relatív 
lymphocytosis  azonban  sok  esetben  absoluttá  válik  és  ha  a 
lymphocyták  csoportjához  tartozó  sejtek  megszaporodása 
akkorává  lesz,  hogy  az  az  összes  fehérvérsejteknek  meg- 
szaporodásához vezet,  akkor  feltűnőbbé  szokott  válni  az  is, 
hogy  a lymphocyták  nemcsak  megszaporodottak,  hanem  hogy 
azok  között  sok  kóros  alakot  is  találunk.  Sok  lymphocytának 
protoplasmája  feltűnően  megkevesbedik,  magvuk  pedig 
kevésbé  festődik  a rendesnél.  A lymphocytáknak  egy  része 

feltűnően  nagy,  magvuk  néha  atypikusan  lebenyes.  Amikor 
ezek  a változások  állapíthatók  meg,  akkor  lymphatikus  leu- 
kaemiáról  szólunk.  Ez  a lymphatikus  leukaemia  csak  quanti  ta- 
tive különbözik  a pseudoleukaemiától.  Mind  a kettő  generalisált 
lymphocytomatosis  és  bár  ritkán,  de  vannak  esetek,  amelyek- 
ben a betegség  pseudoleukaemiával  kezdődik  és  lymphatikus 
leukaemiával  végződik.  Betegünknek  vérképe  azonban  nem 
lymphaemiás  vérkép.  Vörös  vérsejtjei  közt  itt-ott  magvas 
vörös  vérsejteket,  még  pedig  rendes  nagyságuakat,  u.  n. 
normoblastokat  látunk.  357000  fehér  vérsejtje  közt  csak 
2000  lymphocytát  találtunk,  ellenben  154000  polymorphmagvu 
leukocytát  és  183000  nagy,  kerek  magvu  neutrophil  szem- 
csékkel teleszórt  protoplasmáju  myelocytát  számlálhattunk 
meg.  Az  eosinophil  sejtek  csak  mérsékelten  szaporodottak. 

Tudják,  hogy  az  esetünkben  megszaporodott  sejtek  a my élőid 
szövet  burjánzásának  jelei  és  jelenlétük  alapján  a leukaemiá- 
nak  myelaeiniás  alakját  diagnostisáljuk.  Eszerint  betegünk- 
nek baja  egészen  más  természetű,  mint  volt  az  előbbié,  bár 
a lépmegnagyobbodás  és  a nyaki  mirigyek  állapota  mind 
a kettőnél  egyformának  látszik.  Előbbi  esetünknek  baja 
lymphatikus,  a most  bemutatotté  pedig  myeloid  szövetének 
burjánzásán  alapszik. 

A generalisált  lymphocytosisnak  külső  képéhez  nagyon 
hasonló  lehet  tehát  a myeloid  leukaemiáé  és  természeténél 
fogva  ez  mégis  sokkal  lényegesebben  különbözik  attól,  mint 
más  lymphocytomatosisok,  amelyek  pedig  klinikai  meg- 
jelenésüknél fogva  a generalisált  lymphocytomatosisoktól 
látszólag  igen  távol  állanak. 

Ennek  demonstrálására  nagyon  alkalmas  utolsó  bete-  vít-: 
günk,  egy  20  éves  férfi.  Négy  éve  gyötri  dyspnoe.  Ha  fenn-  ^ 

jár,  estére  lábai  megdagadnak.  Ha  fekszik,  elkékül  és  puífadttá  x * 
válik  arca.  Nyaki  vénái  tágultak  és  tágulatuk  fokozódik  fekvő 
helyzetben.  Ezen  tüneteknek  magyarázatát  megadja  egy  . 
tompulat,  amely  a manubrium  sterni  fölött  kapható,  amely 
annak  határain  kissé  balra,  és  három  ujjnyira  jobbra  átter- 
jed. A tomjjulat  fölött  pulsálás  nem  tapintható.  A Röntgen- 
képen annak  sötét  árnyék  felel  meg,  amely  jóval  túlterjed  a 
kikopogtatott  tompulat  határain.  A manubrium  sterni  fölött 
hörgi  légzés  hallható,  olyan  tünet,  amelyre  Senator  figyel- 
meztetett és  amellyel  nagyon  gyakran  találkozunk  média- 

slinalis  daganatok  eseteiben.  Betegünknek  tehát  mediastinalis 
daganata  van.  Nyomása  okozza  a dyspnoet,  a véna  cava 
superior  területében  a fekvéskor  fokozódó  pangást  és  annak 
a vagusra  való  hatása  adja  meg  valószínűleg  magyarázatát 
a beteg  szapora  szívműködésének,  amely  eléri  percenként 
a 130-at. 

A mediastinalis  daganatok  kiindulhatnak  a thymusból, 
vagy  a mediastinumnak  más  mirigyeiből.  Lehetnek  elsőd- 
legesek, vagy  másodlagosak  pl.  a bronchialis  mirigyeknek 
carcinomája  után.  Az  elsődlegesek  lehetnek  közönséges  sarko- 
mák,  lymphocytomák  vagy  granulomák.  Betegünknek  baja 
négy  éves,  általános  állapota  mégis  elég  jó.  Már  ez  maga  is 
kizárja  a nagyon  rosszindulatú  neoplasmák  valamelyikének 
fennállását  és  valószínűbbé  teszi,  hogy  lymphocytomatosis 
vagy  granuloma  forog  fenn.  A vérvizsgálat  nem  vezet  döntő 
eredményre.  A^  beteg  vörös  vérsejtjeinek  száma  4820000, 
fehér  vérsejtjei  megkevesbedettek  és  csak  4200-at  érnek  el. 
Ezek  közt  a polymorphmagvu  neutrophil  sejtek  70  és  a 
lymphocyták  26“/o-nyi  mennyiségben  fordulnak  elő,  tehát 
a megkevesbedés  meglehetősen  arányos.  Lymphocytomatosis 
mellett  dönt  azonban  az  a körülmény,  hogy  négy  év  lefo- 
lyása alatt  a beteg  ismételten  részesült  Röntgenkezelésben 
és  ez  nála  mindannyiszor  igen  lényeges  javuláshoz  vezetett. 

Ennélfogva  a baj  a betegségeknek  ugyanazon  csoport- 
jához tartozik,  mint  a pseudoleukaemia  és  mint  ahogy  azt 
azonnal  látni  fogjuk,  hozzá  jóval  közelebb  áll,  mint  a media- 
stinalis tumoroknak  lymphocytomás  alakjai  rendesen  állani 
szoktak.  A beteg  nyakán  néhány  nyirokmirigyet  találunk. 
Ez  még  a gyakori  leletek  közé  tartozik.  A gerincoszlopot 
megkopogtatva,  azt  tompának  találjuk  az  5.  hátcsigolya 
magasságáig.  Ez  a jel  atyám  tapasztalatai  szerint,  amelyeket 
De  la  Camp  és  mások  megerősítettek,  a praevertebralis  nyirok- 
mirigyeknek megnagyobbodása  mellett  szól.  Ezenkívül  a 
betegnek  lépe  nagy,  tompulata  a 8.  bordán  kezdődik,  a mellső 
hónalj  vonalat  átlépi  és  alsó  pólusa  tapintható.  Nagy  a máj 
is,  amely  a bordaiven  három  ujjnyira  túlterjed.  A baj  tehát 
nem  localis,  hanem  meglehetősen  generálisáig  úgy,  mint  az 
igazi  pseudoleukaemiánál,  amelytől  azonban  az  annyiban 
mégis  különbözik,  hogy  a lymphocytomatosisnak  egyik  locali- 
satiója  rendkívül  nagy  mértékben  áll  előtérben.  Miután  ez 

a localisatio  a mediastinumban  van,  a baj  egészen  más 
klinikai  képet  szolgáltat,  mint  amilyet  a pseudoleukaemiánál 
megszoktunk. 

Láthatják  az  elmondottakból,  hogy  a gyakorlat  sokszor 
mekkora  nehézségekkel  küzdhet  a májnak  és  a vérképző 
szervek  egyes  betegségeinek  meghatározása  közben.  Az  egy- 
szerű obstructiós  biliaris  cirrhosis  diagnosisa  icterusával, 
nagy,  egyenetlen,  kemény  májával  egyrészt  a carcinomának 
kizárását  követeli,  másrészt,  ha  lépdaganattal  is  jár,  a Hannot- 
féle  biliaris  cirrhosistól  különböztetendő  meg.  Ezt  az  utóbbit 
nagy  ritkán  utánozhatja  a syphilis  és  utánozhatja  a pseudo- 
leukaemia.  A szokott  formában  kifejlődő  pseudoleukaemiás 
megbetegedéseknek  látszólag  nagyon  hasonló  kórképei  pedig 
két  igen  lényegesen  különböző  kóros  állapotnak  folyományai, 
amelyeknek  egyike  lymphocytomatosis,  másika  pedig  granulo- 
matosis.  Mind  a kettő  lehet  generalisált,  vagy  localis.  Ha 
localis,  majd  a nyaki,  majd  a hasi,  majd  a mediastinum 
nyirokmirigyeinek  daganatát  hozza  létre,  majd  pedig  a lép- 
ben  fejlődik  ki.  A lép  granulomatosisa  egyrészt  a vörös  vér- 
sejteknek nagy  fokú  megszaporodásával,  polycythaemiával, 
másrészt  pedig  a Baníi-íé\e  betegségnek  klinikai  képével  jár- 
hat és  az  utóbbi  esetben  a hozzá  csatlakozó  májcirrhosis 
folytán  a tiszta  máj  cirrhosistól  néha  alig,  vagy  nem  is  külön- 
böztethető meg.  Ha  a lymphocytomatosis  generalisált  és  a 
fehér  vérsejtek  közül  a lymphatikus  eredetüeknek  nagy 
fokú  megszaporodásához  vezet,  akkor  lymphaemia  kelet- 
kezik, amely  nagyon  sokban  hasonlít  a myeloid  leukaemiá- 
hoz,  de  különbözik  ettől  lényegesen  az  által,  hogy  ennél 
nem  a lymphatikus,  hanem  a myeloid  szövet  burjánzása 
szerepel. 

Mindezen  betegségeknek  egymástól  való  megkülönböz- 
tetéséhez az  kell,  hogy  a beteg  mirigyeinek,  májának,  lépé- 
nek,  mediastinumának  lelkiismeretes  physikai  átvizsgálását 
kiegészítsük  a vérnek  szövettani  vizsgálatával,  ott,  ahol 
carcinoma  gyanúja  forog  fenn,  a Brieger-féle  reactiónak 
végrehajtásával,  ahol  syphilisre  gyanakodhatunk,  az  anam- 
nesisnek  gondos  megállapításával,  a Wassermann-féle  reactió- 
nak kivitelével,  esetleg  a specifikus  therapia  kísérletével  és 
ha  granulomatosisnak  és  lymphocytomatosisnak  megkülön- 
böztetéséről van  szó,  akkor  ki  kell  hogy  egészítsük  vizsgá- 


250 


latunkat  az  arsen-  és  a Röntgentherapia  sikerének  ellen- 
őrzésével. 

A ma  letárgyalt  betegségek  kivétel  nélkül  nagyon  súlyo- 
sak, túlnyomó  nagy  részük  pedig  gyógyithatatlan.  De  köztük 
mégis  akadnak  gyógyitható  esetek,  amelyeknél  a jó  ered- 
ményt hol  kénesővel,  hol  a lép  kiirtásával,  hol  epekőműtéttel 
érjük  el  és  elég  nagy  számban  vannak  közöttük  esetek, 
amelyekben  lényeges  javulást  eredményezhet  az  arsen-  és 
a Röntgentherapia. 

A therapiának  ezen  nagyon  különböző,  sokszor  maguk- 
ban véve  is  veszedelmes  eszközei  között  helyesen  csak  az 
az  orvos  választhat,  aki  nem  nyugszik  meg  az  egyszerű 
vizsgálati  eljárások  alapján  felállítható  kétes  diagnosisokban, 
hanem  aki  pathologiai  tudása  mellett  arra  is  képes,  hogy  a 
betegvizsgálatnak  laboratóriumi  módszereit  is  értékesítse. 

minuriák.  — A beteg  vese  albuminuriája. 

II.  A beteg  vese  működése.  Folytatás  ...  25 

A hyposthenuria.  — A hyposthenuria  mint  retentio  oka. 

— A kóros  vizelet  chemiai  összetételének  csökkent  válto- 
zékonysága. — A molekuláris  oliguria.  — A vese  csökkent 
permeabilitásának  két  typusa.  — A vizelet  sajátságai  féloldali 
vesebajoknál.  — A veseinsufficientia  fogalma.  — A sóretentio 
következményei.  — Vizretentio,  a folyadékeloszlás  módosu- 
lása, vizkór.  — A hugyanyagretentio  következményei.  — 

A vérnyomás  emelkedése.  — A balkamra  hypertrophiája. 

III.  A diffus  haematogen  vesebajok  osztályozása  45 

Nephritis  acuta.  — Nephritis  chronica : idült  Brightkór, 
másodlagos  vesezsugorodás,  elsődleges  vesezsugorodás.  — 

A vesebajok  két  stádiuma.  — Pangásos  vese.  — Amyloid- 
vese.  — A vese  arteriosclerosisa.  — A „nephritis  paren- 
chymatosa"  és  „interstltialis“  elnevezések  jogosulatlansága. 

— A vesebajok  makro.skopos  kórbonctana.  — A klinikai  és 
a kórbonctani  kép  közötti  összefüggés.  — Gócos  nephritis. 

— diffus  vesebajok  aetiologiája  : mérgezés,  autointoxicatio, 
terhesség,  infectio.  — A diagnosis  menete. 

IV.  A diffus  vesebajok  gyakorlati  megitélését  szemlél- 
tető példák  ...  ...  ...  67 

V.  A nephritis  prophylaxisa  és  therapiája  ...  ...  83 

A mérgezésből  eredő  vesebajok  prophylaxisa.  — A syphilis- 


nek,  a polyarthritis  rheumaticának,  a diphtheriának,  az  an- 
ginának és  más  fertőző  betegségeknek  therapiája  a nephritis 
prophylaxisának  szempontjából.  — A nephritis  chronica 
exacerbatióinak  és  lassú  progressiójának  prophylaxisa.  — 

A nephritis  therapiája  az  elégséges  veseműködés  idő- 
szakában. 

VI.  A veseinsufficientiának  prophylaxisa  és  therapiája  103 

A táplálás  alkalmazása  a beteg  vese  működéséhez.  — Az 
individualisálás  fontossága.  — A táplálék  megengedhető  só- 
és  fehérjetartalmának  meghatározása.  — A vízforgalomnak 
diaetás  szabályozása.  — A tejdiaeta  kritikája.  — A vese- 
insufíicientiának  gyógyszeres  therapiája.  — Csapolás.  — 
Érvágás. 

Függelék  ...  ...  ...  ...  ...  ...  ...  ...  120 

Táblázatok  a veseinsufficientiában  szenvedők  táplálkozá- 
sának előírásához. 

VII.  Az  elhízásról ... ....  125 

A felnőtt  ember  test.sulyának  állandósága.  — Elhízás.  — Az 
elhízásnak  kóros  élettani  következményei.  — Az  elhízás  okai. 

VIII.  Az  elhízásnak  therapiája  ...  ...  ...  ...  147 

A fogyasztó  gyógymódoknak  alapelvei.  — Néhány  neveze- 
tesebb diaetának  sémája.  — Fürdő  és  ivó  kúrák  — Mozgás.  — 
Gyógyszerek. 

IX.  Myxoedema  és  a hypophysis  megnagyobbodása  163 

Myxoedema  esete.  — A myxoedema  és  a pajzsmirigy  kö- 
zötti viszony.  — Myxoedema  és  elhizás.  Akromegalia  és 
hypophysisdaganat.  — Myxoedema  és  hypophysisdaganat. 

— A hypophysisdaganatnak  diagnosisa.  — Fröhlich-íéle  be- 
tegség. — A hypophysis-  és  pajzsmirigybetegségek  közötti 
viszony.  — A myxoedemának  és  a hypophysisdaganatokkal 
összefüggő  betegségeknek  therapiája. 

X.  Struma  Basedowiana  esete ...  ...  ...  ...  ..  183 

A Basedowkórnak  tünettana  és  diagnosisa.  — Csonka  ese- 
tek. — Neurosis-e  a Basedowkór,  vagy  nem  ? — Basedow- 
kór  és  vegetatív  idegrendszer.  — Basedowkór  és  ardenalin. 

— Basedowkór  és  hyperthyreoidismus.  — Golyva  és 
Basedowkór.  — Basedowkór  és  myxoedema.  — A Kocher- 
féle  vérkép.  — Basedowkór,  thymus  persistens  és  status 
thymicolymphaticus. 

XI.  A Basedowkórnak  alakjai,  lefolyása  és  therapiája  205 

Teljes  és  csonka,  súlyos  és  enyhe  esetek.  — A Basedow- 
kór neurosisos  alapjának  gyógykezelése.  — A Basedowkóros 

lesoványodásnak  gyógykezelése.  — A hyperthyreoidismus- 
nak  ellensúlyozására  törekvő  belgyógyászati  therapia.  — 
A BasedOwkórnak  sebészi  és  Röntgen  therapiája. 

XII.  A máj,  a lép  és  nyirokrendszer  némely  betegségé- 


Köves  biliaris  raájcirrhosis  esete.  — A carcinoma  kizárása. 
— A Brieger-íéle  kachexiareactio.  — Hannot-féle  májcirrho- 
sis  esete.  — A Hannot-féle  májcirrhosis  syphilises  után- 
zata. — Hannot-féle  májcirrhosisnak  vagy  pseudoleukaemiá- 
nak  icterussal  járó  esete.  — Pseudoleukaemiának  vagy 
Banti-féle  betegségnek  esete.  — A pseudoleukaemiával 
rokonságban  álló  betegségeknek  osztályozása,  — Helyi  és 
általános  lymphocytomatosis.  — Helyi  és  általános  granu- 
lomatosis.  — A Banti-féle  betegség  kérdése.  — A Gaucher- 
féle  betegség.  — Myelaemia  esete.  — Mediastinalis,  általá- 
nosodás  jeleit  mutató  lyinphocytomatosisnak  esete. 


nek  áttekintése  ...  . 

